
O  SINTEZA  ORTODOXA  A  TEOLOGIEI  DOGMATICE 

Ortodoxia  înseamnă  credinţă  dreaptă  (în  greceşte  orthos  doxa),  care 
se  traduce  şi  cu  închinare  sau  cult  adevărat.  E  o  noţiune  bogată,  care 
vrea  să  arate  că  există  o  legătură  vie  între  credinţă,  cult  şi  morală,  între 
regula  credinţei  (Didahia),  regula  rugăciunii  şi  disciplina  vieţii  în  Hris- 
tos.  Potrivit  dictonului  Lex  credendi  —  Lex  orandi,  doctrina  de  credinţă 
se  celebrează  în  cult  şi  se  manifestă  în  spiritualitate.  De  aceea,  ortodox 
este,  după  Simeon  Noul  Teolog  (949 — 1022),  „nu  cel  ce  nu  introduce  noi 
dogme  în  Biserica  lui  Dumnezeu,  ci  cel  ce  posedă  o  viaţă  în  conformitate 
cu  credinţa  adevărată44.  Mai  mult,  mărturisirea  dogmatică  şi  cultică  a 
crediinţei  ortodoxe  şi  conformitatea  vieţii  cu  această  credinţă  constituie 
condiţii  necesare  pentru  primirea  Tainei  Cuminecării.  După  regula  apos¬ 
tolică,  transmisă  de  Iustin  Martirul  (+  167),  „Nimeni  nu  poate  să  parti¬ 
cipe  la  ea  (Euharistie)  decât  numai  cel  ce  crede  că  cele  propovăduite  de 
noi  sunt  adevărate  şi  care  a  trecut  prin  baia  iertării  păcatelor  şi  a  renaş¬ 
terii,  trăind  mai  departe  aşa  cum  ne-a  transmis  Hristos44. 

I.  Identitatea  Ortodoxiei  ;  > 

Formula  că  există  trei  ramuri  istorice  ale  creştinismului  şi  că  Orto¬ 
doxia  ar  fi  o  entitate  confesională  care  se  intercalează  între  Catolicism  şi 
Ortodoxie,  ca  fiind  sinteza  lor,  a  fost  propagată  de  teologii  ruşi  Alexei 
Homiacov  (1804 — 1860)  şi  Vladimir  Soloviev  (1853 — 1900),  acesta  din 
urmă  convertit  la  catolicism.  în  decursul  istoriei  s-au  folosit  diverse  ana¬ 
logii  pentru  a  descrie  cele  trei  mari  confesiuni  creştine,  sau  cele  două 
secţiuni,  occidentală  şi  orientală,  ale  Bisericii  neîmpărţite  din  primele 
secole.  Papa  Ioan  Paul  II  foloseşte  imaginea  celor  „doi  plămâni44  prin 
care  respiră  creştinismul  mondial,  adică  Biserica  Occidentală  şi  cea 
Orientală.  într-adevăr,  mulţi  limitează  Ortodoxia  la  doctrina,  cultul  şi  spi¬ 
ritualitatea  orientală.  Această  prezentare  confesionalistă  şi  geografică  a 
Ortodoxiei  nu  e  capabilă  să  redea  dimensiunea  ecumenică  a  Ortodoxiei. 
Mai  recent,  a  treia  Conferinţă  panortodoxă  preconciliară  (1986)  a  decla¬ 
rat  că  refuză  ideea  de  egalitate  între  confesiuni:  „Biserica  Ortodoxă,  fi¬ 
delă-  ecclesiologiei  ei,  identităţii  ei  de  structură  internă  şi  învăţăturii  Bi¬ 
sericii  nedespărţite,  deşi  participă  la  Consiliul  Ecumenic  al  Bisericilor, 
refuză  în  mod  absolut  ideea  de  „egalitate  a  confesiunilor44  şi  nu  poate 
concepe  unitatea  Bisericii  ca  o  reajustare  interconfesională.  în  acest 
spirit,  unitatea  căutată  în  Consiliul  Ecumenic  al  Bisericilor  nu  poate  fi 
simplu  produsul  acordurilor  teologice.  Dumnezeu  cheamă  orice  creştin 
la  unitatea  de  credinţă,  aşa  cum  aceasta  e  trăită  în  misterul  şi  tradiţia 
din  sânul  Bisericii  Ortodoxe  (Episkepsis,  nr.  366,  15.12.1986,  p.  15). 

Puncte  cardinale  ale  Ortodoxiei 

1.  Ortodoxia  este  legată  direct  de  istoria  şi  originea  creştinismului. 
Fără  tradiţia  ortodoxă,  istoria  şi  doctrina  creştinismului  ar  fi  incomplete 
şi  insuficiente.  Ea  face  din  păstrarea  tradiţiei  apostolice  comune  din 
epoca  de  consolidare  a  creştinismului  (secolele  I — V),  vocaţia  ei  princi¬ 
pală.  La  un  moment  dat  în  istorie,  creştinismul  a  cunoscut  dislocări 
grave.  De  pildă,  schisma  dintre  Constantinopol,  centrul  Bisericii  Răsări¬ 
tene  şi  Roma,  centrul  Bisericii  Apusene,  care  s-a  produs  în  anul  1054; 
Reforma  protestantă  din  secolul  al  XVI-lea;  organizarea  separată  a  miş¬ 
cărilor  evanghelice  în  secolul  al  XTX-lea.  Or,  Ortodoxia  n-a  fost  atinsă 
de  aceste  dislocări  istorice,  de  aceea  ea  crede  că  este  în  stare  să  dea 
mărturie  despre  creştinismul  de  origine  apostolic,  patristic,  în  cadrul 
mişcării  ecumenice. 

2.  Ortodoxia  crede  că  Biserica  nedespărţită  a  primului  mileniu  con¬ 
stituie  un  punct  de  referinţă  crucial  al  refacerii  unităţii  creştinilor  se¬ 
paraţi  de  istorie.  Zioem  un  punct,  deoarece  va  trebui  să  se  ţină  seama 
şi  de  experienţa  particulară  a  Bisericilor  de-a  lungul  secolelor  de  sepa¬ 
rare,  experienţă  care  nu  este  totdeauna  unilaterală,  antiecumenică.  Chiar 
în  stare  de  diviziune,  Bisericile  au  dat  multe  semne  de  unitate  şi  uni¬ 
versalitate.  Din  primul  mileniu  învăţăm  că  a  existat  un  consens  spre  o 
anumită  ierarhie  istorică  a  Bisericilor,  unele  de  origine  apostolică.  De 
pildă,  Biserica  Romei,  venerată  ca  fiind  de  origine  apostolică,  a  fost  recu¬ 
noscută  ca  având  un  primat  de  onoare  în  rândul  celorlalte  Biserici.  Ma¬ 
rile  centre  patriarhale,  inclusiv  Roma,  au  promovat  practica  Sinoadelor 
ecumenice  pentru  a  rezolva  problemele  de  credinţă,  deşi  fiecare  pro¬ 
vincie  «avea  libertate  în  ce  priveşte  tradiţiile  liturgice  şi  regulile  cano¬ 
nice.  Împotriva  acestei  practici  şi  fără  consensul  Bisericii  Orientale,  Con- 
ciliul  episcopilor  romano-catolici  de  la  Vatican  în  1870,  a  atribuit  epis¬ 
copului  de  Roma  dreptul  de  jurisdicţie  universală  şi  facultatea  de  a  nu 
greşi  în  materie  de  credinţă. 

In  rândul  Bisericilor  ortodoxe,  după  separarea  Orientului  de  Occi¬ 
dent  în  1054,  Patriarhia  de  Constantinopol  are  un  rol  ecumenic  onorific, 
dar  în  fond  ea  este  o  Biserică  locală,  deci  fără  drept  de  jurisdicţie  asu¬ 
pra  altor  Biserici  locale,  oare  sunt  autonome  şi  autocefale.  De  altfel,  pa¬ 
triarhul  ecumenic  este  ales  de  un  sinod  local,  nu  de  un  sinod  panorto¬ 
dox.  Rolul  lui  de  etnarh  —  adică  de  responsabil  pentru  naţiunile  creştine 
din  imperiul  otoman  —  a  încetat  odată  cu  destrămarea  imperiului  şi  for¬ 
marea  statelor  naţionale. 

3.  Ortodoxia  constată  că  în  centrul  divergenţelor  interconfesionale, 
ecumenice,  stă  misterul  Bisericii,  o  realitate  istorică,  actuală,  în  care  lu¬ 
mea  care  va  să  vină,  împărăţia  lui  Dumnezeu,  este  deja  prezentă  în  mod 
sacramental.  In  general,  creştinismul  răsăritean  n-a  formulat  şi  pronun¬ 
ţat  doctrine  definitive  despre  Biserică.  Ca  şi  în  domeniul  hristologic,  ea 
a  preferat  limbajul  antinomic,  paradoxal,  apofatic.  Tradiţia  acumulează 
diverse  interpretări  ale  textelor  biblice  despre  Biserică,  verifică  dife¬ 
rite  experienţe  eclesiale,  corespunzătoare  istoriei  Bisericii.  Fiecare  epocă 
are  accentul  ei  eclesiologic,  cu  toate  că  esenţa  dogmei  este  identică.  Or- 

todoxia  subliniază  învăţătura  că  Biserica  exprimă  şi  realizează  în  mod 
văzut  planul  lui  Dumenzeu  cu  privire  la  destinul  final  al  lumii.  Ea  are, 
în  perspectivă,  misterul  umanităţii  în  totalitatea  ei,  potrivit  cu  misterul 
comuniunii  Sfintei  Treimi.  Acest  plan  este  celebrat  în  Euharistie.  Euha¬ 
ristia  arată  cel  mai  bine  care  este  natura  şi  rolul  Bisericii,  ce  importanţă 
are  apartenenţa  la  Biserică. 

4.  Pentru  ortodocşi,  unitatea  creştină  este  concepută  ca  o  comuniune 
(koinonia)  de  Biserici  locale  (sau  particulare),  unite  prin  mărturisirea 
credinţei  apostolice  transmisă  în  Tradiţie,  Biserici  care  se  manifestă  în 
celebrarea  Euharistiei,  în  amintirea  lui  Iisus  Hristos,  care  slujesc  îm¬ 
preună  sfinţirea  şi  transformarea  lumii.  Biserica  locală  este  „catolică4* 
deoarece  se  integrează  în  comuniunea  universală,  prin  mărturia  apostolică 
a  episcopilor  locali.  Colegialitatea  episcopilor  —  conciliaritatea  —  expri¬ 
mă  unitatea  de  credinţă  şi  de  viaţă  sacramentală  a  acestor  Biserici  lo¬ 
cale. 

5.  Ortodoxia  este,  de  asemenea,  o  chestiune  de  istorie  a  unui  popor 
sau  a  unei  naţiuni.  în  cazul  multor  ţări  din  Europa  Centrală  şi  Răsări¬ 
teană,  istoria  unei  naţiuni  nu  poate  fi  înţeleasă  fără  istoria  unei  Bise¬ 
rici  locale.  Ortodoxia  a  apărat  totdeauna  „sistemul  polifonic4*  în  care 
fiecare  Biserică  locală  îşi  păstrează  identitatea  ei  etnică  şi  culturală,  mi¬ 
siunea  ei  specifică.  Fiind  autonomă  şi  autocefală  —  cu  teritoriu  limitat 
şi  sinod  propriu  —  orice  Biserică  locală  este  un  prototip  în  sânul  unei 
comuniuni  universale. 

6.  Care  este  aportul  ei  la  teologia  ecumenică? 

Ortodoxia  are  dimensiuni  teologice  cristalizate,  care  sunt  evidente 
şi  valabile  mereu.  Să  enumerăm  câteva: 

—  o  hristologie  combinată  cu  o  pneumatologie  dinamică,  după  care 
concretizarea  istorică  a  mântuirii  este  opera  („iconomia44)  Duhului  Sfânt. 
Duhul  nu  poate  fi  ocolit,  nici  Biserica,  deoarece  e  deja  prezentă  la  Cinci- 
zecime  inaugurând  împărăţia  lui  Dumnezeu; 

—  o  soteriologie  care  concepe  mântuirea  ca  o  transfigurare  a  uma¬ 
nului,  împlinită  în  îndumnezeire,  adică  în  comuniunea  ontologică  cu  ener¬ 
giile  necreate,  punctul  de  plecare  fiind  întruparea  ipostatică  a  Fiului  lui 
Dumnezeu; 

—  o  mariologie  echilibrată,  care,  fondată  pe  texte  explicite  ale  Bi¬ 
bliei,  aduce  pe  Maria,  Maica  Domnului,  ca  exemplu  de  realizare  perso¬ 
nală  a  îndumnezerii  în  „comuniunea  sfinţilor44; 

—  o  teologie  sacramentală  foarte  largă,  în  care  taina  nu  este  lim¬ 
pede  şi  vizibilă  la  prima  vedere  pentru  că  misterul  este  partea  ei  pro¬ 
prie. 


II.  Accente  specifice  ale  teologiei  dogmatice 

1.  Epistemologia  teologică. 

Teologia  tradiţională  a  făcut  o  distincţie  între  faţa  ad  intra  a  lui 
Dumnezeu,  adică  fiinţa  absolută,  veşnică,  nevăzută,  care  se  cauzează  şi 

se  realizează  în  Sine  fără  participare  externă  —  şi  faţa  ad  extra,  adică 
Dumnezeu  care  creează  lumea  văzută  în  vederea  unei  împliniri,  care  nu 
e  dată  acesteia  din  eternitate,  ci  care  se  realizează  fiindcă  El  o  voieşte 
şi  o  lucrează.  Care  este  raportul  dintre  transcendenţă  şi  imanenţă,  dintre 
supranatural  şi  natural? 

Pe  de  o  parte,  fiinţa  lui  Dumnezeu,  transcendentă,  nevăzută,  eternă, 
care  îşi  are  originea  în  Sine,  care  cunoaşte  o  autorealizare  ontologică, 
rămâne  inaccesibilă,  este  mai  presus  de  fiinţă  şi  de  nume.  Perceperea 
lui  Dumnezeu  aşa  cum  El  este  („Eu  sunt  cel  ce  sunt“)  şi  în  măsura  în 
care  se  revelează  sunt  dăruite  sfinţilor.  Pe  de  altă  parte,  Dumnezeu  nu 
este  o  substanţă  impersonală  (teismul).  Deşi  necunoscibil  după  fiinţa  Sa, 
Dumnezeu  nu  este  un  anonim.  El  e  o  fiinţă  personală  care  iese  din  Sine, 
revelează  forţele  de  origine  ale  creaţiei  şi  destinul  ultim  al  lumii.  Ast¬ 
fel,  Dumnezeu  a  creat  lumea  văzută  a  îngerilor  şi  universul  văzut  din 
nimic.  Lumea  creată  (materia  inertă,  structura  psihică,  realitatea  biolo¬ 
gică)  nu  este  reflexul  sau  manifestarea  fiinţei  divine  (nici  a  ipostazelor 
Sfintei  Treimi,  care  nu  sunt  creaturi.  Lucrarea  lui  Dumnezeu  ad  extra, 
în  timp  şi  spaţiu  se  face  prin  energiile  divine  necreate:  Universul  este 
efectul  acestor  energii.  Desigur,  există  o  diferenţă  ireductibilă  între  creat 
şi  necreat,  între  divin  şi  uman.  Dar  Dumnezeu  a  pus  în  lumea  naturală, 
prin  energiile  Sale,  o  mişcare  spre  supranatural,  un  elan  spre  împlinire 
ontologică,  o  aspiraţie  spre  asemănarea  cu  Dumnezeu.  Omul  este  o  sim¬ 
bioză  între  spiritual  şi  material,  sufletul  fiind  nemuritor  şi  reprezintă 
„chipul  lui  Dumnezeu  în  persoana  umană“.  Dar  creaţia  nu  ia  drumul 
final  din  cauza  lui  Adam,  care  a  eşuat  în  propria  lui  realizare  ontologică. 
El  are  conştiinţa  eşecului  devenirii,  al  împlinirii  materiei  create.  După 
cădere,  Adam  primeşte  făgăduinţa  că  finalitatea  umanului  nu  e  pierdută. 
Realizarea  umanului,  care  a  eşuat  în  Vechiul  Adam,  va  fi  împlinită  de 
Noul  Adam,  care  îl  asumă  în  propria  sa  persoană  divină.  în  întruparea 
Sa,  Iisus  Hristos  a  luat  umanitatea  lui  Adam  fără  păcat,  pe  care  a  în- 
dumnezeit-o. 

Care  sunt  implicaţiile  epistemologice: 

a)  Teologia  ortodoxă  recunoaşte  valoarea  revelatorie  a  creaţiei  şi 
spiritului  uman.  Pe  o  anumită  treaptă  a  cunoaşterii,  metafizica  este  ne¬ 
cesară  (ca  şi  cercetările  ştiinţifice),  deoarece  nu  exclude,  ci  provoacă  ex¬ 
perienţa  interioară,  existenţială,  apofatismul.  Maxim  Mărturisitorul  (581 — 
662)  şi  mai  recent  Părintele  Stăniloae  (1903 — 1993)  au  scris  pagini  unice 
despre  calitatea  cognitivă  a  catafatismului,  a  logicii  şi  apologeticii.  Crea¬ 
ţia  nu  este  opacă,  ci  reflectă  puterea  lui  Dumnezeu.  Raţiunea  este  un  in¬ 
strument  de  cunoaştere,  dar  n-are  putere  de  a  schimba  realitatea,  de  a  o 
îndumnezei. 

b)  Cu  această  încredere  în  puterea  cognitivă  a  raţiunii  umane  şi  a 
cercetărilor  ştiinţifice,  teologia  n-a  acceptat  intelectualismul  apologeti¬ 
cii,  adică  epuizarea  raţiunii  în  formularea  unor  dovezi  despre  existenţa 
lui  Dumnezeu.  Ortodoxia  n-a  insistat  să  formuleze  argumente  şi  concep¬ 
ţii  raţionale  despre  Dumnezeu.  Ea  a  respins  şi  panteismul,  concepţia  care 
identifică  pe  Dumnezeu  cu  creaţia,  şi  care  conduce  în  fond  la  necunoaş¬ 
terea  lui  Dumnezeu  şi  la  idolatrie. 

c)  Concepţia  ontologică  ortodoxă  nu  a  acceptat  concepţiile  substan- 
ţialiste  occidentale,  după  care  supranaturalul,  harul,  ar  fi  o  anexă  creată 
a  naturalului.  După  aceste  teologii,  fie  catolice,  fie  reformate,  supranatu¬ 
ralul,  respecta  naturalul,  dar  îl  ocoleşte,  îl  ignoră.  Dumnezeu  asumă 
creatul  dar  nu-1  împlineşte.  Creaţia  rămâne  pe  acelaşi  plan  contigent,  nu 
este  depăşită.  Harul  poate  să  adauge  ceva  —  consubstanţiere  (teologia 
protestantă)  sau  transubstanţiere  (teologia  catolică).  Lumea  e  lăsată  în 
mâna  providenţei.  Trupul  nu  este  asumat  de  Hristos  (Calvin  nu  acceptă 
ubicvitatea  trupului  lui  Hristos).  Harul  n-a  anulat  acest  hiatus.  Iisus 
Hristos  tratează  lumea  de  la  distanţă,  nu  o  ia  asupra  Sa,  nu  restaurează 
fractura  dintre  om  şi  Dumnezeu,  dintre  lume  şi  împărăţie  (Augustin  şi 
Calvin  vorbesc  de  o  ,, Biserică  invizibilă44). 

Ortodoxia  crede  că  natura  şi  harul  nu  trebuie  să  fie  separate  pe  plan 
ontologic.  Dumnezeu  nu  lasă  lumea  în  planul  creat,  la  punctul  zero.  El 
nu  adaugă  nimic,  dar  o  asumă,  o  schimbă  prin  bine,  o  transfigurează. 
Nu  e  vorba  de  pierderea  lui  Dumnezeu  în  creaţie  (panteism),  nici  de  fu¬ 
ziune  mistică  între  creat  şi  necreat.  Prin  energiile  Sale  divine,  Dumne¬ 
zeu  împlineşte  umanul,  îl  face  transparent,  îi  dă  calităţi  eterne. 

2.  „ Fiinţa  supremă “  —  Dumnezeu  Tatăl  pantocrator  care  asumă 
creaţia  ce-i  aparţine 

•UicotrjBtu  Tîiiîim  iui  sîH'O  u^ssiunuu  iui  fi  nOihiiOciB  Biriii  âa&ti 

Cu  toate  schemele  dihotomiste  impuse  în  numele  modernităţii  şi 

secularismului:  şcoala  este  laică,  cultura  e  sincretistă,  Biserica  este  re¬ 
ligioasă,  ştiinţa  este  independentă  de  credinţă,  umanismul  este  secular 
etc.,  problema  raportului  între  ceea  ce  ştim  despre  originea  omului  şi 
universului  şi  credinţa  în  Dumnezeu  este  de  actualitate.  Problematica 
religioasă:  sensul  istoriei,  realitatea  ultimă  şi  experienţa  ei,  persoană  şi 
univers,  rămâne  universală  şi  permanentă,  chiar  dacă  aceasta  nu  mai  ia 
forma  disputelor  din  trecut  dintre  evoluţionişti  (adepţii  teoriei  lui  Dar- 
win)  şi  creaţionişti  (adepţii  referatului  biblic  despre  creaţie  din  Geneză). 

Teologia  a  susţinut  totdeauna  că  universul,  istoria  n-au  consistenţă  şi 
sens  fără  Dumnezeu.  Problema  principală  pentru  teologia  răsăriteană 
n-a  fost  existenţa  sau  neexistenţa  lui  Dumnezeu  şi  creaţia  Sa.  Căci  uni¬ 
versul  —  care  nu  există  din  eternitate  şi  care  nu  există  fără  Dumnezeu  — 
este  chemat  la  o  realizare,  la  o  plinire  ontologică,  dar,  în  acelaşi  timp, 
el  poate  să  eşueze  în  această  realizare.  Omul,  creaţia,  în  libertatea  lor, 
poate  să  aleagă  nefiinţa. 

Raportul  lui  Dumnezeu  cu  lumea  contigentă  a  fost  explicat  în  mai 
multe  feluri.  Teologia  creştină  a  înfruntat  multe  filosofii  şi  concepţii  cos¬ 
mologice,  ca  de  pildă:  dualismul  (care  opune  Dumnezeu  şi  creaţia,  a- 
ceasta  în  numele  unui  principiu  rău,  substanţial),  panteismul  (Dumnezeu 
se  identifică  cu  universul  creat),  materialismul  antiteist  (care  limitează 
ştiinţa  la  materie).  Unele  erezii  teologice  au  vorbit  despre  un  Dumnezeu 
creat,  un  Duh  creat,  un  har  creat.  Apologetica  scolastică  a  încercat  să 
formuleze  argumente  raţionale  despre  existenţa  lui  Dumnezeu,  dar  ra¬ 
ţiunea  însăşi  poate  să  fie  criticată  (E.  Kant,  Critica  raţiunii).  Unul  din 
argumente  este  acela  că  toate  descoperirile  ştiinţifice,  folosind  navete, 

sonde  şi  microscoape  interspaţiale,  toate  cercetările  psihologice,  analizele- 
sociologice,  succesele  biogenezei,  n-au  modificat  şi  n-au  intensificat  cu 
o  iotă  realitatea  în  ea  însăşi,  identică,  universală,  coerentă.  Au  modificat 
doar  forma  raportului  omului  cu  creaţia,  iar  evoluţia  acestui  raport  nu 
este  totdeauna  pozitivă.  Credinţa  religioasă  intervine  în  mod  particular 
în  descifrarea  acestui  raport:  de  subordonare-transcendent-imanent,  de 
juxtapunere  —  har  creat  peste  natură  creată,  de  polarizare  —  princi¬ 
piul  binelui  şi  cel  al  răului. 

Teologia  ortodoxă  vorbeşte  de  un  raport  de  transfigurare,  care  cu¬ 
prinde  trei  afirmaţii: 

a)  Teologia  vorbeşte  de  fiinţa  lui  Dumnezeu,  transcendentă,  invizi¬ 
bilă,  eternă,  care  îşi  are  originea  în  Sine,  inaccesibilă,  care  cunoaşte  o 
autorealizare  ontologică; 

b)  Teologia  vorbeşte  de  energiile  divine  necreate,  o  revărsare  dina¬ 
mică  şi  activă  a  fiinţei,  lumina  participabilă,  „sensibilă**,  în  care  se  ma¬ 
nifestă  puterea  lui  Dumnezeu  în  realitatea  creaţiei  şi  istoriei.  Omul 
„participă*4  ontologic  la  fiinţa  lui  Dumnezeu  în  energiile  Sale; 

c)  Teologia  afirmă  natura  creată,  care  constă  în  realitatea  materială, 
spaţio-temporală.  Divinul  şi  umanul  nu  se  amestecă.  Nu  există  analogia 
entis. 

Care  e  relaţia  între  a,  b  şi  c? 

Dacă  fiinţa  apofatică  a  lui  Dumnezeu  este  un  mister  inaccesibil  de 
autorealizare,  care  depăşeşte  orice  cunoaştere  teologică  şi  raţională,  în 
schimb  energiile  divine  se  revarsă  etern  (nu  fiinţa)  fără  să  se  contopească 
cu  creaţia,  dar  care  modelează  lumea  şi  istoria.  Datorită  interacţiunii 
energiilor  divine,  creatoare  şi  îndumnezeitoare,  substanţa  spaţio-tempo¬ 
rală  devine  transparentă.  Energiile  nu  schimbă  natura  creată  şi  nici  nu 
se  contopesc  cu  ea,  dar  acestea  o  transfigurează.  Harul  nu  este  deci  sub¬ 
stanţial,  ci  transfigurator.  Astfel  se  evită  panteismul  şi  fuziunea  mistică, 
astfel  este  posibilă  experienţa  lui  Dumnezeu.  Astfel  orice  percepere  şi 
participare  a  lui  Dumnezeu  este  energetică,  adică  este  vorba  de  expe¬ 
rienţa  luminii  necreate,  prin  contemplare,  nu  prin  asimilare. 

Să  mai  adăugăm  şi  faptul  că  fiinţa  lui  Dumnezeu  nu  se  confundă  cu 
raţiunea  universului  (nominalism).  Esenţa  ontologică  (care  nu  constă  în 
idei  veşnice,  paradigme  ale  creaturilor,  ca  la  Platon)  este  fondul  fiinţei. 
Raţiunea  nu  este  ontologică.  Ea  este  un  instrument  de  cunoaştere,  poate 
să  lege  conceptele  într-un  sistem  logic,  poate  să  dea  mărturie  despre 
experienţe  ale  Fiinţei,  dar  ea  nu  uneşte  realitatea.  Apologetica  are  deci 
limitele  raţiunii.  Nici  ştiinţa  n-a  schimbat  lumea,  n-a  intensificat-o,  n-a 
dus-o  la  plinire  ontologică.  Nici  religia.  Această  schimbare  nu  se  poate 
face  fără  Dumnezeu,  fără  Creator.  Numai  dacă  Dumnezeu  asumă  crea¬ 
ţia,  omul  poate  să  participe  la  fiinţa  divină  şi  poate  să-şi  realizeze  fiinţa  sa 
creată.  Această  comuniune  ontologică  a  lui  Dumnezeu  cu  creaţia  Sa  are 
ca  sursă  şi  paradigmă  unirea  perihoretică  dintre  firea  divină  şi  cea  umană 
în  persoana  lui  Iisus  Hristos,  Fiul  lui  Dumnezeu  întrupat.  întruparea 
face  posibilă  această  ontologie  de  trecere,  de  la  ontologia  Fiinţei  lui  Dum¬ 
nezeu  la  umanitatea  îndumnezeită,  redând  umanului  chipul  lui  Dumne¬ 
zeu.  Această  trecere  se  numeşte  transfigurare. 

3.  Fiinţa  umană:  Chipul  lui  Dumnezeu 

Biblia  vorbeşte  de  om  ca  „chip  al  lui  Dumnezeu”  (Fac.  1,  26),  ca  de 
o  persoană  unică,  intr-un  fel  copie  pământească  a  unei  realităţi  transcen¬ 
dentale,  universale.  Aceasta  se  vede  mai  ales  din  faptul  că  structura 
psiho-somatică  nu  e  o  definiţie  completă  a  omului.  Omul  este  un  mister, 
o  perihoreză  a  trupului  şi  chipului  lui  Dumnezeu,  o  „creaţie  nouă”.  Me¬ 
dicina,  ştiinţa  pot  reface  şi  vindeca  structura  psiho-somatică,  dar  nu  pot 
percepe  misterul  persoanei.  Fără  mister,  omul  este  o  experienţă  paranor¬ 
mală.  în  faţa  misterului,  creatul  este  creat,  failibil. 

De  asemenea,  Biblia  este  conştientă  că  persoana  umană  este  îmbră¬ 
cată  în  „tunici  de  piele”  (Geneză  3,  21),  adică  viaţa  exterioară,  animală, 
biologică,  care  se  pare  că  este  un  strat  adăugat  naturii  umane.  Natura, 
spaţiul,  „îmbrăcămintea”  biologică,  bună  în  sine,  devin  sursă  de  decă¬ 
dere,  prin  aservirea  sufletului  omului  în  pasiunile  exterioare.  Aceste 
„tunici  de  piele”,  date  de  Dumnezeu,  poartă  în  ele  mortalitatea,  de  a- 
ceea  ele  atrag  şi  moartea  sufletului,  a  doua  moarte.  Dezbrăcat  de  aceste 
tunici,  omul  devine  o  „făptură  nouă”.  De  aceea,  problema  trupului,  a 
umanului,  este  capitală  pentru  credinţă  ca  şi  pentru  ştiinţă.  Ambele 
stau  înaintea  dilemei:  eternizarea  umanului  în  Dumnezeu  în  fiinţă,  eter¬ 
nizarea  umanului  în  haos,  nefiinţă. 

Omul  a  încercat  odată  împlinirea  sa  ontologică,  dar  a  ratat-o.  Ast¬ 
fel,  Adam,  în  dorinţa  de  a  ajunge  Dumnezeu,  în  loc  să  ajungă  la  Dum¬ 
nezeu  ca  subiect  în  relaţie  şi  mediator  al  creaţiei,  se  lasă  asimilat  de  na¬ 
tură,  dându-i  acesteia  rolul  pe  care-1  avea  Dumnezeu.  Fiinţă  raţională, 
prin  natura  sa,  omul  dă  o  altă  direcţie  existenţei  sale,  cedând  creaţiei 
capacitatea  de  a-1  asimila.  Natura  deci  ipostaziază  umanul,  devine  su¬ 
biectul  acestuia.  Omul  renunţă  la  vocaţia  lui  de  origine,  asemănarea 
cu  Dumnezeu,  devenind  robul  naturii  create.  în  acest  eşec  omul  anga¬ 
jează  tot  universul,  de  aceea  legea  naturală  nu  mai  are  rostul  ei.  în 
această  stare  vine  Legea,  care  nu  e  în  natură,  dar  care  o  înlocuieşte. 

Rolul  libertăţii  omului  în  devenirea  şi  viitorul  universului  este  deci 
capital.  Deşirarea  voluntară  a  legăturii  ontologice  cu  Dumnezeu  împinge 
omul  spre  nefiinţă,  haos,  moarte.  Creatura,  adusă  la  existenţă  de  Dum¬ 
nezeu  din  nimic,  cade  într-o  lume  muritoare.  Iar  omul  s-a  închis  în 
sine,  devine  autonom,  un  individ  natural  care  poartă  o  mască. 

Omul  ratează  viitorul  lui,  împlinirea  sa  ontologică,  dar  nu  distruge 
total  natura  lui,  care  nu  e  opusă  lui  Dumnezeu.  El  vrea  să  refacă  deve¬ 
nirea.  îşi  dă  seama  că  devenirea  naturală  nu  este  posibilă,  păcatul  fiind 
o  mişcare  „contra  firii”.  Este  tentat  să  supravieţuiască  negând  cauza 
morţii.  Este  disponibil  pentru  Dumnezeu,  dar  îşi  dă  seama  că  nu  are  su¬ 
ficientă  energie  pentru  a  anula  „accidentul”  păcatului  care  i-a  perver¬ 
tit  elanul  spre  Dumnezeu.  Aici  intervine  Dumnezeu  şi  intră  în  condiţia 
omului  să  o  restaureze.  Dumnezeu  nu  vrea  să  răscumpere  lumea  şi  uma¬ 
nitatea  de  la  distanţă,  prin  intermediul  unui  factor  extern,  ci  prin  pre¬ 
zenţa  şi  slujirea  lui  personală,  în  mijlocul  oamenilor.  Şi  nici  fără  con¬ 
lucrarea  liberă  a  omului,  pentru  ca  astfel  omul  să  fie  conştient  că  poate 

să  devină  „asemenea  lui  Dumnezeu44,  poate  să  realizeze  liber  transfigu¬ 
rarea  creaţiei  şi  transformarea  istoriei. 

în  fine,  păcatul  în  teologia  ortodoxă  nu  este  o  greşeală  morală, 
transgresarea  unei  ordini  şi  discipline.  Păcatul  este  o  deformare  onto¬ 
logică,  o  desfigurare  a  omului,  care  ia  o  mască  teatrală,  devenind  un 
individ  natural,  fără  chip  (persoana).  Prin  păcatul  originar,  omul  se 
plasează  şi  în  afara  lui  Dumnezeu:  după  cădere  este  în  afară  de  gră¬ 
dina  Edenului,  la  distanţă,  adică  în  cosmosul  spaţio-temporal  supus  ne¬ 
fiinţei  şi  morţii;  dar  şi  contra  naturii  sale  proprii,  deoarece  harul  divin 
era  co-natural  firii  sale  de  origine.  Din  dorinţa  de  „a  deveni  Dumne¬ 
zeu4*,  fără  Dumnezeu  şi  împotriva  Lui,  Adam  depăşeşte  limita  dincolo  de 
care  se  află  neantul,  nefiinţa,  moartea.  Dar,  întrucât  păcatul  nu  ţine 
de  natura  omului  (Adam  nu  păcătuieşte  din  cauza  naturii,  ci  e  un  act 
liber,  personal,  inteligent),  păcatul  rămâne  un  „accident**  istoric  al 
umanităţii. 

Deşi  perverteşte  în  mod  cert  şi  radical  firea  omului,  păcatul  nu 
distruge  sufletul  vieţii  animale,  biologice,  exterioară  omului,  simbolul 
pasiunilor  cărora  omul  le  devine  sclav,  al  stricăciunii,  morţii.  Natura  de¬ 
vine  păcat  nu  în  substanţa  ei,  ci  în  funcţia  ei  de  a  domina  omul,  de  a  fi 
subiectul  omului  şi  nu  supusă  lui.  De  aceea,  nici  pesimism  antropologic 
—  teologia  ortodoxă  nu  admite  ideea  origenistă  că  trupul  ar  fi  închisoa¬ 
rea  sufletului,  nici  teocentrism  absolut,  care  ar  face  inutilă  grija  de 
mântuire,  nici  tentaţia  de  a  supravieţui  negând  cauza  morţii,  sau  dis¬ 
trugând  pe  aproapele  (Fac.  4,  8 — 10). 

Omul  încearcă  a  doua  oară  această  realizare  ontologică.  De  data 
aceasta  o  face  în  persoana  noului  Adam,  care  duce  umanul  la  scopul 
lui  ultim.  Căci  în  unirea  perihoretică  realizată  în  Iisus  Hristos,  firea  u- 
mană  nu  este  nici  distrusă,  nici  micşorată,  dar  nici  lăsată  în  autonomia 
ei,  ci  asumată  în  ipostazul  divin  al  Fiului,  iar  prin  aceasta  este  trans¬ 
formată  din  interior,  adică  dusă  la  împlinire.  Realizarea  ontologică  a 
omului  este  rodul  unei  mediaţii  ontologice  care  se  produce  în  unirea 
ipostatică,  în  persoana  lui  Hristos.  Transformarea  lumii,  răscumpăra¬ 
rea  istoriei,  este  posibilă  numai  prin  concretizarea  istorică  a  acestei  uniri 
perihoretice,  în  care  Dumnezeu  însuşi  asumă  personal  umanul  şi-l  în- 
dumnezeieşte. 

4.  Teologia  şi  iconomia 

Dogmatica  ortodoxă  n-a  separat  theologia  —  învăţătura  despre  Dum¬ 
nezeu  în  Sine  (Theos)  în  esenţa  şi  existenţa  Lui  absolută  şi  eternă  de 
Oikonomia,  adică  doctrina  despre  revelaţia  permanentă  a  lui  Dumnezeu, 
despre  Logos  şi  întruparea  Lui  personală,  „pentru  noi  oamenii  şi  mân¬ 
tuirea  noastră**.  Planul  existenţial  şi  planul  soteriologic  sunt  nedespăr¬ 
ţite.  Căci  crearea  lumii,  în  timp,  prin  cuvântul  lui  Dumnezeu  şi  recrea¬ 
rea  ei,  prin  întruparea  şi  jertfa  Fiului  lui  Dumnezeu  întrupat,  sunt  eve¬ 
nimente  revelatoare  complementare  şi  de  aceeaşi  valoare.  „Dedicându-ne 
teologiei  să  nu  dispreţuim  deci  planul  dumnezeiesc  al  mântuirii4*,  zice 
Sfântul  Vasile  cel  Mare.  Dumnezeu  creatorul  universului  este  unul  şi 


STUDII  ŞI  ARTICOLE 


11 


acelaşi  cu  Dumnezeu  Mântuitorul.  Contra  lui  Marcion  care  susţinea  că 
un  Dumnezeu  a  dat  lui  Moise  Legea  şi  alt  Dumnezeu  a  dat  Apostolilor 
Evanghelia,  Biserica  a  respins  ideea  despre  doi  Dumnezei,  unul  drept 
al  proorocilor  şi  Legii  şi  altul  bun  al  lui  Iisus  Hristos.  Dumnezeu,  crea¬ 
torul  lumii,  dătătorul  Legii  şi  Cel  întrupat  şi  revelat  în  Evanghelie  este 
unul,  singurul  şi  acelaşi  Dumnezeu  (Matei  22,  32;  Fapte  3,  13;  4,  24 — 25). 

Biserica,  în  primele  secole,  a  depus  un  mare  efort  pentru  a  stabili 
corect  credinţa  în  Dumnezeu  —  Sfânta  Treime,  despre  natura,  persoa¬ 
nele  şi  manifestările  Treimii.  Ea  a  răspuns  celor  două  tendinţe  de  la  în¬ 
ceput:  cea  de  origine  iudaică,  monoteistă,  care  accepta  unicitatea  lui 
Dumnezeu,  dar  nu  cunoştea  distincţia  şi  rolul  persoanelor;  cea  a  reli¬ 
giilor  politeiste,  care  confundau  creatorul  cu  creaţia.  împotriva  con¬ 
cepţiei  despre  un  Dumnezeu  static,  inert,  Ortodoxia  a  admis  o  concep¬ 
ţie  dinamică  despre  Sfânta  Treime,  comuniune  de  persoane  care  se  află 
în  permanentă  mişcare  şi  acţiune. 

Ortodoxia  a  subscris  în  cele  din  urmă  la  doctrina  că  Dumnezeu  — 
Sfânta  Treime  există  ca  unitate  sau  comunitate  de  fiinţă  şi  voinţă  (..ma¬ 
rele  sfat*  —  Isaia  9,  5),  dar  subsistă  ca  persoane  sau  ipostase  diferite: 
Tatăl  şi  Fiul  şi  Sfântul  Duh.  Există  o  singură  fiinţă  a  Dumnezeirii,  dar 
ea  se  mişcă  în  trei  persoane  care  au  atribute  proprii  fiecăreia.  Modul  de 
existenţă  şi  de  mişcare,  sau  proprietatea  specifică  a  Tatălui  este  nen-aş- 
terea,  paternitatea,  monarhia;  cea  a  Fiului,  naşterea  din  persoana  Ta¬ 
tălui;  a  Duhului,  purcederea  din  Tatăl.  Ortodoxia  a  pus  un  accent  deo¬ 
sebit  pe  rolul  celor  trei  persoane  în  iconomia  mântuirii:  ,, Drumul  cu¬ 
noaşterii  lui  Dumnezeu  porneşte  de  la  Duhul  cel  Unul,  (trece)  prin  Fiul 
cel  Unul  (şi  ajunge)  la  Tatăl  cel  Unul.  Şi  invers:  bunătatea,  sfinţenia  şi 
demnitatea  împărătească  (pornesc)  de  la  Tatăl,  (trec)  prin  Fiul  cel  Unul 
şi  ajung  la  Duhul  (Sf.  Vasile  cel  Mare,  Despre  Duhul  Sfânt,  XVIII,  PSB 
12,  Bucureşti:  EIB  1988,  p.  62).  Şi  aici  se  vede  că  principiul  trinitar  este 
un  principiu  de  mşcare,  de  coerenţă  şi  de  acţiune. 

Iconomia  înglobează  mai  multe  doctrine:  despre  întrupare,  deci  şi 
despre  om  şi  Fecioara  Maria,  despre  mântuire  prin  cruce,  prin  „vărsa¬ 
rea  sângelui",  despre  înviere  şi  îndumnezeire.  Cuvântul  lui  Dumnezeu,  a 
doua  persoană  a  Sfintei  Treimi,  coetern  şi  de  o  fiinţă  cu  Tatăl,  s-a  făcut 
trup.  întruparea  arată  înainte  de  orice  voinţa  lui  Dumnezeu  de  a  se 
schimba  pentru  a  înnoi  lumea.  Ca  să  nu  fie  arsă  umanitatea  la  vederea 

dumnezeirii  Sale,  Cuvântul  şi-a  ascuns  slava  Sa  sub  acoperământul  tru¬ 
pului  prin  care  a  comunicat  cu  oamenii  ca  un  om.  S-a  făcut  om  pentru 
noi  „ca  să  vindece  pe  asemenea  cu  asemenea,  sufletul  cu  suflet,  trup  cu 
trup"  (Filoc.  9,  p.  481).  Lumină  din  lumina  Tatălui,  Fiul  şi-a  asumat  uma¬ 
nitatea  noastră  în  persoana  sa,  constituind  nucleul  divino-uman,  cea  mai 
mare  minune  a  istoriei.  Asumând  umanitatea  integrală  şi  reală,  Iisus 
Hristos,  unul  din  Treime,  îşi  face  proprie  starea  păcătoasă  a  omului, 
prin  care  o  transformă  prin  crucea  şi  învierea  Lui,  făcând  din  omul  că¬ 
zut  o  nouă  creaţie.  Smulsă  din  iad,  prin  coborârea  acolo  a  lui  Hristos, 
spălată  prin  vărsarea  sângelui  lui  Iisus,  natura  umană  este  aşezată  în- 

tr-o  stare  mai  presus  de  firea  ei.  Nucleul  teandric  (umanitatea-dumne- 
zeirea)  al  lui  Iisus  Hristos  este  baza  îndumnezeirii,  baza  divino-umanis- 
mului  creştin. 

Inălţându-se  la  cer,  Mântuitorul  Hristos  n-a  părăsit  Biserica  din 
care  a  făcut  Trupul  Lui.  După  înviere,  întărind  colegiul  Apostolilor,  a 
trimis  pe  discipolii  Săi  să  fie  martorii  Lui  până  la  marginea  lumii,  să 
predice  Evanghelia,  să  predice  Botezul  în  numele  Sfintei  Treimi,  să  or¬ 
ganizeze  comunităţi  în  jurul  Euharistiei,  consacrate  slujirii  fraţilor  (Fapte 
2,  38 — 47).  El  a  luat  iniţiativa  să  rămână  prezent  printre  noi  prin  inter¬ 
mediul  Euharistiei,  Taina  în  care  se  comemorează  întreaga  Sa  viaţă  şi 
operă  de  la  întrupare  la  a  doua  venire  (I  Cor.  11,  23 — 27).  Hrana  uceni¬ 
cilor  Lui  este  pâinea  care  s-a  coborât  din  cer  şi  a  dăruit  lumii  viaţă.  De 
la  Cincizecime,  aerul  pe  care-1  respiră  discipolii  lui  Hristos,  mădularele 
Bisericii,  este  Duhul  Sfânt  (I  Cor.  12,  13). 

Şi  aici  teologia  ortodoxă  a  făcut  precizări  originale,  mai  ales  despre 
echilibrul  ipostatic  dintre  Fiul  şi  Duhul  Sfânt.  In  planul  de  recapitulare 
a  tuturor  în  Dumnezeu,  dincolo  de  creaţia  biologică  umană,  a  apărut 
nucleul  divin-uman,  în  persoana  Fiului  iui  Dumnezeu  întrupat,  forţa 
magnetică  dintre  Dumnezeu-Creatorul  şi  fiinţa  umană,  chipul  Său.  Unul 
din  marile  capitole  ale  dogmaticii  răsăritene  este  tocmai  mântuirea  ca 
participare  la  viaţa  lui  Dumnezeu.  Drama  creştinismului  ar  fi  să  creadă 
că  îndumnezeirea  sau  eternizarea  umanului  ar  fi  ceva  extrinsec,  auto¬ 
nom,  fără  intervenţia  lui  Dumnezeu.  îndumnezeirea  este  eternizarea  uma¬ 
nului  în  Dumnezeu  (epectază),  prin  trecerea  de  pe  un  versant  al  vieţii 
pe  celălalt,  o  trecere  grandioasă  în  care  se  produce  un  schimb  de  resurse 
divino-umane.  Nu  e  vorba  de  întoarcere  în  paradisul  pierdut,  ci  de  ex¬ 
tinderea  umanului  spre  plenitudine  ontologică  ce  se  află  în  afară  de  om. 

în  explicarea  dogmei  trinitare,  teologia  ortodoxă  recunoaşte  mai  în¬ 
tâi  persoanele  Sfintei  Treimi:  Fiul  şi  Duhul  Sfânt  în  jurul  Tatălui  şi 
apoi  natura  divină  comună,  pe  care  fiecare  persoană  o  are  în  între¬ 
gime,  dar  în  mod  distinct.  Fiinţa  transcedentă,  care  subzistă  în  Sine 
este  trinitară  (ceea  ce  nu  înseamnă  triteism  —  trei  Dumnezei),  ci  o  treime 
de  persoane.  Dumnezeu  nu  este  o  monadă  personală,  care  se  manifestă 
sau  se  realizează  sub  diferite  moduri  (modalism).  Fiinţa  nu  există  fără 
persoane  (ipostaze),  nici  invers.  (Am  văzut  că  dinamica  internă,  comu¬ 
niunea  dintre  fiinţă  şi  ipostaze  se  numeşte  perihoreză).  Persoanele  nu  se 
opun  fiinţei,  dar  nu  se  confundă  cu  aceasta.  Fiecare  o  conţine  în  mod 
diferit:  Tatăl  este  nenăscut,  Fiul  născut  din  Tatăl,  Duhul  Sfânt  purcede 
din  Tatăl.  De  ce  sunt  importante  aceste  precizări?  Deoarece  teza  occiden¬ 
tală,  formulată  de  Augustin,  tratează  mai  întâi  Fiinţa  divină  şi  apoi  ma¬ 
nifestările  acesteia,  adică  propriu-zis  relaţiile  dintre  persoane. 

De  asemenea,  ca  metodă  de  lucru,  teologia  ortodoxă  pleacă  de  la  ico- 
nomia  lui  Dumnezeu  în  lume  pentru  a  mărturisi  misterul  lui  Dumnezeu 
(teologia  apofatică).  Mai  precis,  pleacă  de  la  planul  lui  Dumnezeu  de  a 
mântui  lumea  în  întruparea  şi  jertfa  lui  Iisus  Hristos  şi  se  întreabă  cum 
poate  omul  să  se  înscrie  în  acest  plan.  Sau:  punctul  de  plecare  este  con¬ 
cretizarea  şi  realizarea  acestui  plan  (istoria  mântuirii)  în  Iisus  Hristos. 
De  aceea,  interpretarea  istoriei  este  inversă:  de  la  scop  la  origine,  de  la 

eshatologie  la  istorie,  de  la  umanitatea  înviată  a  lui  Hristos  la  umanitatea 
căzută  a  lui  Adam,  de  la  Noua  creaţie  la  creaţie.  Pentru  teologia  orto¬ 
doxă  întrebarea  principală  este:  Cine  este  Iisus  Hristos,  nu  ceea  ce  a  fă¬ 
cut  El,  cu  alte  cuvinte  pune  la  început  întruparea,  nu  crucea  şi  jertfa. 
Prin  contrast  cu  aceasta,  teologia  occidentală  porneşte  de  la  lume  pen¬ 
tru  a  ajunge  la  Dumnezeu,  de  aceea,  omul  caută  să  întâlnească  pe  Dum¬ 
nezeu  în  ea  (Augustin)  şi  se  întreabă  în  ce  fel  ajunge  la  El. 

5.  Iisus  Hristos:  Întruparea  şi  răscumpărarea 

r  r  ^  r  /«*  »  *%*  .  .  ..  \  ^  A  .  #  v 

Întruparea  lui  Dumnezeu,  cea  mai  mare  minune  cunoscută  de  isto¬ 
rie  (Sf.  Atanasie  cel  Mare),  este  posibilă  din  cauza  „condescendenţei"  lui 
Dumnezeu.  Dumnezeu  S-a  întrupat  din  cauza  iubirii  Lui  faţă  de  „chipul" 
Său  creat.  Istoric,  întruparea  sau  iconomia  stă  în  legătură  cu  eşecul  lui 
Adam  de  a  duce  umanitatea  sa  şi  universul  creat  la  împlinirea  lor  trans¬ 
cendentă,  la  realizarea  lor  ontologică  deplină.  Prezenţa  istorică  a  lui 
Dumnezeu  nu  poate  fi  negată  sub  pretextul  că  Dumnezeu  este  Dum¬ 
nezeu  numai  dacă  stă  la  distanţă,  având  o  natură  heterogenă  de  cea 
creată.  în  Legământul  Său  chiar  de  la  început,  Dumnezeu  s-a  legat  de 
destinul  omului,  ca  să  nu-1  lase  să  cadă  în  nefiinţă  şi  să  perpetueze  răul, 
moartea.  Singura  cale  de  a  realiza  omul  era  să-Şi  facă  propriu  cele  ale 
naturii  umane.. 

întruparea  mai  arată  că  unirea  ontologică  dintre  Dumnezeu  şi  uman 
este  posibilă,  fără  amestecare  şi  confuzie.  Cuvântul,  a  doua  persoană  a 
Treimii,  îşi  asumă,  recapitulează  în  subiectul  ei  firea  umană  cu  toate  în¬ 
suşirile  ei,  fără  să  renunţe  la  firea  Sa  divină  distinctă,  fără  să  schimbe  pe 
cea  asumată.  în  această  enipostaziere,  Iisus  Hristos  ia  pe  seama  Sa  uma¬ 
nitatea  creată,  n-o  lasă  în  stare  veche,  ci  face  din  ea  o  fire  transfigu¬ 
rată.  Apare  deci  o  nouă  realitate:  umanitatea  transfigurată.  Nu  există 
analogii  adecvate  pentru  a  descrie  aceasta  (ceea  ce  este  faţa  omului  pen¬ 
tru  corpul  său,  armonia  pentru  muzică). 

Această  mediaţie-comuniune  ontologică  prin  trupul  uman,  arată  că 
există  un  destin,  un  mister  al  universului  (despre  care  vorbeşte  cosmolo¬ 
gia  teologică).  Trupul  este  deci  un  mijloc  de  împlinire  ontologică.  A  nega 
îndumnezeirea  sfinţilor  şi  transfigurarea  materiei,  rolul  trupului  sfânt 
al  Fecioarei  Maria,  sau  a  spune  că  Euharistia  nu  constă  în  prefacerea 
materiei  pâinii  şi  vinului,  sau  că  Duhul  lucrează  „în  secret“  („Biserica 
invizibilă"),  sub  aparenţe  materiale,  exterioare,  înseamnă  a  sustrage  tru¬ 
pului  această  funcţie  soteriologică,  a  subestima  rolul  acestuia  în  raport 
cu  iconomia  divină.  întruparea  mai  arată  că  mântuirea  este  dăruită  fie¬ 
căruia  care  poartă  natura  umană. 

Consistenţa  ontologică  dintre  Dumnezeu  şi  om  realizată  în  per¬ 
soana  Fiului  lui  Dumnezeu  întrupat,  Iisus  Hristos,  este  ipostatică,  nu  fi¬ 
zică.  Mântuirea  nu  este  o  juxtapunere  de  substanţe.  Umanul,  corporali¬ 
tatea  umană,  trupul  nu  mai  este  o  simplă  realitate  materială,  deoarece 
este  asumat  şi  transfigurat  în  ipostaza  lui  Hristos.  A  apărut  o  umanitate 
transfigurată!  Datorită  acesteia,  mântuirea  este  concepută  ca  participare 
la  viaţa  lui  Dumnezeu,  care  devine  transparentă  orin  energiile  divine 


14 


REVISTA  TEOLOGICA 


transmise  prin  Duhul  Sfânt.  Prin  analogie  cu  întruparea  ipostatică  a  Fiu¬ 
lui,  a  apărut  o  realitate  „teandrică",  aceea  a  sfinţilor  în  care  se  concre¬ 
tizează  actul  mântuirii,  ca  mişcare  a  omului  spre  Dumnezeu.  Aşa  se  ex¬ 
plică  transfigurarea  Maicii  Domnului,  Născătoare  de  Dumnezeu,  moaş¬ 
tele  martirilor  şi  sfinţilor,  icoanele  şi  simbolurile  sacre.  în  această  rela¬ 
ţie  fundamentală  ontologică,  nici  Dumnezeu,  nici  omul  nu  pierd  alteri- 
tatea  lor.  Cum  energiile  divine  sunt  necreate,  atemporale  şi  aspaţiale, 
cel  care  se  împărtăşeşte  de  ele  primeşte  aceste  calităţi.  Omul  iese  din 
condiţia  temporală-spaţială,  adică  condiţia  morţii  şi  intră  în  condiţia  lu¬ 
mii  eterne.  Aceasta  este  marea  trecere  (sau  paşte)  de  la  moarte  la  viaţă, 
de  la  timp  şi  spaţiu  (simbolizate  prin  mormântul  lui  Iisus)  la  eternitate. 
De  aceea,  toată  teologia  ortodoxă  este  cuprinsă  în  „Hristos  a  înviat*', 
care  este  un  strigăt  şi  un  angajament  contra  morţii,  pentru  viaţă,  con¬ 
tra  mormântului  (simbolul  timpului  şi  spaţiului  pentru  eternitate). 

Occidentul  —  catolicism  şi  protestantism  —  n-a  reţinut  dimensiu¬ 
nea  ontologică  a  mântuirii.  Protestanţii  au  reţinut  doctrina  justificării 
(imputarea  dreptăţii  lui  Hristos)  contra  legalismului  romano-catolic,  care 
concepe  răscumpărarea  ca  un  act  juridic.  Desigur,  această  polarizare  este 
mult  mai  nuanţată  azi,  totuşi  nu  s-a  făcut  o  apropiere  faţă  de  punctul 
de  vedere  ortodox.  La  fel  şi  în  ce  priveşte  concretizarea  personală  a  răs¬ 
cumpărării.  Dezbaterea:  mântuirea  prin  fapte,  mântuirea  prin  credinţă, 
n-a  preocupat  tradiţia  răsăriteană.  Punctul  ei  de  plecare  este  acesta:  cen- 
tralitatea  harului  lui  Dumnezeu  în  dinamica  mântuirii,  realizată  în  mo¬ 
mente  şi  acţiuni  sinergice.  Nu  există,  deci  ,, etică  separată  de  harul  divin 
(separarea  ar  duce  la  teoria  meritelor  —  „a  face  pentru  a  fi**  — ),  nici 
mântuire  fără  etică,  cum  pretinde  teologia  justificării:  „a  nu  face  pentru 
a  fi".  Mântuirea  prin  fapte,  prin  „a  face“  a  dus  la  crispare  moralistă, 
după  cum  „justificarea  prin  credinţă"  a  dus  la  obsesia  etică  (care  devine 
pietism). 

Această  atitudine  faţă  de  natura  mântuirii  omului  a  fost  înţeleasă 
mai  bine  în  secolul  al  14-lea,  când  s-a  discutat  problema  raportului  din¬ 
tre  transcendenţa  absolută  a  lui  Dumnezeu  şi  posibilitatea  omului  de  a 
se  uni  cu  El.  în  controversa  aceasta  s-a  angajat  Sf.  Grigore  Palama  îm¬ 
potriva  teologilor  latini  (Varlaam  şi  Akindin),  care  susţineau  că  mântuirea 
constă  în  adăugarea  harului  creat  de  Dumnezeu  la  natura  omului.  Sf. 
Grigore  Palama  răspunde  că  mântuirea  constă  în  participarea  omului 
la  energiile  divine  necreate,  prin  care  el  înţelegea  lucrările  sau  actele 
fiinţei  divine,  mişcarea  sau  elanul  lui  Dumnezeu  spre  creaţie.  Energiile 
divine  nu  se  confundă  cu  esenţa  divină,  nu  sunt  nici  o  divinitate  subor- 
odnată  lui  Dumnezeu  (diteism),  nici  efectul  unei  cauze,  nici  o  realitate 
metafizică,  abstractă.  Energiile  constituie  o  realitate  ontologică  şi  se  ma¬ 
nifestă  ca  lumină.  Experienţa  lor  e  posibilă,  dar  nu  poate  fi  descrisă  cu 
concepte  analogice. 

Este  clar  că  teologia  energiilor  divine  necreate  împarte  creştinis¬ 
mul  în  două,  deoarece  ea  are  consecinţe  pentru  înţelegerea  altor  doc¬ 
trine:  răscumpărare,  taine,  Biserică,  etică,  cultură.  De  pildă,  există  con¬ 
secinţe  pe  plan  sacramental,  instituţional.  în  lipsa  unei  teologii  a  îndum- 
nezeirii  („natura  transfigurată"),  tradiţia  occidentală  a  virat  spre  sub- 

stanţialism  (supranatural)  sau  spre  spiritualism.  Supranaturalul  este  a- 
dăugat  naturalului,  care  rămâne  neschimbat  (de  unde  exces  de  institu- 
ţionalizare),  sau  este  separat  de  natural  (de  unde  separarea  providenţei 
de  răscumpărare  prin  „cele  două  împărăţii").  în  nici  una  din  aceste  con¬ 
cepţii  despre  sacru  (supranatural)  nu  e  vorba  de  asumarea  creaţiei,  de 
depăşirea  ei.  Creaţia  sau  rămâne  pe  acelaşi  plan  sau  i  se  adaugă  ceva  (de 
unde  activism  fără  sens  ontologic).  Cel  mai  bine  se  vede  aceasta  în  teo¬ 
logia  euharistiei:  transubstanţiere-substanţialism  supranatural  (teologii 
scolastici),  consubstanţiere-substanţialismul  dialectic  (Luther),  spirituali¬ 
zare  sau  mărturie  (Zwingli,  Bisericile  evanghelice).  Ori,  energiile  divine 
nu  zboară  pe  deasupra  materiei  şi  trupului,  de  aceea  interacţiunea  ha¬ 
rului  e  totdeauna  sacramentală. 

De  asemenea,  pe  plan  moral,  pentru  ortodocşi,  „a  face"  înseamnă  a 
te  înscrie  activ  şi  liber  în  direcţia  şi  programul  lui  Dumnezeu,  în  mişca¬ 
rea  naturii  răscumpărate  spre  transfigurare.  Prin  urmare,  etica  lasă  un 
mare  loc  liberului  arbitru,  libertăţii  de  a  coopera  cu  Dumnezeu.  Voia 
omului  poate  alege  liber  binele,  dar  nu-1  poate  împlini  fără  harul  lui 
Dumnezeu  (Augustin:  omul  poate  să  voiască,  dar  a  voi  binele  este  un  har). 
Nimeni  nu  e  sigur  de  mântuire  (teoria  predestinaţiei),  nici  sfinţii.  în  a- 
ceste  condiţii,  etica  are  o  valoare  ontologică  (la  fel  şi  estetica,  arta,  mu¬ 
zica,  filosofia,  pe  măsura  în  care  activitatea  artistică,  meditaţia  filosofică, 
creaţia  lirică  etc.,  creează  condiţii  pentru  împlinirea  divină  a  creatului). 
Morala  nu  are  nevoie  de  un  exemplu  exterior  a  imita,  căci  nu  este  o  imi¬ 
taţie  naturală,  supunere  la  un  model  etic.  Căci  numai  Duhul,  care  vine 
de  sus  şi  regenerează  omul,  este  „conform"  cu  Hristos.  Imitarea  lui  Hris- 
tos  se  face  prin  a  fi  disponibil  Duhului, 

G.  Mântuirea  omului  —  îndumnezeirea  —  ca  sinergie 

Una  din  învăţăturile  esenţiale  ale  creştinismului  este  aceea  că  mân¬ 
tuirea  este  rodul  acestei  sinergii  dialectice,  adică  conlucrarea  tainică  din¬ 
tre  harul  lui  Dumnezeu  şi  răspunsul  omului.  Dumnezeu  este  suveran  şi 
atotputernic,  dar  El  nu  vrea  să  mântuiască  lumea  fără  participarea  celui 
ce  este  responsabil  de  căderea  acesteia.  în  această  conlucrare  nu  se 
poate  cântări  cât  aparţine  omului,  de  aceea  totul  aparţine  lui  Dumnezeu. 
Mântuirea  este  un  dar.  Nimeni  nu  poate  spune  cât  aparţine  lui  Dumne¬ 
zeu.  Mântuirea  este  o  răsplată.  Sinergia  are  ca  paradigmă  întruparea 
ipostatică  a  Fiului  lui  Dumnezeu,  mai  precis  unirea  perihoretică  a  firii 
divine  cu  firea  umană  în  persoana  Sa.  Cine  nu  crede  în  una,  nu  crede 
nici  în  cealaltă.  Adică,  pe  lângă  echilibrul  ipostatic  dintre  Fiul  şi  Duhul 
Sfânt  (care  în  fond  este  un  echilibru  soteriologic:  Fiul  ne-a  dat  Duhul 
divin,  iar  omul  I-a  dat  trupul  uman;  unul  devine  sarcofor,  celălalt  pnev- 
matofor),  intervine  şi  echilibrul  sinergie.  Comuniunea  ontologică  dintre 
Dumnezeu  şi  om  nu  este  statică,  formală,  ci  se  concretizează  pe  plan  per¬ 
sonal  prin  conlucrarea  (sinergia)  dintre  harul  divin  necreat  şi  libertatea 
omului.  Nici  o  altă  temă  din  spiritualitatea  ortodoxă  n-a  fost  tratată  cu 
atâta  pasiune  ca  cea  a  convieţuirii  intime,  misterioase,  dintre  Cuvântul 
lui  Dumnezeu  şi  sufletul  omului,  comparată  cu  o  nuntă  fermecată. 

relaţiei  cu  lumea,  cu  trupul,  cu  împărăţia  acestei  lumi.  Aici  are  un  loc 
important  contemplaţia  ca  mijloc  de  a  scruta  creaţia  în  totalitatea  şi 
profunzimea  ei,  aspaţială  şi  atemporală,  şi  asceza,  disciplina  de  a  purifica 
trupul,  pentru  a-1  face  transparent  pentru  lumina  şi  energia  necreată. 
Trupul,  umanul,  este  supus  unui  regim  de  timp  şi  spaţiu,  dar  omul  ca 
persoană  e  în  afară  de  acest  regim  prin  asceza  lui. 

Să  mai  spunem  că,  în  spiritul  ortodox,  experienţa  lui  Dumnezeu 
este  inseparabilă  de  dragostea  şi  grija  faţă  de  aproapele,  de  orice  om. 
Acolo  unde  fiinţa  umană  este  în  joc,  acolo  trebuie  să  se  afle  creştinul 
şi  Biserica.  Mântuirea  are  loc  în  trupul  oamenilor,  trupul  lui  Hristos- 
Biserica  se  construieşte  în  trupul  oamenilor.  Ce  este  fericirea?  A  simţi 
pe  Dumnezeu  în  trupul  altora! 

8.  Ce  rol  are  monahismul  în  morala  şi  misiunea  Bisericii? 

Monahismul  este  important  deoarece  axează  spiritualitatea  creştină 
pe  disciplina  voturilor  (exigenţe  ascetice  impuse  călugărilor),  care  nu  sunt 
altceva  decât  forme  de  intensificare  a  practicii  poruncilor,  acestea  fiind 
destinate  tuturor  creştinilor.  Acestea  sunt:  sărăcia  voluntară  după  exem¬ 
plul  lui  Hristos,  care  a  dăruit  viaţa  Sa  însăşi  altora;  monahul  împarte 
tot  ce  are  cu  alţii;  ospitalitatea  reprezintă  misiunea  călugărilor,  asculta¬ 
rea,  adică  ucenicia  la  „şcoala4*  lui  Iisus  Hristos,  prin  unificarea,  în  ru¬ 
găciune  şi  în  inimă  a  sufletului  său  cu  duhul  lui  Hristos,  fecioria  sau 
sfinţenia  trupului,  adică  convertirea  patimilor  în  pasiuni  cereşti. 

Monahismul  urmăreşte  dezlegarea  lumii  de  rău,  de  moarte  şi  de  ne- 
existenţă.  Lumea  este  dublă:  Dumnezeu  a  creat-o  bună,  perfectă  dar 
diavolul  a  ispitit  pe  om,  care  a  stricat-o  cu  păcatul  lui.  Lumea  nu  este 
deci  rea,  nimic  nu  e  rău  în  sine;  de  aceea,  monahul  nu  fuge  de  lume,  dar 
refuză  să  devină  sclavul  exterior  al  lumii  sensibile,  pe  care  nu  vrea  să  o 
lase  în  autonomia  ei  (diabolică). 

Monahismul  are  o  concepţie  critică  şi  despre  trup  şi  urmăreşte  şi 
dezlegarea  trupului  de  patimi  păcătoase  şi  vicii.  El  vrea  să  inverseze 
mişcarea  omului  spre  păcat,  prin  reaua  folosire  a  libertăţii,  spre  vocaţia 
originară  a  omului,  dorinţa  după  Dumnezeu.  De  aceea,  metoda  monas¬ 
tică  se  rezumă  în  apatie,  virtute  care  se  opune  patimilor  destructive,  nu 
prin  pasivitate  şi  lene,  ci  prin  serenitate  sau  discernământ,  prin  asceză 
sau  înfrânarea  trupului.  Nu  e  vorba  de  a  ,,ucide“  trupul,  de  a  recunoaşte 
dimensiunea  psihosomatică,  a  omului,  ci  de  a  converti  patimile:  goana  după 
avuţie,  cupiditatea,  în  sărăcie  de  bună  voie;  vanitatea  şi  mândria  în  as¬ 
cultare;  pofta  absurdă  a  trupului  în  castitate. 

Monahismul  arată  nu  numai  că  în  fiecare  om  există  un  elan  spre 
Dumnezeu,  ci  şi  că  Iisus  cheamă  pe  toţi  la  perfecţiune  după  modelul 
Tatălui  Său,  prin  căinţă  şi  iubire.  îndumnezeirea  este  deschisă  tuturor; 
punctul  de  plecare:  concentrarea  şi  unificarea  minţii  în  inimă,  acolo  unde 
convieţuieşte  Treimea  cea  Sfântă  şi  nepătimitoare.  între  monahi  şi  mi¬ 
reni,  nu  există  diferenţă  de  spiritualitate  sau  de  etică,  ci  doar  de  mij¬ 
loace  de  a  intensifica  harul.  Harul  este  identic  şi  unic,  se  dă  după  drep- 

tatea  lui  Dumnezeu,  nu  după  măsura  omului.  Totuşi,  există  o  ierarhie 
între  credincioşi:  sfinţi,  credincioşi,  căldicei,  indiferenţi,  morţi.  Adică, 
harul  se  dă  după  „măsura  credinţei",  în  funcţie  de  voinţa  de  a  urma 
lui  Hristos. 

9.  Teologia  ortodoxă  şi  modernitatea 

A  nu  se  confunda  modernitatea  cu  modernismul,  curent  teologic, 
care  a  încercat  să  facă  o  sinteză  între  creştinism  şi  ştiinţele  exacte,  prin 
integrarea  cunoştinţelor  naturale  şi  ştiinţifice  în  sistemele  teologice  şi  er- 
minentice.  Modernismul  a  fost  combătut  în  numele  unei  teologii  care 
apăra  dimensiunea  supranaturală  a  lui  Dumnezeu  conceput  ca  substanţă 
statică. 

Modernitatea  vorbeşte  de  „alteritatea  (eterogenitatea)  lui  Dumne¬ 
zeu  şi  de  autonomia  lumii  ca  substanţă  în  sine,  care  e  cercetată  obiectiv 
de  ştiinţă  şi  transformată  de  tehnică.  Creaţia  şi  istoria  trebuie,  deci,  să  fie 
liberate  de  interpretarea  religioasă,  mistică.  Astfel,  lumea  e  o  substanţă 
asupra  căreia  Creatorul  nu  are  nici  o  scuză,  sub  pretextul  că  altfel  s-ar 
pierde  „transcendenţa"  „alteritatea". 

Pentru  teologia  ortodoxă,  supranaturalul  şi  naturalul  nu  sunt  enti¬ 
tăţi  care  nu  comunică,  deoarece  harul  nu  este  creat,  ci  necreat.  Mântui¬ 
rea  nu  este  deci  o  juxtapunere  de  substanţe,  una  creată  şi  alta  necreată, 
şi  nu  se  operează  prin  transubstanţiere,  etajarea  naturalului  cu  harul 
creat.  Ortodoxia  nu  acceptă  nici  teoria  justificării,  care  lasă  lumea  ca 
atare,  nemodificată  în  sine,  adică  în  păcat,  dar  pe  care  o  declară  justi¬ 
ficată,  adică  investită  de  la  distanţă,  din  afară,  de  o  făgăduinţă  eshato- 
logică.  Pentru  teologia  ortodoxă,  Dumnezeu,  prin  energiile  Sale  divine 
necreate,  energii  creatoare,  comunică  cu  creatul,  îl  preface,  îl  transfigu¬ 
rează.  Pe  de  o  parte,  transcendenţa  divină  atestă  realitatea  creatului,  pe 
de  altă  parte,  îl  asumă,  îl  atrage  spre  infinit,  nu-1  lasă  neatins,  în  pla¬ 
nul  lui  creat. 

Modernitatea  se  fondează  pe  decalajul  ontologic  dintre  Dumnezeu 
şi  om,  pe  ideea  că  există  un  ecran  între  transcendenţă  (alteritatea)  lui 
Dumnezeu  şi  imanenţa  şi  autonomia  materială  a  creatului.  Astfel,  ea 
deschide  calea  raţionalismului  —  violenţa  asupra  intelectului  de  a  găsi 
probe  raţionale  şi  cea  a  spiritualismului  —  violenţă,  etică,  pornind  de  la 
ideea  că  există  sfinţenie  umană  fără  intervenţie  divină. 

Ortodoxia  este  foarte  critică  faţă  de  curentele  care  reclamă  autono¬ 
mizarea  „secularului",  lăsarea  istoriei  în  condiţiile  ei,  în  mâna  crea¬ 
turii,  nu  a  Creatorului.  Ori,  modernitatea  înclină  spre  secularizare,  adică 
lumea  este  lăsată  în  grija  ştiinţei,  a  tehnicii,  a  activismului  social,  misio¬ 
nar.  Lumea  devine  un  idol,  un  fantasm.  Dimpotrivă,  pentru  teologia  or¬ 
todoxă  realitatea  materială  „secularul",  trupul  au  o  valoare  soteriolo- 
gică,  pentru  că  este  temeiul  mediaţiei  harului  (exemplu:  mâncarea  pâinii 
euharistice).  Prin  urmare,  Dumnezeu  se  angajează  faţă  de  lume,  a  asu¬ 
mat-o,  a  realizat-o  în  Iisus  Hristos,  o  relansează  în  alt  mod  făcând  din 
pâine  şi  vin,  trupul  şi  sângele  Fiului  Său.  Toate  realizările  umane:  arta, 
cultura,  tehnica,  instituţiile  umane  şi  sociale  sunt  semne  ale  transfigu- 

rării  cosmosului  şi  istoriei.  De  aceea,  separarea  dintre  sacru  şi  secular  e 
imposibilă.  Dimpotrivă,  con-sacrarea  lor  este  împlinirea  lumii. 


III.  Observaţii  critice 

Ortodoxia  poartă  asupra  trupului  ei  nu  numai  pecetea  Duhului,  ci 
şi  pecetea  istoriei,  cu  toate  problemele  şi  imperfecţiunile  acesteia.  Să 
amintim  câteva  din  acestea: 

Ortodoxia  trebuie  să  reafirme  cu  mai  multă  forţă  că  certitudinile 
fundamentale  ale  creştinismului  vin  din  revelaţia  inspirată  biblică.  Orice 
distanţă  faţă  de  revelaţiile  obiective  ale  Bibliei  are  riscul  ei.  Riscul  de  a 
nu  ţine  istoria  Bisericii  în  linie  cu  istoria  Noului  Testament,  riscul  de  a 
înlocui  lectio-divina,  citirea  şi  împărtăşirea  cuvântului  lui  Dumnezeu,  cu 
experienţe  ascetice  şi  mistice  neverificabile,  riscul  de  a  nu  avea  un  cri¬ 
teriu  de  referinţă  al  tradiţiilor  bisericeşti.  Riscul  de  a  opune  lui  Iisus 
istoric,  smerit  şi  răstignit,  un  Dumnezeu  pantocrator  atotputernic.  Aşa¬ 
dar,  raportul  dintre  Ortodoxie  şi  Sfânta  Scriptură  trebuie  să  fie  elucidat 
în  mod  constant. 

Teologia  patristică  şi  neo-patristică  n-au  dat  suficientă  importanţă 
problemelor  umane  şi  sociale  globale:  dreptatea  economică,  injustiţiile  so¬ 
ciale,  sărăcia,  iubirea  de  fraţi,  căldura  umană  care  emană  din  Evan¬ 
ghelie:  JAraMed 

,, Creştinismul  occidental  a  delăsat  împărăţia  în  favoarea  unei  cetăţi 
bine  instalate  în  istorie;  or,  orice  cetate  istorică  nu  este  decât  semnul  şi 
parabola  împărăţiei.  Ortodoxia  orientală,  din  partea  ei,  prea  s-a  lăsat 
dusă  de  ceata  îngerilor  şi  contemplaţia  liturgică  a  cerului",  (P.  Evdoki- 
mov,  L’Orthodoxie,  p.  304). 

Exemplul  lui  Hristos,  care  a  înmulţit  pâinea  şi  a  transformat  apa 
în  vin  spre  hrană  şi  bucuria  mulţimilor,  nu  reprezintă  oare  forţa  de  viaţă 
şi  fermentul  societăţii?  Biserica  Ortodoxă  n-a  reuşit  să  se  pronunţe  cu 
privire  la  problemele  controversate  ale  drepturilor  omului,  de  unde  ab¬ 
senţa  enciclicelor  sociale.  Biserica  a  tratat  adesea  cu  complezanţă  mize¬ 
ria  umană,  iadul  de  aici,  de  pe  pământ.  Ea  este  un  OTganism  de  iubire, 
generozitate  şi  libertate,  dar  ea  uită  adesea  harismele  femeilor  şi  mame¬ 
lor  care  există  în  sânul  ei. 

Odată  cu  ruina  imperiilor  politice,  otoman  şi  rus,  odată  cu  stabi¬ 
lirea  Bisericilor  locale,  cele  mai  multe  pe  principiul  etnic  şi  cultural,  con¬ 
ştiinţa  universalităţii  a  slăbit.  Practica  conciliarităţii  care  funcţionează 
bine  la  nivel  local,  este  aproape  inexistentă  pe  plan  panortodox.  Constan- 
tinopolul  este  un  nume  care  evocă  trecutul,  dar  nu  viitorul.  Ideea  de  un 
centru  spiritual,  Ierusalimul,  locul  în  care  stă  plantată  via  care  se  în¬ 
tinde  la  toate  neamurile,  este,  de  asemenea,  ştearsă.  Ideea  ţinerii  unui 
Sfânt  şi  Mare  Sinod  Ortodox  întâmpină  greutăţi  din  cauza  unei  agen¬ 
de  complicate,  care  nici  nu  mai  corespunde  cu  problemele  actuale  ale 
Bisericilor. 

Cum  se  comportă  Biserica  în  faţa  ispitelor  cu  care  a  fost  încercat 
Iisus?  în  ce  fel  Biserica  face  jocul  puterilor  politice  sau  nu,  fie  că  este 

instituţie  imperială  sau  naţională?  Bisericile  din  Estul  Europei  au  făcut 
experienţa  unui  mit  pervers,  acela  al  simfoniei  dintre  Biserică  şi  Stat. 
Este  posibil  azi  o  simfonie  profetică,  în  care  Biserica  să  apere  pe  cei 
ce  Dumnezeu  îi  apără,  pe  cei  săraci  şi  slabi?  y  [ 

Ortodoxia  n-a  avut  curajul  să  ia  iniţiative  ecumenice  şi  s-a  sfiit  să 
practice  „iconomia44  în  situaţii  misionare  noi:  „Insistenţa  ortodoxă  asu¬ 
pra  importanţei  epiclezei  Paracletului  n-a  inspirat  în  noi  un  curaj  co¬ 
respunzător,  suficient,  pentru  reînnoirea  vieţii  bisericeşti,  a  teologiei  şi 
structurilor,  pentru  o  schimbare  necesară  în  acţiunea  de  evanghelizare 
şi  misiune,  sau  în  datoria  esenţială  de  „ieşire  în  afară41,  pentru  a  întâlni 
poporul,  „în  afară  de  cetate44,  în  puterea  Duhului  Sfânt44  (N.  Nissiotis). 
Aici  poate  fi  menţionată  reticenţa  faţă  de  mişcarea  harismatică,  deşi  ea 
are  încredere  în  harismele  asceţilor. 

Ortodoxia  tolerează  un  amestec  de  tradiţii  şi  practici  bisericeşti  de 
origine  bizantină,  care  trebuie  să  fie  puse  fiecare  la  locul  lor.  „Perioada 
bizantină  a  istoriei  aşteaptă  încă  o  evaluare  adevărată  în  spiritul  bise¬ 
ricii44.  Se  inventează  un  temei  teologic  pentru  practici  care  n-au  astfel 
de  temei;  sau  invers:  se  impun  reguli  de  drept  canonic,  fără  referinţe 
teologice.  „Eclipsa  conştiinţei  eclesiologioe  s-a  reflectat  în  pietatea  litur¬ 
gică,  în  formele  şi  înţelesul  cultului.44  (A.  Schmemann). 

Prin  urmare,  în  procesul  receptării  şi  transmiterii  tradiţiei,  ea  poate 
să  fie  interpretată  unilateral  sau  identificată  cu  elemente  conjuncturale 
care  aparţin  altei  perioade.  Tradiţia  trebuie  să  fie  eliberată  de  astfel 
de  restricţii,  pentru  ca  să  fie  redată  înnoitor  generaţiilor  viitoare,  ca  pro¬ 
pria  lor  tradiţie. 

IV.  Teologia  dogmatică  ortodoxă  (ca  disciplină  de  învăţământ) 

Aceasta  are  două  obiective  principale:  a)  epistemologia  teologică,  sau 
cunoaşterea  noetică,  adică  experienţa  cunoaşterii  dobândite  prin  contem¬ 
plaţie;  şi  b)  educaţia  teologică  sau  predarea  teologiei  (învăţământul), 
adică  formularea  a  ceea  ce  se  constituie  regula  fidei.  Pe  de  o  parte,  dog¬ 
matica  ţine  să  protejeze  misterul  de  nepătruns  al  Cuvântului  lui  Dum¬ 
nezeu,  nicidecum  verbalizarea  conceptuală  sau  sistematizarea  datelor  re¬ 
velaţiei.  Dogmatica  nu  e  o  „ştiinţă44  a  dogmelor.  Ea  nu  elaborează,  reduce 
sau  epuizează  în  comentarii  revelaţia  scrisă  sau  personală  a  Logosului 
lui  Dumnezeu.  Ea  preferă  contemplarea  noetică,  făcând  transparentă  bo¬ 
găţia  descoperirii  divine,  folosind  pentru  aceasta  antinomiile  apofatice. 
In  această  atingere  a  misterului,  teologia  respectă,  venerează  Adevărul, 
contemplaţia  se  transformă  în  adorare. 

Pe  de  altă  parte,  dogmatica  încearcă  să  evoce,  să  explice,  să  co¬ 
munice  persoana  şi  misiunea  Cuvântului  întrupat,  în  care  se  află  harul 
şi  Adevărul  în  deplinătatea  lor  (Ioan  1,  14,  17).  Ea  ştie  că  „Nici  un  cuvânt 
nu  este  de  ajuns  spre  lauda  minunilor  Tale44.  Sf.  Pavel  e  conştient  că 
„Noi  avem  comoara  aceasta  în  vase  de  lut44  (2  Cor.  4,  7).  Astfel,  teologia 
recurge  mai  degrabă  la  comunicarea  simbolică,  la  limbajul  metaforic,  la 
iconografie,  imnologie  şi  doxologie.  Iar  când  a  fost  nevoie,  pentru  a  se¬ 
para  doctrina  apostolică  de  opinii  teologice  arbitrare,  Biserica,  prin  con- 

sens,  a  pus  în  scris  regula  fidei,  mărturisirea  ei  de  credinţă,  folosind  chiar 
termeni  care  nu  se  găsesc  în  vocabularul  biblic  (,,de-o-fiinţă“). 

Preot  Dr.  Ioan  Bria 

Profesor  asociat  la  Facultatea  de  Teologie  Sibiu 

TRADUCĂTORI  ŞI  TRADUCERI  ÎN  RELAŢIILE 
BISERICEŞTI  DINTRE  RĂSĂRIT  ŞI  APUS 

(SECOLELE  XI— XVI) 

In  primele  veacuri  ale  erei  creştine  cel  puţin  intelectualii  lumii  gre- 
co-romane  cunoşteau  ambele  limbi,  greaca  şi  latina.1  La  Roma  greaca  a 
fost  limba  comună  până  la  mijlocul  secolului  al  III-lea,  iar  ca  limbă  a 
culturii  ea  a  dăinuit  acolo  încă  un  veac,  timp  în  care  limba  poporului  şi 
limba  liturgică  a  Bisericii  s-au  întrepătruns.2  Cu  trecerea  timpului  şi  mai 
ales  ca  urmare  a  migrării  popoarelor,  unitatea  culturală  a  lumii  vechi  va 
dispărea  iar  cunoaşterea  altei  limbi  decât  cea  maternă  va  deveni  privile¬ 
giul  unui  număr  tot  mai  restrâns  de  oameni.  Astfel,  în  anul  430,  papa  Ce¬ 
lestin  a  găsit  cu  greu  pe  cineva  care  să-i  traducă  scrisorile  primite  din 
partea  lui  Nestorie.  Patru  secole  mai  târziu,  patriarhul  Fotie  al  Constan- 
tinopolului  a  socotit  limba  latină,  pe  care  nu  o  cunoştea,  a  fi  nepotrivită 
pentru  exprimarea  adevărurilor  de  credinţă. 

Atunci  când  teologi  din  Apus  doreau  să  citească  lucrări  ale  colegilor 
lor  din  Răsărit  ei  o  puteau  face  doar  prin  intermediul  puţinelor  tradu¬ 
ceri  existente.  La  rândul  lor,  cei  din  lumea  ortodoxă  foloseau  florilegii  cu 
citate  din  autorii  mai  reprezentativi  ai  Creştinătăţii  apusene.3  Pe  drept 
cuvânt  s-a  spus  că  ,, întrucât  nu  se  mai  adăpau  de  la  aceleaşi  izvoare  şi 
nu  mai  citeau  aceleaşi  cărţi,  Răsăritul  grec  şi  Apusul  latin  s-au  înde¬ 
părtat  tot  mai  mult  unul  de  celălalt.1*4 

Această  înstrăinare  culturală  şi  lingvistică  şi-a  avut  partea  ei  de  con¬ 
tribuţie  la  Marea  Schismă  şi  la  perpetuarea  ei  peste  veacuri.  întâlniri 
între  reprezentanţi  ai  Bisericii  din  cele  două  zone  vor  trebui,  cel  mai 
adesea,  să  facă  apel  la  serviciile  unor  interpreţi.  La  aceştia  s-a  recurs 


1.  Timothy  Ware,  The  Orthodox  Church,  Penguiin  Books,  Baltimore,  1969,  p.  52. 

2.  Anton  Michel,  Sprache  und  Schisma  în:  Festschrift  Kardinal  Faulhaber  zum 
achtzigsten  Geburtstag,  Miinchen,  1949,  p.  49. 

3.  Ibidem,  p.  45. 

4.  T.  Ware,  op.  cit.,  p.  54. 

chiar  şi  la  16  iulie  1054  atunci  când  reprezentanţii  Romei,  cardinalul 
Humbert,  episcopul  Petru  de  Amalfi  şi  diaconul  Frcderik,  plecaţi  intr-o 
misiune  mai  mult  cu  caracter  politic  la  Constantinopol,  au  sfârşit  prin  a 
produce  ruptura  care  este  cunoscută  sub  numele  de  marea  schismă.  Vina 
pentru  cele  întâmplate  a  fost  atribuită  de  către  împăratul  Constantin  al 
IX-lea  Monomahul  tocmai  interpreţilor  celor  trei  legaţi  papali.5 

Au  urmat  numeroase  încercări  de  refacere  a  unităţii  bisericeşti  unele 
din  acestea  manifestându-se  prin  discuţii  teologice  între  două  persoane 
iar  altele  cuprinzând  grupuri  mai  mari  şi  de  o  parte  şi  de  alta.  Prima  în¬ 
cercare  de  acest  fel  s-a  făcut  în  anul  1073  prin  contactele  dintre  papa 
Grigorie  al  VlI-lea  şi  împăratul  bizantin  Mihail  al  Vll-lea  Dukas.6 

Informaţii  detaliate  despre  un  dialog  teologic  între  un  om  al  Bise¬ 
ricii  apusean  şi  unul  răsăritean  sunt  cuprinse  într-o  scriere,  o  adevărată 
dare  de  seamă,  provenind  de  la  unul  din  cei  doi  participanţi,  episcopul 
Anselm  de  Havelberg.  El  s-a  dus  la  Constantinopol  în  anul  1135  cu  mi¬ 
siunea  din  partea  împăratului  german  Lothar  al  III-lea  de  a  negocia  cu 
bazileul  bizantin  Ioan  al  II-lea  Comnenul  termenii  unui  acord  privind 
o  acţiune  comună  împotriva  lui  Roger  al  II-lea  al  Siciliei.  Se  pare  că 
timpul  liber  care  i-a  fost  oferit  de  tratativele  politioe  care  trenau  i-au  dat 
lui  Anselm  posibilitatea  de  a  sta  de  vorbă  cu  oameni  ai  Bisericii  din  Ră¬ 
sărit  despre  chestiuni  asupra  cărora  cele  două  Biserici  erau  în  dezacord, 
discuţii  care  l-au  făcut  popular  printre  locuitorii  Constantinopolului.7 8 
Aceasta  a  dus  la  programarea  unei  dispute  cu  arhiepiscopul  Niceta  de  Ni- 
comidia,  profesor  la  Academia  Patriarhală  de  la  Constantinopol,  pe  care 
Anselm  l-a  caracterizat  ca  „venerabilus  ac  doctissimus  . . .  praecipus  inter 
duodecim  didascalos."* 

La  discuţia  care  a  avut  loc  la  10  aprilie  1136,  în  faţa  bisericii  Sf. 
Irina,  din  apropierea  catedralei  Sf.  Sofia,  autorităţile  bizantine  au  rân¬ 
duit  silenţiari  care  să  păstreze  liniştea,  arbitri,  la  care  să  apeleze  cei  an¬ 
gajaţi  în  dispută,  precum  şi  stenografi  care  să  înregistreze  totul.9 

Anselm  de  Havelberg,  care  nu  cunoştea  limba  greacă,  a  fost  însoţit  la 
discuţii,  aşa  cum  el  însuşi  a  mărturisit,10  de  către  Iacob  Veneţianul,  cano- 
nist  şi  traducător  în  latină  al  „Noii  Logici"  a  lui  Aristotel,11  de  Burgun- 
dio  din  Pisa,  celebru  jurist  şi  traducător,  emisar  al  cetăţii  sale  la  Con¬ 
stantinopol,  cel  care  a  transpus  în  limba  latină  unele  opere  teologice  ale 


5.  Teodor  M.  Fopescu,  Geneza  şi  evoluţia  schismei ,  „Ortodoxia4*,  1954,  2 — 3, 
p.  207. 

6.  Lucian  Gafton,  Agravarea  schismei  prin  încercările  de  unire  din  secolele 
XI— XV,  „Ortodoxia44,  1956,  3,  p.  398—399. 

7.  Norm>an  Russell,  AnseJm  of  Havelberg  and  the  Union  of  the  Churches , 
„Sobarnost" ,  1979,  voi.  I,  nr.  2,  p.  23. 

8.  Anselmi  Havelbergensis  Dialogi,  Migne,  P.  L.,  188,  col.  1163  B;  A  se  vedea 
şi  Anselm  de  Havelberg,  Dialogues,  Livre  I,  text  latin,  note  prelirniroaire,  traduction, 
notes  et  appendice  par  Gaston  Salet  SJ,  în  Sources  Chretiennes t  no.  118,  Editions 
du  Cerf,  Paris,  1966,  p.  30. 

,  9.  N.  Russell,  art.  cit.,  p.  24. 

10.  Anselmi  Havelbergensis  Dialogi,  col.  1163  B. 

11.  N,  Russell,  art.  cit.,  p.  24,  n.  24.  »  ^  |4ju. 

Sfinţilor  Vasile  cel  Mare,  Ioan  Hrisostom  şi  Ioan  Damaschin,12  şi  de  Moses 
de  Bergamo.  Despre  acesta  din  urmă  Anselm  a  notat:  „  .  .  .  tertius  inter 
alios  precipuus  graecarum  et  latinarum  litterarum  doctrina  apud  utrani- 
que  gentem  clarissimus  Moyse  nomine.  Italus  natione  ex  civitate  Per- 
gamo;  iste  ab  universi  electus  est,  ut  utrimque  fidus  esse  interpres“.13  Aşa 
cum  rezultă  dintr-o  scrisoare  adresată  fratelui  său  Petru  de  Brolo  (în 
1130)  Moses  rezida  la  Constantinopol  şi  se  afla  în  serviciul  împăratului, 
cu  care  călătorise  la  Tesalonic.  El  fusese  un  om  cu  stare,  posesor  şi  al  unei 
bogate  colecţii  de  manuscrise  greceşti,  care  a  pierit  într-un  incendiu  ce  a 
cuprins  cartierul  veneţian  al  capitalei  bizantine,  împreună  cu  o  bună 
parte  a  averii  sale.14  De  la  Moses  de  Bergamo  au  rămas  câteva  lucrări 
scrise.  într-o  Expositio  a  cuvintelor  greceşti  din  prefeţele  biblice  ale 
Fericitului  Ieronim  el  s-a  ocupat  de  cei  mai  dificili  dintre  aceşti  termeni. 
El  este  şi  autorul  traducerii  din  greceşte  în  latineşte  a  tratatului  Argu- 
mentum  orthodoxe  fidei  de  S.  Trinitate.15  în  aceeaşi  manieră  ca  şi  în  Ex¬ 
positio  el  se  ocupă  şi  în  această  traducere,  în  două  locuri,  de  unii  ter¬ 
meni  greceşti  pe  care  îi  comentează.  într-un  fel  de  dedicaţie  la  această 
traducere  se  menţionează  Dacia,  probabil  ca  un  ecou  al  campaniei  danu¬ 
biene  a  lui  Ioan  Comnenul  din  1128,  în  care  Moses  se  pare  că  l-a  însoţit 
pe  împăratul  bizantin  în  calitate  de  secretar. 1(1  Tot  Moses  a  fost  autorul 
unei  poezii  despre  oraşul  său  natal.  Informaţiile  de  mai  sus  ne  ajută  să 
ne  formăm  o  imagine  adecvată  despre  calităţile  lingvistice  şi  literare 
ale  acestui  interpret. 

Anselm,  care  a  luat  primul  cuvântul  în  disputa  cu  Niceta,  s-a  compa¬ 
rat  pe  sine  şi  pe  interlocutorul  său  bizantin  cu  cei  doi  ucenici  pe  dru¬ 
mul  spre  Emaus,  sperând  că  aşa  cum  cei  doi  au  recunoscut  pe  Domnul 
prin  frângerea  pâinii,  tot  aşa  şi  el  şi  Niceta  vor  recunoaşte  adevărul  prin 
analizarea  Scripturii.  înainte  de  a  purcede  la  tematica  propriu-zisă  a  dis¬ 
putei,  Niceta  a  dorit  să  se  rezolve  problemele  tehnice  ale  traducerii.  Unice 
în  felul  lor,  informaţiile  ierarhului  apusean  privitoare  la  acest  aspect  se 
cuvin  a  fi  reproduse  aici: 

Nechites  archiepiscopus  Nicomidiae  dixit  „Videtur  mihi  quod  ea 
quod  dicturi  sumus,  electus  interpres  de  verbo  ad  verbum  fideliter 
exponat,  quia  hoc  modo  melius  nos  invicem  intelligere  possumus, 
et  ipse  hoc  facilius  facere  potest.  Anselmus  Havelbergensis  episco- 
pus  dixit  „Ego  huius  modi  usum  loquendi  non  habeo,  et  praeterea 
suspecta  est  mihi  talis  interpretatio,  quia  capi  possum  in  verbo,  si 
dispariliter  fuerit  interpretatum,  nec  decet  nos  contendere  verbis. 
Verum  talis  interpretatio  in  medio  currat,  quae  sermonem  utrique 


12.  R.  Mols,  Burgundio  de  Pisa,  în:  „Dictionnaire  d’Histoire  et  de  Geographie 
Ecclesiastique",  voi.  10,  Paris,  1937,  col.  1363 — 1366. 

13.  A nselmi  Havelbergensis  Dialogi,  col.  1163  B. 

14.  Charles  H.  Haskins,  Moses  of  Bergamo ,  „Byzantinische  Zeitschrift“,  23 
(1914 — 1919),  p.  134;  Th.  Niggl,  Moses  de  Bergamo,  „Lexikon  fur  Theologie  und 
Kirche,  voi.  7,  Verlag  Herder,  1962,  col.  654. 

15.  Th.  Niggl,  art.  cit.,  col.  654. 

16.  Ch.  H.  Haskims,  art.  cit.,  p.  139. 


STUDII  ŞI  ARTICOLE 


25" 


continuatum  pleno  et  collecto  verborum  sensu  excipiat  et  exponat: 
hoc  enim  modo  locutionis  seu  interetationis  non  videbimur  ver¬ 
borum  observatores,  sed  sententiarum  investigatores.  Neehites  archi- 
episcopus  Nicomidiae  dixit  „Fiat  sicut  dicis,  nam  et  hoc  mihi  pla- 
cet,  quia  tibi  placet.17  (Niceta,  arhiepiscopul  Nicomidiei,  spuse:  „Mi 
se  pare  că  cele  ce  avem  de  gând  să  discutăm  să  fie  expuse  în  mod 
fidel  cuvânt  cu  cuvânt  de  către  interpretul  ales  pentru  că  în  acest 
fel  putem  să  ne  facem  înţeleşi  unul  pe  altul  iar  el  (interpretul,  n.  tr.) 
poate  face  mai  uşor  aceasta.  Anselm,  episcopul  Havelbergului,  răs¬ 
punse:  „Eu  nu  am  obişnuinţa  acestui  fel  de  a  discuta  şi  pe  dea¬ 
supra  o  astfel  de  traducere  mi  se  pare  suspectă  pentru  că  eu  pot  fi 
-deranjat  de  un  cuvânt  dacă  el  va  fi  interpretat  diferit  şi  nu  stă 
bine  să  ne  contrazicem  în  privinţa  cuvintelor.  însă  acea  traducere 
decurge  cursiv  care  receptează  şi  redă  din  ambele  părţi  un  dialog 
neîntrerupt  având  un  sens  explicit  şi  concis  al  cuvintelor;  căci  prin 
acest  mod  de  vorbire  sau  traducere  nu  vom  părea  (a  fi)  observatori 
ai  cuvintelor  ci  cercetători  ai  înţelesurilor.  Niceta,  arhiepiscopul 
Nicomidiei,  a  zis:  ,,fie  precum  zici  tu,  pentru  că  şi  mie  îmi  convine 
aceasta,  întrucât  şi  ţie  îţi  convine"). 

Discuţiile  propriu-zise  s-au  concentrat  asupra  problemelor  lui  Filio- 
que,  azimei  şi  autorităţii  în  Biserică.  Anselm  şi  Niceta  au  declarat  că  di¬ 
ferenţele  dintre  ei  privesc  doar  chestiuni  minore  care  nu  împiedică  mân¬ 
tuirea  sufletelor  şi  cei  doi  şi-au  exprimat  dorinţa  ţinerii  unui  sinod  ge¬ 
neral  care  să  ducă  la  rezolvarea  diferenţelor.  în  ciuda  acestei  dorinţe, 
Anselm  a  afirmat  că  autoritatea  papei  ar  fi  superioară  unui  sinod.  Aşa¬ 
dar,  este  evidentă  şi  aici  deosebirea  privitoare  la  autoritate:  tradiţia  Bi¬ 
sericii,  exprimată  în  sinod,  pentru  răsăriteni,  şi  papa,  pentru  apuseni. 

Anselm  a  mai  avut  o  a  doua  discuţie  teologică  în  Răsărit,  în  anul 
1154,  când  a  fost  trimis  la  Constantinopol  de  către  Frederic  I  Barbarosa, 
pentru  a  oere  pentru  el  mâna  Măriei,  fiica  sebastocratorului  Isaac.  După 
îndeplinirea  cu  succes  a  misiunii,  Anselm  s-a  oprit  la  Tesalonic  unde  a 
avut  o  discuţie  publică  cu  Vasile  de  Ohrida,  arhiepiscopul  oraşului,  des¬ 
pre  Filioque.  Rămânând  fiecare  la  punctul  de  vedere  al  Bisericii  sale,  cei 
doi  s-au  despărţit  în  termeni  amioali.J8  Nu  există  informaţii  privitoare 
la  aspectele  tehnice  ale  dialogului  de  la  Tesalonic  şi  deci  nici  cu  privire 
la  existenţa  unui  traducător.  Fără  îndoială,  însă.  că  şi  discuţia  lui  Anselm 
cu  Vasile  al  Ohridei  s-a  purtat  prin  intermediul  unui  interpret,  nici  An¬ 
selm  şi  nici  Vasile  necunoscând  limba  celuilalt. 

Următorul  moment  al  istoriei  discuţiilor  dintre  răsăriteni  şi  apuseni 
este  cel  care  a  fost  făcut  posibil  de  către  cea  de  a  patra  cruciadă  pornită 
împotriva  mahomedanilor,  dar  care  va  sfârşi  ca  „ Cruciada  împotriva 
creştinilor",  cum  a  numit-o  un  cunoscut  istoric  al  acestui  fenomen.19 


17.  Anselmi  Havelbergensis  Dialogi,  cal.  1164  A. 

18.  N.  Russell,  art.  cit.,  p.  23. 

19.  Steven  Runciman,  A  Histary  of  the  Crusades ,  III,  Penguin  Books,  1963„ 
p.  107, 


26 


REVISTA  TEOLOGICA 


Chiar  la  sfârşitul  anului  1204,  când  a  fost  cucerit  Constantinopolul 
de  către  latini,  noile  autorităţi  au  convocat  la  Sfânta  Sofia  preoţi,  monahi 
şi  mireni,  cărora  cardinalul  Petru  Capuano  le-a  cerut  „să  se  supună  ur¬ 
maşului  lui  Petru,  căruia  i  s-a  dat  puterea  supremă  de  către  Hristos.“20 
Era  prezent  acolo  şi  un  tălmaci  care  a  tradus  cuvintele  de  mai  sus.  El 
a  refuzat,  însă,  să  traducă  următoarea  cerere  de  precizare  venită  din 
partea  monahului  Ioan  Mesarites,  profesor  de  exegeza  psalmilor:  „Băr¬ 
baţi  ai  Romei  şi  câţi  sunteţi  adunaţi  astăzi  aici!  Spuneţi-vă  gândul  ini¬ 
mii  voastre  clar  şi  precizaţi  sensul  cuvintelor.  Aţi  cerut  bizantinilor  să  se 
supună  papei.  însă  în  cuvântul  supunere  se  disting  două  înţelesuri:  unul 
de  supunere  spirituală  şi  altul  de  supunere  civilă . . .  După  omul  din 
afară  avem  de  stăpân  pe  împăratul  iar  cu  sufletul  şi  cu  partea  ascunsă 
a  noastră  ne  supunem  patriarhului  nostru  Ioan.  Spuneţi,  dar,  precis  în 
ce  sens  cereţi  să  ne  supunem  papei?" 21  Atunci  când  Ioan  Mesarites  a  ce¬ 
rut  din  nou  precizări,  traducătorul,  verde  de  mânie,  a  izbit  cu  pumnul 
în  braţul  scaunului  ameninţându-1  pe  Mesarites,  la  care  călugărul  con- 
stantinopolitan  a  replicat:  „Blestemul  cuvintelor  tale  să  cadă  asupra  ca¬ 
pului  tău,  sofist  al  adevărului4*.22 

Discuţiile  au  fost  reluate  doi  ani  mai  târziu,  când  au  avut  loc  două 
întruniri,  la  26  septembrie  şi  la  2  octombrie  1206,  şi  când,  din  partea  la¬ 
tinilor,  care  au  cerut  supunere  faţă  de  papă  şi  de  patriarhul  trimis  de  a- 
cesta,  au  participat  cardinalul  Benedict  şi  Tomaso  Morosini,  patriarhul 
latin  al  Constantinopolului.  Traducerea  dialogului  a  fost  asigurată  de  că¬ 
tre  Nicolae  de  Otranto23  (cunoscut  şi  ca  Nectarie  de  Casole),  care  l-a  în¬ 
soţit  acolo  pe  cardinal.  Bun  cunoscător  al  limbilor  latină  şi  greacă,  acesta 
avea  experienţa  transpunerilor  dintr-o  limbă  într-alta,  atât  în  scris  cât 
şi  oral.  El  a  tradus  în  latină,  pentru  episcopul  de  Otranto,  Liturghia  Sf. 
Vasile  cel  Mare  şi  alte  părţi  liturgice  şi  se  pare  că  tot  lui  i  se  datorează 
versiunea  grecească  a  misei  apusene,  atribuită  lui  Nicolae  Mesarites. 
Alegerea  sa  de  către  latini  ca  interpret  pentru  Benedict  pare  oarecum 
surprinzătoare  ţinând  cont  de  faptul  că  el  a  fost  considerat  „un  zelos  fo- 
tian“  împărtăşind  punctul  de  vedere  ortodox  în  probleme  controversate  ca 
cele  privitoare  la  purcederea  Duhului  Sfânt,  azime,  postul  de  sâmbăta, 
etc.24 

Tot  ca  interpret,  Nicolae  de  Otranto  a  mai  călătorit  în  Răsărit  în 
1214 — 1215, 2  însoţindu-1  de  data  aceasta  pe  cardinalul  spaniol  Pelagius 
(Pelayo)  Gaitan.  Călătoria  aceasta  s-a  realizat  ca  urmare  a  cererii  adre¬ 
sate  de  împăratul  Teodor  Lascaris  de  la  Niceia  papei  Inocenţiu  al  III-lea 
de  a  mijloci  pe  lângă  autorităţile  latine  de  la  Constantinopol  un  acord 
de  încetare  a  sprijinului  acordat  de  aceştia  din  urmă  turcilor  împotriva 
imperiului  niceian.  La  Constantinopol,  cardinalul  a  discutat  cu  reprezen- 


20.  Dr.  D.  Stâniloae,  Din  tratativele  de  unire  între  Biserica  Ortodoxă  şi  Ca¬ 
tolică  pe  timpul  împărăţiei  latine  din  Constantinopol,  „Revista  Teologică4*,  1930, 
3—4,  p.  169. 

21.  Ibidem. 

22.  Ibidem. 

23.  Ibidem,  p.  167. 

24.  Hans-Goorg  Beck,  Kirche  und  theologische  Literatur  im  byzantinischen 
Reich,  C.H.  Beck’sche  Verlagsbuchhandlung,  Munchen,  1959,  p.  669 — 670. 

25.  Ibidem. 

tanţi  ortodocşi  în  perioada  15 — 22  noiembrie  1214  şi  apoi  la  Niceia  cu 
Nicolae  Mesarites,  arhiepiscop  de  Efes,  fratele  mai  mic  al  lui  Ioan  Mesa¬ 
rites,  care  participase  şi  el  la  discuţiile  de  la  Constantinopol,  alături  de 
Ioan,  Pelagius  a  promis  să  oprească  expulzările  de  monahi  bizantini  din 
mănăstirile  lor  în  cuprinsul  imperiului  latin  de  la  Constantinopol.  Cei  doi 
au  abordat  şi  probleme  teologice  ca  primatul  papal,  Filioque,  problema 
azimilor,  fără  a  ajunge  la  o  apropiere  a  punctelor  lor  de  vedere.26 

Dacă  în  istoria  încercărilor  de  refacere  a  unităţii  bisericeşti  dintre 
Răsărit  şi  Apus  este  amintit  şi  sinodul  de  la  Lyon  din  1274,  trebuie  spus 
că  acesta  a  fost  un  sinod  al  Bisericii  Apusene  convocat  de  papa  Grigo- 
rie  al  X-lea,  dar  are  mai  puţină  îndreptăţire  la  titlul  de  sinod  unionist. 
Aceasta  deoarece  Biserica  din  Bizanţ  nu  a  fost  reprezentată  la  Lyon,  cei 
trei  participanţi:  George  Acropolites  —  înalt  funcţionar  de  stat  — ,  fostul 
patriarh  Gherman  al  III-lea  şi  mitropolitul  Teofan  al  Niceei  constituind, 
mai  degrabă,  o  delegaţie  personală  a  împăratului  Mihail  al  VlII-lea  Pa- 
leologul.  Niciunul  dintre  patriarhii  răsăriteni  nu  şi-a  trimis  reprezentanţi 
şi  niciunul  dintre  teologii  de  marcă  ai  Constantinopolului  ca  Beocos, 
Mouzalon,  Grigorie  de  Cipru,  Holobolos  şi  Planudes  nu  s-au  deplasat  la 
Lyon,27  Trimiţând  această  delegaţie  în  Apus,  Mihail  al  VUI-lea,  care  a 
recucerit  Constantinopolul  în  1561,  a  dorit  să  înlăture  primejdia  unei  noi 
cruciade  latine  împotriva  capitalei. 

Neîndreptăţirea  denumirii  de  sinod  unionist  pentru  ceea  ce  s-a  în¬ 
tâmplat  la  Lyon  decurge  şi  din  faptul  că  acolo  nu  au  avut  loc  discuţii 
oficiale.  George  Acropolites  a  citit  mărturisirea  de  credinţă  a  împăra¬ 
tului  (prin  care  acesta  accepta  primatul  papal,  azimile  şi  Filioque)  şi  după 
cântarea  crezului  în  latină  de  către  papă,  bizantinii  au  făcut  acelaşi  lu¬ 
cru  cu  textul  în  limba  greacă,  inclusiv  adausul  Filioque.  Delegaţii  lui 
Mihail  al  VlII-lea  au  putut  avea  discuţii  teologice  private,26  dar  acestea 
nu  au  influenţat  eu  nimic  rezultatul  întrunirii.  într-o  vreme  în  oare  cu 
greu  se  putea  găsi  cineva  la  curia  papală  care  să  fie  cunoscător  al  lim¬ 
bii  greceşti  ca  să  poată  traduce  scrisorile  venite  din  Bizanţ,  mica  dele¬ 
gaţie  imperială  s-a  deplasat  la  Lyon,  însoţită  şi  de  (megas  erminetis) 
conducătorul  oficiului  de  traducători  de  la  curtea  din  Constantinopol.29 
Acesta  a  putut  să  îndeplinească  rolul  de  interpret  cu  puţinele  ocazii  care 
cereau  aceasta  la  Lyon.  Acelaşi  serviciu  l-au  putut  face  şi  arhiepiscopii 
greci  uniţi  cu  Roma,  care  au  fost  prezenţi  la  Lyon,  precum  şi  călugărul 


26.  Antonio  Garoia  y  Garaiia,  La  Iglesia  griega  y  el  Concilio  IV  Lateranense 
*de  1215 ,  „Dialogo  Ecumenici,  XIII,  1978,  46—47,  p.  131. 

27.  Aristiides  Papadakis,  Crisis  in  Byzantium ;  The  Filioque  Contrvversy  in 
the  Patriarchate  of  Gregory  II  of  Cyprus  (1283 — 1289),  Fordham  UiniversLty  Press, 
New  York  1983,  p.  16;  A.  Papadakis  (in  coîlaboration  with  John  Meyendorff),  The 
Christian  East  arid  the  Rise  of  the  Papacy;  The  Church  1071 — 1453 ,  A.D.,  St.  Vladi- 
mir’s  Seminary  Press,  Crestwood,  N.  Y.,  1994,  p.  222;  A  se  vedea  şi  Steven  Run- 
ctoan,  Vecerniile  siciliene ,  O  istorie  a  lumii  mediteraneene  spre  sfârşitul  secolului 
al  XIII-leat  traducere  de  M.  Moroiu,  Editura  Enciclopedică,  Bucureşti,  1993,  p.  150. 

28.  A.  Papadakis,  Cnsis  in  Byzantium ,  p.  16. 

29.  B.  Altiamer,  iSpracftJcenntnisse  und  Doime tcherwesen  im  missionarischen 
und  diplomatischen  Verkehr  zwischen  Abendland  (Păpstliche  Kurie)  und  Orient  im 
13,  und  14.  J ahrhunderten,  „Zeitschrift  fur  Kirchengeschichte*4,  LV  Bând,  Heft  I/II 
1936,  p.  93. 

dominican  şi  cel  franciscan,  cunoscători  ai  limbii  greceşti,  care  se  aflau 
acolo.30 

In  secolul  al  XlV-lea,  trimişii  bizantini  la  curtea  papală  de  la  Avig- 
non  în  1348  şi  1352,  au  fost  însoţiţi  şi  de  interpreţi,  fiind  cunoscut  nu¬ 
mele  unuia  dintre  aceştia:  Nicolae,  ,,interpres  maior".31 

Prezenţa  masivă  a  apusenilor  in  timpul  imperiului  latin  de  la  Con- 
stantinopol  (1204 — 1261)  şi  chiar  după  dispariţia  acestuia  a  trezit  aici  in¬ 
teresul  pentru  literatura  teologică  apuseană.  Astfel,  în  secolul  al  XlV-lea 
opere  *ale  unor  părinţi  şi  scriitori  bisericeşti  latini  ca  Ambrozie,  Augus- 
tin,  Fulgenţiu  de  Ruspe,  Toma  de  Aquino  au  fost  traduse  în  limba  grea¬ 
că.32  în  acelaşi  secol,  învăţaţi  greci,  fie  din  proprie  iniţiativă,  fie  invitaţi, 
s-au  îndreptat  spre  oraşe  italiene  unde  au  predat  limba  greacă.  Un  stră¬ 
lucit  exemplu  l-a  reprezentat  Manuel  Chrysoloras,  invitat  de  oraşul 
Florenţa  în  1397,  iar  mai  târziu  ucenici  ai  săi  florentini  s-au  dus  la  Con- 
stantinopol  pentru  a  se  adăpa  direct  de  la  izvoare  şi  de  unde  s-au  întors  cu 
manuscrise  ale  unor  opere  greceşti.33 

Apariţia  traducerilor  este  şi  o  dovadă  a  numărului  mic  al  celor 
care  cunoşteau  limba  celorlalţi  şi  într-o  parte  şi  într-alta  a  lumii  creş¬ 
tine.  Acest  lucru  a  fost  dovedit  şi  de  extraordinara  şi  ultima  încercare 
din  evul  mediu  de  a  reface  unitatea  bisericească  care  a  fost  sinodul 
de  la  Ferrara-Florenţa  (1438 — 1439),  la  care  delegaţia  răsăriteană  a  fost 
alcătuită  din  700  de  persoane  şi  a  fost  condusă  de  către  împăratul  Ioan 
al  VUI-lea  Paleologul  şi  de  patriarhul  Iosif  al  II-lea. 

La  prima  întâlnire  a  patriarhului  ecumenic  cu  papa  Eugeniu  al 
IV-lea  la  Ferrara  a  fost  prezent  ca  interpret  Cristoforo  Garatoni,34  care  îl 
cunoştea  pe  patriarh  încă  din  1433  când  fusese  trimis  la  Constamtinopol 
pentru  a  stabili  cu  autorităţile  politice  şi  bisericeşti  de  acolo  locul  vii¬ 
torului  sinod  unionist.  Garatoni  a  mai  vizitat  apoi  Constantinopolul  in 
1434,  ca  nunţiu  apostolic  cu  misiune  specială  pe  lângă  armeni.  între  timp, 
la  27  februarie  1437  el  a  fost  numit  episcop  de  Corone.  După  sinodul  de  la 
Ferrara-Florenţa,  în  1439,  el  a  devenit  nunţiu  apostolic  în  Răsărit.  în 
această  calitate  se  afla  în  capitala  bizantină  atunci  când  Mitrofan  de  Ci- 
zic  a  fost  ales  patriarh  ecumenic  după  întoarcerea  delegaţiei  răsăritene 
acasă.  :  ' 

Din  comitetul  alcătuit  la  Fetrrara  din  reprezentanţi  ai  celor  două 
Biserici  în  mai  1438  pentru  coordonarea  lucrărilor  sinodului  a  făcut  parte 
şi  Nicolae  Sagundino,  grec  din  Florenţa,  originar  din  Eubeea,  care  va 
primi  cele  mai  mari  elogii  pentru  activtatea  sa  ca  interpret. '  Descrierile 
lucrărilor  sinodului  ne  înfăţişează  chiar  şi  locul  ocupat  de  acesta  în  ca¬ 
pela  palatului  ducal  din  Ferrara  în  care  se  desfăşura  sinodul:  în  faţa  băn¬ 
cilor  în  care  şedeau  oratorii.  După  ce  Visarion  al  Niceei  a  deschis  dis¬ 
cuţiile,  Sagundino  a  fost  cel  care  a  citit  discursul  acestuia  în  latină.  Tot 


30.  Ch.  Joseph  Hefele,  Histoire  des  Canciles,  IV,  1,  Paris,  1914,  p.  173. 

31.  B.  Altaner,  art.  cit.,  p.  93  şi  n.  21. 

32.  Joseph  Gill  SJ,  Le  Concile  de  Florence,  Desele  et  Cie  Editeurs,  Tournai, 
1864,  p.  25. 

33.  Ibidem,  p.  172. 

34.  Ibidem ,  p.  101. 

35.  Ibidem ,  p.  108. 

•el  i-a  atras  atenţia,  de  două  ori,  lui  Andrei  Chrysoberges  asupra  unqr  in-r 
exactităţi  de  traducere. 

Munca  interpreţilor  nu  a  fost  dintre  cele  mai  uşoare,  dacă  luăm  în 
-considerare  faptul  că  unele  cuvântări  durau  extrem  de  mult  chiar  şi 
pentru  vremea  aceea.  Prezentarea  unuia  dintre  oratorii  latini,  Monte- 
nero,  a  durat  opt  ore.36  Când  termina  de  explicat  un  text,  textul  respec¬ 
tiv  era  citit  în  greceşte  de  către  Ambrogio  Traversări,  conducătorul  ca- 
maldulilor.  Aceasta  îl  face  să  se  plângă  într-o  scrisoare  către  călugării 
săi:  „eu  fac  toată  munca  grecilor,  traducând  din  greacă  in  latină  şi  din 
latină  în  greacă  tot  ceea  ce  se  zice  sau  se  scrie".37  Se  presupune  că  el  a 
fost  autorul  florilegiului  de  citate  din  părinţii  latini  şi  din  sinoade,  tra¬ 
duse  în  greceşte,  şi  din  părinţii  greci,  care  au  stat  la  baza  unei  bune 
părţi  a  argumentaţiei  patristice  a  lui  Montenero  la  Florenţa.38  Cardinalul 
Cesarini  i-a  urat  lui  Traversări  să  ajungă  la  vârsta  lui  Matusalem  ca  să 

Cioată  să-şi  folosească  2ilele  şi  nopţile  ca  să  traducă  întreaga  lucrare 
mpotriva  lui  Eunomiu  a  Sf.  Vasile  cel  Mare.39  Acest  lucru  nu  s-a  în¬ 
tâmplat,  Traversări  murind  la  câteva  luni  după  încheierea  lucrărilor  si¬ 
nodului.  Alegerea  lui  Traversări  pentru  activitatea  de  interpret  şi  tra¬ 
ducător  la  Ferrara-Florenţa  s-a  bazat  pe  implicarea  sa  anterioară  în  tra¬ 
tative  bisericeşti,  mai  ales  la  conciliu!  de  la  Basel  şi  pe  lângă  împăra¬ 
tul  Sigismund.  Profilul  său  teologic  a  cântărit  tot  atât  de  mult  ia  cei  care 
i-au  încredinţat  aceste  sarcini.  Socotit  a  fi  fost  „unul  din  cei  mai  mari 
teologi  şi  unul  din  ce  mai  fecunzi  autori  ai  timplui  său",40  lui  i  se  dato¬ 
rează  un  tratat  despre  Euharistie,  altul  despre  purcederea  Duhului  Sfânt, 
unele  vieţi  de  sfinţi,  precum  şi  o  serie  de  traduceri  dintre  care  amintim 
„Despre  feciorie"  a  Sf.  Vasile  cel  Mare,  Contra  gentes  a  Sf.  Atanasie, 
omilii  ale  Sf.  Ioan  Hrisoslom  şi  Despre  ierarhia  cerească  a  lui  Dionisic 
Pseudo-Areopagitul.41 

In  timpul  sinodului,  traducătorii  de  acolo  au  trebuit  să  facă  faţă  şi 
dificultăţilor  cauzate  de  diferenţele  existente  între  Apus  şi  Răsărit  pri¬ 
vitoare  la  înţelegerea  unor  termeni  ca  ousia  şi  hypostasis  sau  ekporevest- 
hai  şi  procedere, 

-f  Sinodul  s-a  încheiat  prin  semnarea  de  către  bizantini,  la  5  iulie  1439, 
"a  decretului  de  unire  care  cuprindea  aşa-numitele  patru  puncte  floren¬ 
tine.  Decretul  a  fost  redactat  în  limba  greacă  de  către  Ambrogio  Tra¬ 
versări  şi  apoi  un  alt  traducător,  Nicolae  Sagundino,  a  purtat  pergamen¬ 
tul  cu  decretul  pentru  a  fi  semnat  de  către  răsăriteni,  care  potrivit  spu¬ 
selor  lui  Syropoulos,  istoricul  bizantin  participant  la  sinod,  nu  îl  citi¬ 
seră  înainte. 

~r  Nu  este  exclus  ca  în  timpul  lucrărilor  sinodului,  pe  lângă  interpre¬ 
ţii  pomeniţi  aici  să  fi  existat  şi  alte  persoane  care  au  desfăşurat  o  acti- 


36.  Ibidem ,  p.  204. 

37.  Ibidem ,  p.  111. 

38.  Ibidem,  p.  153, 

39.  Ibidem ,  p.  153. 

40.  E.  Marin,  Ambroise  le  Camaldule,  In  „Dictionnaire  de  Theologie  Catholi 
•que“,  1.1,  Librairie  Latouzey  et  Ane,  Paris,  1930,  col.  953. 

41.  Ibidem ,  cal.  954. 

vitate  asemănătoare.413  Este  cazul  lui  Simeon  din  Suzdal,  membru  al  de¬ 
legaţiei  ruse  la  sinod,  care  a  fost  inclus  în  delegaţie  pentru  că  era  cunos¬ 
cător  al  limbii  greceşti,  fapt  excepţional  în  vremea  aceea  în  Rusia.42  Cu 
toate  că  el  nu  putea  urmări  întotdeauna  nivelul  ridicat  al  discuţiilor  teo¬ 
logice  el  va  fi  slujit  ca  traducător  pentru  ceilalţi  membri  ai  delegaţiei 
ca  episcopul  Avram  de  Suzdal  şi  câţiva  preoţi,  diaconi  şi  monahi.  Con¬ 
ducătorul  delegaţiei,  mitropolitul  Isidor  al  Kievului,  era  grec  şi  nu  a  avut 
nevoie  de  oficiile  unui  alt  traducător  alături  de  cei  amintiţi  mai  înainte 
pentru  traducerile  în  şi  din  limba  latină. 

După  apariţia  Protestantismului  s-au  înregistrat,  încă  în  timpul 
vieţii  lui  Martin  Luther,  contacte  ale  unor  reprezentanţi  ai  acestuia  cu 
personalităţi  ale  Bisericii  Ortodoxe.  Reformatorul  german  el  însuşi  a  in¬ 
vocat  în  disputa  sa  cu  J.  Eck  din  1519  mărturia  Bisericii  Ortodoxe,  pe 
care  a  numit-o  „meliorem  partem  universae  Ecclesiae".  El  a  făcut  aceasta 
în  sprijinul  propriilor  puncte  de  vedere  şi  împotriva  unor  învăţături  ale 
Bisericii  Apusene,  în  special  împotriva  primatului  papal.43 

Dar  cel  care  a  iniţiat  cele  dintâi  legături  cu  ortodocşii  a  fost  Philip 
Melanchton,  „marele  sistematizator  al  teologiei  luterane".44  Imboldul 
spre  aceasta  i-a  putut  veni  din  pregătirea  sa  de  clasicist.  Cel  dintâi  co¬ 
respondent  al  lui  Melanchton  a  fost  Antonie  Eparhul,45  care  în  1542,  când 
i-a  scris  Melanchton,  era  dascăl  la  Veneţia.  Mai  importantă  pentru  tema 
noastră  este  legătura  teologului  luteran  cu  diaconul  Dimitrie  Mysos, 
care  provenea  din  rândul  clericilor  de  la  Constantinopol  şi  a  fost  trimis 
la  Wittemberg  de  către  patriarhul  Ioasaf  al  II-lea  pentru  a  se  informa 
despre  noua  mişcare  ieşită  din  Biserica  Apuseană.46  Diaconul  a  făcut  o 


41  a.  Ghenadie  Scholarios,  viitorul  patriarh  ecumenic,  care  a  fost  prezent  la 
sinod,  este  cunoscut  şi  prin  activitatea  sa  de  traducător.  A  se  vedea  Hugh  Christo- 
pher  Barbour,  The  Byzantine  Thomism  of  GennacLios  Scholarios  and  His  Transla - 
tion  of  the  Commentary  of  Armandus  de  Bellovisu  on  the  „de  Ente  et  Essentia u 
of  Thomas  Aquinas,  Citta  del  Vaticano,  Libreria  Editrice  Vaticana,  1993. 

42.  J.  P.  Arrignon,  Les  russes  au  Concile  de  Florence,  „Irenikon“  1974,  2,  p.  192. 

43.  George  Elias  Zachariades,  Tiibingen  und  Konstantinopel;  Martin  Crusius 
und  seine  V erhandlungen  mit  der  Griechisch-Orthodoxen  Kirche,  Gerstung  &  Leh- 
mann,  Gdttingen,  1941,  p.  3;  J.  Karmiris,  Die  Einstellung  Luthers  der  Orthodoxen 
Kirche  gegenilber,  în:  Luther  et  la  Reforme  Allemande  dans  une  perspective  oecu - 
menique,  Les  editions  du  Centre  orthodoxe,  Chambesy,  1983,  p.  390. 

44.  Justo  Gonzales,  A  History  of  Christian  Thought,  III,  Abimgdon  Press,  Nash- 
ville,  1975,  p.  94. 

45.  G.  E.  Zachariades,  op.  cit.t  p.  8 — 10. 

46.  Ibidem,  p.  16;  V.  Stavridiis,  Histoire  du  Patriarchat  oecumenique,  „Istina“, 
1970,  2,  p.  143;  George  Mastrantonis,  Augsburg  and  Constantinople;  The  Corres- 
pondence  between  the  Tiibingen  Theologians  and  Patriarch  Jeremiah  II  of  Constan¬ 
tinople  on  the  Augsburg  Confession,  Holy  Cross  Orthodox  Press,  Brookline,  Mas- 
sachusetts,  1982,  p.  8.  Există  şi  păreri  diferite  cu  privire  la  originea  lui  D.  Mysos. 
S.  Runciman  (The  Great  Church  in  Captivity;  A  Study  of  the  Patriarchate  of  Con¬ 
stantinople  from  the  Eve  of  the  Turkish  Conquest  to  the  Greek  War  of  Indepen- 
dence,  Cambridge  at  the  University  Press,  1968,  p.  246)  afirmă  că  acesta  era  din 
Muntenegru,  iar  Şerban  Papacostea  (Diaconul  sârb  Dimitrie  şi  penetraţia  Reformei 
in  Moldova ,  „Romanoslavica4*,  XV,  1967,  p.  213)  îl  socoteşte  a  fi  fost  sârb  de  ori¬ 
gine  şi  că  a  fost  secretar  la  curtea  Moldovei  mai  întâi  în  timpul  fiilor  lui  Petru 
Rareş  şi  poate  la  începutul  domniei  lui  Alexandru  Lăpuşneanu,  după  care  a  plecat 
la  Constantinopol  ca  secretar  al  Patriarhiei  Ecumenice. 

impresie  foarte  bună  teologilor  luterani  şi  mai  cu  seamă  lui  Melanchton, 
la  care  s-a  prezentat  cu  o  scrisoare  de  recomandare  din  partea  lui  Iacob 
Heraclid,  pe  care  l-a  cunoscut  în  Moldova.47 

Melanchton  a  folosit  prilejul  vizitei  lui  Mysos  la  Wittemberg  pentru 
a-i  trimite  patriarhului  ecumenic  o  scrisoare  în  care  arăta  că  urmăreşte 
cu  interes  şi  îngrijorare  greutăţile  prin  care  trecea  Biserica  grecească 
şi  îşi  exprimă  admiraţia  pentru  vitejia  cu  care  se  opunea  duşmanilor  lui 
Hristos.48  La  această  scrisoare  Melanchton  a  adăugat  o  traducere  în  limba 
greacă  a  Confesiei  Augustana,  mărturisirea  de  credinţă  luterană  de  la 
Augsburg.  Traducerea  grecească  a  fost  publicată  la  Basel  în  1559  sub  nu¬ 
mele  lui  Paul  Dolscius,  cum  indică  foaia  de  titlu:  Graece  reddita  a  Paulo 
Dolscio  Plauensi.  Tot  Dolscius  a  scris  o  prefaţă  în  limba  latină  la  acest 
volum.49  Se  crede,  însă,  că  adevăratul  traducător  a  fost  Melanchton  în¬ 
suşi,  probabil  cu  ajutorul  lui  Mysos.  Acest  punct  de  vedere  a  fost  expri¬ 
mat  şi  de  Martin  Crusius:  „nomine  Dolseii  editum,  sed  a  Phillipo  corn- 
positum44.50 

în  primul  rând,  textul  trimis  patriarhului  Ioachim  al  II-lea  nu  por¬ 
nea  de  la  versiunea  oficială  a  Augustanei  din  1530  ci  este  posibil  să  fi 
avut  ca  bază  o  altă  variantă  datorată  lui  Melanchton.  Dar  şi  aşa  ea  a  fost 
mai  degrabă  o  adaptare  decât  o  traducere,51  întrucât  nu  este  uşor  pen¬ 
tru  traducători  să  găsească  echivalenţii  exacţi  în  limba  greacă  ai  terme¬ 
nilor  latini.  Dincolo  de  aceasta  a  existat  dorinţa  de  a  apropia  textul  tri¬ 
mis  la  Constantinopol  de  tradiţia  ortodoxă.  în  locul  conceptului  de  jus- 
*  tificare,  specific  Augustanei,  versiunea  grecească  vorbeşte  despre  vinde¬ 
care.  De  fapt,  aceasta  a  reprezentat  „o  încercare  de  a  prezenta  principa¬ 
lele  doctrine  ale  comuniunii  luterane  în  terminologia  Părinţilor  greci  şi 
a  Liturghiei*4.52 

Este  semnificativ  faptul  că  dimensiunea  ecumenică  a  versiunii  gre¬ 
ceşti  a  Confesiunii  de  la  Augsburg  datorată  lui  Melanchton  a  fost  recu¬ 
noscută  şi  de  teologii  luterani  de  la  Tiibingen  care  au  intrat  în  legătură  cu 
patriarhul  Ieremia  al  II-lea  al  Constantinopolului.  în  1573  pleca  spre 
capitala  imperiului  otoman  tânărul  teolog  luteran  Ştefan  Gerlach  în  ca¬ 
litate  de  capelan  al  ambasadorului  german  David  von  Ungnad.  El  ducea 
patriarhului  ecumenic  două  scrisori  din  partea  cărturarului  german 
Martin  Crusius,  „cel  mai  mare  elenist  al  secolului  al  XVI-lea“53  şi  a  lui 
Jacob  Andreae,  cancelarul  Universităţii  din  Tiibingen.  Cei  doi  se  intere¬ 
sau  de  situaţia  Bisericii  Ortodoxe  sub  stăpânire  turcească.  Ştefan  Gerlach 
a  câştigat  prietenia  lui  Theodor  Zygomalas,  protonotarul  Marii  Biserici, 
care  l-a  pus  în  legătură  cu  Ieremia  al  II-lea.  Patriarhul  ecumenic  l-a  pri- 


47.  5.  Runciman,  The  Great  Church  in  Captivity ,  p,  248, 

48.  G.  E.  Zach  ari  ades,  op.  cit.,  p,  16, 

49.  Georges  Florovsky,  The  Greek  Version  of  the  Augsburg  Confession t  in: 
Christianity  and  Cui  ture,  Nordland  Publishing  Comp.,  BeLmomt,  Massa-chusetts, 
1974,  p.  157. 

50.  Ibidem ,  p.  158. 

51.  Ibidem,  p,  159. 

52.  Idem,  Patriarch  Jeremiah  II  and  the  Lutheran  Divines,  în:  Christianity 
and  Culture,  p.  149. 

53.  G.  E.  Zachariades,  op.  cit.,  p.  51. 

mit  în  audientă  în  octombrie  1573  în  prezenţa  lui  Ioan  Zygomalas,  tatăl 
lui  Theodor  Zygomalas,  care  era  secretar  al  patriarhului  şi  care  a  servit 
ca  interpret  în  timpul  întâlnirii.54 

A  urmat  corespondenţa  dintre  teologii  de  la  Tiibingen  şi  patriarhul 
Ieremia  al  II-lea.  în  1574,  la  cererea  capelanului  Ştefan  Gerlach,  cu¬ 
noscutul  elenist  M.  Crusius  împreună  cu  J.  Andreae  au  trimis  la  Con- 
stantinopol  şase  exemplare  ale  versiunii  greceşti  pregătite  de  Melanch- 
ton  pentru  patriarhul  Ioasaf  al  II-lea,  dar  pe  care  Mysos  se  pai'e  că  nu 
a  mai  dus-o  patriarhului  ecumenic.  Din  cele  şase  exemplare  cel  dintâi 
a  fost  destinat  lui  Ieremia  al  II-lea  iar  celelalte  altor  ierarhi  greci  pre¬ 
cum  şi  unui  laic,  lui  Mihail  Cantacuzino,  care  promisese  să  o  traducă 
în  greaca  populară,  ceea  ce  nu  s-a  mai  întâmplat.5'  Mărturisirea  de  la 
Augsburg  a  cunoscut  şi  o  versiune  georgiană,  care  a  fost  destinată  Bise¬ 
ricii  Ortodoxe  din  Iviria,  fără  să  se  cunoască  autorul  acelei  traduceri  şi 
dacă  ea  a  ajuns  la  destinaţie  şi  cum  a  fost  primită  de  către  ortodocşii  de 
acolo. 

Martin  Crusius  a  fost  cel  care  traducea  în  limba  greacă  scrisorile  pe 
care  el  le  alcătuise  împreună  cu  Andreae  şi  Osiander  ca  răspuns  la  re¬ 
plicile  lui  Ieremia  al  II-lea.  Uşurinţa  cu  care  se  exprima  în  limba  greacă 
era  cunoscută  în  întreaga  Europă,  el  putând  traduce  nu  numai  în  greaca 
clasică  ci  şi  în  cea  modernă.56 

Publicarea  în  1582  a  primului  răspuns  al  lui  Ieremia  al  II-lea  de 
către  preotul  polonez  Stanislaus  Socolovius  pentru  a  compromite  cea  din¬ 
tâi  acţiune  ecumenică  de  anvergură  a  luteranilor  îndreptată  spre  orto¬ 
docşi  a  determinat  apariţia  în  1584,  la  Wittemberg,  a  întregii  corespon¬ 
denţe  sub  titlul  Acta  et  scripta  theologorum  Wittembergentium  ei  Pa- 
triarchae  Constantinopolitani  D.  Hieremiae,  quae  utrique  ab  anno 
MDLXXVI  usque  ad  annum  MDLXXX1  de  Augustana  Confessione  inter 
se  miserunt.  Volumul  conţine  pe  lângă  versiunea  grecească  a  corespon¬ 
denţei  şi  o  traducere  în  limba  latină,  cu  o  prefaţă  datorată  lui  M.  Cru¬ 
sius.57 

O  mai  scăzută  semnificaţie  a  avut  un  alt  moment  al  relaţiilor  dintre 
ortodocşi  şi  luterani,  pe  care  îl  amintim  aici  şi  pentru  prezenţa  acolo  a 
unui  tălmaci,  care  a  avut  mai  degrabă  un  comportament  hazliu  decât 
un  rost  cu  adevărat  practic.  O  delegaţie  suedeză,  condusă  de  către  Lau- 
rentius  Petri,  primul  arhiepiscop  luteran  al  Uppsalei  şi  de  Michael  Agri¬ 
cola,  aflându-se  în  vizită  în  Rusia,  în  1557,  s-a  întâlnit  cu  mitropolitul 
Macarie  al  Moscovei,  cu  care  a  discutat  despre  unele  practici  neaccep¬ 
tate  de  către  luterani  ca  cinstirea  icoanelor  şi  postul.58  După  ce  a  fost 


54.  Ibidem ,  p.  20.  Cei  doi  Zygomalas  făceau  serviciul  de  interpreţi  pe  lângă 
patriarhul  Ieremia  al  II-lea,  care  nu  vorbea  nici  o  limbă  apuseană.  P.  du  Fresne 
Canaye,  Voyage  du  Levant  1573  (ed.  M.  H.  Hauser),  Paris,  1897,  p.  106 — 108;  Cf.  S. 
Runciman,  The  Great  Church  in  Captivity,  p.  247,  n.  2. 

55.  S.  Runciman,  The  Great  Church  in  Captivity,  p.  247 — 248. 

56.  G.  E.  Zachariades,  op.  cit.,  p.  57. 

57.  G.  Florovsky,  Patriarch  Jeremiah  II  and  the  Lutheran  Divines,  p.  144. 

58.  Idem,  The  Orthodox  Churches  and  the  Ecumenical  Movement  Prior  to 
1910,  în:  Christianity  and  Culture ,  p.  171. 

propusă  latina  ca  limbă  a  discuţiilor,  a  fost  aleasă  totuşi  greaca.  Tradu¬ 
cătorul  de  la  Moscova,  însă,  nu  cunoştea  această  limbă,  lucru  pe  care 
nu  l-a  făcut  cunoscut  de  teama  lui  Ivan  al  IV-lea  cel  Groaznic.  In  conse¬ 
cinţă,  în  loc  să  traducă  ce  ziceau  suedezii  el  a  spus  ce  i-a  trecut  prin 
minte,  iar  Agricola,  care  înţelegea  şi  limba  rusă,  a  izbucnit  în  râs.59 

Cazurile  prezentate  aici  arată  importanţa  pe  care  au  avut-o  tradu¬ 
cătorii  şi  traducerile  în  raporturile  bisericeşti  dintre  Răsărit  şi  Apus. 
Cei  mai  mulţi  dintre  interpreţii  prezenţi  la  diferite  dialoguri  teologice 
au  fost  oameni  ai  Bisericii  cu  o  clară  statură  intelectuală  şi  cel  mai  ade¬ 
sea  şi  traducători  ai  unor  opere  teologice,  contribuind  şi  prin  această 
latură  a  activităţii  lor  la  încercările  de  apropiere  reciprocă. 

Pr.  Prof.  Dr.  Aurel  Jivi 

■ - - — i  -  ■■  .  i, 

j 

59.  Ph.  Ludolph  Miiller,  Die  Kritik  des  Protestantismus  in  der  russischen  Theo- 
logie  vom  16.  bis  zum  18.  Jahrhundert ,  Verlag  der  Akademie  der  Wissenschaften  und 
der  Litera  tur  in  Mainz,  1951,  p.  13. 


ÎNVĂŢĂTURĂ  DESPRE  IERARHIE  LA  SFANŢUL 

NICHITA  STITHATUL 

1.  Scurte  consideraţii  asupra  Schismei  de  la  10541 

Data  de  16  iulie  1054  a  rămas  în  conştiinţa  Bisericii  ca  un  moment 
în  care  unitatea  creştină  s-a  rupt,  prin  „dezbinarea"  care  s-a  produs  în- 


1.  In  legătură  cu  problema  schismei  există  o  bibliografie  străină  şi  româ¬ 
nească  bogată.  Menţionăm:  A.  Pichler,  Geschichte  der  Kirchlichen  Trennung,  Mun- 
chen,  1864;  Walter  Nor  den,  Das  Papsttums  und  Byzanz .  Die  Trennung  der  beiden 
Măchte  und  das  Problem  ihrer  Wiederveretnigung  bis  zum  Untergang  des  byzanti- 
nischen  Reichs ,  1453,  Berlin,  1903;  Ch.  J.  Hefele  —  Dom.  H.  Lealercq,  Histoire  des 
conciles ,  t.  IV,  2,  Paris,  1911,  p.  1081 — 1084;  Anton  M'lchel,  Humbert  und  Kerula- 
rios  Studien,  Paderborn,  voi.  I  —  1925  (vezi  şi  bibliografia  generală  'recomandat â 
de  autor,  p.  1 — 6);  voL  II  —  1930;  E.  Anuarm,  Michel  Câlulaire,  artic.  în  „Diction- 
naive  de  Theologie  Catholique" ,  t.  X,  2,  Paris,  1929,  col.  1677—1703;  Alexiander  Car- 
tellieri,  Der  Aufstieg  des  Papsttums  im  Rahmen  der  W eltgeschichte  1047 — 1095, 
Munchen  und  Berlin,  1936,  p.  XIX — XLIII;  Friedrich  Heiler,  Urkirche  und  Ostkir- 
che,  Miinchen,  1937;  E.  Amaron,  Aug.  Dumas,  L'Eglise  au  pouvoir  des  laiquest  în 
Hzsfoire  de  VEglise ,  publice  sous  la  direotion  de  Aug.  Fliche  et  V.  M-artin,  t.  VII, 
Paris,  1940;  Martin  Jugte,  Theologia  dogmatica  christianorum  ab  Ecclesia  Catholica 
-dissidentium,  t.  I,  Theologiae  dogmaticae  Graeco-Russorum  origo . . Paris,  1926; 
Idem,  Schisme  byzantin ,  în  „Dictionnaire  de  Theologiae  Catholique** ,  t.  XIX,  1, 
Paris,  1939,  col.  1312 — 1401;  Idem,  Le  schisme  byzantin.  Apergu  historique  et  doctri- 
nal ,  Paris,  1941  (vezi  recenzia  acestei  lucrări,  însoţită  de  valoroase  consideraţii  cri¬ 
tice,  făcută  de  Prof.  Teodor  M.  Popescu  în  „Biserica  Ortodoxă  Română "  (1945),  nr.  3, 
p.  416 — 443);  Louis  Brehier,  Vie  et  morte  de  Byzance  '(RLblloth^qne  de  synthese 
historique.  L’evolution  de  rhumaiwte,  Paris,  1947  (îndeosebi  Bibliografia  din  note 
p.  262 — 266);  V.  Grunel,  Les  preliminaires  du  schisme  de  Michel  Cârulaire  ou  la 
question  Romanine  avani  1054,  în  „Revue  des  etudes  byzntmes“.  Paris,  1952; 
1054—1954 .  L'Eglise  et  les  Eglises  Neufs  siăcles  de  douloureuse  separation  entre 
VOrient  el  VOccidentT  t.  I— II,  Coli.  Irenikon,  Chevetogne;  1954;  Steven  Runciman, 
The  Eastem  Schism ,  London,  1955;  W.  de  Vries,  Rom  und  die  Patrdjarchate  des 

tre  Biserica  de  Răsărit  şi  cea  de  Apus.  Această  „schismă"2  —  deşi  nu 
este  singura  dezbinare  gravă  în  sânul  Bisericii  — ,  este  cel  mai  mult  re¬ 
gretată  pentru  învrăjbirea  şi  slăbirea  pe  care  a  provocat-o  în  sânul  creş¬ 
tinismului  de  peste  nouă  sute  de  ani,  de  când,  Orientul  şi  Occidentul, 
stau  bisericeşte  pe  poziţii  deosebite,  şi  constituie  —  în  cadrul  istoriei 
creştinismului  — ,  unul  din  cele  mai  tristfe  evenimente,  atât  prin  durata 
cât  şi  prin  urmările  lui. 

în  vremea  noastră  putem  vorbi  de  un  progres  în  studiul  şi  în  înţe¬ 
legerea  fenomenului  schismei,  deoarece  ,, patima  confesională"  cu  care  a 
fost  studiată  mult  timp,  a  cedat.3  Deşi  sunt  încă  destule  amănunte  care 


Ostens,  Freiburg  im  Breisgau,  Miinchen,  1963;  Erich  Gaspar,  Geschichte  des  Papst - 
tums,  2  Bând,  Tubingen,  1933;  Jules  Gay,  Les  papes  du  Xl-e  siâcle  et  la  Chre - 
tiente,  Paris,  1926,  p.  75  şi  u.;  Ferdiinand  Lot,  La  fin  du  monde  antique  et  le  debut 
du  moyen  ăge.  (Biblioth£que  de  synthese  historique.  L’dvolution  de  l’humanite) 
Paris,  1927,  p.  39  şi  u. 

Şi  în  istoriografia  românească  bisericească  au  apărut  o  serie  de  studii  temei¬ 
nice.  Amintim:  Prof.  Teodor  M.  Popescu,  Sentinţa  de  la  15  iulie  1054,  în  „Studii 
Teologice1*,  II,  (1931),  nr.  1,  p.  49 — 68  şi  (1931),  nr.  2,  p.  35 — 46;  Idem,  De  ce  a  atacat 
pe  latini  patriarhul  Mihail  Cerularie  (1054)?,  Atena,  1931  (în  greceşte);  Idem,  Sen¬ 
sul  Schismei  şi  al  unirii  Bisericilor,  în  Omagiu  1 .  P.  S.  Mitropolit  Nicolae  Bălan, 
Sibiu,  1940,  p.  657 — 677.  In  1954,  cu  ocazia  împlinirii  a  900  de  ani  de  la  marea 
schismă,  a  apărut  un  număr  special  din  revista  „Ortodoxia**  an  VI,  (1954),  nr. 

2 — 3,  cu  următoarele  articole:  Justinian,  Patriarhul  Bisericii  Ortodoxe  Române, 
Una,  Sfântă,  Sobornicească  şi  apostolească  Biserică ,  p.  I — VIII,  Prof.  Teodor  M. 
Popescu,  Geneza  şi  evoluţia  schismei ,  p.  163—217;  Pr.  Prof.  D.  Stăniiloae,  Motivele 
şi  urmările  dogmatice  ale  schismei,  p.  218—259;  Pr.  Prof.  Ene  Branişte,  Schisma 
şi  cultul  creştin ,  p.  260 — 299;  Pr.  Prof.  Liviu  Stan,  Aspecte  ignorate  ale  schismei, 
p.  300 — 338;  Diac.  Prof.  Gheorghe  I.  Moisescu,  Urmările  schismei  la  români,  p. 
339 — 364;  Pr.  prof.  Grigorde  T.  Marcu,  Premizele  biblice  ale  erorilor  papalităţii , 
p.  365 — 394;  Diac.  Lector  I.  Pulpea,  Limbajul  necreştin  folosit  de  papalitate  faţă  de 
celelalte  confesiuni  creştine,  p.  395—429;  Pr.  Prof.  Ioan  G.  Coman,  Unitatea  Bise¬ 
ricii  şi  problema  refacerii  ei  în  lumina  Sfinţilor  Părinţi ,  p.  430 — 466;  Pr.  Prof.  dr. 
Milan  Şesan,  Consider aţiuni  asupra  schismei  din  1054,  în  „Mitropolia  Ardealului** 
an.  II,  (1957),  nr.  3 — 4,  p.  205 — 218;  Idem,  Biserica  Ortodoxă  în  veacul  al  Xl-leaf 
în  „Mitropolia  Ardealului*4,  an.  VIII,  (1963),  nr.  1 — 3,  p.  93 — 108. 

2.  Cât  priveşte  caracterul  schismei,  între  Ortodoxie  şi  catolicism  există  o  deo¬ 
sebire  esenţială.  Schisma  nu  este  la  fel  înţeleasă  de  o  parte  şi  de  alta.  Văzută  din 
Răsărit,  schisma  s-a  manifestat  la  început,  ca  ruperea  raporturilor  oficiale,  obiş¬ 
nuite,  intre  cele  două  Biserici  autocefale  de  frunte,  constamtinopolitană  şi  romană, 
fapt  precedat  de  o  serie  de  cauze,  al  căror  efect  a  fost  o  înstrăinare  reciprocă  şi  o 
învrăjbire  crescândă  între  Orientul  şi  Occidentul  creştin.  Văzută  din  Apus  —  deşi 
i  se  recunoaşte  complexitatea  şi  vechimea  cauzelor  — ,  schisma  este  socotită  în 
manifestarea  ei  ca  o  acţiune  unilaterală,  ca  un  act  de  rebeliune  greacă,  contra 
autorităţii  papale,  până  atunci  recunoscută  şi  acceptată.  (Vezi  mai  pe  larg  la  Prof. 
Teodor  M.  Popescu,  Sensul  Schismei  şi  al  unirii  Bisericilor,  îin  op.  cit.,  p.  657 — 677). 

3.  Chiar  unii  istorici  apuseni  care  au  încercat  să  arunce  toată  responsabili¬ 
tatea  schismei  pe  umerii  patriarhilor  Fotie  şi  Mihail  Cerulairie  —  cum  au  fost 
Louis  Br^hier  şi  Martin  Jugie  — ,  au  adus  contribuţii  însemnate  la  înţelegerea  cau¬ 
zelor  generale  ale  acestui  eveniment.  Dacă  până  în  secolul  trecut,  Fotie  era  pre¬ 
zentat  în  istoriografia  bisericească  apuseană  ca  un  fel  de  fiară,  pe  care  nu  au 
reuşit  să  o  „îmblânzească**  nouă  papi  şi  cinci  sinoade,  (Cf.  L’abbe  Jager,  Ilistoire 
de  Photius,  patriarche  de  Constantinopole,  auteur  du  schisme  de  Grecs,  Paris, 
1844,  Louvain,  1845,  Introduction,  p.  I),  în  vremea  din  urmă,  marele  patriarh  şi-a 

recăpătat  profilul  de  om  normal  şi . . .  însemnat,  chiar  dacă,  se  mai  vorbeşte  to¬ 
tuşi  de  „orgoliul  prodigios**  al  lui  Fotie  sau  al  lui  Mihail  Cerularie.  (Cf.  Ch.  Diehlr 

nu  sunt  cunoscute  bine,  terenul  istoric  al  schismei  s-a  lărgit  şi  luminat 
suficient,  pentru  a  putea  spune,  care  au  fost  motivele  reale  şi  importante 
ale  dezbinării  bisericeşti,  înainte  şi  după  incidentul  de  la  1054. 

Schisma  nu  poate  fi  privită  şi  concepută  numai  prin  prisma  conflic¬ 
telor  din  secolele  IX  şi  XI,  ca  o  simplă  „ceartă  de  cuvinte44,  între  oameni 
capricioşi  şi  orgolioşi.  Cauzele  schismei  sunt  multe,  vechi  şi  adânci  şi  ele 
vin  dincolo  de  purtătorii  de  cuvânt  ai  celor  două  Biserici,  care  au  fost  la 
vremea  lor  patriarhii  Fotie  şi  Mihail  Cerularie  în  Răsărit  şi  papii  Nico- 
lae  I  şi  Leon  al  IX-lea  în  Apus.  In  momentul  când  s-a  produs  incidentul 
între  aceşti  ierarhi,  atmosfera  era  demult  şi  în  toate  privinţele  pregă¬ 
tită  pentru  manifestarea  deosebirilor  de  concepţii  confesionale  între  cele 
două  Biserici.  Nici  în  timpul  lui  Fotie  (sec.  IX),  nici  în  timpul  lui  Mihail 
Cerularie  (sec.  XI),  conflictul  nu  s-a  mărginit  numai  la  problemele  religi¬ 
oase,  ci  ambele  incidente  s-au  produs  intr-un  complex  de  împrejurări  şi 
cauze,  care  priveau  nu  numai  concepţii  şi  tendinţe  bisericeşti,  ci  şi 
politice. 

Cert  este  faptul  câ,  schisma  bisericească  a  fost  precedată  de  una 
politică.  Această  distanţare  politică  între  Răsărit  şi  Apus,  s-a  accentuat 
mai  ales  în  momentul  încoronării  lui  Carol  cel  Mare  ca  „împărat  roman41, 
la  anul  800,  eveniment  care  ocupă  un  loc  important  în  şirul  cauzelor 
schismei  politice  şi  bisericeşti.4  Dar  nu  este  singurul,  nici  cel  dintâi. 

Pe  lângă  această  opoziţie  politică  dintre  Bizanţ  şi  Imperiul  franc,  a 
existat  şi  o  îndepărtare  progresivă  în  gândire  şi  practică,  dublată  şi  de 
divergenţele  în  materie  de  teologie  şi  eclesiologie,  care,  la  rândul  lor  au 
jucat  un  rol  important  în  acest  proces. 


Histoire  du  moyen  âge,  t.  III:  Le  monde  oriental  de  395  ă  1081  (Hiartoire  generale) 
Paris,  1944,  p.  326.  Vezi  şi  Augustul  FLiche,  La  Chrâtientâ  mâdtevale  (395 — 1254), 
în  Histoire  du  monde ,  t.  VII,  2,  Paris,  1929,  p.  250). 

4.  Detalii  interesante  în  legătură  cu  încoronarea  ilui  Carol  cel  Mare  şi  indi¬ 
caţii  bibliografice  utile,  ne  oferă  Hans  von  Schubert,  Geschichte  der  christlichen 
Kirche  in  Fruhmittelalter,  Tiibmgen,  1921,  p.  346 — 357,  precum  şi  A.  A.  Vaeâiliev, 
Histoire  de  Vempire  byzantin,  Traduction  francai  se  par  P.  B  rodin  et  A.  Bourguina, 
val.  I,  Paris,  1932,  p.  351—356. 

Imperiul  apusean  al  lui  Carol  cel  Mare  a  fost  mai  ales  o  idee  şi  o  creaţie 
papală,  motivată  de  politica  împăraţilor  iconoclaşti  învrăjbiţi  cu  Roma,  de  lipsa 
de  putere  sau  de  voinţă  a  împăraţilor  bizantini  de  a  apăra  Italia  şi  mai  ales  Roma 
contra  lombar zilor,  de  sentimentul  de  neîncredere  şi  aversiune  faţă  de  răsăritul 
grec,  manifestat  de  către  papi,  orientaţi  politic  în  secolul  al  VlII-leta  spre  regii 
franci,  pe  care-i  considerau  ca  protectori  ai  Italiei  şi  Romei.  Apoi  o  serie  de  velei¬ 
tăţi  şi  necesităţi  romane,  au  dus  la  crearea  in  754  a  unui  stat  papal,  cu  o  jumătate 
de  secol  înainte  de  încoronarea  lui  Carol  cel  Mare, 

Când  papa  Leon  al  IlI-lea  a  recurs  la  această  încoronare,  pe  care  regele 
franc  se  pare  că  nu  a  dorit -o,  el  a  vrut  nu  numai  să  creeze  un  împărat  roman, 
în  locul  celui  de  la  Constau  tinopol  —  care  atunci  era  o  femeie  (Irina)  — ,  ci  să  dea 
şi  un  protector  Italiei,  Romei,  papalităţii  şi  statului  ei  roman,  „republica  Roma- 
norum“,  (vezi:  Luis  Duohesne,  Les  premiers  temps  de  Vâtat  pontifical,  ed.  3,  Paris, 
1911,  p.  176 — 183;  197—201,  precum  şi  E.  Perroy,  Le  monde  caroligien,  Paris,  1974 
şi  D.  Bullongh,  The  age  of  Charlemagne,  London,  1973).  , 

în  cadrul  divergenţelor  teologice,  problema  „Filioque"  era  conside¬ 
rată  de  bizantini  ca  punctul  principal  al  discordiei.5  Chiar  cei  mai  mo¬ 
deraţi  dintre  teologii  bizantini,  ca  Petru,  patriarhul  Antiohiei,  care  se 
opunea  anti-latinismului  sistematic  al  colegului  său  Mihai  Cerularie  al 
Constantinopolului,  considerau  acest  adaos  „un  rău  şi  chiar  cel  mai  vă¬ 
tămător".6  De  fapt,  prima  respingere  expresă  a  lui  „Filioque"  din  par¬ 
tea  grecilor,  a  fost  pronunţată  în  866  de  către  Fotie,  care  vedea  în  Crezul 
modificat,  nu  numai  o  deformare  venită  de  la  câţiva  „barbari"  franci  din 
îndepărtatul  Occident,  ci  şi  o  armă  de  propagandă  anti-bizantină  printre 
vecinii  bulgari,  care  erau  tocmai  pe  punctul  de  a  fi  convertiţi  de  către 
greci  şi  de  care,  patriarhul  Bizanţului  se  simţea  în  mod  direct  răspunză¬ 
tor.7 

Nu  vom  mai  insista  asupra  divergenţelor  teologice,  ci  ne  vom  limita, 
afirmând  că,  cea  mai  mare  parte  dintre  problemele  care  au  pus  faţă  în 
faţă  pe  greci  şi  latini,  ar  fi  putut  fi  uşor  rezolvate  dacă  cele  două  Bise- 


5.  Adoptând  în  Crez  o  interpolare.  Biserica  latiină  se  opunea  pe  de  o  parte 
unui  text  aprobat  de  două  Sinoade  eoumen/ioe,  care,  exprima  credinţa  creştină  uni¬ 
versală,  şi  conferea,  pe  de  altă  parte,  o  autoritate  dogmatică  unei  concepţii  ero¬ 
nate  despre  Trinitate. 

6.  Petru  al  Antiohiei,  Scrisoare  către  Mihail  Cerularie ,  în  Acta  et  Scripta 
quae  controversiis  ecclesiae  graecae  et  latinae  extant,  ed.  Comelms  Will,  Leipzig, 
1856,  p.  196. 

7.  In  „ Enciclica  patriarhilor  orientali “  din  866,  Fotie  califica  adaosul  „Filio- 
que“  pe  care  misionarii  franci  l-au  introdus  în  Bulgaria,  drept  „apogeul  râului4* 
(Cf.  P.  G.,  t.  102,  col.  725  C).  Aşa  după  cum  s-a  putut  observa,  principala  sa  obiec¬ 
ţie  la  acest  adaos  consta  în  faptul  că  acesta  presupunea  o  confuzie  a  caracteris¬ 
ticilor  ipostatice  ale  Persoanelor  Sfintei  Treimi  şi  era  deci  o  nouă  formă  de  moda- 
lism  sau  de  „semi-sabelianism44.  După  sinodul  de  la  Constantinopol  din  879 — 880, 
care  a  reconfirmat  solemn  textul  original  al  Crezului  şi  arunca  o  anatemă  formală 
împotriva  oricui  „ar  compune  o  altă  mărturisire  de  credinţă44  sau  ar  denatura 
Crezul  prin  „termeni  ilegitimi,  adăugiri  sau  omisiuni44  (J.  D.  Mansi,  t.  XVII,  col. 
520  E),  Fotie  s-a  declarat  pe  deplin  satisfăcut.  Pentru  a  sărbători  ceea  ce  el  a  so¬ 
cotit  a  fi  o  victorie  definitivă  a  ortodoxiei,  el  a  compus  o  respingere  detailată  a 
doctrinei  „dublei  purcederi44,  şi  anume  faimoasa  sa  „Mistagogie44,  în  care  el  laudă 
de  asemenea  pe  Papa  Ioan  al  VlII-lea,  pe  care-1  numeşte  „Ioan  al  meu44  (P.  G., 
t.  102,  col.  380 — 381),  pentru  că  a  făcut  ca  acest  triumf  să  fie  posibil. 

După  ce  „Filîoque44  a  fost  definitiv  adoptat  la  Roma  (probabil  în  1014)  şi  apoi 
în  tot  Occidentul,  argumentele  aduse  de  Fotie,  şi  anume  că  „Filioque  este  un  adaos 
nejustificat44,  care  „distruge  monarhia  Tatălui44  şi  „relativizează  realitatea  existen¬ 
ţei  personale  sau  ipostatice  în  Trinitate44,  au  rămas  în  centrul  controversei  şi  era 
inevitabil  ca  problema  să  nu  fie  din  nou  ridicată  ia  orice  întâlnire  dintre  greci 
şi  latini,  fie  ea  polemică  sau  amicală. 

Literatura  bizantină  care  este  foarte  voluminoasă  pe  acest  subiect,  a  fost 
trecută  în  revistă  în  lucrările  lui  Martin  Jugie,  De  processione  Spiritus  Sandi  ex 
fontibus  revelationis  et  secundum  Orientales  dissidentesf  Roma,  1936  şi  LLans-Georg 
Beck,  Kirche  und  theologische  Literatur  im  byzantinischen  Reich ,  Beck,  Munich, 
1959. 

Amănunte  utile  în  această  problemă  la:  Philip  Sherrard,  The  Greek  East  and 
the  Latin  West ,  London,  Oxford  University  Press,  1959;  Jean  Meyendorff,  Orfho- 
doxie  et  Catholicitâ,  Paris,  1965  (lucrare  care  cuprinde  mai  multe  eseuri  asupra 
fondului  eclesiologic  al  schismei)  şi  G.  Denzler,  Lignes  fondamentales  de  Vecclă- 
siologie  dans  Vimpire  byzantin,  în  „Concilium44,  nr.  67  (1971),  p.  57 — 68. 

rici  ar  fi  recunoscut  o  autoritate  comună,8  capabilă  să  rezolve  diferen¬ 
dele  inevitabil  create  de  culturile  şi  complexul  de  situaţii  divergente. 
Din  nefericire  însă,  în  urma  controverselor  teologice,  liturgice  şi  disci¬ 
plinare,  s-a  creat  o  „dihotomie  eclesiologică4*.9 

Istoricii  din  zilele  noastre  recunosc  unanimi  că,  papalitatea  medie¬ 
vală  a  fost  rezultatul  unei  lungi  evoluţii  doctrinale  şi  instituţionale,  evo¬ 
luţie  în  cadrul  căreia  Biserica  Răsăritului  n-a  avut  nici  o  contribuţie, 
fie  că  nu  a  avut  ocazia,  fie  că  n-a  dorit  aceasta. 

De  aceea,  revine  sarcina  teologilor  ortodocşi  şi  romano-catolici,  ca 
în  cadrul  dialogului  teologic  oficial,  inaugurat  între  cele  două  mari  Bise¬ 
rici,10  să  dezbată  legitimitatea  unei  astfel  de  evoluţii,  din  punctul  de  ve¬ 
dere  al  Revelaţiei  şi  Tradiţiei  creştine,  precum  şi  să  ajungă  la  un  con¬ 
sens  teologic  în  toate  problemele  divergente. 

Contemporan  cu  evenimentele  anterioare  şi  posterioare  Schismei  de 
la  1054,  a  fost  şi  cuviosul  Nichita  Stithatul,11  a  cărui  doctrină  despre  ie¬ 
rarhie  o  vom  prezenta  succint  In  studiul  de  faţă. 

2.  Viaţa  şi  scrierile  cuviosului  Nichita  Stithatul 12 

A)  Puţinele  informaţii  asupra  vieţii  Sfântului  Nichita  Stithatul,  se 
explică  prim  faptul  că  nu  există  o  biografie  veche  a  lui,  căci  nimeni 


8.  Dezvoltarea  în  Evul  Mediu  a  doctrinei  primatului  roman,  oa  ultim  recurs 
în  materie  de  credinţă,  era  fără  îndoială  în  coaitradicţie  cu  concepţia  orientală  des¬ 
pre  Biserică.  Atâta  vreme  cât  existau  contradicţii  în  legătură  cu  noţiunea  de  auto¬ 
ritate  în  Biserică,  nu  se  putea  ajunge  la  un  acord  în  problemele  divergente,  nici  la 
la  un  mod  de  rezolvare  a  lor.  Pentru  detalii  vezi  lucrările:  F.  Dvornik,  The  Legend 
of  the  Apostle  Andrew  and  the  Idea  of  Apostolicity  in  Byzantium,  Cambnidge, 
Harvard  Umiversi'ty  Press ,  1958  şi  N.  Afanassieff,  N.  Korlimmzine,  J.  Meyendotrff,  A. 
Schmemaim,  La  p rimaute  de  Pierre  dans  VEglise  orthodoxe,  Neuchâtal  —  Paris, 
Delachaux,  1963. 

9.  Jean  Meyeodorff,  Imitation  a  lă  thăologie  byzantin ,  Les  £ditians  du  Cerf, 
Paris,  1975,  p.  131. 

10.  în  J980,  la  Patmos  şi  Rodos  s-a  hotărât  iniţierea  dialogului  teologic  dintre 
Biserica  Ortodoxă  şi  Biserica  Romano- Catolică,  în  vederea  reral'izării  consensului 
teologic.  Trebuie  sâ  subliniem  faptul  că  progresul  dialogului  teologic  aste  în  multe 
privinţe  încurajator  şi  îmbucurător.  Vezi  pe  larg:  Dr.  Antonie  Plămădeală.  Mitro¬ 
politul  Ardealului,  Un  eveniment  important  în  istoria  ecumenismului  în  „Telegraful 
Român",  nr.  39 — 40  şi  41 — 42/1984;  Idem,  Vocaţie  şi  misiune  creştină  în  vremea 
noastră.  Sibiu,  1984,  p.  419  şi  u.;  Idem,  Credinţa,  Tainele  şi  Unitatea  Bisericii  (II), 
„Telegraful  Român41,  Nr.  25 — 26;  27 — 28/1984,  p.  6;  Idem,  Dialog  ecumenic  între  or¬ 
todocşi  şi  romano-catolici ,  în  „Telegraful  Român",  nr.  39 — 40  şi  41—42/1984,  p.  4; 
Idem,  Speranţe  şi  decepţii  ecumenice  la  Bari,  în  „Telegraful  Român",  or.  29 — 30/ 
1986,  p,  4;  Idem,  A  V-a  sesiune  plenară  a  comisiei  internaţionale  mixte  de  dialog 
teologic  dintre  Biserica  Ortodoxă  şi  cea  Romano -Catolică,  în  „Mitropolia  Ardealu¬ 
lui"  an  XXXIII,  (1986),  nr.  4,  p.  62^67;  Pr.  Prof.  Dr.  Mircea  Rasarab,  Dialogul  ca¬ 
tolic  ortodox ,  la  un  an  după  Balamand,  în  „Revista  Teologică",  Seria  -nouă,  an  IV, 
(76),  (1994),  nr.  4,  p.  40^18. 

11.  Despre  rolul  lui  în  controversa  din  1054,  veai  şi  A.  Mîchel,  Schisma  und 
Keiserhaf  îm  Jăhre  1054,  în  voi.  „L’Eglise  et  Ies  fîglises,  Mâlanges  Dom  L.  Bauduin", 
t.  I,  C-hevetagne,  1954,  p.  411 — 416. 

12.  Scurte  prezentări  ale  vieţii  şi  scrierilor  lui  Nichita  găsim  la:  Aime  Soîig- 
nac,  Nicetas  Stethatos ,  artic.  în  „Dictionnaire  de  spiritualite,  a-scetique  et  mysitique, 
doctrine  et  histolre",  Fasc.  LXXII— LXXIII  (lit.  N.-O.),  Paris,  1981,  col.  224—226; 

nu  i-a  scris  viaţa,  cum  a  scris-o  el  pe  a  sfântului  Simeon  Noul  Teolog, 
părintele  său  duhovnicesc,  şi  ele  provin  din  referirile  autobiografice  pre¬ 
sărate  în  unele  din  scrierile  sale  şi  din  câteva  documente  istorice.  Din  a- 
ceastă  cauză,  chiar  datele  principale  ale  vieţii  lui  nu  se  pot  reconstitui 
decât  cu  aproximaţie. 

La  această  reconstituire,  ne  ajută  pentru  prima  fază  a  vieţii  lui  Ni- 
chita,  însăşi  ,, Viaţa  Sfântului  Simeon44,13  scrisă  de  el.  Discuţiile  lui  cu 
cardinalul  Humbert,  cu  ocazia  proclamării  despărţirii  Bisericii  de  Apus  de 
cea  de  Răsărit,  la  1054,  este  iar  un  alt  şi  important  punct  de  reper  pentru 
viaţa  lui.  O  a  treia  etapă,  cea  a  unei  bătrâneţi  avansate,  ne-o  prezintă 
„Opusculele44  lui  Nichita  Stithatul. 

P.  J.  Hristou  14  —  unul  dintre  editorii  „Opusculelor44  — ,  crede  că  a 
găsit  aici  un  punct  nou  de  plecare  pentru  a-i  stabili  cronologia.  însă 
punctul  său  de  reper,  legat  de  episcopatul  lui  Teofilact  al  Bulgariei,  nu 
are  fermitatea  dorită,  aşa  că  rămânem  la  datele  stabilite  de  I.  Hausherr, 
după  „Viaţa  Sfântului  Simion44. 

în  „Viaţa  Sfântului  Simeon44,  Nichita  Stithatul  ne  indică  o  dată  si¬ 
gură,  care  ne  ajută  la  stabilirea  datei  aproximative  a  naşterii  sale  şi  a- 
nume,  anul  1022,  ca  an  al  morţii  Sf.  Simeon  Noul  Teolog.  Nichita  Stit¬ 
hatul  spune  că  la  acea  dată  de  abia  îi  dăduse  tuleiele  bărbii,  prin  ur¬ 
mare,  să  fi  avut  vreo  17  ani.  Deci  putem  admite  că  s-a  născut  la  începu¬ 
tul  secolului  al  Xl-lea,  în  jurul  anului  1005. 15 

Aşa  după  cum  reiese  din  „Viaţa  Sfântului  Simeon44,  Nichita  a  in¬ 
trat  în  Mănăstirea  Studion  la  vârsta  de  14  ani,  deci  pe  la  anul  1019,  şi  a 
stat  în  legătură  directă  cu  Sfântul  Simeon,  care,  deşi  reabilitat,  trăia  în 
mănăstirea  Sf.  Marina,  întemeiată  de  el.  în  acest  timp,  Sfântul  Simeon 
compunea  „Imnele  dragostei  dumnezeieşti44,  pe  care  le  dădea  apoi  lui 
Nichita  ca  să  le  copieze.  Sfântul  Simeon  i-a  dat  lui  Nichita  sarcina  să-i 
editeze  scrierile.16 

Nichita  a  neglijat  această  sarcină  editorială  până  ce  i-a  fost  „reamin¬ 
tită4  de  Sfântul  Simeon  însuşi,  intr-o  viziune,  la  13  ani  după  moartea 
acestuia,  deci  la  1035.  Darrouzes  socoteşte  că  Nichita  a  purces  imediat 


J.  Darrouzes  A.  A.,  Niceas  Stethatos,  Opuscele  et  Lettres ,  in  „Sourees  chr&tieones44, 
nr.  81,  Paris,  1961,  p.  7 — 14  şi  în  „Filocalia  românească “,  voi.  6,  Editura  Institutului 
Biblic  şi  de  Misiune  al  Bisericii  Ortodoxe  Române,  Bucureşti,  1977,  p.  205 — 210, 
unde  Pr.  Prof.  Dumitru  Stăniloae  publică  Cele  300  de  capete  despre  făptuire ,  des¬ 
pre  fire  şi  despre  cunoştinţă  (p.  211 — 355). 

13.  Această  lucrare  a  lui  Nichita  a  fost  editată  de  J.  Hausherr  sub  titlul  „Vie 
de  Symeon  le  Nouveau  Theologien" ,  în  „Orientalia  Christiana  Periodica44,  t.  12,  nr. 
45,  Rome,  1928. 

14.  P.  Hristou,  S.  Saccos,  G.  Manta  ari  des,  Nichita  Stithatu  —  Mystika  Singrata, 
Teisalonic,  1957.  In  introducerea  acestei  lucrări,  editorul  propune  o  cronologie  a 
vieţii  lui  Nichita,  cronologie  criticată  de  D.  Stiernon  în  „Revue  d’histoire  ecclesias- 
tique14  Louvain,  (1959),  nr.  54,  p.  183 — 189  şi  de  J.  Darrouzes,  op.  cit.,  p.  15 — 24. 

15.  Cf.  J.  Hausherr,  Viaţa  Sfântului  Simion  Noul  Teolog ,  în  op.  cit.,  p.  193;  J. 
Darrouzes,  op.  cit.,  Introducere,  p.  8. 

16.  J.  Darrouzes,  Symeon  le  Nouveau  Thâologien,  Traites  theologiques  et 
ethiques ,  t.  I  în  „Sourees  chretiennes44,  122,  Paris,  1966,  p.  9;  I.  Hansherr,  op.  cit.. 
Introducere,  p.  XXIII. 

după  această  dată  la  editarea  scrierilor  Sf.  Simeon  şi  apoi,  la  scHerea 
,, Vieţii1*  lui.17  Hausherr  insă  este  de  altă  părere,  afirmând  că  această 
„Viaţă",  a  fost  alcătuită  după  1052,  când,  la  30  de  ani  după  moarte,  ose¬ 
mintele  Sfântului  Simeon  au  fost  aduse  la  mănăstirea  Sf.  Mamas,  de 
unde  fusese  exilat  în  timpul  vieţii.  Afirmaţia  lui  Hausherr  se  bazează  pe 
faptul  că  în  „Viaţa"  Sfântului  Simeon  se  cuprinde  şi  evenimentul  aduce¬ 
rii  osemintelor  lui,  eveniment  care  a  avut  loc  în  10 52. 18 

între  anii  1053 — 1054,  Nichita  intervine  prin  scrierile  sale  în  con¬ 
troversa  dintre  cardinalul  Humbert,  legatul  papei  Leon  al  IX-lea  şi  pa¬ 
triarhul  Mihail  Cerularie. 

La  24  iunie  1054,  a  avut  loc  la  mănăstirea  Studion  din  Constanti- 
nopol,  o  întâlnire,  între  delegaţii  romarni  şi  Nichita  Stithatul,  în  prezenţa 
împăratului.  E  greu  de  spus  dacă  la  acea  întâlnire  a  avut  loc  şi  o  dis¬ 
cuţie  propriu-zisă.  Singurul  izvor  care  descrie  această  întâlnire,  Brevis  et 
succinta  commemoratio,  a  lui  Humbert,  nu  spune  nimic  despre  o  dis¬ 
cuţie  propriu-zisă,  ba  dimpotrivă,  din  relatarea  că  Nichita  a  primit  a  doua 
zi  la  palatul  Pigi  „dezlegarea  perfectă  a  întrebărilor  sale",  rezultă  că 
Nichita  a  trebuit  să-şi  ardă,  la  24  iunie,  scrierea  sa  despre  azime,  înainte 
de  a  fi  fost  convins  în  cursul  vreunei  discuţii.19 

După  toate  probabilităţile,  „şedinţa"  a  constat  într-o  citire  a  trata¬ 
tului  lui  Humbert  despre  Filioque  (Rationes)  —  mai  mult  pentru  împă¬ 
rat,  sau  mai  mult  de  formă  — ,  după  care,  împăratul  a  poruncit  ca  Ni¬ 
chita  să-şi  ardă  scrierile  antilatine. 

Probabil  că,  potrivit  manierei  lui  de  a  întrebuinţa  cuvinte  blânde 
chiar  şi  în  polemică,  Nichita  a  vorbit  amabil  cu  legaţii,  atât  în  cadrul  şe¬ 
dinţei  amintite,  cât  şi  după  ce,  de  formă,  pentru  împărat,  a  ars,  el,  sau 
altcineva,  un  exemplar  din  tratatul  amintit,  fapt  care  i-a  făcut  pe  legaţi 
să  creadă  că  Nichita  a  recunoscut  primatul  papal.20 

Faptul  că  se  arde  o  scriere  cu  alt  conţinut  decât  cel  al  lucrării  lui 
Humbert,  ne  îndreptăţeşte  supoziţia,  că  actul  acesta  nu  a  fost  efectul 


17.  J.  Darrouzăs,  Nicetas  Stethatos,  Opuscules  et  Lcttres,  p,  8. 

18.  Hausherr  crede  chiar  că  „Viaţa**  a  fost  scrisă  după  iunie  1054,  căci  pre¬ 
zintă  mutarea  relicvelor  Sfântului  Simeon  ca  un  eveniment  mai  vechi.  Faptul  că 
în  ea  nu  se  află  nici  o  aluzie  la  disputa  lui  Nichita  cu  Humbert,  atr  dovedi  că 
Nichita  ar  fi  retiraotat  opoziţia  sa  fiaţâ  de  Humbert,  aşa  cum  pretinde  Humbert  în¬ 
suşi  (Cf.  Brevis  et  succinta  commemoratio,  în  P.  L.r  t.  143,  col,  1001),  sau  că  scrie¬ 
rea  lui  contra  lui  Humbert  ar  fi  fost  în  versiunea  ei  originală  foarte  moderată  (J. 
Hausherr,  op.  cit.,  Introd.  p.  XX). 

Mai  probabil  ni  se  pare  că  această  „Viaţă1*  e  scrisă  între  martie  1052  şi  iunie 
1054,  sau  că  dacă  a  fost  scrisă  după  aceea,  Nichita  n-a  socotit  de  bine  să  amestece 
în  ea  elemente  din  viaţa  proprie,  prea  străine  de  „Viaţa“  Sfântului  Simeon  (Cf.  Pr. 
Prof.  D.  Stâniloae,  op.  cit.,  în  „FilocalLa**  voi.  6,  p.  206). 

19.  Referitor  ia  întâlnirea  de  la  24  iunie,  descrierea  lui  Humbert  spune  doar 
atât  că  Ia  „insistenţele**  şi  „sugestiile**  legaţilor  papali  ,, insistentibus  ipsis  nuntite ", 
„ad  sugpestionem  corundem  nuntiorum  Romanorum“)t  împăratul  a  poruncit  ca 
Nichita  sa- şi  ardă  scrierea  şi  să  anatemizeze  pe  cei  oe  nu  recunosc  primatul  papal. 
(Cf.  Pr.  Prof.  D.  Stâniloae,  Motivele  şi  urmările  dogmatice  ale  schismei ,  în  op.  cit., 
p.  234).  Vezi  şi  Humbert,  Brevis  et  succinta  commemoratio,  în  P.L.,  t.  143,  col.  1001. 

20.  Pr.  prof,  D.  Stâniloae,  op.  cit.,  p,  235, 

sau  concluzia  unei  discuţii,  ci  un  act  independent,  poruncit  de  împărat.21 

După  participarea  la  disputa  cu  Humbert  din  vara  anului  1054,  Ni- 
chita  şi-a  continuat  activitatea  sa  teologică  până  la  adânci  bătrâneţi.  în 
„Mărturisirea  de  credinţă",22  compusă  cu  puţin  înainte  de  moartea  sa, 
Nichita  se  prezintă  ca  fiind  egumen  al  Mănăstirii  Studion  şi  în  acelaşi 
timp  ca  extrem  de  bătrân.  în  calitatea  de  egumen,  Nichita  ar  fi  alcătuit 
o  nouă  rânduială  pentru  mănăstirea  sa,  după  cea  a  lui  Teodor  Studitul, 
numită  Hypotyposis.23 

în  cazul  că  a  deţinut  de  fapt  funcţia  de  egumen  al  Mănăstirii  Stu¬ 
dion  —  şi  nu  e  nici  un  motiv  să  ne  îndoim  — ,  data  extremă  pentru  pla¬ 
sarea  morţii  lui  Nichita  ar  fi  anul  1092,  căci  la  acea  dată,  postul  de  egu¬ 
men  al  mănăstirii  era  deţinut  de  Ioan.  Ţinând  cont  de  faptul  că  la  1076 
semna  ca  egumen  al  acestei  mănăstiri  Cosma,  perioada  egumenatului  lui 
Nichita  ar  cădea  între  1076  şi  1092.24 


B.  OPERA  CUVIOSULUI  NICHITA  STITHATUL 

întrucât  există  mai  multe  cataloage  care  cuprind  scrierile  lui  Ni¬ 
chita, ^  considerăm  că  o  rezumare  a  lor  nu  va  fi  inutilă.  O  parte  din  scrie¬ 
rile  lui  Nichita  au  caracter  polemic,  altele  aghiografic,  altele  teologic  (cu 
o  accentuată  notă  duhovnicească),  iar  altele  au  cuprins  liturgic.  La  toate 
acestea  mai  trebuie  adăugată  corespondenţa  sa,  care  nu  trebuie  deloc 
neglijată. 

a)  Scrierile  polemice 

Acestui  gen  aparţin  cele  trei  tratate  contra  latinilor:  Dialogul,  Anti- 
dialogul  şi  Sinteza  despre  Filioque.26  Tot  din  cadrul  acestui  gen  fac  parte 
şi  Cuvântările  împotriva  armenilor.  în  cod.  Mosquensis  433,  f.  171  v — 


21.  Apoi  şi  faptul  că  tratatul  despre  Duhul  Sfânt  al  lui  Humbert  conţine  o 
serie  de  aberaţii,  printre  care  şi  acuza  (aberantă  n.n.)  făcută  grecilor  că,  au  eli¬ 
minat  din  Simbolul  niceo-constantinopolitan  „Filioque"  — ,  acuză  considerată  chiar 
de  un  catolic  ca  M.  Jugie  ca  total  nefondată  şi  de  un  nivel  extrem  de  inferior,  do¬ 
vedeşte  că  Nichita,  care  nu  putea  să  nu  observe  o  asemenea  aberaţie,  nu  şi-a  ars 
scrierea  pentru  că  a  fost  convins  în  cadrul  vreunei  discuţii,  oi  datorită  faptului  că 
a  fost  constrâns.  (Amănunte  la  M.  Jugie,  Le  schisme  byzantine ,  p.  209 — 211  şi  Pr. 
prof.  D.  Stăniloae,  op.  cit.,  p.  234 — 249). 

22.  Această  Mărturisire  a  fost  editată  de  J.  Darrouzes,  în  op.  cit,  p.  444 — 463. 

23.  P.  G.,  t.  127,  col.  973  D. 

24.  Cf.  J.  Darrouzes,  Nicătas  Stâthatos  . . .,  Introductionf  p.  10. 

25.  Vezi:  Allatius  et  Fabricius.  în  P.  G.,  t.  120,  col.  843 — 850;  A.  D6m6tracopou- 
los.  Ekklisiastiki  Bibliothiki,  Leipzig,  1866,  p.  5 — 8  (Prefaţă);  H.  G.  Beck, 
Kirche  und  theologische  Literatur  im  Byzantinischen  Reich,  Miinchen,  1959,  p. 
535—538. 

26.  Aceste  tratate  au  fost  editate  de  A.  Michel,  în  tomul  al  II-lea  al  lucră¬ 
rii  Humbert  und  Kerularios.  Quellen  und  Studien  zum  Schisma  des  XI  Jahrhun- 
derts,  Paderbom,  1930,  p.  320 — 409;  La  această  ediţie  trebuie  să  adăugăm  două  stu¬ 
dii  critice:  K.  Schweinburg,  Die  Textgeschichte  des  Gesprăchs  mit  den  Franken 
von  N.  S .,  în  Byzantinische  Zeitschrift",  t.  34  (134),  p.  313 — 347;  A.  Michel,  Die  vier 
Schriften  des  N.  S.  uber  de  Azymen,  în  „Byzantinische  Zeitschrift",  t.  35,  (1935), 
p.  308 — 336. 

190  vT  sunt  cuprinse  patru  din  aceste  cuvântări.27  Darrouzes  crede  că  ele 
sunt  anterioare  tratatelor  împotriva  latinilor,  deoarece  se  poate  stabili 
un  raport  între  ele  şi  o  cuvântare  a  lui  Eutimie  de  Periblept  şi  după  toate 
probabilităţile  au  fost  scrise  pe  la  1050.28 

b)  Scrierile  aghiografice 

Pe  lângă  Viaţa  Sfântului  Simeon,  publicată  în  forma  ei  prescurtată 
de  J.  Hausherr,^  mai  există  o  apărare  a  Sfântului  Simeon,  intitulată 
Contra  acuzatorilor  acestuia,  lucrare  păstrată  fragmentar  în  manuscrisul 
Iviron  388.  Lucrarea  e  compusă  tot  de  Nichita  şi  e  citată  în  prefaţa  la 
„Imnele  dragostei  dumnezeieşti**.30 

c)  Scrierile  teologice  cu  caracter  duhovnicesc 

Cea  mai  cunoscută  scriere  a  lui  Nichita  din  această  categorie  este  cea 
cu  titlul:  Capete  practice,  naturale  şi  gnostice,31  (trei  „centurii**).  Tot  aici 
amintim  tratatele:  Despre  suflet,  Despre  rai  şi  Despre  ierarhie,32  care  al¬ 
cătuiesc  împreună  o  trilogie.  Ele  aparţin  unei  perioade  mai  timpurii  din 
viaţa  lui  Nichita,  care  a  urmat  editării  scrierilor  şi  a  „Imnelor**  Sfân¬ 
tului  Simeon.33  O  altă  scriere,  intitulată  Despre  limite,  a  fost  publicată 
pentru  prima  dată  tot  de  Darrouzes  34  şi  aparţine  perioadei  celei  mai  târ¬ 
zii  a  vieţii  lui  Nichita. 

Acestei  perioade  târzii  aparţine  şi  Mărturisirea  de  credinţă,35  redac¬ 
tată  de  Nichita  cu  puţin  timp  înainte  de  moarte,  precum  şi  Tratatul  îm¬ 
potriva  iudeilor.36 

d)  Scrierile  liturgice 

Scrierile  incluse  în  acest  gen  privesc  diferite  uzanţe  practicate  la 
mănăstirea  Studion  şi  sunt  următoarele:  Despre  hrâul  diaconilor,  Despre 
salutarea  cu  mâinile  şi  Despre  Aleluia  treptelor.37 

Prima  din  aceste  lucrări  pare  să  stea  în  legătură  cu  reproşul  ce-1 
făcea  patriarhul  Petru  al  Antiohiei,  patriarhului  Mihail  Cerularie,  încă 
înainte  de  1054,  că  admite  diaconilor  studiţi  să  poarte  brâu. 


27.  A  cincea  cuvântare  a  fost  edirbată  de  J.  Hergenrother,  Monumenta  graeca  ad 
Photium  . . .  pertinentia,  Ratisbonme,  1869,  p.  139 — 154. 

28.  J.  Darrouzes,  op.  cit.,  p.  9 — 10. 

29.  Vezi:  „GriemtaLia  ChrLstăiana^,  t.  12,  nr.  45,  Roma,  1928. 

30.  Cf.  P.  G.,  t.  120,  col.  310—311. 

31.  P.  G.,  t.  120,  col.  852 — 1009.  Filocalia  greacă,  t.  II,  1983,  p.  175 — 226;  Vezi  şi 
traducerea  românească  a  lucrării  (ou  introducere  şi  note),  la  Pr.  Prof.  Dumitru 
Stăniloae,  Filocalia,  voi.  Vil,  Bucureşti,  1977,  p.  211 — 334. 

32.  Această  trilogie  a  foist  publicată  de  P.  J.  Hristou,  în  op.  cit.,  (în  1.  greacă), 
Tesalonic,  1957  şi  reeditate  ulterior  iar  în  limba  greacă  şi  în  traducere  franceză  de 
J.  Darrouzes,  Nicetas  Stethatos  . . p.  56 — 152;  154 — 227  şi  292 — 365. 

33.  J.  Darrouzes,  op.  cif.,  p.  19. 

34.  Op.  cit. ,  p.  366 — 411. 

35.  Editată  de  J.  Darrouzes,  op.  cif.,  p.  444—464. 

36.  Ibidem,  p.  412 — 444. 

37.  Aceste  scrieri  se  află  în  manuscrisul  Mosquesis  467,  publicate  şi  de  J.  Dar- 
rouz&s,  op.  cif.,  p.  486 — 508. 

e)  Corespondenţa 

Ar  trebui  să  mai  existe  o  mare  colecţie  de  scrisori  ale  lui  Nichita 
Stithatul,  deoarece  „scrisorile"  publicate  de  Darrouzes,  sunt  desprinse  din 
„a  treia  centurie  de  scrisori".38  Afirmaţia  aceasta  este  îndreptăţită  de  fap¬ 
tul  că,  un  extras  al  unei  scrisori  către  un  Filotei  egumenul,  se  găseşte  în 
Baroccianus  27,  Mărturisirea  de  credinţă  citează  de  asemenea  o  scrisoare 
adresată  lui  Leon  de  Arcadioupolis,  iar  Tratatul  despre  rai,  o  altă  scri¬ 
soare  către  un  anume  Cosma.39 

f)  Opere  pierdute 

După  cum  am  putut  observa  când  ne-am  referit  la  corespondenţa 
sa,  Nichita  îşi  citează  adesea  propriile  opere.  Astfel,  şi  în  opusculul  Des¬ 
pre  limite  este  menţionat  titlul  unei  scrieri,  intitulate  Despre  Provi¬ 
denţă  (Peri  pronias),  scriere  care  s-a  pierdut.  Pe  de  altă  parte  Viaţa 
lui  Simion  şi  Despre  centura  diaconilor,  au  cunoscut  o  redactare  mult 
mai  lungă,  care  din  păcate,  nu  a  supravieţuit  până  la  noi. 

Mai  trebuie  să  menţionăm  faptul  că,  Nicodim  Aghioritul,  spre  sfâr¬ 
şitul  sec.  al  XVIII-lea,  pare  să  fi  avut  la  dispoziţie  un  tratat  al  lui  Ni¬ 
chita,  din  care  citează  o  serie  de  extrase  în  Nea  Klimax,40  iar  Darrouzes 
e  de  părere  că  opusculul  Despre  aleluia  gradelor  (sau  treptelor)  nu-i  de¬ 
cât  un  extras  din  acest  tratat  pierdut. 

Cum  lesne  putem  observa  numai  din  simpla  înşirare  a  titlurilor, 
operei  lui  Nichita  nu-i  lipseşte  varietatea.  Autorul  nostru  nu  a  redactat 
opere  întinse,  ci  a  preferat  disertaţiile  scurte  şi  intervenţiile  polemice, 
care  i-au  adus  supranumele  de  „Pectoratus".  Prin  intermediul  scrierilor 
sale,  Nichita  a  combătut  o  paletă  nuanţată  de  adversari:  latini,  evrei,  ar¬ 
meni,  laici,  savanţi,  detractori  ai  monahismului,  adică  pe  toţi  cei  care, 
într-un  fel  sau  altul  au  ameninţat  doctrina  şi  credinţa  ortodoxă.  La  rân¬ 
dul  lor,  aceşti  adversari  au  fost  cei  care  i-au  stimulat  şi  alimentat  ze¬ 
lul.  Tocmai  aceste  particularităţi  fac  opera  sa  mai  vie  şi  mai  utilă  pen¬ 
tru  cunoaşterea  gândirii  teologice  din  epoca  sa. 

C.  DOCTRINA  DESPRE  IERARHIE,  OGLINDITA  ÎN  TRATATUL 
„DESPRE  CORESPONDENŢA  IERARHIILOR,  CEREASCA  Şl 
PĂMÂNTEASCA",  A  CUVIOSULUI  NICHITA  STITHATUL 

Cunoscut  in  special  ca  îndârjit  polemist  împotriva  cardinalului  Hum- 
bert,  cu  prilejul  evenimentelor  din  secolul  al  Xl-lea,  care  au  dus  la  schis- 


38.  Vezi:  J.  Darrouzes,  op.  cit.,  p.  228 — 291. 

39.  lbidem ,  p.  13. 

40.  Nâa  Klimax,  p.  4,  20,  75,  Apud  J.  Darrouzes,  op.  cit.,  p.  13. 

ma  bisericească  dintre  Răsărit  şi  Apus,  Nichita  Stithatul  s-a  remarcat  şi 
ca  exeget  iscusit  al  lui  Pseudo-Dionisie  Areopagitul.41a 

Influenţa  acestuia  asupra  gândirii  sale  este  dovedită,  dar  în  chip 
special  ea  se  vede  din  tratatul  Despre  ierarhie,  unde  Nichita  afirmă  fără 
rezerve  că  „Ierarhia  cerească  şi  ierarhia  bisericească41  l-au  inspirat  deo¬ 
potrivă  la  alcătuirea  acestui  tratat44 ,41b  De  fapt  scrierile  Aneopagitului  au 
exercitat  o  mare  influenţă  nu  numai  asupra  lui  Nichita  ci  şi  asupra  unor 
Părinţi  şi  scriitori  bisericeşti  de  primă  mărime  din  diferite  secole,  atât 
din  Răsărit  cât  şi  din  Apus.42 

Ţinând  cont  de  scopul  lucrării  noastre,  considerăm  că  este  bine  şi 
util  totodată,  să  subliniem  faptul  că,  în  concepţia  dionisiană,  Biserica,  ca 
aşezământ  înfiinţat  în  scopul  mântuirii  credincioşilor,  nu  e  un  loc  de  dez¬ 
ordine  sau  un  ansamblu  incoerent. 

Datorită  revelaţiei  lui  Dumnezeu  în  ea,  care  mijloceşte  inteligenţelor 
cunoaştere  şi  unitate  îndumnezeitoare,  aceasta  devine  templul  ordinei 
spirituale  şi  al  frumuseţii  cosmice  de  sus  luminate.  „Armătura44,  care  face 
posibilă  desfăşurarea  procesului  de  cunoaştere  asimilatoare,  are  în  rea¬ 
litate  cadre  şi  legi  ierarhice  foarte  precise. 

Unul  din  meritele  deosebite  ale  acestui  profund  gânditor  este  şi  a- 
cela,  că  a  pus  în  circulaţie  termenul  ierarhia,  termen  care  mai  înainte  nu 
depăşea  aria  unei  învăţături  strict  filosofice.4-  Dacă  în  general,  noţiunea 
de  ierarhie  defineşte  ordinea  inteligibilă  de  bază,  cu  aplicaţie  la  Biserică, 
ea  defineşte  ierarhia  umană  dotată  într-o  rânduială  bine  organizată  şi 
coordonată,  cu  toate  mijloacele  harice  corespunzătoare:  „Ierarhia  nu  este 
în  primul  rând  o  ordine  de  subordonare,  ci  o  ordine  în  sânul  persoanei 
individuale  ca  şi  în  sânul  comunităţii,  o  ordine  pusă  de  către  Dumnezeu, 
care  conduce  la  Dumnezeu  şi  se  compune  în  mod  substanţial  din  bunuri 
şi  haruri44  .44  Cum  ordinea  dionisiană,  odată  cu  ordinea  însăşi  a  inteligen- 


41  a.  în  Prefaţa  pe  oare  o  semnează  tezei  de  doctorat  a  Pr.  Gheorghe  Drăgu- 
lim,  Eclesiologia  tratatelor  areopagitice  şi  importajiţa  ei  pentm  ecumenismul  con¬ 
temporan,  din  „Studii  Teologice*'  an.  XXXI,  (1979),  nr.  1 — 4,  Părintele  Dumitru 
Stâmloae  recomandă  autorului,  să  evite  în  general  particula  „pseudo"  din  expresii 
ca:  „scrieri  pseudo  areopagitice*'  şi  „Pseudo-Dionisie  Areopagitul",  deoarece  ches¬ 
tiunea  autorului  real  al  acestor  scrieri,  nu  va  fi  elucidată,  poate,  niciodată  (p.  56). 

41  b.  J.  Darrouzes,  De  la  hierarchie ,  m  op.  cit.,  p.  293.  Iată  ce  afirmă  puţin 

mai  departe  Nichita:  „Eu  îl  rog  pe  cel  ce  va  citi  aceste  cuvinte  să  le  cerceteze  cu 

atenţie,  urmând  cu  receptivitate  dezvoltarea  lucrării,  pentru  că  ele  ou  dzvorăsc 
din  raţiunea  şi  voinţa  mea,  ci  le- am  cules  din  scrierile  inspiratului  de  Dumnezeu, 
Dionisie  Areopagitul"  (p.  305 — 307). 

42.  Problema  influenţei  exercitata  de  scrierile  Dionîsiene  atât  î-n  Răsărit  cât 

şi  în  Apus  a  fost  dezbătută  în  teologia  românească  de  Pr.  Gheorghe  Drâgulin,  op. 

cit.,  în  special  capitolul:  „ Utilizarea  teologică  a  Corpusului  dionisian  „în  Răsărit1  (p. 
114 — 123)  şi  capitalul:  „ Occidentul  creştin  şi  prestigiul  operei  dionisienelt  (p.  123 — 
143). 

43.  J.  Stiglmayr,  Vber  die  Termini  „ Hierarch "  und  „ Hierarchie în  „Zeit- 
schrift  fur  katholische  Theologie*1,  Insbruk,  (1898),  nr.  2,  p.  182;  R.  F.  Hathaway, 
Hierarchy  and  ihe  definition  of  order  in  the  „Letfers**  of  Pseudo -Dionysius.  A 
Study  in  the  form  and  meaning  of  the  Ps.-Dion.  writings ,  The  Hague,  1969,  p.  XXIV. 

44.  H.  U.  von  Balthasar,  La  gloire  et  la  croix.  Les  aspect  esthetiques  de  la 
Revelation ,  voi.  II/ 1,  Aubier,  1968,  p.  184. 

ţei,  înseamnă  şi  înălţarea  sa  pe  scara  îndumnezeirii,  ar  fi  greşit  să  consi¬ 
derăm  ierarhia  doar  ca  o  realitate  exterioară  ca  un  element  instituţional. 

încă  din  capitolele  Ierarhiei  cereşti  Dionisie  a  prezentat  noţiunea  care 
ne  preocupă  sub  aspectul  ordinii  sfinte  (tâxis  ierâ),  al  ştiinţei  (epistimi) 
şi  al  lucrării  (energhia).  Stratificarea  şi  legile  ierarhiei  se  explică,  aşa¬ 
dar,  prin  eros-ul  divin  care  îmbrăţişează  întreg  universul  spiritelor  şi 
al  trupurilor,  pentru  a  le  aduce  treptat  la  Dumnezeu.  Dacă  prin  The-ar- 
chia  înţelegem  principiul  întregii  fiinţe  divine  şi  al  îndumnezeirii,  prin 
hier-archia  se  cuvine  să  înţelegem  principiul,  forma  generatoare  a  ordinii 
sacre  şi  a  sfinţirii.45 

Pentru  a  face  mai  explicită  ideea  de  ierarhie  dionisiană,  un  teolog 
contemporan46,  utilizează  următoarea  comparaţie:  privit  de  sus,  acest 
univers  simbolic  ierarhizat  apare  ca  o  succesiune  descrescătoare  de  fiinţe 
tot  mai  imperfecte;  în  sens  invers,  făpturile  pot  fi  asemănate  cu  o  serie 
de  oglinzi  din  ce  în  ce  mai  curate  şi  mai  perfecţionate.  „Ierarhia  nu  a- 
pare  ca  un  simplu  element  al  sintezei  donisiene.  Ea  e  universul  dionisian 
însuşi:  structură  în  ordinele  stabile,  armonie  de  funcţii  mobile,  cunoaştere 
a  realităţilor  spirituale  care  îndumnezeiesc  inteligenţele,  potrivire  per¬ 
fectă  a  celor  trei  aspecte,  din  care  fiecare  ne  dovedeşte  a  fi  totodată  con¬ 
diţia  şi  rezultatul  celorlalte  două,  ierarhia  cuprinde  şi  face  posibilă  viaţa 
şi  eforturile  inteligenţelor  îngereşti  şi  omeneşti".47 

Am  subliniat  mai  sus  faptul  că,  Nichita  Stithatul  este  un  iscusit 
exeget  al  lui  Dionisie  şi  că  a  fost  influenţat  de  către  acesta,  influenţă 
care  poate  fi  observată  în  mod  special  în  tratatul  Despre  ierarhie.  Dar 
din  acest  tratat  —  ca  şi  din  alte  opere  ale  sale  — ,  dincolo  de  lectura  tex¬ 
telor  dionisiene  sau  evagriene,  Nichita  îşi  întâmpină  cititorul  cu  o  serie 
de  considerente  şi  reflecţii  personale. 

1.  Identitatea  de  structură 
a  celor  două  ierarhii 

Chiar  la  începutul  cap.  II  al  tratatului  Despre  ierarhie,  Nichita  afir¬ 
mă  cu  tărie  că  ierarhia  noastră  are  aceeaşi  structură  ca  şi  ierarhia  ce¬ 
rească,  sprijinindu-şi  afirmaţia  pe  autoritatea  lui  Dionisie,  care  spune: 
„Propria  noastră  ierarhie,  sfânt  şi  armonios  divizată  în  trepte,  conform 
cu  descoperirea  dumnezeiască,  are  aceeaşi  structură  ca  şi  ierarhia  ce¬ 
rească,  păstrând  la  nivelul  omenescului,  caracterele  care  îi  permit  să  se 
asemene  şi  să  se  conformeze  cu  Dumnezeu". 45 

Nichita  merge  mai  departe  cu  raţionamentul,  şi  vede  originea  acestei 
identităţi  de  structură  între  cele  două  ierarhii  în  faptul  că,  „toate  făp¬ 
turile,  din  cer,  de  pe  pământ  şi  de  sub  pământ  n-au  decât  un  Stă¬ 
pân,  pe  Dumnezeu,  din  care  vin  toate  lucrurile,  un  singur  Domn, 

45.  lbidem. 

46.  R.  Roques,  Introduction ,  în  voi.  Denys  VAreopagite,  La  Hierarchie  celeste , 
Paris,  1958,  p.  XLVII. 

47.  Idem,  L'univers  dionysien.  Structure  hierarchique  du  monde  selon  la 
Pseudo-Denys,  Aubier,  1954,  p.  131. 

48.  J.  Darrouzes,  De  la  hierarchie,  în  op.  cit.,  p.  308 — 309;  Pr.  Cicerone  Iordă- 
chescu,  Dionisie  Pseudo-Areopagitul,  Ierarhia  Cerească.  Ierarhia  bisericeasca,  în 
col.  „Din  Vechea  literatură  creştLnâ“,  Traducere  din  greceşte,  Chişiinău,  1932,  p.  137. 

pe  Iisus  Hristos,  prin  care  toate  au  fost  chemate  din  nefiinţă  la. 
fiinţă,  şi  un  singur  Duh,  în  care  este  cuprinsă  şi  îndrumată  toată  crea¬ 
ţia.  Pentru -toate  făpturile  nu  există  decât  o  dumnezeire,  Tatăl,  Fiul  şi 
Sfântul  Duh,  de  o  mărire  şi  de  o  putere.  Dacă  dumnezeirea  închinată  şi 
preamărită  în  trei  persoane  este  una  prin  fiinţă,  una  va  fi  şi  adunarea  în¬ 
gerilor  şi  a  oamenilor,  unul  va  fi  şi  ospăţul  lor  cu  împăratul  unic,  Hris¬ 
tos  Fiul  lui  Dumnezeu  şi  Dumnezeu,  în  două  firi  opuse,  divină  şi  umană, 
dar  într-o  singură  persoană,  reunind  în  Sine,  contrar  tuturor  aşteptări¬ 
lor,  cele  potrivnice  obţinând  unitatea  lor“.49 

Pentru  a  evidenţia  şi  mai  clar  identitatea  de  structură  a  celor  două 
ierarhii,  Nichita  apelează  din  nou  la  autoritatea  lui  Dionisie:  ,, Există  un 
singur  şi  acelaşi  obiect  spre  care  tind  toate  făpturile  care  se  supun  lui 
Dumnezeu,  dar  nici  pe  departe  ca  toate  să  apuce  pe  o  cale  identică  şi  u- 
nică,  ci  fiecare  participă  pe  măsura  în  care  rânduielile  divine,  i-au  dat 
să  participe,  adică  pe  măsura  vredniciei  sale14.50 

Nichita  consideră  această  afirmaţie  corectă,  pentru  că  principiul  este 
acelaşi,  atât  referitor  la  oameni,  cât  şi  la  puterile  cereşti.  Dumnezeu  vrea 
mântuirea  şi  a  unora  şi  a  altora.  Ori,  mântuirea,  atât  pentru  noi  oame¬ 
nii,  cât  şi  pentru  puterile  cereşti,  nu  înseamnă  altceva  decât  îndumne- 
zeire.  Iar  „a  fi  îndumnezeit,  înseamnă  a  fi  unit  cu  Dumnezeu  şi  a  te  ase¬ 
măna  Lui“.SI 

Ca  să  argumenteze  această  identitate  a  ierarhiilor,  Nichita  recurge 
la  afirmaţiile  lui  Dionisie,  oare  a  stabilit  în  particular,  principiul  trans¬ 
miterii  ierarhice.  „Cu  siguranţă  —  spune  Dionisie  — ,  că  primii  noştri 
ierarhi,  după  ce  au  primit  din  partea  ierarhiei  supraesenţiale  plenitudi¬ 
nea  darului  sfânt,  după  ce  au  fost  încărcaţi  de  bunătatea  tearhică,  au 
transmis  acest  dar  urmaşilor,  dorind  cu  ardoare  să-i  îndumnezeiască  şi 
să-i  ridice.  Ei  ne-au  lăsat  în  imagini  sensibile,  secrete  supracereşti,  va¬ 
riate  şi  nenumărate,  taine  legate  de  ei  înşişi,  de  Dumnezeu,  de  om,  de 
materie  şi  de  spirit,  de  cele  văzute  şi  cele  nevăzute,  datorită  iniţierilor 
scrise  sau  orale.  Acestea  sunt  legi  sfinte,  de  care  cei  profani  nici  nu  se 
pot  atinge  fără  a  face  sacrilegiu.  însăşi  ierarhia  noastră  este  simbolică, 
după  cum  am  mai  spus,  alcătuită  pe  măsura  noastră,  sprijinită  pe  semne 
sensibile,  pentru  a  ne  ridica  duhovniceşte  la  nişte  realităţi  supranatu- 
rale“.52  .  >  M 

Nichita  consideră  că  această  putere  de  ridicare  la  spiritual  prin  sim¬ 
boluri,  Apostolii,  legiuitorii  ierarhiei  noastre  bisericeşti,  au  dăruit-o  fie¬ 
căruia,  după  meritul  său,  pe  măsura  credinţei,  a  curăţiei  vieţii  şi  a  cu¬ 
noştinţei,  dar  a  refuzat-o  categoric  profanilor  nesfinţiţi.53  El  consideră  ca 
un  act  de  dreptate,  faptul  că  Dumnezeu  a  admis  sfinţitei  noastre  ierarhii 
să  imite  ierarhia  cerească  cea  mai  presus  de  lume,  acordându-i  aceleaşi 
haruri  ca  şi  ei,  aceleaşi  ranguri,  cu  scopul,  ca  unindu-se  cu  puterile  cele 


49.  J.  Darrouzes,  op.  cit.,  p.  302 — 303.  Putem  lesne  observa  că  Nichita  revine 
tot  timpul  (la  dogmele  esenţiale:  Treimea,  creaţia,  întruparea. 

50.  Ibidem,  p.  310 — 311. 

51.  Ibidem. 

52.  Ibidem ,  p.  313 — 315;  Pr.  Cicerone  Iordăchescu,  op.  cit.,  p.  74. 

53.  J.  Darrouzes,  op.  cit.,  p.  315.1 

de  sus  să  ne  ridice  spre  izvorul  bunătăţilor,  spre  unitatea  cu  Dumnezeu.'4 
Motivul  pentru  care  Dumnezeu  face  ca  cele  două  ierarhii,  cerească  şi  bi¬ 
sericească,  să  slujească  împreună  aceeaşi  slujbă,  este  că  el  vrea  să  ne  ri¬ 
dice  pe  noi  ca  şi  pe  puterile  cereşti,  la  înţelegerea  şi  la  vederea  cea  dum¬ 
nezeiască,  la  unitatea  cu  Dumnezeu  prin  iubirea  binelui,  lucru  spre  care 
tind  toate  făpturile. 

Conchidem,  arătând  că,  ierarhia  bisericească  are  aceeaşi  structură 
ca  şi  ierarhia  cerească,  precum  şi  un  oficiu  comun.  între  ele  există  o  co¬ 
muniune  de  haruri,  de  ranguri.  Darurile  şi  harurile  lui  Dumnezeu  ne 
sunt  comune  nouă  şi  lor,  şi  le  primim,  ca  şi  ele,  prin  ridicarea  deasupra 
sensibilului,  în  comuniune  cu  ele  şi  cu  Dumnezeu. 

a)  Structura  ierarhiei  cereşti 

în  continuarea  expunerii,  Nichita,  inspirându-se  tot  după  Dionisie, 
intră  în  detaliul  alcătuirii  gradelor  ierarhiei  cereşti  şi  bisericeşti.  El 
arată  că  ansamblul  puterilor  cereşti  este  cunoscut  în  general  sub  nu¬ 
mele  de  îngeri,  dar  ei  diferă  unii  de  alţii  prin  demnităţi,  haruri,  ranguri 
şi  proprietăţi.  în  capitolul  VI  al  „Ierarhiei  cereşti4*,  tot  în  legătură  cu 
acest  lucru,  Dionisie,  iniţiatorul  care  contemplă  ceea  ce  nu-i  în  această 
lume,  afirmă  că:  „în  întregimea  ei  teologia  desemnează  făpturile  cereşti 
prin  nouă  denumiri  revelatoare**.55 

Nichita  purcede  apoi  la  rezumarea  lor,  după  cum  urmează: 

—  prima  formaţie  ternară  a  ierarhiei  cereşti  cuprinde  cetele  Scau¬ 
nelor,  Heruvimilor  şi  Serafimilor.  Aceia  sunt  locul  de  odihnă  al  Aposto¬ 
lilor  şi  al  Profeţilor,  al  Sf.  Părinţi  purtători  de  Dumnezeu  şi  doctori  ecu¬ 
menici,  cei  ce  s-au  înălţat,  începând  cu  contemplarea  naturală,  până  la 
cea  mistică. 

—  a  doua  formaţie  ternară  cuprinde  Domniile,  Stăpâniile  şi  Puterile. 
Nichita  afirmă  că  acestea  sunt  locurile  de  verdeaţă,  unde  se  odihnesc 
luptătorii  şi  mărturisitorii,  oamenii  care  au  practicat  asceza  şi  sfinţenia, 
făcătorii  de  minuni,  cei  înzestraţi  cu  înţelepciunea  filosofiei  practice 
şi  a  contemplaţiei. 

—  a  treia  formaţie  ternară  cuprinde  Incepătoriile,  Arhanghelii  şi 
îngerii.  Acesta  e  locul  luminos  şi  divin  rezervat  conducătorilor,  sfinţilor 
egumeni,  drepţilor  şi  laicilor  care  fac  parte  din  poporul  sfânt.56 

b)  Structura  ierarhiei  bisericeşti. 

După  Dionisie,  în  ciuda  însuşirilor  care  diferenţiază  pe  om  de  în¬ 
ger,  există  o  continuitate  reală  între  cele  două  ierarhii.  Dacă  în  cuprinsul 
fiecărei  cete  a  triadei,  idealul  urmărit  este  „conformarea**  cât  mai  de- 


54.  Ibidem,  p.  316—317. 

55.  Cf.  Pr.  Cicerone  Iordăchescu,  op.  cit.t  p.  24. 

56.  Cf.  J.  Darrouz&s,  op.  cit.,  p.  319 — 323. 

In  această  privire  generală  asupra  raportului  dintre  cele  două  ierarhii  sunt 
incluşi  toţi  oredincioşii,  chiar  şi  laicsi'i.  Este  singurul  loc,  unde  manuscrisul  R  nu 
prezintă  variante  faţă  de  alte  manuscrise.  Dar,  în  continuare,  când  Nichita  face 
tratarea  propriu-zisă  a  problemei,  laicii  nu  mai  sunt  admişi  în  recenzia  b  şi  deri¬ 
vatele  sale:  cf.  21,  23,  52,  54.  (Cf.  ibidem,  p.  323,  n.  1). 

plină  cu  treapta  superioară  ei,  idealul  obştii  credincioşilor  îl  constituie 
asemănarea  cât  mai  mare  cu  ierarhia  îngerească.57 

Dezvoltând  această  idee,  Nichita  vorbeşte  de  exemplaritatea  ierar¬ 
hiei  cereşti  faţă  de  cea  pământească,  stabilind  corespondenţe  artificiale 
(ex.  Tronurile  —  Patriarhii  etc.),  chiar  dacă  ,,ideea  asimilării  perfecte  cu 
îngerii  contrazice  principiul  transmiterii  ierarhiei". 58 

Când  ne-am  referit  la  ierarhia  cerească,  am  putut  observa  că,  chiar 
dacă  luate  în  esenţa  lor  şi  sub  numele  lor  comun,  puterile  cereşti  for¬ 
mează  o  unitate,  totuşi  —  spune  Nichita,  ele  diferă  prin  demnitate,  rang, 
ordine,  nume.  Fiecare  ceată,  aparţinătoare  celor  trei  formaţiuni  ierar¬ 
hice,  posedă  o  caracteristică  proprie  şi  slujesc  lui  Dumnezeu  intr-un  fel 
conform  voii  Sale.59 

Nichita  accentuează  apoi  faptul  că,  dacă  puterile  cereşti  poartă  nu¬ 
mele  generic  de  îngeri,  componenţii  ierarhiei  bisericeşti  poartă  numele 
comun  de  oameni.  Ei  sunt  egali  prin  natură,  prin  esenţă  şi  prin  numele 
comun,  dar,  ca  şi  puterile  cereşti,  diferă  prin  demnitate,  rang,  ordine  şi 
haruri,  fiecare  treaptă  a  triplei  formaţiuni  ierarhice,  are  o  proprietate 
anume,  care  o  caracterizează  şi  în  virtutea  căreia  activează  în  slujirea 
divinului.60  ţ*  ie-  *  <  Ifi  riv  u  rt  k  ;  [?:  ,fre?  >  : 

Se  arată  apoi  cum,  Apostolii,  denumind  demnităţile  ierarhiei  bise¬ 
riceşti  —  exact  ca  în  cazul  ierarhiei  cereşti  — ,  le-au  dat  nouă  nume  re¬ 
velatoare.  Astfel,  în  prima  formaţiune  ierarhică  ternară  intră  patriarhii, 
mitropoliţii  şi  arhiepiscopii;  în  a  doua:  episcopii,  preoţii  şi  diaconii;  în 
a  treia:  ipodiaconii,  citeţii  şi  călugării.61 

După  ce  împarte  şi  delimitează  în  triade,  ierarhia  cerească  şi  bise¬ 
ricească,  autorul  atribuie  fiecărei  triade  câte  o  cântare  aparte  de  laudă,62 
bazându-se  pe  Sfânta  Scriptură.  Putem  observa  cu  uşurinţă  cum,  cele 

două  ierarhii,  care  sunt  împreună  slujitoare,  aduc  laudă  lui  Dumnezeu 
într-un  singur  glas.  rqujwqs 

.■MfcriiDuiiS  f  jî  j  j  ;qc  c  ,tj  'jjqy  n  s  i  ui/  •’ ’uiţn  .r.  j.  nuîf^jl  i 

2.  Proprietăţile  specifice  ierarhiilor 

In  continuarea  tratatului  Despre  ierarhie,  Nichita  arată  că,  după 
moarte,  ierarhia  bisericească  se  uneşte  cu  cea  cerească,  formând  un  sin¬ 
gur  corp  frăţesc  şi  îndulcindu-se  cu  aceleaşi  daruri  dumnezeieşti.  Apoi, 


57.  Vezi  pe  larg  Ia:  R.  Roques,  Introduction,  în  op.  cit.,  p.  XLVI — XLVII. 

58.  J.  Darrouzes,  Introduction ,  în  op.  cit.,  p.  37. 

59.  Ibidem,  p.  325. 

60.  Ibidem . 

61.  Ibidem. 

62.  Astfel:  —  prima  formaţiune  ierarhică  cerească  are  ca  imn:  „Bine  cuvântată 
fie  mărirea  Domnului  în  locul  şederii  Sale“  (Iezechiel  3,  12  n.n.),  în  timp  ce  triada 
similară  bisericească  sau  pământească  a»re  ca  imn:  „Binecuvântată  este  împărăţia 
Tatălui  şi  Fiului  şi  Sfântului  Duh,  acum  şi  pururea  şi  în  vecii  vecilor*4. 

—  a  doua  triadă  ierarhică  cerească  cântă  neîncetat:  „Sfânt,  Sfânt,  Sfânt  e 
Domnul  Savaot,  plin  este  tot  pământul  de  slava  Lui44  (Cf.  Isaia  6,  3). 

—  a  treia  formaţiune  ierarhică,  atât  cea  cerească  cât  şi  cea  pământească 
cântă  imnul  , Aliluia,  Aliluia,  Aliluia!44  (Apocalipsa  19,  1)  (Cf.  J.  Darrouz&s,  op.  cit.,. 
p.  328—329). 

după  proprietăţile  lor,  sunt  puse  în  paralel,  gradele  corespondente  a  celor 
două  ierarhii  (tronuri  —  patriarhi;  heruvimi  —  mitropoliţi;  serafimi  — 
arhiepiscopi  ş.a.m.d.). 


a)  Tronurile  —  Patriarhii. 

Proprietatea  specifică  Tronurilor  este  o  anume  înflăcărare  spre  cele 
înalte  şi  mai  presus  de  lume.  Ei  au  atins  limita  maximă,  şezând  lângă 
Cel  Prea  înalt,  primind  lumina  tearhică  şi  fiind  purtători  de  Dumnezeu. 

Patriarhii,  subliniază  Nichita,  în  timpul  vieţii  lor  au  avut  proprie¬ 
tatea  cereştilor  Tronuri,  deoarece  s-au  învrednicit  de  demnităţi  supra- 
pământeşti  asemănătoare  cu  ale  Apostolilor,  învăţând  şi  împreună  lu¬ 
crând  cu  Dumnezeu.  Din  acest  motiv,  după  moarte,  patriarhii  se  vor  o- 
dihni  cu  mărire,  la  un  loc  cu  Tronurile,  deoarece  în  cadrul  ierarhiei  bise¬ 
riceşti  le-au  prefigurat  locul.63 

b)  Heruvimii  —  Mitropoliţii. 

.  • 

Caracteristica  esenţială  a  Heruvimilor  este  aptitudinea  de  a-L  vedea 
pe  Dumnezeu,  de  a-L  contempla  şi  de  a  primi  cel  mai  înalt  dar  al  lu¬ 
minii.  Bogăţia  cunoştinţei  pe  care  o  posedă,  o  împărtăşesc  fără  invidie 
cetelor  ce  sunt  mai  prejos  de  ei. 

în  ce  priveşte  mitropolţii,  aceştia  ca  şi  Heruvimii  —  bogaţi  fiind  în 
cunoştinţe,  în  înţelepciune  şi  în  contemplarea  lui  Dumnezeu  — ,  comu¬ 
nică  prin  intermediul  teologiei  darul  înţelepciunii  lor,  urmaşilor.  După 
moarte,  mitropoliţii  se  vor  odihni  împreună  cu  Heruvimii,  pentru  că  în 
ierarhia  bisericească  le-au  ţinut  cu  cinste  locul.64 

c)  Serafimii  —  Arhiepiscopii 

în  legătură  cu  Serafimii,  Nichita  ne  spune  că,  proprietatea  specifică 
a  lor  este  mişcarea  neobosită  în  jurul  realităţilor  divine,  căldura  cloco¬ 
titoare  şi  pătrunzătoare,  în  strădania  continuă  de  apropiere  de  Dumne¬ 
zeu.  Ei  au  puterea  de  a-i  înflăcăra  şi  a-i  ridica  pe  subordonaţii  din  a- 
ceeaşi  treaptă,  precum  şi  puterea  de  a  curăţi  şi  împrăştia  întunericul 
prin  lumină.65 

Arhiepiscopii  au  pe  pământ  proprietatea  Serafimilor,  concretizată  în 
zelul  lor  pentru  Dumnezeu,  în  cunoaşterea  pătrunzătoare  a  dogmelor. 
Arhiepiscopii  desfăşoară  o  activitate  similară  cu  a  Serafimilor  încălzind, 
curăţind  şi  luminând  pe  credincoşi,  împrăştiind  prin  zelul  lor  întune¬ 
ricul  ereziilor.66 

Această  primă  triadă  a  puterilor  cereşti  şi  a  treptelor  ierarhice  pă¬ 
mânteşti,  stă,  după  concepţia  lui  Nichita,  în  apropierea  nemijlocită  a  lui 


63.  Ibidem,  p.  330—331. 

64.  Ibidem ,  p.  331—333. 

65.  Ibidem ,  p.  333. 

66.  Cf.  Ibidem. 

Dumnezeu  şi  cântă  pline  de  bucurie:  Binecuvântată  să  fie  mărirea 
Domnului  în  locul  şederii  Sale!"  şi  „Binecuvântată  este  împărăţia  Ta¬ 
tălui  şi  a  Fiului  şi  a  Sfântului  Duh,  acum  şi  pururea  şi  în  vecii  vecilor. 
Amin!" 

-U-  După  ce  termină  examinarea  proprietăţilor  primei  triade,  NichiLa 
ae  avântă.  într-o  lungă  digresiune.  Astfel,  plecând  de  la  exegeza  în  legă¬ 
tură  cu  sistemul  ierarhic,  Nichita  concluzionează  că  inferiorii  pot  parti¬ 
cipa,  potrivit  dispoziţiilor  lor,  la  proprietatea  unui  rang  superior.  Că¬ 
lugării  bunăoară,  dacă  au  primit  Duh  şi  cunoştinţă,  sunt  la  egalitate  cu 
episcopii,  care  au  primit  punerea  mâinilor,  dar  nu  au  ajuns  la  înţe¬ 
lepciunea  Duhului. 

Prin  această  susţinere,  Nichita  aproape  că  face  din  demnitatea  arhi¬ 
erească,  o  chemare  exclusiv  harismatică 67:  „Acela  este  intr-adevăr  epis¬ 
cop  în  faţa  lui  Dumnezeu  şi  a  Bisericii  lui  Hristos,  câre  s-a  manifestat 
în  ea  sub  influenţa  Sfântului  Duh,  ca  purtător  de  cuvânt  al  lui  Dumne¬ 
zeu,  mai  degrabă  decât  acela  care  a  primit  hirotonirea  diaconească  din 
partea  oamenilor  şi  mai  are  nevoie  să  fie  iniţiat  în  tainele  împărăţiei 
lui  Dumnezeu,  copleşit  de  ignoranţă  şi  trăind  în  cea  mai  mare  nesoco¬ 
tinţă,  neînvrednicindu-se  de  nici  o  harismă  dăruită  de  Dumnezeu  celor 
credincioşi".68 

Mai  departe,  referindu-se  tot  la  această  problemă,  Nichita  afirmă: 
„Pentru  mine,  deci,  este  episcop,  aşa  cum  am  mai  spus  şi  cum  pare  a  fi 
adevărat,  acela  care,  prin  participarea  îmbelşugată  a  Sfântului  Duh, 
s-a  curăţit  de  toată  ignoranţa,  a  fost  luminat  din  belşug  de  razele  lumi¬ 
nii  superioare  şi  care  a  ajuns  la  statura  bărbatului,  desăvârşit,  după  mo¬ 
delul  lui  Hristos!".69 

în  alt  paragraf  se  aminteşte,  citându-se  autoritatea  lui  Dionisie 
Areopagi tul,  despre  „ştiinţa  participării  tearhice",  care  trebuie  să  con¬ 
stituie  una  din  însuşirile  arhiereului.  Prin  aceste  afirmaţii  Nichita  per¬ 
petuează  aici,  o  concepţie  spiritualistă  a  vieţii  creştine  pe  linia  origenistă 
şi  evagriană,  concepţie  împotriva  căreia  va  reacţiona  teologia  din  seco¬ 
lele  următoare.  O  interceptare  corectă  va  şti  însă,  să  delimiteze  elemen¬ 
tele  obiective  ale  tainei,  de  calităţile  morale  ale  mijlocitorului. 

Eroarea  lui  Nichita  Stithatul  nu  merge  până  la  negarea  ierarhiei  in¬ 
stituite,  pentru  că  în  lucrarea  „Asupra  limitelor  vieţii",  admite  ierarhiei 
„puterea  de  a  lega  şi  a  dezlega". 


67.  Cf.  Pr.  Gheorghe  DrâguLim,  op.  cit, ,  p.  118. 

68.  J.  Darrouzes,  op.  cit.t  p.  341.  Pentru  o  poziţie  asemănătoare  a  fost  con- 
dairmat  şi  Jan  Hus  (Vezi:  P.-R.  Cran,  Du  r&formable  et  de  VirrefoTmable  dans  VE- 
glise ,  în  „ Lumiere  et  vieu,  Lyon,  (1962),  nr.  59,  p.  85. 

69.  J.  D«arroiiz6s,  op.  cit.t  p.  341 — 343. 

După  cum  remarcă  cel  mai  recent  editor  al  său,  „cel  mai  surprin¬ 
zător  e  faptul  că  Nichita,  căruia  nu-i  lipseşte  nici  logica  nici  bunul  simt, 
nu  a  observat  că  această  teză,  construită  în  principiu  absolut  şi  dusă  până 
la  ultimele  sale  consecinţe  practice,  distruge  întreaga  construcţie  a  ierar¬ 
hiei.  Dacă  în  pofida  tuturor  situaţiilor,  Nichita  a  rămas  ortodox,  în¬ 
seamnă  că  formaţia  patristică  şi  cadrul  vieţii  monahale,  l-au  susţinut  în 
respectul  faţă  de  ierarhia  instituită  şi  în  supunere  faţă  de  Biserica  lui 
Hristos**.70 

Se  impune  acum,  pentru  a  lămuri  şi  mai  limpede  această  problemă 
să  facem  câteva  remarci  în  legătură  cu  autoritatea  ierarhică  şi  autorita¬ 
tea  duhovnicească,71  din  cadrul  Bisericii. 

Cele  două  feluri  de  autoritate,  „ierarhică**  şi  „duhovnicească**,  au  a- 
ceeaşi  obârşie  cerească,  în  Sfântul  Duh,  ca  atare,  ele  sunt  amândouă 
„duhovniceşti**  în  sens  strict.  Există  însă  unele  nuanţe  de  deosebire.  Mai 
întâi  subliniem  că  ele  sunt  în  legătură  strânsă  de  cauză  şi  efect.  Astfel, 
ierarhia  este  organul  obişnuit  de  transmitere  a  harului  dumnezeiesc.  Au¬ 
toritatea  „duhovnicească**  propriu-zisă  ţine  exclusiv  de  această  lucrare 
transformatoare  a  omului  de  către  Har. 

Autoritatea  „ierarhică**,  în  sens  strict,  dimpotrivă,  este  proporţio- 
nată  cu  misiunea  de  îndeplinit  şi  cu  locul  ocupat  de  treptele  ierarhice, 
pe  când  cea  „duhovnicească**  simbolizează  spiritualitatea  pământescului, 
cea  ierarhică  corespunde  nevoilor  materiale  şi  duhovniceşti  în  acelaşi 
timp.  Ele  nu  se  exclud,  dar  nu  au  reciprocitate:  un  membru  al  ierarhiei 
poate  avea  o  mare  putere  de  iradiere  a  sfinţeniei,  dar  un  sfânt,  un  măr¬ 
turisitor  sau  un  martir,  poate  fi  un  simplu  mirean,  nu  şi  un  membru  al 
ierarhiei. 

Menţionăm  că  Biserica  creştină  este  o  Biserică  ierarhică.  Ierarhia 
bisericească  îndeplineşte  în  special  cele  trei  slujiri,  în  care  tradiţia  bise¬ 
ricească,  începând  de  la  Eusebiu  al  Cezareei,  încadrează  lucrarea  mântui¬ 
toare  a  Domnului:  cea  învăţătorească,  cea  sfinţitoare  şi  cea  de  conducere. 
Temelia  autorităţii  ierarhice  este  hirotonia,  Taină  care  nu  se  dă  decât 
acelora  care  şi-au  închinat  viaţa  slujirii  Domnului,  pentru  ca  la  rândul 
lor  s-o  consacre  pe  a  altora. 

întrebarea  care  se  impune  este  următoarea:  autoritatea  duhovni¬ 
cească  a  sfântului  poate  colabora  în  mod  constructiv  la  lucrarea  împără¬ 
ţiei  lui  Dumnezeu?  Răspunsul  este  afirmativ.  Astfel,  orice  credincios 
adevărat,  cleric  sau  mirean,  este  un  „alter  Christus**,  prin  primirea  tai¬ 
nelor,  este  „unsul4*,  retrăind  în  viaţa  lui  principalele  faze  ale  petrecerii 
Domnului  pe  pământ,  ca  şi  ceilalţi  fraţi  ai  săi  şi  ca  şi  Biserica  în  tota¬ 
litatea  ei. 

Dar  învăţătura  e  o  hrană  bisericească,  care  se  dă  nu  numai  prin 
cuvânt,  ci  şi  prin  faptă.  Prin  viaţa  întreagă  se  învaţă  mai  deplin  decât  prin 
cuvânt;  şi  viaţa,  care  e  „totul**,  e  mai  puternică  decât  cuvântul,  care  e 


70.  îbidem,  p.  35 — 36. 

71.  Asupra  acestei  probleme  vezi:  Prof.  N.  Chiţescu,  Autoritate  ierarhicăf  au¬ 
toritate  duhovnicească,  in  „Mitropolia  Moldovei  şi  Sucevei44,  an  XXXIII,  (1957),  nr. 
3 — 4,  p.  273—290. 

„parte".  Aici  e  cheia  înrâuririi  creştinului  duhovnicesc,  asupra  fraţilor 
săi  mai  puţin  crescuţi  în  Domnul.72 

învăţătura  prin  viaţă,  poate  da,  în  unele  cazuri,  un  avans  celui  cu 
autoritate  duhovnicească  în  faţa  celui  ce  are  autoritatea  ierarhică,  dar 
izvorul  ei  este  mijlocit  de  ierarhie,  de  care  rămâne  într-o  continuă  de¬ 
pendenţă. 

în  ceea  ce  priveşte  raportul  între  autoritatea  ierarhului  şi  a  omului 
'duhovnicesc,  a  sfântului,  în  cazul  când  acestea  două  nu  sunt  apanajul 
uneia  şi  aceleiaşi  persoane,  trebuie  să  spunem  că  ele  nu  intră  în  con¬ 
flict;  darurile  duhovniceşti  deosebite  nu  pot  fi  şl  nu  trebuiesc  opuse  „in- 
stituţionalismului"  sau  ierarhiei,  deoarece  cu  aceasta  s-ar  dezbina  Bi¬ 
serica.73 

Din  contră,  acest  raport  trebuie  să  fie  unul  firesc,  de  într-ajutorare 
reciprocă  în  cele  duhovniceşti,  „unii  pe  alţii  mai  mari  făcând".  Autori¬ 
tatea  personală  a  Sf.  Serafim  de  Sarov  sau  a  părintelui  Ioan  de  Cron- 
stadt,  sau  a  stareţilor  mănăstirii  Optima,  era  mai  mare  decât  toate  auto¬ 
rităţile  ierarhice.  Dar  această  autoritate  nu  a  impietat  niciodată  asupra 
prerogativelor  ierarhiei.  Acest  fapt  confirmă  compatibilitatea  preoţiei  cu 
a  ierarhiei.74 

Ierarhia  vede  în  omul  duhovnicesc,  care  năzuieşte  spre  statura  băr¬ 
batului  desăvârşit  —  Iisus  Hristos  — ,  însăşi  ţinta  ultimă  a  lucrării  ei, 
iar  invers,  omul  duhovnicesc  nu  poate  şi  nu  trebuie  să  fie  lipsit  de  mul¬ 
ţumită  şi  recunoştinţă  faţă  de  vasele  alese  ale  Harului,  care  l-au  renăs¬ 
cut  pe  el,  chiar  când  i  se  par  slugi  netrebnice,  cu,  sau  fără  îndreptăţire. 

Cele  două  feluri  de  autoritate  în  Biserică,  se  îmbină  şi  se  într-ajută 
în  chip  armonios,  fiind  aspecte  ale  vieţii  dumnezeieşti,  una  ca  şi  izvorul, 
fiind  manifestări  ale  unui  organism  şi  unei  instituţii  complexe,  divino- 
umane,  Biserica.  Când  nimbul  sfinţeniei  cu  autoritatea  ei  duhovnicească, 
a  încununat  viaţa  simplilor  mireni,  ierarhia  n-a  ezitat  să  se  prosterneze 
şi  să  se  închine  ei  (vezi:  sfinţii),  iar  această  autoritate  s-a  îmbinat  întot¬ 
deauna,  în  chipul  cel  mai  firesc  cu  autoritatea  ierarhică,  formând  o  uni¬ 
tate  vie  şi  lucrătoare.  n  ^ 

Valoarea  lor  pentru  Biserică  este  egală,  deoarece,  o  Biserică  fără 
viaţă  duhovnicească  este  moartă  iar  fără  ierarhie  este  inexistentă.  De  a- 
ceea,  ele  se  ajută  şi  se  susţin  reciproc. 

A  DOUA  TRIADA*  1  1 

d)  Domniile  —  Episcopii 

Caracteristic  Domniilor  este  dorul  necontenit  de  a  se  modela,  atât 
a  lor  cât  şi  a  supuşilor,  precum  şi  puterea  de  a  nu  se  lăsa  aservite,  şi  dez¬ 
robirea  de  cele  pământeşti. 


72.  Vezi  exprimat  acest  adevăr  la  A.  Homiacov,  L'Eglise  latine  et  le  Protestau - 
tisme  au  point  de  vu  de  VEglise  d’Orient,  Lausarme,  1872,  p.  49 — 50. 

74.  Sergiu  Bulgakov,  Ortodoxia .  Traducere  în  româneşte  de  <N.  Grosu,  Sibiu, 

73.  Prof.  N.  Chiţescu,  op.  cit.,  p.  281. 

1932,  supra,  p.  62. 

In  ce-i  priveşte  pe  episcopi,  Nichita  subliniază  că  aceia,  care,  în  tim¬ 
pul  vieţii,  asemenea  Domniilor  s-au  dezrobit  şi  eliberat  de  dorinţele  şi 
poftele  pământeşti,  modelându-şi  supuşii  prin  intermediul  darurilor  pri¬ 
mite  de  la  Sfântul  Duh,  după  moarte,  se  vor  odihni  împreună  cu  Dom¬ 
niile,  pentru  că  în  ierarhia  bisericească,  au  ocupat  locul  corespunzător  a- 
cestora.75  J  i  <  q 

e)  Puterile — Preoţii  j  l  \ 

Puterile  manifestă  curaj  bărbătesc  şi  tărie,  dublate  de  puterea  de 
a  se  ridica  cu  forţă  spre  imitarea  lui  Dumnezeu,  pentru  a  deveni,  după 
posibilitatea  lor,  o  imagine  a  virtuţii. 

La  rândul  lor,  preoţii,  care  au  primit  proprietatea  dumnezeieştilor 
puteri,  reuşesc  să  reziste  bărbăteşte  tuturor  ispitelor  şi  să  se  apropie  de 
izvorul  virtuţilor.  Aceştia  primesc  cu  dragoste  şi  bunăvoinţă  pe  „cei  să¬ 
raci  şi  slabi,  aducându-le  mângâiere  cu  cuvântul  şi  fapta41.74 

f)  Stăpâniile  —  Diaconii 

însuşirea  specifică  a  Stăpâniilor  este  buna  organizare  şi  rânduire 
Intru  aşteptarea  darurilor  dumnezeieşti  precum  şi  o  ordonare  perfectă. 
Ele  se  mai  caracterizează  şi  printr-un  dor  arzător  de  a  se  ridica  şi  de 
a-i  ridica  şi  pe  subordonaţi  înspre  realităţile  divine,  la  asimilarea  pe  cât 
este  posibil  cu  principiul  de  Stăpânire,  Creatorul  Stăpâniilor. 

Ca  o  consecinţă  a  celor  spuse,  slujitorii  bisericeşti  cu  rangul  de  dia¬ 
coni,  au  proprietatea  Stăpâniilor  şi  lucrează  virtuţile.  Ei  duc  o  viaţă  bine 
orânduită,  pentru  a  fi  vrednici  să  primească  darurile  lui  Dumnezeu  şi 
pentru  a  le  putea  utiliza  apoi  in  activitatea  de  slujire.  Aceştia  se  ridică 
irezistibil  şi  cu  putere  plină  de  inteligenţă  spre  cunoaşterea  realităţilor 
divine  „ducându-şi  de  mână  supuşii  spre  realităţile  divine44.77 

A  TREIA  TRIADA 

g)  Incepătoriile  —  Ipodiaconii 

Specificul  Incepătoriilor,  spune  Nichita,  este  hegemonia  teomorfă 
lucrătoare  în  cele  sfinte  şi  tendinţa  de  îndreptare  totală  spre  începutul 
cel  mai  presus  de  orice  început,  precum  şi  acela  de  a  porunci  altora  în 
virtutea  demnităţii  de  începătorie,  de  a  primi  atât  cât  este  posibil  pe¬ 
cetea  principiului  creator  al  oricărui  început. 

Ipodiaconii,  care  în  timpul  vieţii  lor  au  primit,  cât  este  omeneşte  po¬ 
sibil,  amprenta  dumnezeieştilor  începătorii  şi  au  poruncit  în  virtutea 
misiunii  lor,  cu  toată  evlavia  şi  dreptatea  celor  încredinţaţi  lor  şi  au  trăit 
în  feciorie  sfântă,  după  moarte,  vor  odihni  împreună  cu  Incepătoriile.78 

*  v  *  i 

.  75.  Cf.  J.  Darrouzes,  op.  cit.,  p.  345 — 347. 

76.  Ibidem,  p.  347 — 349. 

77.  Ibidem,  p.  347 — 349. 

78.  Ibidem. 

h)  Arhanghelii  —  Citeţii  j 

Arhanghelii  au  proprietatea  de  a  se  îndrepta  spre  principiul  supra- 
esenţial  şi  de  a-i  primi  pecetea  pe  măsufa  posibilului  şi  de  a-i  unifica 
pe  îngeri  conform  direcţiei  coordonate  şi  armonioase,  a  principiului  supraT 
esenţial. 

Arhanghelii  aparţin  treptei  de  interpreţi,  căci  ei  primesc  în  mod  ie¬ 
rarhic,  lumina  tearhică  de  la  primele  puteri  şi  apoi  o  transmit  benevol 
îngerilor,  iar  prin  intermediul  acestora,  fiecăruia  dintre  noi. 

în  legătură  cu  citeţii,  Nichita  afirmă  că  aceia  dintre  ei  care  în  tim¬ 
pul  vieţii  au  avut  proprietatea  Arhanghelilor,  îndreptându-şi  şi  ridicân- 
du-şi  sufletul  de  la  cele  văzute  la  cele  nevăzute  şi  veşnice,  prin  cuvântul 
învăţăturii,  reuşesc  să  realizeze  unitatea  laicilor  cu  ei  şi  cu  Dumnezeu.  Ei 
ne  transmit  şi  nouă  aceste  învăţături  primite  prin  iluminare  tearhică, 
proporţional  cu  credincioşia  şi  curăţia  fiecăruia.  După  moarte  se  vor 
odihni  împreună  cu  Arhanghelii,  pentru  că  au  avut  avantajul  de  a  îe  fi 
subordonaţi.79 

i)  îngerii  —  călugării  -y .  <  mc  :  ^  (ignb 

Nichita  subliniază  faptul  că  ceata  îngerilor  este  evidentă  şi  sunt  cei 
mai  apropiaţi  de  lumea  noastră,  atât  prin  felul  misiunii  cu  care  sunt  în¬ 
sărcinaţi,  cât  şi  prin  faptul  că  împreună  cu  ierarhia  bisericească,  mij¬ 
locesc  reciproc  apropierea  de  Dumnezeu,  convertirea,  comuniunea  şi 
unitatea. 

Proprietatea  specifică  a  lor  este  ,,de  a  avea  mereu  întinsă  mâna  către 
oameni  spre  a-i  conduce  spre  mântuire  şi  cunoaşterea  adevăratului 
Dumnezeu"  -80 

Dovedesc  că  au  proprietatea  îngerilor,  aceia  dintre  călugări,  oare, 
în  timpul  vieţii  au  desfăşurat  activitate  susţinută  pentru  aducerea  păgâ¬ 
nilor  la  cunoaşterea  lui  Dumnezeu,  iniţiindu-i  în  credinţa  cea  fără  de 
pată,  luminându-i  pe  aceştia  şi  ajutându-i,  ca  în  mod  conştient  să  se 
apropie  de  Dumnezeu.  Călugării  „sfârşindu-şi  viaţa  în  linişte  şi  sfin¬ 
ţenie,  după  ce  au  practicat  milostenia  şi  bunăvoinţa,  se  odihnesc  cu  bu¬ 
curie  în  locurile  mulţumitoare  împreună  cu  Sfinţii  îngeri,  pentru  că  s-au 
străduit  pentru  binele  altora".81 

SCOPUL  IERARHIEI 


După  Nichita  scopul  ierarhiei  este  de  a  ne  asimila  cu  Dumnezeu, 
împărţirea  ierarhică  de  pe  pământ  pregăteşte  omul  să-şi  ocupe  în  ce¬ 
ruri  locul  de  odihnă  păstrat  după  rangul  său.  „Iată  intr-adevăr  care  e 
scopul  ierarhiei:  de  a-1  face  pe  om  sâ  se  asemene  cu  Dumnezeu,  atât 
cât  este  posibil  şi  să  se  unească  cu  El".82 

Pentru  a  sublinia  şi  mai  clar  scopul  ierarhiei,  Nichita  apelează  din 


79.  Ibidem,  p.  351. 

80.  Ibidem ,  p.  353. 

81.  Ibidem. 

82.  Ibidem,  p.  356. 

nou  la  autoritatea  lui  Dionisie,  care,  în  cap.  III  al  ,, Ierarhiei  cereşti*4 
spune:  „Ţinta  ierarhiei  este,  deci,  asemănarea  şi  unirea  cu  Dumnezeu, 
în  măsura  în  care  este  posibil  căci  Dumnezeu  însuşi  este  dascălul  a  toată 
ştiinţa  şi  lucrarea  sfântă;  ierarhiile  nepierzând  din  vedere  frumuseţea 
dumnezeirii  şi  primind  pecetea  ei  pe  măsura  posibilului,  fac  din  proprii 
lor  membri  imagini  depline  ale  lui  Dumnezeu,  oglinzi  transparente,  fără 
pată,  apte  de  a  primi  razele  primordiale  ale  luminii  tearhice  şi,  împodo¬ 
bite  cu  strălucirea  luminii  primare,  luminându-i  la  rândul  lor  cu  toată 
dragostea,  pe  cei  ce  vin  către  ele44.83 

* 

*  * 

în  ciuda  influenţelor,  opera  lui  Nichita  Stithatul  nu  e  lipsită  de  atribu¬ 
tul  originalităţii.  Chiar  dacă  împrumută  ideea  de  paralelism  a  cek>r  două  ie¬ 
rarhii,  în  fond  Nichita  s-a  străduit  —  şi  în  mare  parte  a  reuşit  — ,  să 
acopere  autoritatea  lui  Dionisie  cu  un  sistem  şi  o  concepţie  cu  totul  ori¬ 
ginală,  înserând  o  serie  de  reflecţii  şi  considerente  personale,  acolo  unde 
anumite  formulări  şi  procedee  literare  ale  Areopagitului,  i-au  permis 
prelungirea  gândirii  sale. 

Apoi,  chiar  dacă  se  resimte  la  Nichita  şi  o  oarecare  influenţă  şi  din 
partea  Sf.  Simeon  Noul  Teolog,  mai  ales  în  convingerea  despre  rolul  mare 
pe  care-1  are  Duhul  Sfânt  în  urcuşul  duhovnicesc  al  credinciosului,  to¬ 
tuşi  el  a  fost  un  temperament  cu  totul  diferit  de  al  lui  Simeon.  Nichita 
a  fost  mai  iubitor  de  construcţii  logice,  de  simetrie,  de  ordine  în  expu¬ 
nere,  aşa  cum  o  dovedesc  cu  prisosinţă  alcătuirea  tratatelor  sale. 

Totuşi  nu  trebuie  să  acceptăm  prea  mult  deosebirea  dintre  Sf.  Si¬ 
meon  Noul  Teolog  şi  Nichita,  pentru  că,  deosebirea  e  mai  mult  de  ex¬ 
primare  decât  de  conţinut.  „Nichita  foloseşte  mai  mult  categoriile  inte¬ 
lectuale  şi  filosofice,  pe  când  Sf.  Simeon  este  mai  pastoral,  mai  predi- 
catorial,  mai  direct  în  exprimarea  trăirii  sale44.85 

Toate  aceste  interferenţe  şi  influenţe,  creează  în  jurul  autorului  o 
zonă  de  interes,  pe  care  cunoaşterea  amănunţită  a  opusculelor  sale  le 
va  clarifica  şi  mai  mult,  aşa  cum  clarifică  anumite  aspecte  ale  dispute¬ 
lor  teologice,  din  epoca  sa. 

Pr.  Lect.  Ioan  Mircea  Ielciu 


83.  Cf.  Cicerone  Iordăchescu,  op.  cit.,  p.  14. 

84.  J.  Darrouzes,  op.  cit.,  p.  357 — 359. 

85.  Pr.  prof.  Dumitru  Stăniloae,  „Filocalia“,  voi.  6,  p.  209. 

„BOTEZUL  ÎN  DUHUL  SFĂNT“ 

ÎN  ÎNVĂŢĂTURA  SFANŢULUI  SIMEON  NOUL  TEOLOG 

Teologia:  cunoaşterea  lui  Dumnezeu  prin  experienţa  harului  ca  lu¬ 
mină. 

Opera*  Sfântului  Simeon  Noul  Teolog,  „deşi  se  încadrează  în  tradiţia 
scrisului  ascetic  şi  duhovnicesc  al  omului,  de  la  curăţirea  de  patimi  şi  do¬ 
bândirea  virtuţilor,  la  contemplarea  raţiunilor  duhovniceşti  şi  apoi  la  ve¬ 
derea  lui  Dumnezeu  în  lumina  şi  la  unirea  cu  El,  aduce  şi  o  notă  accen¬ 
tuată  de  simţire,  fapt  care  i-a  făcut  pe  unii  teologi  să-l  socotească  un 
înnoitor  în  tradiţia  duhovnicească  a  Ortodoxiei. 

De  fapt,  acest  accent  pus  pe  simţire  şi  pe  vederea  lui  Dumnezeu  în 
lumină,  nu  face  decât  să  dezvolte  treapta  a  treia  a  urcuşului  duhovni¬ 
cesc  al  omului  care  îşi  dedică  viaţa  rugăciunii  neîncetate.  Căci  e  vorba  de 
o  simţire  sfântă,  plină  de  iubire  faţă  de  Dumnezeu,  venită  după  cură¬ 
ţirea  de  patimile  egoiste  . .  .  Dar  cu  tot  accentul  pus  pe  „simţirea"  iubi- 


*  Opera  scrisă  a  Sfântului  Simeon  se  grupează  în: 

1.  34  de  Cateheze  editate  în  „Sources  chretiennes14  (SC):  1 — 5,  SC  96  (1963);  6—22, 

SC  104  (1964);  23—34,  SC  113  (1965). 

2.  3  Cuvântări  teologice,  SC  122  (1966),  15  Cuvântări  morale:  1—3,  SC  122  (1966); 

4—15,  SC  129  (1967);  1,  5  şi  in  Filocalia,  voi.  VI,  p.  119—202  şi  2  Cuvântări  de 
mulţumire,  SC  113  (1965). 


3.  225  Capete  teologice,  gnostice  şi  practice,  SC  51  bis  (1957)  şi  în  Filocalia ,  voi.  VI, 
p.  17—96. 


4.  Inunele  dragostei  dumnezeieşti:  1—15,  SC  156  (1969);  16^0,  SC  174  (1971);  41— 
58,  SC  196  (1973)  şi  în:  Preot  Prof.  Acad.  Dr.  Dumitru  Stâniloae,  Sfridit  de 
Teologie  Dogmatică  Ortodoxă ,  Editura  Mitropoliei  Olteniei,  Cnaiova,  1990, 
p.  329—705. 


5.  4  Epistole,  1  publicată  de  K.  Holl  în  Enthusiasmus  und  Bussgewalt  beim  grie- 
chischen  Monchtum ,  Eine  Studie  zu  Symeon  dem  Neuen  Theologen ,  Leipzig, 
1898,  p.  110 — 127;  2 — 4  nepublicate. 

Menţionăm  şi  cele  mai  import  ante  lucrări  despre  viaţa  şi  oţpera  Sfân¬ 
tului  Simeon  Noul  Teolog: 

1.  Un  grand  mystique  byzantin.  Vie  de  Symeon  le  Ncmveau  Thâologien  (949 — 1022 ) 
par  Nicetas  Stethato9,  editată  cu  o  introducere  (p.  IV — XCIII)  de  I.  Haus- 
herr,  Orientalia  Christiana  XII  (nr.  45),  Roma,  1923. 

'2,  Basile  KrivocheLne ,Dans  la  lumiere  du  Christ.  Saint  Symeon  le  Nouveau  Thâo - 
logien  949 — 1022 .  Vie-Spiritualite-Doctrine,  Chevetogne,  1980. 

3.  B.  Fraigneau-Julien,  Les  sens  spirituels  et  la  Vision  de  Dieu  selon  Simâon  le 

Nouveau  Th&ologien,  F*aris,  1935. 

4.  A.  Hatzopoulos,  Two  Outstanding  Cases  of  Byzantine  Spirituality:  the  Macarian 

Homilies  and  Symeon  the  New  Theologian,  Aiualecta  Blatadon  54;  The©s*alo- 
nica  1991. 


5.  G.  A.  Mdoney,  Mystic  of  Fire  and  Light:  St .  Simeon  the  New  Theologimi ,  Den- 
ville,  1975. 

<6.  H.  J.  M.  Turaier,  St.  Symeon  the  New  Theologian  and  Spiritual  Fatherhood, 
Leiden,  1990. 

'7.  W,  Volker,  Praxis  und  theorta  bei  Symeon  dem  Neuen  Theologent  Wtesbaden, 


1974. 

toare  a  prezenţei  lui  Dumnezeu,  şi  nu  pe  o  cunoaştere  deductiv-raţio- 
nală  a  existenţei  Lui,  scrisul  Sfântului  Simeon  rămâne  deplin  încadrat 
în  tradiţia  scrisului  duhovncesc  al  Părinţilor  răsăriteni44.1 

Fiinţa  lui  Dumnezeu  este  deplin  transcendentă  şi  inaccesibilă  omului 
fapt  ce  reiese  evident  din  Sfânta  Scriptură  (In.  1,  18;  I  Tim.  6,  16;  In.  4r 
12  ş.  a.).  Aceasta  este  şi  învăţătura  Sf.  Părinţi,  pe  scurt  exprimată  în  ur-  I 

mătoarele  cuvinte  aparţinând  Sf.  Grigorie  de  Nazianz:  „Intr-adevăr,  Dum-  I 

nezeu  este  infinit  şi  greu  de  înţeles,  singurul  lucru  ce  poate  fi  sesizat  j 

este  infinitatea  Lui44.2  Iar  Sf.  Simeon  scrie:  „Dumnezeu  este  invizibil,  in¬ 
accesibil,  dincolo  de  înţelegerea  şi  de  pătrunderea  noastră44.3  Nu  există 
nici  o  posibilitate  pentru  creatură  să  cunoască  esenţa  Creatorului.  Dar  j 

„apofaticul  sau  misterul  lui  Dumnezeu  accentuat  de  Dionisie  Areopa-  | 

gitul,  devine  la  Sfântul  Simeon  o  simţire  sfântă  negrăită  a  prezenţei  lui 
Dumnezeu  în  suflet  prin  dragoste...  o  „lumină44,  dar  o  lumină  plină  de 
taină.  întunericul  luminos  sau  întunericul  supraluminos,  mai  presus  de  J 

puterea  noastră  de  sesizare,  dar  totuşi  simţit  spre  deosebire  de  orice  cu¬ 
noaştere  definită,  devine  la  Sfântul  Simeon  în  mod  categoric  „lumniă44,. 
dar  lumină  trăită,  nu  definită,  lumină  mai  presus  de  lumina  fizică  sau 
intelectuală.  E  lumina  identică  cu  iubirea44.4 

Cel  care  ajunge  să  se  împărtăşească  de  har  ca  lumină,  pe  treptele 
superioare  ale  vieţii  duhovniceşti,  îl  cunoaşte  pe  Dumnezeu,  pe  Cel  în 
care  „vieţuim,  ne  mişcăm  şi  suntem44  (F.  Ap.  17,  28),  deoarece  această 
lumină  este  necreată,  dumnezeiască  şi  îndumnezeitoare,  distinctă,  dar 
inseparabilă  de  Fiinţa  dumnezeiască.  Totuşi,  oricât  de  profundă  şi  de  con¬ 
ştientă  ar  fi  experienţa  luminii  dumnezeieşti,  necreatul  şi  creatul  nu  se  ] 

confundă  după  natura  lor,  transcendenţa  lui  Dumnezeu  nu  dispare  nici¬ 
odată. 

î 

Idealul  cunoaşterii  lui  Dumnezeu  prin  experienţa  harului  ca  lumină 
nu  poate  fi  realizat  în  afara  vieţii  liturgic-sacramemale,  fundamentală 
pentru  om,  aşa  cum  observă  Paul  Evdokimov:  „Liturghia  este  axată  pe  ' 

pogorârea  Duhului  Sfânt,  pe  epicleza  care  asigură  prezenţa  evenimen¬ 
tului  rememorat,  transformând  anamneza  în  epifanie.  De  aceea  sin¬ 
gurul  argument  valabil  pentru  existenţa  lui  Dumnezeu  este  argumentul 
liturgic,  adică  cel  al  preaslăvirii  rugătoare.  Rugăciunea  este  o  mărturie 
despre  Cel  căruia  I  se  adresează.  Acest  lucru  este  important,  pentru  că 
scăderile  subiective  ale  umji  credincios  nu  afectează  în  nici  un  fel  va¬ 
loarea  obiectivă  a  credinţei  sale.  Adevăratul  subiect  al  credinţei  nu  este 
individul  izolat,  ci  „eul  său  liturgic44,  loc  trans-subiectiv  al  credinţei  ca 
revelaţie.  Unii  exegeţi  moderni  traduc  astfel  versetul  din  Geneză  2,  15: 

„Yahve  Elohim  l-a  luat  pe  om  şi  l-a  pus  în  grădina  Edenului  pentru  cult 
şi  pază44.  Prin  acest  simbolism  accentuat,  paradisul  este  asimilat  unui 


1.  Preot  Prof.  Acad.  Dr.  Dumitru  Stăniloae,  Studii  de  Teologie  Dogmatică 
Ortodoxă,  Editura  Mitropoliei  Olteniei,  Craiova,  1990,  p.  318 — 319. 

2.  Omilia  45,  3;  P.  G.  36:  625  C— 628  B. 

3.  Imnul  15,  75. 

4.  Pr.  Dumitru  Stăniloae,  op.  cit.,  p.  319. 

sanctuar  în  care  primul  om  devine  paznic  sacerdotal:  de  la  începutul  în¬ 
ceputului  omul  este  o  fiinţă  liturgică", s 

Ascetica  şi  mistica,  cu  toate  treptele  urcuşului  duhovnicesc  nu  pot 
fi  gândite  în  afara  vieţii  sacramentale.  Omul  se  poate  mântui  numai  dacă 
se  uneşte  cu  Hristos,  repetând  drumul  parcurs  de  El,  prin  intermediul 
Sfintelor  Taine.5 6 

în  strânsă  legătură  cu  posibilitatea  cunoaşterii  lui  Dumnezeu  şi 
trăirii  prezenţei  Sale  în  viaţa  omului,  Sfântul  Simeon  Noul  Teolog  ac¬ 
centuează  în  mod  special  importanţa  Sfintelor  Taine.  în  acest  sens  el 
afirmă:  „Fraţilor,  dacă  descoperirea  înţelepciunii  şi  a  cunoaşterii  lui 
Dumnezeu  ar  fi  putut  să  ne  fie  date  prin  scrisori  sau  prelegeri,  ce  ne¬ 
voie  am  mai  avea  de  credinţă,  sau  de  dumnezeiescul  Botez(  tou  thelou 
baptfsmatos),  sau  de  însăşi  împărtăşirea  cu  Sfintele  Taine  (tâs  ton  mysti- 
rion  metalepseos)?  Desigur  niciuna".7 


I.  Roadele  Sfintei  Taine  a  Botezului 

Sfântul  Simeon  arată,  în  contexte  diferite,  că  Sfânta  Taină  a  Bote¬ 
zului  nu  este  un  simplu  ritual  pentru  intrarea  în  Biserică,  ci  are  conse¬ 
cinţe  profunde  în  viaţa  celui  care  o  primeşte: 

—  iertarea  păcatelor  8; 

—  deslegarea  de  vechiul  blestem 9; 

—  consacrarea  prin  prezenţa  Duhului  Sfânt  10 *  (te  parousia  tou  Ha* 
ghiou  Pneumatos  haghiazometha); 

—  naşterea  din  nou  n  (anaghennesis); 

—  înfierea  12  (hyioth^sias); 

—  fraţi  ai  lui  Hristos  13 *  (adelphoi  Hristou); 

—  primirea  veşmântului  dumnezeiesc,  adică  a  lui  Hristos  însuşi  u; 

* —  eliberarea  de  sub  influenţa  vrăjmaşului 15; 

—  primirea  unui  înger  păzitor  şi  protecţia  sfinţilor  îngeri  în  ge¬ 
neral  l6; 

Dar  Sfântul  Simeon  nu  a  intenţionat  să  explice  Taina  Botezului  ca 
un  teolog  abstract,  ci  a  dorit  întotdeauna  să  arate  cum  poate  creştinul  să 
ajungă  la  înţelegerea  deplină,  la  conştientizarea  a  ceea  ce  a  primit  prin 
Sfântul  Botez. 


5.  Paul  EvdoMmov,  Iubirea  nebună  a  lui  Dumnezeu,  Edditura  Anaistasâa,  1991, 

p.  29. 

6.  Temă  magistral  dezvoltată  de  Nicolae  Cabasila  (canonizat  de  Biserica 
Greacă  în  >anul  1982)  în  „Despre  viaţă  în  Hristos"  editată  împreună  cu  „Tâlcuirea 
Dumnezeieştii  Liturghii"  de  Arhiepiscopia  Bucureştilor,  1989. 

7.  Cuvântări  morale  9,  10 — 15.  8.  Capete,  3,  45. 

9.  Ibidem.  10.  Ibidem. 

11.  Cateheze,  V,  384;  cf.  V,  444. 

12.  Cuvântări  morale,  XIII,  244. 

13.  Cateheze  IX,  157—159. 

14.  Cuvântări  morale,  XIII,  202—204. 

15.  Cateheze,  V,  386—387. 

16.  Cuvântări  de  mulţumire,  2,  18 — 19, 

toare  a  prezenţei  lui  Dumnezeu,  şi  nu  pe  o  cunoaştere  deductiv-raţio- 
nală  a  existenţei  Lui,  scrisul  Sfântului  Simeon  rămâne  deplin  încadrat 
în  tradiţia  scrisului  duhovncesc  al  Părinţilor  răsăriteni44.1 

Fiinţa  lui  Dumnezeu  este  deplin  transcendentă  şi  inaccesibilă  omului 
fapt  ce  reiese  evident  din  Sfânta  Scriptură  (In.  1,  18;  I  Tim.  6,  16;  In.  4r 
12  ş.  a.).  Aceasta  este  şi  învăţătura  Sf.  Părinţi,  pe  scurt  exprimată  în  ur¬ 
mătoarele  cuvinte  aparţinând  Sf.  Grigorie  de  Nazianz:  „Intr-adevăr,  Dum¬ 
nezeu  este  infinit  şi  greu  de  înţeles,  singurul  lucru  ce  poate  fi  sesizat 
este  infinitatea  Lui“.2  Iar  Sf.  Simeon  scrie:  „Dumnezeu  este  invizibil,  in¬ 
accesibil,  dincolo  de  înţelegerea  şi  de  pătrunderea  noastră44.3  Nu  există 
nici  o  posibilitate  pentru  creatură  să  cunoască  esenţa  Creatorului.  Dar 
„apofaticul  sau  misterul  lui  Dumnezeu  accentuat  de  Dionisie  Areopa- 
gitul,  devine  la  Sfântul  Simeon  o  simţire  sfântă  negrăită  a  prezenţei  lui 
Dumnezeu  în  suflet  prin  dragoste  ...  o  „lumină44,  dar  o  lumină  plină  de 
taină.  întunericul  luminos  sau  întunericul  supraluminos,  mai  presus  de 
puterea  noastră  de  sesizare,  dar  totuşi  simţit  spre  deosebire  de  orice  cu¬ 
noaştere  definită,  devine  la  Sfântul  Simeon  în  mod  categoric  „lumniă4i„ 
dar  lumină  trăită,  nu  definită,  lumină  mai  presus  de  lumina  fizică  sau 
intelectuală.  E  lumina  identică  cu  iubirea44.4 

Cel  care  ajunge  să  se  împărtăşească  de  har  ca  lumină,  pe  treptele 
superioare  ale  vieţii  duhovniceşti,  11  cunoaşte  pe  Dumnezeu,  pe  Cel  în 
care  „vieţuim,  ne  mişcăm  şi  suntem44  (F.  Ap.  17,  28),  deoarece  această 
lumină  este  necreată,  dumnezeiască  şi  îndumnezeitoare,  distinctă,  dar 
inseparabilă  de  Fiinţa  dumnezeiască.  Totuşi,  oricât  de  profundă  şi  de  con¬ 
ştientă  ar  fi  experienţa  luminii  dumnezeieşti,  necreatul  şi  creatul  nu  se 
confundă  după  natura  lor,  transcendenţa  lui  Dumnezeu  nu  dispare  nici¬ 
odată. 

*îf  { 

Idealul  cunoaşterii  lui  Dumnezeu  prin  experienţa  harului  ca  lumină 
nu  poate  fi  realizat  în  afara  vieţii  liturgic-sacramencale,  fundamentală 
pentru  om,  aşa  cum  observă  Paul  Evdokimov:  „Liturghia  este  axată  pe 
pogorârea  Duhului  Sfânt,  pe  epicleza  care  asigură  prezenţa  evenimen¬ 
tului  rememorat,  transformând  anamneza  în  epifanie.  De  aceea  sin¬ 
gurul  argument  valabil  pentru  existenţa  lui  Dumnezeu  este  argumentul 
liturgic,  adică  cel  al  preaslăvirii  rugătoare.  Rugăciunea  este  o  mărturie 
despre  Cel  căruia  I  se  adresează.  Acest  lucru  este  important,  pentru  că 
scăderile  subiective  ale  unui  credincios  nu  afectează  în  nici  un  fel  va¬ 
loarea  obiectivă  a  credinţei  sale.  Adevăratul  subiect  al  credinţei  nu  este 
individul  izolat,  ci  „eul  său  liturgic44,  loc  trans-subiectiv  al  credinţei  ca 
revelaţie.  Unii  exegeţi  moderni  traduc  astfel  versetul  din  Geneză  2,  15: 
„Yahve  Elohim  l-a  luat  pe  om  şi  l-a  pus  în  grădina  Edenului  pentru  cult 
şi  pază4*.  Prin  acest  simbolism  accentuat,  paradisul  este  asimilat  unui 


1.  Preot  Prof.  Acad.  Dr.  Dumitru  Stăniloae,  Studii  de  Teologie  Dogmatică 
Ortodoxă,  Editura  Mitropoliei  Olteniei,  Craiova,  1990,  p.  318 — 319. 

2.  Omilia  45,  3;  P.  G.  36:  625  C— 628  B. 

3.  Imnul  15,  75. 

4.  Pr.  Dumitru  Stăniloae,  op.  cit.,  p.  319. 

sanctuar  în  care  primul  om  devine  paznic  sacerdotal:  de  la  începutul  în¬ 
ceputului  omul  este  o  fiinţă  liturgică11.5 

Ascetica  şi  mistica,  cu  toate  treptele  urcuşului  duhovnicesc  nu  pot 
fi  gândite  în  afara  vieţii  sacramentale.  Omul  se  poate  mântui  numai  dacă 
se  uneşte  cu  Hristos,  repetând  drumul  parcurs  de  El,  prin  intermediul 
Sfintelor  Taine.6 

In  strânsă  legătură  cu  posibilitatea  cunoaşterii  lui  Dumnezeu  şi 
trăirii  prezenţei  Sale  în  viaţa  omului,  Sfântul  Simeon  Noul  Teolog  ac¬ 
centuează  în  mod  special  importanţa  Sfintelor  Taine.  în  acest  sens  el 
afirmă:  „Fraţilor,  dacă  descoperirea  înţelepciunii  şi  a  cunoaşterii  lui 
Dumnezeu  ar  fi  putut  să  ne  fie  date  prin  scrisori  sau  prelegeri,  ce  ne¬ 
voie  am  mai  avea  de  credinţă,  sau  de  dumnezeiescul  Botez(  tou  theiou 
baptismatos),  sau  de  însăşi  împărtăşirea  cu  Sfintele  Taine  (tâs  ton  mystf- 
rion  metalepseos)?  Desigur  niciuna".7  1 


I.  Roadele  Sfintei  Taine  a  Botezului 

Sfântul  Simeon  arată,  în  contexte  diferite,  că  Sfânta  Taină  a  Bote¬ 
zului  nu  este  un  simplu  ritual  pentru  intrarea  în  Biserică,  ci  are  conse¬ 
cinţe  profunde  în  viaţa  celui  care  o  primeşte: 

—  iertarea  păcatelor 8;  1 

—  deslegarea  de  vechiul  blestem 9; 

—  consacrarea  prin  prezenţa  Duhului  Sfânt 10  (te  parousla  tou  Ha- 
ghiou  Pneumatos  haghiazometha); 

—  naşterea  din  nou  11  (anagh^nnesis);  -  1  ■  1 

—  înfierea  ^(hyiothâsias);  ra  v.  ■  ; 

—  fraţi  ai  lui  Hristos  13  (adelphoi  Hristou); 

—  primirea  veşmântului  dumnezeiesc,  adică  a  lui  Hristos  însuşi  M; 

—  eliberarea  de  sub  influenţa  vrăjmaşului IS; 

—  primirea  unui  înger  păzitor  şi  protecţia  sfinţilor  îngeri  în  ge¬ 
neral  ,6; 

Dar  Sfântul  Simeon  nu  a  intenţionat  să  explice  Taina  Botezului  ca 
un  teolog  abstract,  ci  a  dorit  întotdeauna  să  arate  cum  poate  creştinul  să 
ajungă  la  înţelegerea  deplină,  la  conştientizarea  a  ceea  ce  a  primit  prin 
Sfântul  Botez.  n  \  . /L  mi  •  n  •  v  >  ' 

— 

5.  Paul  Evdokimov,  Iubirea  nebună  a  lui  Dumnezeu,  Editura  Anastasia,  1991 

p.  29. 

6.  Temă  magistral  dezvoltată  de  Nicolae  Cabasila  (canonizat  de  Biserica 
Greacă  în  anul  1982)  în  „Despre  viaţă  în  Hristos44  editată  împreună  cu  „Tâlcuirea 
Dumnezeieştii  Liturghia44  de  Arhiepiscopia  Bucureştilor,  1989. 

7.  Cuvântări  morale  9,  10 — 15.  8.  Capete,  3,  45. 

9.  Ibidem.  10.  Ibidem. 

II.  Cateheze,  V,  384;  cf.  V,  444. 

12.  Cuvântări  morale,  XIII,  244. 

13.  Cateheze  IX,  157—159. 

14.  Cuvântări  morale,  XIII,  202 — 204. 

15.  Cateheze,  V,  386—387. 

16.  Cuvântări  de  mulţumire,  2,  18 — 19. 

II.  „Botezul  in  Duhul  Sfânt  (To  Bâptîsma  en  td  Pneumati  Haghio") 

A.  Semnificaţia  „Botezului  în  Duhul  Sfânt" 

Reamintind  citatul  biblic:  „Ioan  a  botezat  cu  apă,  dar  voi  veţi  fi  bo¬ 
tezaţi  în  Duhul  Sfânt  (en  to  Pneumati  Haghio)11  (F.  Ap.  1,  5;  11,  16), 
Noul  Teolog  scrie:  „într-adevăr  este  aşa,  căci  dacă  cineva  nu  este  botezat 
în  Duhul  Sfânt,  nu  devine  nici  fiu  al  lui  Dumnezeu,  nici  împreună  moş¬ 
tenitor  cu  Hristos11  (cf.  Rom.  8,  17). 17  Iar  în  a  X-a  Cuvântare  morală  (188 — 
189)  accentuează  faptul  că:  „Mântuirea  noastră  nu  rezidă  doar  în  Bo¬ 
tezul  cu  apă,  ci  şi  în  cel  în  Duhul1*.  De  asemenea,  într-un  loc  mai  difi¬ 
cil  de  interpretat,  spune:  „Primul  Botez  are  apa  care  preînchipuie  lacri¬ 
mile,  are  Mirul  Ungerii  care  este  semnul  premergător  al  Mirului  spiri¬ 
tual  al  Duhului.  Al  doilea  Botez  nu  mai  este  chip  al  adevăratului,  ci  ade¬ 
vărul  însuşi11.18  în  nota  explicativă  la  acest  pasaj,  Părintele  Dumitru  Stă- 
niloae  scrie:  „Aceasta  nu  Înseamnă  că  harul  dumnezeiesc  nu  lucrează  cu 
adevărat  şi  în  Botezul  cu  apă  (în  Sfânta  Taină  a  Botezului  n.n.)  şi  în 
Taina  Mirungerii,  ci  numai  că  în  aceste  Taine  lucrează  prin  mijloace  vă¬ 
zute  şi  fără  ca  primitorul  să  simtă  această  lucrare  (mai  ales  în  cazul 
pruncilor  n.n.),  pe  când  prin  lacrimile  iubirii  de  Dumnezeu  lucrarea  dum¬ 
nezeiască  este  simţită11.19  Iar  adevărul  nu  este  pentru  Sfântul  Simeon  ade¬ 
vărul  în  sine,  ci  adevărul  cunoscut  şi  simţit. 

Şi  Sfântul  Grigorie  de  Nisa  subliniază  importanţa  manifestării  Du¬ 
hului  Sfânt  în  viaţa  credinciosului,  sau  altfel  spus,  importanţa  actuali¬ 
zării  darurilor  Duhului  Sfânt  primite  în  ziua  Botezului,  prin  Sfânta  Taină 
a  Mirului:  „Dacă  atunci  când  pruncul  primeşte  spălarea  Botezului,  su¬ 
fletul  nu  se  purifică  şi  el  de  întinăciunea  patimilor,  ci  viaţa  noastră  ră¬ 
mâne  şi  după  aceea  aşa  cum  fusese  înainte,  deşi  pare  a  fi  îndrăzneţ,  to¬ 
tuşi  voi  spune  fără  sfială:  în  asemenea  cazuri  apa  rămâne  apă,  din  mo¬ 
ment  ce  darurile  Duhului  Sfânt  nu  se  manifestă  deloc11.20 

într-unul  din  imnele  sale  Sfântul  Simeon  scrie: 

„De  aceea,  cei  ce  au  primit  Botezul  Său  din  pruncie, 
şi  au  vieţuit  în  chip  nevrednic  de  el  în  viaţă, 

vor  avea  parte,  cum  am  spus,  de  o  osândă  mai  mare  ca  cei  nebotezaţi, 
batjocorind  veşmântul  Tău  cel  Sfânt. 

Şi  aceasta  cunoscând-o,  Mântuitorule,  ca  un  lucru  sigur  şi  adevărat, 
ai  dat  pocăinţa  spre  o  a  doua  curăţire 
şi  ai  pus  ca  urmare  a  ei  harul  Duhului, 
pe  care  l-am  primit  întâi  în  Botez. 

Căci  n-ai  spus  că  harul  vine  numai  prin  apă, 
ci  mai  degrabă  prin  Duhul,  prin  chemarea  Treimii. 

Fiindcă  am  fost  botezaţi  ca  prunci  inconştienţi, 

primim  harul  ca  nişte  nedesăvârşiţi  şi  în  chip  nedesăvârşit, 


17.  Cateheze.  XXXIII,  125—126. 

18.  Capete,  1,  36. 

19.  Filocalia,  voi.  VI,  p.  27,  nota  34. 

20.  Or.  Cart.,  40,  ed.  Strawley,  p.  160. 

dobândind  iertarea  întâiei  neascultări. 

Şi  acesta  e,  socotesc,  unicul  motiv  pentru  care  ai  poruncit, 

Stăpâne,  să  se  săvârşească  această  baie  dumnezeiască. 

Prin  ea,  cei  botezaţi  intră  înăuntrul  viei. 
izbăviţi  de  întuneric  şi  de  iad 
şi  eliberaţi  de  moarte  şi  de  stricăciune. 

Căci,  prin  vie  înţeleg  şi  ea  este  raiul, 

din  care  am  căzut  şi  în  care  acum  suntem  iarăşi  chemaţi. 

Şi  precum  Adam  era  în  el  înainte  de  păcat, 
în  el  ajung  şi  toţi  cei  ce  se  botează  întru  cunoştinţă, 
dar  nu  şi  cei  ce,  datorită  inconştienţei, 
n-au  primit  simţirea  înţelegătoare, 
pe  care  o  produce  Duhul  care  vine  prin  lucrare". 21 
Traducătorul  „Imnelor  dragostei  dumnezeieşti",  Părintele  Dumitru 
Stăniloae,  explică  aceste  versuri:  „Simţirea  înţelegătoare"  sau  „Simţirea 
minţii",  e  o  expresie  folosită  de  Părinţii  anteriori  pentru  a  indica  nu  c 
simplă  înţelegere  teoretică,  de  la  distanţă,  ci  o  sesizare  a  prezenţei  lui 
Dumnezeu  cu  sufletul,  cum  sesizează  omul  prin  simţuri  realităţile  mate¬ 
riale.  Sf.  Simeon  adaugă  că  această  simţire  e  produsă  de  lucrarea  Du¬ 
hului  Sfânt.  Aceasta  n-o  au  pruncii  când  se  botează  decât  în  mod  vir¬ 
tual,  pentru  că  trăirea  cere  ca  o  precondiţie  conştiinţa,  pe  care  pruncii 
încă  nu  o  au.  Ea  se  actualizează  pe  măsură  ce  ajung  la  conştiinţă.  Cei  ce 
nu  actualizează  pe  măsură  ce  au  ajuns  la  conştiinţă  într-o  viaţă  curată  şi 
în  fapte  bune  harul  ce  li  s-a  dat  în  Botez,  sau  simţirea  înţelegătoare  vor 
fi  scoşi  din  raiul  în  care  i-a  introdus  Botezul  sau  din  legătura  cu  Hristos, 
cum  a  fost  scos  şi  Adam  după  căderea  în  păcat".22  Dar  vina  celor  care  pă¬ 
cătuiesc  după  primirea  Sfântului  Botez,  este  mai  mare  ca  a  lui  Adam 
deoarece  nesocotesc  opera  de  mântuire  săvârşită  de  Domnul  nostru  Iisus 
Hristos,  şi,  de  asemenea,  lucrarea  Sfântului  Duh  prin  care  Hristos  Se 
face  prezent  în  fiecare  om. 

„Deci,  cei  ce  au  intrat  în  via  Ta  sau  în  rai, 

Chemaţi  prin  Botez,  cu  totul  nepăcătoşi  sau  şi  sfinţi, 

s-au  făcut  ca  Adam  cel  dintâi, 

dar  apoi,  nesocotind  o  astfel  de  mântuire 

şi  un  ajutor  aşa  de  mare  şi  de  negrăit  al  Tău,  Hristoase, 

au  săvârşit  fapte  mai  rele  ca  Adam, 

dispreţuind,  totodată,  iubirea  Ta  de  oameni 

şi  neluând  în  seamă  înfricoşătoarea  lucrare  a  iconomiei  Tale, 

arătată  în  baia  Botezului  în  Duhul  Sfânt. 

Mai  pot  fi  socotiţi,  cum  îşi  închipuie  mulţi  oameni, 
că  se  află  înăuntrul  raiului,  chiar  de  păcătuiesc?"  23 
Dar  păcatul  nu  înseamnă  distrugerea  totală  a  „chipului":  „A  nega 
faptul  că  acum  există  oameni  care-L  iubesc  pe  Dumnezeu,  a  nega  faptul 
că  aceştia  au  fost  socotiţi  vrednici  de  (a-L  primi  pe)  Duhul  Sfânt  şi  fiind 
botezaţi  de  El  devin  fii  ai  lui  Dumnezeu  şi  dumnezei  prin  cunoaştere 


21.  Imnul  55,  trad.  Pr.  Dumitru  Stăniloae,  în  op.  cit.,  p.  685 — 686. 
22  Ibidem,  p.  686. 

23.  Ibddem,  p.  686 — 687.  *  .  * 

(gnosei),  prin  experiere  (peira)  şi  prin  contemplare  (theorla),  înseamnă 
a  schimba  complet  (a  răsturna)  sensul  iconomiei  Dumnezeului  şi  Mântui¬ 
torului  nostru  Iisus  Hristos  (Tit.  2,  13,  14),  înseamnă  a  nega  în  mod  evi¬ 
dent  reînnoirea  chipului  întinat  şi  sortit  morţii  şi  întoarcerea  lui  la  ne- 
stricăciune  şi  nemurire".24 

Când  vorbeşte  despre  „Botezul  în  Duhul",  Sfântul  Simeon  se  referă 
în  primul  rând  la  harul  înnoitor  al  Botezului  sacramental.  Nu  este  vorba, 
prin  urmare,  de  două  botezuri,  ci  de  unul  singur,  care  ar  fi  însă  nedeplin 
dacă  s-ar  săvârşi  fără  prezenţa  Duhului  Sfânt.  S-a  subliniat  faptul  că 
creştinul  n-ar  fi  devenit  ceea  ce  este  dacă  ar  fi  primit  doar  botezul  cu  apă 
săvârşit  de  Sfântul  Ioan  Botezătorul,  ci  este  creştin  pentru  că  a  primit 
şi  harul  Sfântului  Duh.  Acelaşi  har  al  Sfântului  Duh  face  din  Botezul  cu 
apă  o  Sfântă  Taină,  care  la  rândul  ei  face  posibilă  reînnoirea  treptată  a 
„chipului".  Ajungem  astfel  şi  la  semnificaţia  ascetică  şi  mistică  a  „Bote¬ 
zului  în  Duhul  Sfânt".  Referindu-se  la  cuvintele:  „  .  .  .  cei  ce  nu  din  sân¬ 
ge,  nici  din  voie  trupească,  nici  din  vrere  bărbătească,  ci  de  la  Dum¬ 
nezeu  s-au  născut"  (In.  1,  13),  Sfântul  Simeon  scrie:  „Naşterea  desem¬ 
nează  aici  schimbarea  (devenirea)  duhovnicească  (pneumatiken  allofosin) 
care  devine  reală  şi  vizibilă  în  Botezul  Duhului  Sfânt  (en  io  tou  Haghlou 
Pneumatos),  precum  însuşi  Domnul,  Care  nu  minte,  spune:  „Ican  a  bo¬ 
tezat  cu  apă,  iar  voi  veţi  fi  botezaţi  în  Duhul  Sfânt"  (F.  Ap.  1,  5;  11,  16). 
Aşadar,  în  EL,  cei  botezaţi  devin  lumină  în  lumină  şi  îl  cunosc  pe  Cel  Ce 
i-a  născut,  prin  însuşi  faptul  că  îl  văd".25 

Sfântul  Simeon  nu  spune  că  ne-am  dezbrăcat  de  omul  cel  vechi  la¬ 
olaltă  cu  faptele  lui  şi  ne-am  îmbrăcat  qu  cel  nou,  care  spre  cunoaştere 
se  reînnoieşte  după  chipul  Celui  Ce  L-a  zidit  (cf.  Col.  3,  9,  10),  odată  pen¬ 
tru  totdeauna,  ci  mai  degrabă  că  Sfânta  Taină  a  Botezului  reprezintă  mo¬ 
mentul  decisiv  care-1  introduce  pe  om  într-o  perioadă  de  efort  susţi¬ 
nut  pentru  a-L  urma  pe  Hristos,  printr-un  proces  de  continuă  înnoire, 
în  acest  sens  se  poate  înţelege  rugăciunea  cu  care  încep  slujbele  bise¬ 
riceşti:  „împărate  ceresc,  Mângâietorule,  Duhul  adevărului . . .  vino  şi  Te 
sălăşluieşte  întru  noi . . .".  Prin  cele  trei  Sfinte  Taine,  numite  „de  ini¬ 
ţiere"  am  fost  consacraţi  pentru  viaţa  duhovnicească,  Sfântul  Duh  locu¬ 
ieşte  deja  întru  noi,  cu  toate  acestea  îi  spunem  mereu  „vino",  pentru  că 
trebuie  să  devenim  în  permanenţă  ceea  ce  suntem  deja.  Prin  invocarea 
Sfântului  Duh,  credinciosul  dobândeşte  un  influx  de  sfinţenie,  care  în¬ 
cepe  din  momentul  Botezului,  şi  atinge  punctul  culminant  atunci  când 
Mângâietorul  a  fost  pe  deplin  dobândit,  atunci  când  a  avut  loc  „Botezul 
in  Duhul  Sfânt",  fapt  care  duce  la  transfigurarea  primitorului. 

B.  Condiţiile  primirii  „Botezului  în  Duhul  Sfânt". 

Se  pot  distinge  două  condiţii  principale,  adesea  menţionate  de  Sfân¬ 
tul  Simeon:  păstrarea  credinţei  prin  împlinirea  poruncilor,  şi  lacrimilor 
pocăinţei. 


24  Cateheze,  XXXII,  51—58. 

25.  Cuvântări  morale,  X,  441 — 448. 

a.  Credinţa  concretizată  prin  fapte  bune  duce  la  primirea  harului  de¬ 
săvârşit:  „Prin  dumnezeiescul  Botez  primim  iertarea  păcatelor,  suntem 
dezlegaţi  de  vechiul  blestem,  suntem  sfinţiţi  prin  venirea  Duhului  Sfânt. 
Dar  harul  desăvârşit,  potrivit  promisiunii:  „  . .  .  întru  ei  voi  locui  şi  voi 
umbla  . . (II  Cor.  6,  16),  nu  l-am  primit  atunci  (încă),  pentru  că  acesta 
aparţine  celor  ce  s-au  întărit  în  credinţă  şi  îl  dovedesc,  prin  fapte“.?6 

Despre  tânărul  George,  foarte  probabil  Sfântul  Simeon  însuşi,  scrie 
„El  credea  că  prin  împlinirea  poruncilor  va  cunoaşte  lucrarea  Duhului 
Sfânt,  şi  că  prin  harul  Său  va  dobândi  vederea  duhovnicească,  şi-L  va 
vedea  pe  Dumnezeu“.27 

In  acest  sens  scrie  şi  Sfântul  Marcu  Ascetul:  „Sfântul  Botez  este 
desăvârşit,  dar  nu  îl  face  desăvârşit  pe  cel  care  nu  împlineşte  poruncile  . . . 
Credinţa  nu  constă  numai  în  a  fi  botezat  în  Hristos,  ci,  de  asemenea,  în 
împlinirea  poruncilor44.28 

Nu  se  neagă  în  nici  un  caz  eficacitatea  harului  dobândit  prin  Botez, 
ci  se  accentuează  legătura  indisolubilă  dintre  Botez  şi  credinţă  şi  faptele 
bune  care  izvorăsc  din  aceasta.  „Oricine  a  fost  botezat  după  rânduiala  or¬ 
todoxă  a  primit  în  mod  tainic  deplinătatea  harului.  Apoi  dobândeşte  asi¬ 
gurarea  acestui  fapt  pe  măsura  împlinirii  poruncilor44. 29  Credinţa  şi  fap¬ 
tele  bune  sunt  privite  ca  răspuns  al  omului  la  lucrarea  mântuitoare  a  lui 
Dumnezeu.  îl  primim  pe  Hrstos  prin  Botez,  dar  Ii  conştientizăm  prezenţa 
prin  credinţă  şi  prin  împlinirea  poruncilor.  Hristos  este  Viaţă,  şi  viaţa  se 
exprmă  la  orice  nivel  prin  activitate.  în  calitatea  sa  de  părinte  duhov¬ 
nicesc,  Sfântul  Simeon  s-a  străduit  permanent  să-i  convingă  pe  ucenicii 
săi  de  acest  adevăr,  să-i  determine  să  nu  se  mulţumească  cu  gândul  că  au 
fost  botezaţi  şi  acest  fapt  ar  fi  suficient  pentru  dobândirea  mântuirii. 

b.  Importanţa  lacrimilor  pocăinţei  este  reliefată  de  însuşi  Mântui¬ 
torul:  „Fericiţi  cei  ce  plâng,  că  aceia  se  vor  mângâia44  (paraklethesontai) 
(Mt.  5,  4),  cu  alte  cuvinte  îl  vor  primi  pe  Mângâietorul  (Ho  Parâkletos) 
adică  pe  Duhul  Sfânt  (cf.  In.  15,  26)  I.  Hausherr  a  dedicat  un  întreg  stu¬ 
diu  acestui  subiect,  intitulat:  „Penthos.  La  doctrine  de  la  componction 
dans  rOrient  Chretien.30  De  asemenea  în  lucrarea  intitulată  „Lexique  ciu 
desert44  37  aparţinând  Abatelui  Pierre  Miquel,  în  capitolul  „Penthos44  se 
găsesc  citate  din  Sfânta  Scriptură  şi  din  Sfinţii  Păruţi  privind  această 
temă.  în  legătură  cu  termenii  folosiţi:  penthos  şi  katânyxis,  deşi  sunt  si¬ 
nonimi  în  principiu,  totuşi  katânyxis  este  mult  mai  nuanţat;  penthos, 
provine  din  verbul:  pentheo  —  a  plânge,  a  deplânge,  a  fi  în  doliu,  iar  ka¬ 
tânyxis,  din  verbul:  katanysso  —  a  fi  pătruns  de  durere,  de  remuşcare, 
de  căinţă.  Prin  penthos  se  exprimă  tristeţea  cauzată  de  ofensarea  cuiva 
foarte  drag,  tristeţea,  doliul  cauzat  de  mântuirea  pierdută,  iar  prin  katâ- 


26.  Capete,  3,  45. 

27.  Cateheze,  XXII,  54—56. 

28.  De  Baptismo,  P.  G.  65,  985  C,  Ibidem,  1005  A. 

29.  Marcu  Ascetul,  De  his  qui  putat,  P.  G.  65:  944  A. 

30.  Irânee  Hausherr,  Penthos.  La  doctrine  de  la  componction  dans  L'Orient 
chretien,  Orientali-a  Christiana  Anaiecta,  Roma,  1944. 

31.  Pierre  Miquel,  Lexique  du  dâsert ,  Spiritualitd  Orientale,  44,  Abbaye  de 
Bel  le  fon  taine,  1986,  p.  217 — 233. 

nyxis  reacţia  psihologică  propriu-zisă,  adică  „străpungerea  inimii44,  căinţa 
sinceră,  conştientizare  foarte  acută  a  ceea  ce  înseamnă  pierderea  mân¬ 
tuirii. 

încă  din  primele  secole  ale  ascezei  monastice  s-a  pus  un  accent  deose¬ 
bit  pe  darul  lacrimilor,  trăit  nu  numai  ca  o  manifestare  sensibilă  a  căin¬ 
ţei,  ci  ca  însuşi  semnul  transfigurării  duhovniceşti,  după  cum  constată 
M.  Lot-Borodine  într-un  studiu  important  intitulat:  „Le  mystere  du  „don 
des  larmes44  dans  POrient  chretien44.32  De  aceea  se  poate  vorbi  despre  o 
„teologie  a  lacrimilor14  în  spiritualitatea  răsăriteană,  sintagmă  folosită 
pentru  prima  dată  de  Karl  Holl.33  în  literatura  ascetică  cea  mai  veche  34 
întâlnim  expresiile:  louter  aghathâs;  louter  amartiâs,  referitor  la  darul 
lacrimilor,  fiind  vorba  despre  un  lavacrum  mistic. 

Pustnicul  Ioan 35  distinge  trei  feluri  de  lacrimi;  cele  ale  omului  fi¬ 
zic,  psihic  şi  pnevmatic,  vorbind  şi  despre  cauzele  care  le  determină. 
Omul  fizic  plânge  deoarece  se  gândeşte  foarte  mult  la  necazurile  aces¬ 
tei  vieţi;  omul  psihic  varsă  lacrimi  provocate  de:  conştiinţa  păcătoşeniei, 
teama  de  judecată,  meditaţia  asupra  morţii,  memoria  vie  a  bunătăţii  lui 
Dumnezeu,  Care  a  revărsat  în  permanenţă  harul  asupra  sa,  iar  el  a  răs¬ 
puns  în  totală  contradicţie  cu  bunătatea  dumnezeiească  ş.a.;  lacrimile 
omului  duhovnicesc  (pnevmatic)  izvorăsc  din  imensa  bucurie  cauzată  de 
meditaţia  lui  continuă  asupra  iubirii  de  negrăit  a  lui  Dumnezeu,  asupra 
majestăţii  dumnezeieşti,  asupra  slavei  veacului  ce  va  să  vină.  într-un 
singur  caz  lacrimile  omului  duhovnicesc  pot  fi  determinate  de  tristeţe, 
şi  anume  atunci  când,  asemenea  Mântuitorului  intrând  în  Ierusalim, 
plânge  din  cauza  rătăcirii  oamenilor,  din  cauza  împietririi  inimilor  lor. 

Darul  lacrimilor  devine  chiar  „botezul  lacrimilor44.  Acest  „al  doilea 
botez44  reînnoieşte  harul  primit  prin  Sfânta  Taină  a  Botezului,  face  „vie 
din  nou  în  fiecare  om  care  doreşte  o  viaţă  în  Hristos,  starea  iniţială  „sine 
macula44,  pierdută  prin  păcatele  de  tot  felul,  care  fac  inoperant  harul 
baptismal.  Aceasta  deoarece  Dumnezeu  este  sfânt  fiinţial,  şi  de  aceea 
nu  poate  avea  tangenţă  cu  cel  păcătos.  Prin  păcat,  comuniunea  cu  Dum¬ 
nezeu  devine  imposibilă.  Doar  căinţa  sinceră  poate  înlătura  această  im¬ 
posibilitate.  Ca  şi  primul  Botez,  şi  cel  al  lacrimilor  înseamnă  naştere  din 
nou  —  anaghennesis,  şi  deoarece  această  naştere  este  esenţială  pentru 
dobândirea  mântuirii,  de  acest  subiect  s-au  ocupat,  începând  cu  Părinţii 
pustiei,  aşa  cum  am  menţionat  deja,  aproape  toţi  Sfinţii  Părinţi.  îi 
amintim  doar  pe:  Sfântul  Atanasie,  cel  care  a  folosit  pentru  prima  dată 
sintagma  „darul  (harisma)  lacrimilor44  —  hârisma  tou  dakryon  — 36; 
Sfântul  Vasile  cel  Mare37;  Sfântul  Grigorie  de  Nazians38;  Sfântul  Gri- 


32.  M.  Lot-Borodine,  Le  mystere  du  „don  des  larmes“  dans  l'Orient  chretien , 
în  Vie  Spirituelle,  supl.,  1936,  p.  65 — 110. 

33.  Karl  Holl,  Bnthusdasmus  und  Bussgewalt  beim  griechischen  Mdnchtum, 
Leipzig,  1898,  p.  61. 

34.  Apophth£gmata  ton  hagfon  Gerdnton,  P.  G.  65,  76  A  —  440  D. 

35.  Fierră  Miquel,  op.  cit.,  p.  226. 

36.  De  virg.  17,  P.  G.  28:  272  C. 

37.  Petites  Răgles,  16,  Maredsous,  p.  183 — 184;  apud  P.  Miguel,  op.  cit.,  p.  232. 

38.  Or.  39,  17,  P.  G.  36:  356  A. 

gorie  de  Nisa 39;  Sfântul  Isaac  Şirul.40  în  Cuvântul  al  VH-lea  al  operei  sale 
„Scara  dumnezeiescului  urcuş44,  intitulat  „Despre  plânsul  de  bucurie  fă¬ 
cător11,  Sfântul  loan  Scărarul  scrie:  „Plânsul  după  Dumnezeu  este  o  tris¬ 
teţe  a  sufletului,  o  simţire  a  inimii  îndurerate  care  caută  pururea  pe  Cel 
după  care  însetează  . . .  Plânsul  este  un  ac  de  aur  al  sufletului  scăpat  de 
orice  ţintuire  şi  alipire,  şi  înfipt  de  tristeţe  cuvioasă  în  lucrarea  de  cerce¬ 
tare  a  inimii.  Străpungerea  este  un  chin  neîncetat  al  conştiinţei,  care 
pricinuieşte  împrospătarea  focului  inimii,  prin  mărturisirea  făcută 
în  minte11.41  Părintele  Dumitru  Stăniloae,  traducătorul  acestei  opere, 
scrie:  „Plânsul  sau  străpungerea  inimii  e  o  mărturisire  a  păcatelor  fă¬ 
cută  de  minte  lui  Dumnezeu,  şi  un  dialog  nevăzut,  neîncetat  şi  îndurerat, 
în  care  sufletul  îşi  recunoaşte  necontenit  păcatele  în  faţa  lui  Dumnezeu  şi 
cere  iertare  pentru  ele.  Sufletul  e  atât  de  concentrat  în  această  mărturi¬ 
sire  îndurerată,  încât  omul  uită  să  mănânce,  biruind  trebuinţele  firii11.42 
In  acelaşi  capitol  Sfântul  loan  Scărarul  mai  scrie:  „Deşi  cuvântul  e  în¬ 
drăzneţ,  izvorul  lacrimilor  după  Botez  e  mai  mare  decât  Botezul.  Deoa¬ 
rece  acela  ne  curăţeşte  de  păcatele  noastre  de  mai  înainte,  iar  acesta, 
de  cele  de  după  aceea.  Şi  primindu-1  pe  acela  toţi  ca  şi  copii,  ne-am  în¬ 
tinat  după  aceea;  prin  acesta  însă  l-am  curăţit  şi  pe  acela.  Dacă  acesta 
nu  s-ar  fi  dăruit  oamenilor  din  iubire  de  oameni,  cu  adevărat  rari  ar  fi 
cei  ce  se  mântuiesc11.43  începutul  acestei  afirmaţii  se  explică  prin  urmă¬ 
toarea  scolie:  „A  spus  că  izvorul  lacrimilor  e  mai  mare,  în  loc  să  spună 
că  e  mai  bun  în  comparaţie  cu  Botezul,  pentru  că  se  lucrează  şi  de  către 
noi.  Dar  nu  l-a  opus  Botezului.  Faţă  de  noi  e  mai  bun,  pentru  că  el  ne 
şi  fereşte  de  păcat  de  mai  înainte.  în  raport  cu  prea  sfântul  Botez  nu  e 
însă  nici  măcar  egal,  cu  atât  mai  puţin  mai  mare11.44 

,  înscriindu-se  în  această  tradiţie,  „darul  lacrimilor”  dobândeşte  la 
Sfântul  Simeon  o  relevanţă  deosebită,  deoarece  a  fost  experiat  deplin. 
Lacrimile  sunt  pentru  el:  „l’oblation  mystique  qui  plaît  â  Dieu,  quTl 
regoit  sur  son  autel  supra-celeste,  et  en  echange  duquel  II  nous  confere 
le  don  du  Saint-Esprit“  (Vita,  ed.  Hausherr,  p.  45). 

Necesitatea  absolută  a  acestei  spălări  post-baptismale  este  afirmată  în 
mod  repetat  de  Sfântul  Simeon,  dar  el  nu  spune  niciodată  că  lacrimile 
ar  fi  „materia11  pentru  o  nouă  Taină,  ci  doar  semnul  inconfundabil  al 
„compunctio  cordis11,  fără  care  iertarea  păcatelor  ar  fi  imposibilă.  Nu  este 
vorba  numai  despre  iertare,  ci  de  o  adevărată  consacrare  în  Duhul  Sfânt, 
a  făpturii  născute  din  nou  din  „fons  lacrimarum": 

„Dă-mi  smerenie,  dă-mi  o  mână  de  ajutor 
şi  curăţeşte  murdăria  sufletului  meu 
şi  dăruieşte-mi  lacrimi  de  pocăinţă, 
lacrimi  de  dor,  lacrimi  de  mântuire, 


39.  De  Baptismo,  P.  G.  46:  417  B. 

40.  Myistic  Treatises,  ed.  Bedjan,  p.  139. 

41.  Filocalia,  voi.  9,  p.  164. 

42.  Ibidem,  p.  164 — 165. 

43.  Ibidem,  p.  166. 

44.  Ibidem. 

lacrimi  ce  curăţă  întunericul  minţii  mele 
şi  mă  fac  să  strălucesc  de  sus, 
pe  mine  care  voiesc  să  Te  văd 
pe  Tine,  Lumina  lumii . .  .".45 

Capitolul  al  IV-lea  din  „Cateheze"  este  dedicat  acestui  subiect.  Se  în¬ 
cepe  prin  evocarea  cuvintelor  Sfântului  Simeon,  cuvintelor  Sf.  Simeon 
Studitul  (Evlaviosul),  părintele  duhovnicesc  al  Sf.  Simeon  Noul  Teolog: 
„Niciodată  să  nu  te  împărtăşeşti  fără  lacrimi".46  Bineînţeles  că  aceste  cu¬ 
vinte  nu  au  fost  înţelese  la  început,  dar  se  arată  cum  se  poate  atinge  acest 
stadiu  în  urcuşul  duhovnicesc.  De  fapt  este  vorba  despre  o  permanentă 
stare  de  căinţă,  pentru  că  cel  ce  nu-şi  plânge  păcatele  zi  şi  noapte,  nu  va 
putea  să  plângă  nici  când  se  împărtăşeşte. 

Aşa  cum  constată  I.  Hausherr,  în  studiul  citat,  nimeni  nu  are  o  idee 
mai  înaltă  despre  darul  lacrimilor  decât  Sfântul  Simeon,  care  vede  în  el 
adevăratul  botez  în  Duhul  Sfânt:  „II  y  voit  le  veritable  bapteme  de  l’Es- 
prit,  le  grand  „photismos",  Tillumination  par  laquelle  Thonime  devient 
tout  lumiere".47  Credem  că  această  afirmaţie  poate  fi  susţinută  cu  urmă¬ 
toarele  citate  din  opera  Sfântului  Simeon:  „ . . .  scăldat  în  apa  lacri¬ 
milor  care-i  pătrund  tot  trupul,  este  botezat  încet,  încet,  în  întregime, 
sub  acţiunea  focului  dumnezeiesc  şi  a  Duhului  Sfânt  (Mt.  3,  11),  şi  de¬ 
vine  în  totalitate  pur,  absolut  fără  nici  o  pată,  fiu  al  luminii  şi  al  zilei, 
nu  al  omului  muritor".48  „...în  absenţa  lacrimilor  şi  a  căinţei  continue, 
nici  un  om  n-a  fost  curăţit  vreodată,  nici  n-a  devenit  sfânt,  nici  nu  L-a 
primit  pe  Duhul  Sfânt,  nici  nu  L-a  contemplat  pe  Dumnezeu,  nici  nu  L-a 
cunoscut  ca  sălăşluind  întru  el,  nici  nu  L-a  avut  vreodată  în  inima  sa".49 
„Şi  atunci  deschizându-şi  omul  ochii  minţii  şi  privind  firea  celor  ce  sunt 
cum  n-o  mai  privise  niciodată,  se  umple  de  uimire  şi-l  podidesc  fără  să 
vrea  şi  fără  durere,  lacrimile,  prin  care  se  curăţeşte  cu  al  doilea  botez, 
cu  botezul  acela  despre  care  zice  Domnul  în  Evanghelie:  „De  nu  se  va 
naşte  cineva  de  sus"  (In.  3,  7).  Spunând  „de  sus",  a  dorit  să  se  înţe¬ 
leagă  naşterea  din  Duhul".50  J 

III.  învăţătura  Sfântului  Simeon  Noul  Teolog  (în  special  cu  referire 
la  Botez  şi  la  conştientizarea  harului  primit)  şi  mişcările  mesalienilcr  şi 
penticostalilor. 

A.  Referiri  la  mesalieni,  la  adepţii  şi  la  practicile  acestei  mişcări* 
încep  să  apară  în  anul  370  d.Hr.  Denumirea  provine  din  limba  siriană 
şi  înseamnă:  „aceia  care  se  roagă".  Când  mişcarea  se  extinde  spre  Asia 
Mică  dinspre  Mesopotamia  (420),  apar  primele  reacţii,  respectiv  prima 
condamnare  la  Sinodul  din  Efes  (431).  în  timp,  termenul  „mesalian"  de¬ 
vine  un  epitet  peiorativ,  aplicat  oricăru  grup  de  asceţi  care  nu  înţelegeau 


45.  Pr.  Dumitru  Stăniloae,  op.  cit.,  p.  346. 

46.  Cateheze,  IV,  12. 

47.  I.  Hausherr,  op.  cit.,  148. 

48.  Cuvântări  morale,  X,  114 — 119. 

49.  Cateheze,  IV,  444—448. 

50.  Capete,  1,  35. 

rolul  Sfintelor  Taine  în  viaţa  omului,  dispreţuiau  munca  manuală,  şi 
puneau  un  accent  deosebit  pe  rugăciune.  Chiar  şi  isihaştii  din  secolul  al 
XlV-lea  au  fost  acuzaţi  de  mesalianism. 

în  monografia  dedioată  acestui  subiect,  intitulată:  „Working  the 
Earth  of  the  Heart",51  sunt  menţionate  cele  cinci  liste  care  conţin  doc¬ 
trina  şi  practicile  mesalienilor,  aparţinând  lui  Teodoret  de  Cir,  Sever  al 
Antiohiei,  Timotei  al  Constaintinopolului  şi  Sfântului  Ioam  Damaschin. 
Totodată  sunt  identificate  principalele  puncte  de  doctrină  cât  şi  practicile 
specifice  mesalienilor: 

„1.  Prezenţa  unui  demon  în  sufletul  fiecărui  om; 

2.  Ineficienţa  Botezului  pentru  exorcizarea  demonului; 

3.  Doar  rugăciunea  este  eficientă  pentru  exorcizarea  demonului; 

4.  Venirea  Sfântului  Duh  sau  a  Mirelui  ceresc; 

5.  Eliberarea  de  patimi  (câteodată  numită  apâtheia); 

Următoarele  cinci  puncte  se  referă  la  practicile  şi  la  pretinsele  lor 
daruri: 

6.  Pretinse  viziuni  şi  profeţii; 

7.  Evitarea  lucrului,  şi  dorinţa  de  a  dormi; 

8.  Somn  excesiv  şi  pretenţia  că  visele  lor  sunt  profetice; 

9.  Dispreţul  faţă  de  comunitatea  şi  structurile  ecleziale; 

10.  Tăgăduire,  sperjur  şi  echivoc".52 

Considerăm  că  pentru  demersul  de  faţă  sunt  necesare  şi  anumite 
precizări  în  legătură  cu  fiecare  dintre  punctele  doctrinare  amintite: 

1.  Prezenţa  demonului. 

Accentul  pus  pe  rugăciune  —  de  unde  derivă  şi  denumirea  de  mesa- 
lieni  —  provine  dn  convingerea  că  răul,  păcatul,  sau  un  demon  sălăş¬ 
luieşte  în  fiecare  persoană  de  la  naştere.  Cuvintele  folosite  pentru  a 
descrie  această  prezenţă  malefică  nu  pot  da  naştere  nici  unui  dubiu:  de¬ 
monul  este  „sălăşluit"  (enoikon)  şi  locuieşte  împreună,  el  fiind  ousiodos 
şi  enypostâtos  ţinând  de  însăşi  natura  omului  (physis).  Prezenţa  răului 
poate  fi  descrisă  ca  „rădăcina  păcatului",  care  coexistă  cu  sufletul  de  la 
naştere.  Demonii  „posedă"  mintea  omului,  şi  natura  umană  este  în  comu¬ 
niune  (koinonike)  cu  duhurile  rele.  Păcatul  este  asociat  cu  sufletul  chiar 
şi  după  Botez,  lucrând  în  continuare  cu  forţa  sa  specifică.53 

2.  Ineficienţa  Botezului. 

Botezul,  spun  mesalienii,  nu  poate  tăia  rădăcina  păcatului,  ci  doar  în¬ 
depărtează  păcatele  făcute  anterior  Botezului  aşa  cum  un  brici  poate  să 
radă  doar  suprafaţa  pielii,  nu  şi  dedesubtul  acesteia. 


51.  Columba  Stewart,  Working  the  Earth  of  the  Heart,  Oxford,  1991,  p.  52. 

52.  Ibidem,  p.  56. 

53.  Ibidem,  p.  59 — 65  pentru  referinţele  la  cele  zece  puncte  de  doctrină. 

3.  Doar  rugăciunea  este  eficientă. 

In  listele  amintite  se  menţionează  clar  ideea  că  doar  rugăciunea 
poate  duce  la  alungarea  demonului,  de  aceea  mesalienii  se  dedicau  a- 
proape  în  exclusivitate  rugăciunii,  descrisă  ca  „zeloasă",  „continuă",  „in¬ 
tensă”.  „Energheia"  unei  astfel  de  rugăciuni  duce  la  exorcizarea  demo¬ 
nului.  Această  expulzare  are  efecte  fizice,  aşadar  vizibile,  fiind  simţită 
(se  folosesc  expresiile  aisthontai  şi  aisthetos.  Prin  rugăciune  se  elimină 
şi  rădăcina  păcatului.  Menţionăm  accentul  pus  pe  rugăciunea  ferventă,  şi 
nu  pe  cea  neîncetată.  »  1  < 

4.  Venirea  Sfântului  Duh  sau  a  Mirelui  ceresc. 

Prezenţa  Duhului  Sfânt  este  descrisă  prin  verbul  epiphoitâo  (a  veni 
din  nou,  a  frecventa)  şi  prin  substantivele  epiphatesis,  parousia,  eisodos, 
(intrare),  metousia  (participare,  comuniune).  Koinoma  sufletului  cu  Mi¬ 
rele  ceresc  este  comparată  cu  experienţa  conjugală.  în  toate  listele  apar 
forme  ale  verbului  aisthânomai  sau  ale  substantivului  aisthesis  prin  care 
se  descrie  experienţa  Duhului  Sfânt,  vorbindu-se  chiar  de  primirea  hy- 
postasis-ului  Duhului  Sfânt. 

5.  Eliberarea  de  patimi. 

Dacă  cineva  este  binecuvântat  cu  acea  aisthesis  (simţire)  a  Duhului 
Sfânt  se  poate  număra  printre  teleioi  (desăvârşiţi).  Considerându-se  li¬ 
beri  faţă  de  păcat,  mesalienii  renunţau  la  post,  la  asceză  în  general,  la 
orice  instruire,  putând  ajunge  astfel  la  săvârşirea  unor  fapte  imorale,  şi 
nu  la  adevărata  apatheia. 

6.  Pretinse  viziuni  şi  profeţii. 

Credeau  că  pot  prevedea  viitorul,  că  sunt  kardiognostai  (cunoscători 
ai  inimii),  că  pot  privi  Sfânta  Treime,  că  pot  lupta  fizic  cu  demonii  ata- 
cându-i  cu  degetele,  ca  şi  cu  nişte  săgeţi,  descriind  percepţia  acestor  pu¬ 
teri  malefice  invizibile  ca  aisthetos.  De  asemenea  revelaţia  este  aisthesis 
şi  în  „substanţa  divină"  (hypostasis  thelke). 

7.  şi  8.  Evitarea  lucrului,  somn  excesiv  şi  pretinse  vise  profetice. 

Mesalienii  erau  numiţi  şi  enthousiastal  (cei  posedaţi),  iar  ei  îşi  spu¬ 
neau  pneumatikoi  (cei  spirituali),  prin  acest  ultim  apelativ,  încercând  să 
se  disculpe  de  acuzaţia  că  ar  fi  leneşi.  Totodată  refuzau  să  ajute  chiar  şi 
pe  cei  aflaţi  în  necazuri  mari. 

Credeau  că  somnul  excesiv  le  poate  procura  vise  profetice,  dar  aşa 
cum  citim  în  lista  aparţinând  lui  Timotei  al  Constantinopolului,  pretin¬ 
sele  vise  inspirate  de  Sfântul  Duh,  erau  ispitiri  ale  celui  rău,  ei  fiind 
mai  degrabă  enthousiasmoi  (posedaţi)  decât  inspiraţi,  trăind  cu  iluzia  că 
ar  fi  sfinţi.  ><  ; 

9.  Dispreţul  faţă  de  comunitatea  şi  structurile  ecleziale. 

întâlnim  şi  acuzaţia  că  erau  indiferenţi  faţă  de  Sfintele  Taine  ale 
Bisericii,  spunând  că  nu  sunt  nici  folositoare,  nici  nefolostoare,  oricum 

ineficiente  în  sine,  şi  faţă  de  apartenenţa  la  Biserică,  apartenenţă  consi¬ 
derată  ca  irelevantă.  Preferau  experierea  Sfântului  Duh,  primirii  Sfinte¬ 
lor  Taine,  accentuând  primirea  perceptibilă,  sensibilă  a  Sfântului  Duh. 
De  exemplu  nu  considerau  că  s-au  împărtăşit,  dacă  nu  percepeau  sen¬ 
sibil  (aistheios).  Parousia  Sfântului  Duh  în  acel  moment.  Accentul  pus  pe 
simţirea  (aisthesis)  Sfântului  Duh  contrastează  cu  credinţa  în  Sfântul 
Duh,  această  aisthesis  fiind,  în  viziunea  lor,  „adevărata  comuniune  a 
creştinilor" . 

10.  Tăgăduire,  sperjur  şi  echivoc. 

Erau  acuzaţi  că  îşi  amăgesc  oponenţii,  şi  chiar  că  se  trădează  unii 
pe  alţii.  Negau  cu  vehemenţă  orice  acuză,  de  aceea  erau  consideraţi  ipo¬ 
criţi.  Pretinzând  că  au  atins  starea  numită  apâtheia,  pentru  ei,  „cei  spi¬ 
rituali",  orice  chestiune  de  morală  era  de  foarte  mică  importanţă. 

Odată  făcute  aceste  precizări,  ajungem  la  problema  modului  în  care 
se  percepe  harul.  Aşa  cum  remarca  V.  A.  Guillaumont,  „caracterul  sensi¬ 
bil  al  venirii  Duhului  Sfânt,  rămâne  trăsătura  distinctivă  a  botezului  me- 
salian".54  O  poziţie  asemănătoare  găsim  şi  Ia  I.  Hausherr,5'  care  vede  în 
accentul  pus  pe  experierea  conştientă,  ceva  fundamental  în  mesalianiism. 
De  aceea  urmează  să  examinăm  legătura  dintre  Botez  şi  natura  con¬ 
ştientă  a  trăirii  duhovniceşti. 

Sfântul  Simeon  Noul  Teolog  susţine  că  este  nevoie  să  fim  „în  con¬ 
templarea  (theoriâ),  cunoaşterea  (gnosei)  şi  experierea  (peira)  Tainelor 
lui  Dumnezeu".-6  De  asemenea:  „Cel  care  are  trupul  gol,  simte  când  este 
îmbrăcat  şi  vede  cum  este  veşmântul,  oare  cel  ce  are  sufletul  gol  nu  va 
cunoaşte  când  este  îmbrăcat  cu  Dumnezeu?"57  (cf.  Gal.  3,  27). 

în  alt  loc  Sfântul  Simeon  susţine  că  Dumnezeu  este  cu  adevărat  doar 
în  omul  care-I  simte  prezenţa:  „Când  auziţi  despre  fiii  luminii  şi  fiii  zi¬ 
lei  şi  ai  luminii,  fără  a  simţi  nimic  (anepaisthetos)  .  .  ,“.58  Lipsa  percepţiei 
înseamnă  moarte  „La  fel  cum  un  om  mort,  atunci  când  este  spălat  cu  apă, 
nu  simte  acea  apă,  tot  aşa  acest  om  nu  simte  nimic  atunci  când  torentele 
de  viaţă-dătătoare  ale  Cuvântului  lui  Dumnezeu  se  revarsă  asupra  lui".59 
De  vreme  ce  Hristos,  Cel  ce  dă  viaţă,  prin  Sfântul  Duh  a  zdrobit  moartea, 
înseamnă  că  cel  care  s-a  îmbrăcat  prin  Botez  cu  Hristos,  11  va  simţi. 

Dar  ce  criteriu  aplică  Sfântul  Simeon  pentru  validarea  trăirii  duhov¬ 
niceşti?  Ideea  despre  o  trăire  autentică  este  o  variantă  a  „entuziasmu¬ 
lui",  sau  poate  fi  acceptată  ca  ortodoxă?  I.  Hausherr  scrie  că  învăţătura 
Sfântului  Simeon  despre  perceperea  conştientă  a  harului  poate  fi  suspec¬ 
tată  de  mesalianism,60  (chiar  dacă  in  articole  ulterioare  a  recunoscut  că 


54.  Le  bateme  de  feu  chez  Ies  messaliens,  în  Melanges  d’histoire  des  religions 
offerts  â  H.  Ch.  Peuch,  Paris,  1974,  517—523. 

55.  L’erreur  fundamentale  et  Ia  logique  du  messalianisme,  în  Orient  alia  Chris- 
tiana  Periodica  1,  Roma,  1935. 

56.  Cuvântări  morale,  X,  912 — 913. 

57.  Ibidem,  V,  63—65. 

58.  Ibidem,  X,  166—170. 

59.  Cat.  XI,  173—175;  (cf,  Cuv.  morale  V,  485—499). 

60.  Les  grandes  courants  de  la  spiritualite  orientale,  OCP  1,  Roma,  1944, 
p.  114—138. 

a  privit  oarecum  simplist  lucrurile),  alţi  cercetători  sunt  de  o  cu  totul 
altă  părere  —  arhiepiscopul  Vasile  Krivocheine  şi  R.  P.  Darrouzes,  edi¬ 
tori  ai  operei  Sfântului  Simeon.  în  introducerea  la  „Cateheze44,  arhiepis¬ 
copul  Vasile  insistă  asupra  cuvintelor  aisthetos  şi  euaisthetos,  menţionând 
existenţa  unor  deosebiri  între  manuscrise,  în  ceea  ce  priveşte  utilizarea 
celor  doi  termeni.61  Astfel,  în  Cateheze  (2,  421),  adresându-se  monahilor, 
Sfântul  Simeon  spune:  „Vă  rog,  să  ne  străduim,  cât  timp  suntem  în  a- 
ceastă  viaţă,  să-L  vedem  şi  să-l  contemplăm  pe  Hristos.  Dacă  suntem 
consideraţi  vrednici  să-L  vedem  sensibil  (aisthetos  sau  euaisthetos),  încă 
de  aici,  nu  vom  muri.  „Diferenţa  respectivă  între  manuscrise  apare  şi  în 
legătură  cu  următorul  pasaj:  „Când  Dumnezeu  locuieşte  şi  umblă  în  noi 
(cf.  II  Cor.  6,  16)  şi  El  însuşi  se  manifestă  în  noi  în  mod  sensibil  (aisthetos 
şi  euaisthetos)...44  .62  Potrivit  arhiepiscopului  Vasile:  „...nu  există  o 
deosebire  prea  mare  între  cele  două  expresii.  Amândouă  insistă  asupra 
realităţii  şi  clarităţii  viziunii  mistice,  dar  în  timp  ce  euaisthetos  pune  ac¬ 
centul  pe  claritate,  aisthetos  subliniază  realitatea  experimentală  a  vi¬ 
ziunii,  de  aceea  termenul  ultim  trebuie  considerat  a  fi  mai  puternic.  Cu 
toate  acestea  preferinţa  unor  manuscrise  pentru  termenul  euaisthetos  nu 
este  accidentală:  aceasta  se  explică  prin  dorinţa  unor  editori  de  a  evita 
o  expresie  care,  deşi  pe  deplin  ortodoxă  la  Sfântul  Simeon,  părea  sus¬ 
pectă  multora  şi  ar  fi  putut  scandaliza  din  cauza  supărătoarelor  reminis¬ 
cenţe  mesaliene  pe  care  le  evoca.  După  cum  se  ştie,  expresia  era  folosită 
de  mesalieni  pentru  a  desemna  aspectul  sensibil  al  „unirii  ipostatice44 .  a 
sufletului  cu  Sfântul  Duh,  acesta  fiind  unul  dintre  punctele  esenţiale  ale 
doctrinei  lor.  Aisthetos  folosit  în  acest  sens  se  găseşte  în  lista  cu  erorile 
mesaliene  redactată  de  Sfântul  Ioan  Damaschin,  în  oare  citim:  „Ei 
spun  că  este  posibil  pentru  om  să  primească  în  mod  sensibil  (aisthetos) 
Ipostasul  Sfântului  Duh,  în  deplină  certitudine  şi  realitate44  („De  here- 
sibus44,  P.  G.  95,  732  B).  înaintea  lui,  Teodoret  al  Cirului  spunea:  „Mesa- 
lienii  învaţă  că  Sfântul  Duh  îşi  manifestă  propria  prezenţă  într-o  ma¬ 
nieră  sensibilă  şi  vizibilă44  (Hist.  Eccles.  4,  81,  8,  P.  G.  82,  1145  A).  în  doc¬ 
trina  mesaliană,  termenul  aisthetos  este  asociat  cu  o  practică  ascetică 
neobişnuită,  cu  o  învăţătură  dogmatică  ciudată...  cu  primirea  Ipostasului 
Sfântului  Duh14.63  Se  arată  în  continuare  că  în  pofida  sensului  diferit  al 
termenului  aisthetos  în  învăţătura  Sfântului  Simeon,  coincidenţa  verbală 
rămâne.  De  aceea  cei  simpli  ar  fi  putut  să  se  scandalizeze  şi  totodată  s-ar 
fi  putut  naşte  acuzaţii  din  partea  unor  teologi  cum  ar  fi  Ştefan  al  Nico- 
midiei.  Nu  este  vorba  de  o  simplă  ipoteză,  ci  dimpotrivă,  faptul  că  în  unele 
manuscrise  cuvântul  aisthetos  a  fost  şters,  demonstrează  că  acesta  a  pro¬ 
vocat  astfel  de  sentimente.  De  aceea  unii  editori  ai  operei  Sfântului  Si¬ 
meon  au  hotărât  să  înlocuiască  termenul  original  aisthetos,  cu  un  altul 
(euaisthetos)  cu  formă  foarte  asemănătoare  şi  cu  sens  foarte  apropiat,  dar 
care  avea  avantajul  de  a  nu  figura  pe  listele  cu  erorile  mesaliene. 


61.  Cateheze,  voi.  I,  p.  152. 

62.  Ibidem,  24,  63. 

63.  Ibidem  (voi.  I),  p.  152. 

Şi  J.  Darrouzăs,  în  introducerea  la  Tratatele  teologice,  ţine  să  pre¬ 
cizeze:  „Pentru  Sfântul  Simeon,  această  comuniune  cu  Dumnezeu,  care 
este  harul,  nu  poate  fi  âgnostos,  ci  trebuie,  în  mod  necesar,  să  se  pro¬ 
ducă  gnostos,  en  aisthesăis.  . . .  Acuzaţia  de  mesalianism  făcută  Sfântului 
Simeon  nu  are  fundament  real  (această  acuzaţie  a  fost  formulată  în  seco¬ 
lul  al  XVIII-lea  de  către  Neofit  Cavsocalivitul,  care  a  fost  şocat  de  abun¬ 
denţa  stărilor  mistice),  fie  pentru  că  admite,  ca  toţi  autorii  duhovniceşti, 
existenţa  simţurilor  interioare  în  inima  pe  deplin  purificată,  fie  pentru  că 
vederea  se  produce  în  intelectul  dezgolit*1.64  Se  precizează  în  continuare  că 
Sfântul  Simeon  nu  vorbeşte  despre  posibilitatea  vederii  lui  Dumnezeu, 
ca  un  teolog  în  sensul  clasic  al  cuvântului,  sau  ca  un  filozof,  ci  ca  unul 
care  prin  harul  lui  Dumnezeu  a  ajuns  să  vadă  Lumina  cea  necreată  a 
Dumnezeirii. 

Urmându-1  pe  A.  Hatzopoulos 65  revenim  la  problema  găsirii  unui 
criteriu  pentru  relevarea  experierii  autentice  a  harului  dumnezeiesc,  vom 
examina  două  aspecte  esenţiale  ale  acestei  probleme:  1.  pericolul  iluziei 
şi  2.  pericolul  confundării  harului  însuşi  cu  experierea  harului. 

1.  Sfântul  Simeon  nu  sugerează  că  ar  exista  o  facultate  umană  spe¬ 
cială  dată  numai  unor  aleşi,  evident  puţini  la  număr,  care  ar  fi  astfel 
capabili  să  discearnă  natura  experienţei  lor.  Ne  spune  doar  că  harul  dum¬ 
nezeiesc,  atunci  când  se  face  cunoscut  conştiinţei  umane,  este  de  fapt 
un  dar  al  lui  Dumnezeu,  Cel  care  îl  iubeşte  pe  om  atât  de  mult,  acesta 
din  urmă  trebuind  doar  să  accepte  acest  dar. 

Dar  unde  ar  putea  fi  trasă  linia  de  demarcaţie  între  prezenţa  şi  lu¬ 
crarea  obiectivă  a  harului  şi  perceperea  omenească  subiectivă  a  unui 
„har“  iluzoriu?  Este  însă  o  chestiune  pur  academică  şi  abstractă,  de  a- 
ceea  nu  îl  preocupă  pe  Sfântul  Simeon,  care  încearcă  să  descrie  expe¬ 
rienţa  sa  vie,  ca  un  mistic  şi  nu  ca  un  savant.  Oricine  se  leapădă  de 
lume  pentru  Dumnezeu,  este  de  fapt  unit  cu  El,66  iubirea  fiind  principiul 
care  guvernează  această  unire.  Cei  care  îl  caută  pe  Dumnezeu:  „vor  găsi 
totul,  fără  excepţie**.67 

Se  poate  afirma  cu  certitudine  că,  pentru  Sfântul  Simeon,  ultimul 
criteriu  al  oricărei  experienţe  duhovniceşti  autentice  nu  poate  fi  decât  Bi¬ 
serica.  De  asemenea,  el  citează  foarte  mult  din  Sfânta  Scriptură  inter- 
pretând-o  întotdeauna  în  spiritul  Sfintei  Tradiţii.  Aşadar,  deşi  vorbeşte 
despre  realităţi  duhovniceşti  foarte  familiare  lui,  în  nici  un  caz  nu  îşi 
prezintă  experienţa  sa,  ca  pe  un  criteriu  de  evaluare. 

2.  Pentru  mesalieni,  realitatea  harului  coincidea  cu  experierea  lui 
de  către  credincios.  Se  pune  astfel  accentul  nu  pe  Cel  care  revarsă  harul, 
ci  pe  omul  însuşi,  care  trebuie  să  sesizeze  şi  să  asimileze  harul  înainte 
ca  acesta  să  devină  realitate. 


64.  Cuvântări  teologice,  voi.  I,  p.  26. 

65.  A.  Hatzoupoulos,  Two  Outstanding  Cases  of  Byzantine  Spirituality:  the 
Macarian  Homilies  and  Symeon  the  New  Theologvan,  Analecta  Blatadon,  54,  Thes- 
salonica,  1991,  în  special  capitolul  „Baptism**,  p.  131 — 155,  folosit  pentru  prezentarea 
de  faţă. 

66.  Imnul,  29,  261 — 266. 

67.  Ibidem,  305—306. 

Sfântul  Simeon  subliniază  faptul  că  Dumnezeu  îi  conferă  omului 
harul,  care  este  real  doar  ca  dar  al  lui  Dumnezeu.  „Sunt  ocrotit  prin  ha¬ 
rul  Tău**.68  de  asemenea:  „  . . .  darul  este  dat,  într-adevăr,  prin  revelaţie, 
şi  revelaţia  se  realizează  prin  dar**.69  Mai  mult,  ne  spune  că  harul  poate 
să  lucreze  chiar  şi  când  omul  nu  este  conştient  de  el  (fapt  absolut  im¬ 
posibil  în  concepţia  mesaliană):  „Să  îl  căutăm  pe  Hristos,  cu  Care  ne-am 
îmbrăcat  prin  dumnezeiescul  Botez  (cf.  Gal.  3,  27),  dar  de  Care  ne-am 
dezbrăcat  prin  faptele  noastre  cele  rele,  pentru  că,  deşi,  am  fost  sfinţiţi 
fără  să  ştim,  fiind  încă  prunci  cu  mintea  şi  cu  vârsta,  ne-am  murdărit 
apoi  în  tinereţe  . .  .“.70  „Celui  ce  îşi  taie  voia  proprie  pentru  Dumnezeu,  îi 
dăruieşte  Dumnezeu  voia  Sa  într-un  chip  aşa  de  tainic  (agnostos),  încât 
(nici)  el  nu  ştie.  Şi  o  păstrează  neştearsă  în  inima  sa  şi-şi  deschide  ochii 
înţelegerii  ca  să  o  cunoască  şi  primeşte  putere  ca  să  o  împlinească.  Iar 
acestea  le  lucrează  harul  Sfântului  Duh.  Căci  fără  El  nu  se  face  nimic**.7' 
Iar  referitor  la  cel  care  va  suferi  până  la  sfârşit  şi  se  va  mântui  (cf.  Ml. 
10,  22)  scrie:  „  ...  la  început  va  primi  ajutor  fără  să-l  perceapă  (anepais- 
thetos);  mai  târziu  îl  va  percepe  (en  aisthesei),  şi  în  curând  îl  va  primi 
prin  luminarea  care  vine  de  la  atotputernicul  Dumnezeu**.72  De  asemenea 
accentuează  faptul  că,  Dumnezeu  învaţă  şi  porunceşte  în  chip  tainic 
(mystikos)  şi  neştiut  (agnostos).73 

Rezultă  din  cele  de  mai  sus  că,  nici  în  acest  punct  al  demersului  de 
faţă,  nu  poate  fi  vorba  de  influenţe  mesaliene  în  spiritualitatea  Sfântului 
Simeon. 

Se  cuvine  să  concluzionăm  spunând  că  harul  Sfântului  Duh  este  pus 
în  legătură  cu  Sfânta  Taină  a  Botezului,  indiferent  dacă  omul  îl  per¬ 
cepe  sau  experiează.  Omul  se  murdăreşte  prin  toate  relele  săvârşite  după 
Botez,  dar  chiar  şi  în  această  stare  căzută,  el  trebuie  să  nădăjduiască  în 
Sfântul  Duh,  pe  Care  L-a  primit  prin  Botez  şi  Care  vine  acum  să-l  cureţe 
de  păcate.  Harul  nu  dispare  niciodată,  nici  nu  încetează  să  lucreze;  Lu¬ 
mina  nu  poate  fi  stinsă  niciodată,  chiar  dacă  omul  nu  ajunge  (din  cauza 
păcatelor)  să  o  vadă. 

B.  Cu  privire  la  Botez,  penticostalii  învaţă  că  harul  Sfântului  Duh 
nu  poate  fi  pus  în  legătură  cu  Botezul  cu  apă  (se  referă,  bineînţeles,  la 
Sfânta  Taină  a  Botezului)  ci  este  o  experienţă  care  urmează  convertirii- 
iniţiere.  Pentru  ei  Botezul  cu  apă  —  recte  Sfânta  Taină  a  Botezului 
—  nu  are  nici  o  valoare,  de  aceea  este  necesar  un  al  doilea  Botez  în  Duhul 
Sfânt,  prin  credinţă.  Astfel  credinţa  devine  ultimul  criteriu,  ultima  con¬ 
diţie  pentru  dobândirea  mântuirii,  iar  harul  nu  se  primeşte  prin  Sfânta 
Taină  a  Botezului,  ci  se  conferă  independent  de  aceasta,  în  urma  cre¬ 
dinţei  exprimate,  printr-un  aşa-zis  al  doilea  Botez. 

Sfântul  Simeon  ne  spune  foarte  clar  că  omul  primeşte  harul  prin 
Sfânta  Taină  a  Botezului  apoi  din  cauza  păcatelor  curăţia  baptismală  se 
pierde,  dar  nu  şi  harul  primit.  De  aceea  prin  pocăinţă  permanentă  înso- 


68.  Ibidem,  25,  103. 

69.  Cuvântări  morale,  X,  484 — 486. 

70.  Cateheze,  II,  139 — 142. 

71.  Capete  3,  76,  în  Filocalia,  voi.  6,  p.  86. 

72.  Cateheze  XXVI,  63—66. 


73.  Capete,  3,  77,  în  loc.  cit.,  p.  86. 

ţită  de  lacrmi  şi  de  efortul  de  a  împlini  poruncile  dumnezeieşti,  omul 
ajunge  la  curăţie,  la  conştientizarea  harului  primit.  în  afara  Sfintei  Taine 
a  Botezului  nu  există  nici  o  altă  posibilitate  de  a  intra  în  Biserică.  Bine¬ 
înţeles  că  fără  credinţă  nu  se  poate  ajunge  la  actualizarea  harului  bap- 
tismal.  Pruncilor  nu  li  se  cere  credinţă  în  momentul  Botezului,  de  aceea, 
în  acest  caz,  harul  nu  depinde  de  credinţă,  aceasta  fiind  un  dar  dumnezeiesc, 
iar  însuşi  ritualul  Sfintei  Taine  a  Botezului  trebuie  privit  ca  o  inaugu¬ 
rare  a  creşterii  duhovniceşti  în  Biserică.  Prin  Sfânta  Taină  a  Botezului 
se  conferă  plenitudinea  harului  dar  numai  prin  credinţă  şi  împlinirea  po¬ 
runcilor,  credinciosul  va  fi  pe  deplin  părtaş  al  acestui  har. 

Nu  se  poate  face  nici  o  apropiere  între  învăţătura  Sfântului  Simeon 
şi  doctrina  penticostalilor,  chiar  dacă  şi  aceştia  vorbesc  despre  ,,un  al 
doilea  Botez"  sau  ,, Botezul  în  Duhul  Sfânt“,  prin  simplul  fapt  că  penti¬ 
costalii  exclud  orice  legătură  între  „Botezul  în  Duhul  Sfânt“  şi  Sfânta 
Taină  a  Botezului,  pe  care  Sfântul  Simeon  o  numeşte  „dumnezeiescul 
Botez“. 

O  caracteristică  a  mişcării  penticostale  este  fenomenul  numit:  gloso- 
lalie.  Sfântul  Simeon  nu  se  referă  în  mod  explicit  la  acest  fenomen  deşi 
scrie:  „Cel  care  are  în  lăuntrul  său  lumina  Duhului  Sfânt,  cade  cu  faţa  la 
pământ  neputând  să  o  privească  şi  strigă  cu  spaimă  şi  cu  frică  multă,  ca 
unul  ce  a  văzut  şi  a  pătimit  un  lucru  mai  presus  de  fire,  de  cuvânt  şi  de 
înţelegere.  El  este  asemenea  unui  om  căruia  i  s-au  aprins  mădularele  de 
un  foc,  în  care  arzând  şi  neputând  răbda  căldura  văpăii  (Ieremia  20,  9), 
se  poartă  ca  unul  ce  a  ieşit  din  sine.  Neizbutind  nicidecum  să  devină 
iarăşi  al  său  şi  copleşit  neîncetat  de  lacrimi  şi  răcorit  de  ele,  el  aprinde 
focul  dorului  şi  mai  tare.  Ca  urmare,  varsă  şi  mai  multe  lacrimi  şi,  spă- 
lându-se  în  mulţimea  lor,  fulgeră  de  tot  mai  mare  strălucire  ..  .‘\74  Pă¬ 
rintele  Dumitru  Stăniloae  vede  aici  extazul  în  care  omul  a  plecat  de  la 
sine,  absorbit  de  lumina  şi  focul  Duhului  Sfânt.  Acesta  face  trupul  trans¬ 
parent  şi  fierbinte  pentru  că  şi  sufletul  e  fierbinte.  El  e  focul  entuzias¬ 
mului  curat. 

Ultimul  aspect  pe  care  îl  evidenţiem  aici  se  referă  la  faptul  că  în 
concepţia  penticostalilor,  experiercra  harului  este  privilegiul  unei  elite, 
idee  total  străină  Sfântului  Simeon,  care  spune,  dimpotrivă:  „Tu  ai 
milă  faţă  de  toţi  cei  ce  fierbinte  se  pocăiesc  ca  şi  Apostolii  Tăi  şi  toţi 
sfinţii,  şi  îi  binecuvintezi,  şi  îi  încununezi  cu  mărire  şi  cu  cinste,  pentru 
că  ei  Te  caută  cu  multă  dragoste  şi  cu  frică  şi  Te  văd  numai  pe  Tine".73 
Biserica  nu  înseamnă  adunarea  unor  aleşi,  ci  este  deschisă  tuturor  celor 
care  îl  caută  pe  Dumnezeu. 

Concluzia  finală  ar  putea  fi:  sfinţenia  sacramentală  fără  sfinţirea 
moral-ascetică  nu  poate  duce  la  prezenţa  lucrătoare  a  harului  Duhu¬ 
lui  Sfânt.  Dar,  pentru.  Sfântul  Simeon,  întregul  efort  moral-useetic 
se  înscrie  în  tema  centrală  a  imnelor  sale:  vederea  luminii  dumnezeieşti 
şi  îndumnezeitoare,  sensul  vieţuirii  umane  fiind  trăirea  în  această  lu¬ 
mină  de-a  pururea. 

>'■  Pr.  Nicolae  Moşoiu 


74.  Filocalia,  voi.  6,  p.  67, 


75.  Imnul  13,  91—95. 

VALOAREA  ŞI  UTILITATEA  VECHIULUI  TESTAMENT 

PENTRU  BISERICA* 

Vechiul  Testament,  formează  cu  scrierile  neotestamentare  Sfânta 
Scriptură,  izvorul  nepreţuit  al  Revelaţiei  divine. 

Fundamentată  pe  revelaţia  istorică  a  lui  Dumnezeu  în  Iisus  Hris- 
tos,  Biserica  creştină  este  chemată  să  citească  şi  să  explice  Sf.  Scriptură. 
Practica  interpretării  biblice,  însă,  trebuie  să  fie  dublată  de  o  reflexie  cri¬ 
tică  asupra  regulilor  care  o  guvernează,  căci  conştient  sau  nu,  toată  lec¬ 
tura  se  supune  principiilor  metodologice  de  care  depind  exactitatea  şi 
plenitudinea  de  înţelegere  a  textelor.  Aceasta  cu  atât  mai  mult  cu  cât, 
înainte  de  a  fi  o  problemă,  interpretarea  Vechiului  Testament  în  Biserica 
creştină  este  un  fapt.* 1  Practica  Bisericii  primare  atestă  într-o  manieră 
unanimă  că  Mântuitorul  Hristos  şi  autorii  Evangheliilor  şi  Epistolelor, 
au  utilizat  scrierile  veterotestamentare.2  Vechiul  Testament  a  fost  Scrip¬ 
tura  Bisericii  primare  şi  singurul  teren  de  referinţă  pentru  autorii  Nou¬ 
lui  Testament.3 

Folosirea  Vechiului  Testament  de  Biserica  primară  se  explică  şi  prin 
dorinţa  netă  şi  conştientă  a  autorilor  Noului  Testament  de  a  sublinia  re¬ 
laţia  strânsă  şi  foarte  particulară  care  leagă  omenirea  de  după  Hristos 
cu  cea  dinaintea  Lui.4  Această  voinţă  este  fructul  convingerii  lor  că  Iisus 
Hristos  nu  a  fost  numai  un  personaj  izolat,  un  eveniment  fără  context, 
ci  din  contră  venirea  şi  toată  opera  Sa  sunt  în  relaţie  necesară  şi  pro¬ 
fundă  cu  vechiul  Legământ  care  prin  El  „s-a  împlinit**.5 *  A  separa  pe  Iisus 


*  Lucrare  de  seminar,  susţinută  în  cadrul  cursurilor  de  pregătire  a  doctoratu¬ 
lui  la  catedra  Studiul  Vechiului  Testament,  sub  îndrumarea  Pr.  Prof.  Dr.  Dumitru 
Abrudan,  care  a  dat  şi  avizul  pentru  publicare. 

1  W.  Zimmerli,  Alttestamentliche  Tradidiontsgeschichte  und  Theologie ,  în 
„Probleme  biblischer  Theologie**  (Festschrift  G.  von  Rad).  Mun'rh,  l0*7!.  n.  63? — 61*7; 
şi  G.  F.  Hasel,  The  Problem  of  the  Center  in  the  Old  Testament  Theology  Debate, 
In  „Zeitsch  ift  fur  die  alttestamentliche  Wissenschaft**,  86  (1974),  pp.  65 — 82). 

2  camuel  Amsler,  „ L’Ancien  Testament  dans  l'Eglise",  Paris,  1960,  p.  7,  vor¬ 
beşte  de  287  de  citate  şi  numeroase  aluzii  textuale,  cf.  L.  Vcnard,  art.  Citations  de 
r  A.T.  dans  le  N.T."t  in  „Dictionaire  de  la  Bible  Supplement",  t.  II,  Paris,  1934,  pp. 
23 — 54,  examinează  267  de  citate. 

3  G.  H.  Box,  The  Va lue  and  Signilicance  of  the  O.T.  in  Relation  to  the  New , 
Oxford,  1925,  p.  449  ş.  u.;  C.  H.  Dcdd,  According  to  the  Scriptures.  The  Substruc- 
ture  ol  N .  T.  Theology ,  Londra,  1952  p.  III. 

4  Problema  „Votus  Testamentum  in  Novo**  este  obiectul  a  numeroase  studii, 
din  care  cităm:  E.  Ellis,  PauTs  Use  of  the  O.T. ,  Edinbourg,  1957,  p.  2  ş.  u.;  Chr.  A 
Bugge,  1  Ancien  Testament.  Bible  de  la  primitive  E glise,  în  „Revue  d’histoire  et  de 
philosophie  religieuses"  1924,  pp.  449 — 455;  P.  Lestringant,  Essai  sur  l'unite  de  la 
revblation  biblique.  Le  probleme  de  l'unite  de  la  Evangile  et  de  J’Ecriture  aux  deux 
premier s  sibclcs,  Paris,  1912. 

L.  Venard,  Utilisation  de  TA.T .  dans  le  Nouveau  (Initiation  biblique),  Paris  — 
Tournai  —  Rome,  2-e  ed.,  1948; 

5  R.  Bultmann,  în  „D/e  Bedeutung  des  A.  Ts.  fur  den  christlichen  Glauhen* 
(Glauben  und  Ve'stehen  I),  Tiibingen,  1933,  argumentează  folosirea  Vechiului  Tes¬ 
tament  in  Biserică  astfel: 

„Vechiul  Testament  poate  fi  numtt  predicare  şi  Noul  Testament  împlinire.  Este 
o  posibilitate ,  probabil  normală,  dar  cu  siguranţă  nu  este  o  necesitate.  Chiar  in 

Noul  Testament  în  acest  sens  este  o  mare  diversitate.  Multe  scrieri  ale  Noului  Tes- 

de  Vechiul  Testament  sau  a-L  plasa  într-un  alt  context  istorico-teologic 
decât  cel  în  care  a  venit,  înseamnă  a  face  incomprehensibil  sensul  parti¬ 
cular  al  operei  Sale  şi  a  deschide  poarta  ereziilor  hristologice  şi  teolo¬ 
gice. 

Tocmai  de  aceea  considerăm  necesară  relevarea  valorilor  cuprinse  în 
Vechiul  Testament,  valori  care  desigur  au  impus  folosirea  lui  de  către 
Biserica  creştină,  şi  cum  au  fost  exploatate  aceste  valori  în  perioada  de 
după  Hristos.6 

I.  PROBLEMA  VECHIULUI  TESTAMENT  ÎN  TEOLOGIA  CREŞTINA 

După  Pogorârea  Sf.  Duh,  Biserica  şi-a  început  activitatea.  Născută 
în  cadrul  sinagogii  iudaice7,  Biserica  a  avut  misiunea  de  a  citi  şi  comenta 
textele  sacre  care  nu  erau  altele,  decât  cele  ale  Vechiului  Testament.  Ba 
mai  mult,  trebuiau  căutate  texte  pentru  argumentarea  venirii  lui  Hris- 
tos,  texte  care  nu  se  găseau  în  altă  parte,  decât  tot  în  Vechiul  Testament. 
Acestea  au  constituit  Kerigma  apostolică  (Ps.  110;  Dt.  18,  15 — 19;  Ps.  8, 
7;  Is.  53,  şi  altele).8 

Ideea  „împlinirii11  Vechiului  Testament  prin  şi  în  Hristos,  expri¬ 
mată  prin  verbele  pliroo,  peleioo,  teleo  şi  derivatele  lor,  poate  defini 
raporturile  celor  două  Testamente.9  Ea  este  aplicată  la:  timp,  Lege  şi  Scrip¬ 
turi.10  Se  vorbeşte  astfel  despre:  a)  principiul  împlinirii  timpurilor,11  împli¬ 
nirii  Legii“,12  împlinirii  Scripturilor,  b)  principiul  „depăşirii"13  şi  c)  Prin- 


tament,  câteva  epistole  ale  Sf.  Pavel,  Evanghelia  şi  prima  epistolă  a  Sf.  loan,  se 
referă  mai  mult  sau  deloc  îa  Vechiul  Testament.  Aceasta  depinde  de  situaţia  pre¬ 
dicatorului  şi  a  auditorilor", 

6  A  von  Harnak,  a  lansat  teza  vUiarcionistă":  ,,A  Înlătura  Vechiul  Testament 
in  al  doilea  secol  a  fost  eroarea  pe  care  mar  Da  Bise  ică  a  respins-o  pe  drept  cu¬ 
vânt;  a  o  conserva  în  secolul  al  XVI  a  fost  o  fatalitate  la  ca~e  Reforma  nu  a  în¬ 
drăznit  să  se  sustragă;  dar  -a  o  păstra  începând  cu  secolul  XIX  ca  document  ca¬ 
nonic  în  protestantism  este  efectul  unei  paralizii  religioase  şi  oclesiastice".  (vezi, 
M arcian.  Das  Evangelium  vom  îremden  Gott,  Leipzig,  1921.,  p.  248). 

7  L.  Duchesne,  Les  origines  du  culte  chretien,  Paris,  1920,  p.  47  ş.  u.  M.  Goguel, 
L'fcgîise  primitive,  Paris,  1947,  p.  270. 

8  C.  H.  Dodd,  op.  cit.,  pp.  28 — 60.  Din  păcate,  ciclul  de  pericope  scripturistice 
citite  în  s’nagogă  în  epoca  Mântuitorului  şi  a  Apostolilor  este  foarte  puţin  cunos¬ 
cut,  Noul  Testament  ne  prezintă  două  cazuri  clare  în  cadrul  practicii  sinagotjalc. 
Lc.  4?  17 — 21  şi  F.  An.  13,  14  s.u.  A  se  vedea  In  acest  sens;  A.  Gmid;ng,  The  Fourih 
Gospel  and  Jewish  Wcrshig,  Oxford,  1960,  p.  215,  şi  Ch.  Perrot,  La  lecture  synago - 
ga/e  d’Excc/e  2J,  1 — 22,  33  et  son  influence  sur  Ia  litterature  neo-testamentaire ,  în 
„A  la  rencontre  de  Dieu,  Memorial  A.  Gelin",  Paris,  1961,  pp.  223 — 239. 

9  G.  Delling,  art.  Pliris-pliroo,  în  „Theologisches  Worterbuch  zum  Neuen 
Testament",  ed.  R.  Kittel,  t.  6,  p.  283  s.  u.  C.  Larcher*  L'actualite  chretiennQ  de  /'An- 
c/en  Testament  d'apres  lc  Nouveau  Testament,  Paris,  1962,  p.  296. 

10  P.  Grelot,  Sens  chretien  de  TAncien  Testament,  Paris  —  Tournai  —  New- 
York  — Rome,  1962,  pp.  16 — 26; 

11  Cf.  G.  Delling,  art.  Kairos  in  „Theologisches  Worterbuch  zum  Neuen  Testa¬ 
ment",  (ed.  Kittel),  t.  6,  p.  456;  C.  Larcher,  op,  c/f.,  pp.  382 — 397. 

12  Cf.  A.  Descamps,  Moise  et  la  Loi  dans  Ies  E vangiles  et  dans  la  tradition 
apostol ique,  în  „Moise,  l'homme  de  rAlliance",  Paris  —  Tournai  1955,  p.  172. 

13  Prin  subtitlurile:  „Sfârşitul  pedagogiei  divine;  Trecerea  de  La  literă  la  duh, 

cipiul  prefigurării.14  Argumentele  în  sprijinul  acestor  principii  funda¬ 
mentale  se  găsesc  în  Vechiul  Testament  şi  au  fost  valorificate  din  plin 
de  Mântuitorul  Iisus  Hristos,  de  către  Apostoli  şi  de  urmaşii  acestora. 

Cu  toate  acestea  doctrina  creştină  cu  privire  la  Vechiul  Testament 
s-a  confruntat  foarte  devreme  cu  două  extreme:  pe  de  o  parte  cu  o  supra- 
estimare  a  Vechiului  Testament  venită  din  partea  iudeilor,  şi  bineînţeles 
a  iudaizanţilor,  pe  de  altă  parte  cu  o  subestimare,  venită  din  partea  gnos¬ 
ticilor  şi  a  maniheilor.15 

După  anul  70,  reorganizarea  iudaismului  a  fost  opera  cărturarilor  şi 
fariseilor,  a  căror  tradiţie  practică  a  sfârşit  prin  a  se  confunda  cu  iudais¬ 
mul,  duşman  al  creştinismului.  Gămălie)  adoptă  o  atitudine  moderată 
(F.  Ap.  5,  34 — 39),  dar  care  nu  rezolvă  problema  diversităţii  curentelor 
iudaizante.16  Această  stare  de  fapt  a  dat  naştere  literaturii  creştine  de 
controversă.17  începând  cu  secolul  al  doilea  scrisoarea  lui  Pseudo-Bar- 
naba,18  atrage  atenţia  creştinilor  din  Egipt  în  legătură  cu  pericolul  pro¬ 
zelitismului  iudaic.  Sf.  Iustin  între  150  şi  161,  în  ,, Dialogul  cu  iudeul  Tri- 
fon44,19  arată  că  profeţiile  Vechiului  Testament  s-au  împlinit  în  Iisus  Hris¬ 
tos.  Controversa  anti-iudaică  câştigă  teren  în  operele  lui  Tertulian,  Sf. 
Ciprîan,  Sf.  Ioan  Hrisostomul,  Augustin,  Sf.  Irineu  şi  alţii  ale  căror  opere 
sunt  grupate  de  Eusebiu  de  Cezareea  sub  titlul  „Demonstraţia  evanghe¬ 
lică44  .20 

La  polul  opus  iudaismului  se  situează  gnosticismul  (sec.  2),  care  asi¬ 
milând  elemente  creştine  a  găsit  în  alternanţa  celor  două  Testamente  un 
caz  de  aplicare  a  metafizicii  dualiste.21  Apoi,  maniheismul  (sfârşitul  sec. 
3)  care  deşi  nu  are  o  teorie  proprie  faţă  de  Vechiul  Testament,  sistemul 
său  dualist  riguros  a  avut  implicaţii  evidente  în  acest  sens.  La  cele  două 
curente  dualiste  se  adaugă  ostilitatea  filosofilor  păgâni  Cels  şi  Porfiriu, 
care  dispreţuiau  iudaismul. 

Aceste  curente  potrivnice  Vechiului  Testament  vor  fi  întâmpinate  şi 


şi  sfârşitul  unui  cult  neputincios  de  a  sacrifica,  P.  Grelot  arată  valoarea  Vechiu¬ 
lui  Testament,  dar  care  este  „depăşita44  de  valoarea  celui  Nou.  Cf.  L.  Cerfaux,  Le 
Chrisl  dans  la  theologie  de  Sa:nt  Paul ,  Paris,  1951,  p.  1 69;  S.  Lyonnet,  Liberty  chre- 
tJenne  et  loi  de  l'Esprit,  în  „Christus"  nr.  4,  1954,  pp.  1 — 22. 

14  P.  Grelot,  op.  cit.,  p.  25,  cf.  R.  Bloch,  Quelques  aspects  de  la  ligure  de  Mo'z- 
se  dans  Ia  tradition  rabbinique ,  in  „Moi'se,  Phcmnie  de  TAlliance44,  op.  cit.,  p.  93 — 
167;  S.  Amsler,  La  typolcgie  de  TAncien  Testament  chez  saint  Paul ,  în  „Revue  de 
Theologie  et  de  Philosophie",  nr.  2,  1949,  pp.  113 — 128. 

15  P.  Lestringant,  op.  cit,t  pp.  155 — 234.  J.  Danielou,  Message  evangelique  et 
culture  hellenistiquc,  Tournai  —  Paris,  1961,  p.  220. 

16  J.  Danielou  —  Theologie  du  Judeo-christianisme ,  Paris  —  Tournai,  1958,  pp. 
138 — 169;  M.  Goguel,  La  naissance  du  christianisme ,  Paris,  1946,  pp.  320 — 350. 

17  Pentru  controversa  iudco-creştină  a  se  vedea  art.:  „ Juils  et  chretiens 44 ,  în 
„Diationnaire  apoloyetique  de  la  foi  catholique",  ed.  A  d  Ales,  t.  2,  col.  1651. 

18  P.G.  2,  617—782. 

19  P.  G.  6,  471—800. 

20  v.  bibliografia  de  la  nota  nr.  2,  la  P.  Grelot,  op.  cit.,  p.  32. 

21  Gnosticismul  vede  chiar  o  opoziţie  intre  cele  două  Testamente. 

combătute  de  Sfinţii  Părinţi,  prin  operele  lor,  acordându-i  locul  de  drept 
care  i  se  cuvine  Vechiului  Testament.22 

Sf.  Părinţi  citează  cărţile  Vechiului  Testament  cu  formula:  „adevă¬ 
ratele  scrieri**,23  „cuvântul  dumnezeiesc*'.24  „Scriptura  zice”25  „sfintele 
cărţi”26  „cele  de  Dumnezeu  insuflate**,27  „purtătoare  de  Dumnezeu**  * 
Faptul  că  Părinţii  şi  scriitorii  bisericeşti  au  acordat  importanţă  Vechiu¬ 
lui  Testament  este  dovedit  prin  operele  şi  omiliile  lăsate  posterităţii.  Ast¬ 
fel,  Origetn  a  scris  omilii  la  toate  cărţile  Pentateuhului  şi  la  alte  cărţi  din 
Vechiul  Testament.29  Cu  acelaşi  adânc  interes  predică  pe  texte  din  Ve¬ 
chiul  Testament  Sfântul  Vasile  cel  Mare.  El  foloseşte  argumente  din  Ve¬ 
chiul  Testament,  stabilind  o  legătură  doctrinară  cu  cele  din  Noul  Testa¬ 
ment.30  Sf.  Ioan  Gură  de  Aur,  genialul  interpret  al  Sfintei  Scripturi,  fo¬ 
loseşte  masiv  Vechiul  Testament  pentru  a  arăta  „cât  de  lămurit  se  ini¬ 
ţiază  în  Vechiul  Testament  numele  şi  modul  Evangheliei*4.31  Sf.  Grigorie  de 
Nissa,  adânc  cunoscător  al  Vechiului  Testament  ne-a  lăsat  opt  omilii  la 
Eclesiast  şi  cincisprezece  la  Cântarea  Cântărilor.  Psalmii  l-au  atras  pe 
Fer.  Augustin  prin  nemărginita  lor  frumuseţe  şi  adânca  lor  înţelepciune 
divină  şi  de  aceea  ei  sunt  nelipsiţi  din  predica  sa.32  Fericitul  Ieronim,  în 
sfaturile  către  Laeta,  schiţează  un  program  de  citire  şi  studiere  a  Vechiu¬ 
lui  Testament:  „să  înveţi  Psaltirea  şi  să  te  bucuri  de  cântările  ei,  iar  în 
Proverbele  lui  Solomon  să-ţi  afli  regula  vieţii.  Iov  îţi  va  da  pildă  de 
virtute  şi  răbdare  . . .  vei  citi  Profeţii,  Pentateuhul,  cărţile  Regilor,  Cro¬ 
nicile  şi  în  sfârşit,  fără  nici  un  pericol,  şi  Cântarea  Cântărilor**.33 

Aşadar,  Sf.  Părinţi,  conştienţi  de  utilitatea  Vechiului  Testament  pen¬ 
tru  creştini  au  lăsat  anumite  prescripţii  investite  cu  putere  de  lege.34 

II.  VALORILE  UNIVERSALE  ALE  VECHIULUI  TESTAMENT 

înainte  de  a  trata  valorile  specific  creştine  ale  Vechiului  Testament, 
vom  revela  câteva  valori  universale.  Deşi,  Vechiul  Testament  este  cartea 


22  v.  P.  Grelot,  op.  rt,  pp  36 — 37. 

23  Clement  Romanul.  Epistola  \  ad  Corintios,  P.G.  I,  col.  300. 

24  Iustin  Martirul,  Apologia  I  pro  Christianis ,  P.G,  VI,  col.  385. 

25  Sf.  IriucU,  Contra  Haeresis,  III,  P.  G.,  VII.  col.  950. 

26  Origen,  Omilii  ia  ccrtca  Facerii ,  I.,  P.G.  X!,  col.  118. 

27  Clrment  Alexandrinul  Stromatat  III,  P.G.  VIII,  col.  397. 

28  Eusebiu  al  Cczareii,  Praeparatio  Evangelicum,  I,  P.G.  XXI,  rol.  25. 

Vezi  toate  acestea  La  Dr.  Nicolae  Neaga,  uN.am  ven/f  sâ  siric  Legealu,  Sibiu, 
1940,  p.  85. 

29  Drd.  Căpiat  S.  Simion,  Vechiul  Testament  ca  Izvor  al  predicii*  in  „Studii 
Teologice XIX  (1967),  nr.  1—2,  p.  73. 

30  I  b  i  d  e  m,  p.  76. 

31  Dr.  Nicolae  Neaga,  venit . . p.  86. 

32  Confcsuni  /X,  4,  8  :„Ce  elanuri  mă  îndreptau  către  Tine,  Dumnezeul  meu, 
citind  psalmii  lui  David  . „ 

33  P.  L.  XXII,  col.  876 — 877,  la  Drd.  Caplat  S.  Sîmion,  arf.  c/f.,  p.  77. 

34  De  exemplu:  caninul  85  apostolic,  canonul  67  şi  68  de  la  s  nodul  VI  ecu¬ 
menic,  canonul  2  de  la  sinodul  VII  ecumenic  şi  altele.  Veii,  Dr.  Nicolae  Neaga, 
vV-am  venit . .  op.  cit.,  p.  88—89. 

Bisericii,  el  nu  este  proprietatea  exclusivă  a  Bisericii.  în  decursul  ulti¬ 
mului  secol  înaintea  erei  creştine  mulţi  intelectuali  evrei  au  încercat  să 
prezinte  Scripturile  lor  lumii  elenistice  ca  fiind  cartea  care  conţine  tot 
ceea  ce  este  mai  bun  în  gândirea  greacă,  fără  erorile  fundamentale  pe 
care  aceşti  apologeţi  le  semnalau  în  gândirea  greacă.35 

Vechiul  Testament  este  în  acelaşi  timp  o  carte  de  literatură  şi  de 
istorie,  o  sinteză  a  realizărilor  şi  eşecurilor  oamenilor.  Oricine  se  apleacă 
asupra  cărţilor  veterotestamentare  cu  o  atitudine  neutră  poate  să  gă¬ 
sească  câteva  valori. 

Vechiul  Testament  aparţine  literaturii  universale,  ori  literatura  uni¬ 
versală  supravieţuieşte  şi  devine  clasică  nu  numai  prin  faptul  că  ea  caută 
pe  Dumnezeu,  ci  pentru  că  ea  pătrunde  profund  în  om  şi  condiţia  umană 
pentru  a  face  un  studiu  serios.  Aceste  concluzii,  sub  forme  diferite  le  gă¬ 
sim  şi  în  Vechiul  Testament  ca  în  alte  opere  ale  literaturii  vechi.36  în  două 
privinţe  Vechiul  Testament  are  un  câmp  de  viziune  neegalat  de  nici  una 
dintre  alte  opere:  a  cunoaşte  sentimentul  său  de  om  în  calitate  de  om  şi 
sentimentul  său  de  om  în  istorie.37  Prima  din  aceste  atitudini  ar  putea 
foarte  bine  să  ofere  o  oarecare  surpriză;  ar  fi  uşor  de  a  cita  pasaje  care 
marchează  îngustimea,  şovinismul,  naţionalismul,  xenofobismul.  Dar,  o 
operă  clasică  prezintă  omul  atunci  când  este  mic,  ca  şi  atunci  când  este 
mare.  Un  astfel  de  pasaj  care  se  dovedeşte  adesea  îngust  şi  marcat  de 
şovinism,  presupune  în  acelaşi  timp  de  asemenea  unirea  tuturor  oameni¬ 
lor  în  cultul  Dumnezeului  unic. 

în  fond,  pe  lângă  vechea  idee  a  comunităţii  tribale  se  degajă  ideea 
comunităţii  umane  universale.  Vechiul  Testament  consideră  omul  în  ori¬ 
ginile  sale  neformând  decât  un  grup,  apoi  disperarea  oamenilor  în  mai 
multe  naţiuni  ca  rezultat  al  orgoliului  culpabil.  El  presupune  unul  şi  ace¬ 
laşi  cod  moral  pentru  toate  popoarele.  în  cartea  Iov,  se  găseşte  un  studiu 
relativ  aprofundat  la  experienţa  comună  şi  universală  a  suferinţei,  care 
este  una  din  valorile  cele  mai  preţioase  din  toate  literaturile. 

S-ar  putea  ca  lectorul  modem  —  credincios  sau  nu  —  să  fie  şocat  de 
conţinutul  restrâns  a  unor  cărţi  şi  să  regrete  lipsa  lor  de  amploare.  Dar, 
trebuie  să  recunoaştem  în  acelaşi  timp  absenţa  totală  a  importanţei  omu¬ 
lui  în  literatura  egipteană  şi  mesopotamiană,  astfel  că  este  explicabilă 
aroganţa  necugetată  cu  care  grecii  împărţeau  lumea  în  greci  şi  barbari. 
Se  poate  uşor  înţelege  că  lărgirea  viziunii  umanitare  a  grecilor  se  da¬ 
torează  Vechiului  Testament.38 

Concepţia  biblică  de  istorie  se  situează  la  rădăcina  însăşi  a  concep¬ 
ţiei  modeme  a  istoriei,  mai  ales  istoria  privită  ca  evoluţie.  Vechiul  Tes- 


35  V.  Raguin,  La  theologie  missionaire  de  l'Ancien  Testament t  Paris,  1946, 
p.  135. 

36  Ackroyd  P.  R.,  The  Place  ol  the  O.T.,  in  „Expository  Times",  nr.  73/1963 — 
64,  pp.  164 —  167. 

37  1  b  i  d  e  m. 

38  Charlier  C.,  La  lecture  chretienne  de  la  Bible,  In  „La  Bible  et  la  vie-,  p. 
288;  R.  A.  Knox,  Richesscs  de  l'A.T Paris,  1953,  p.  187:  Boulanger  J.,  Pourquoi 
ensejgner  LA.T.,  in  „Lumen  Vitae",  nr.  10,  1955,  p.  105. 

tament  consideră  omul  ca  fiind  începutul  istoriei.  Istoria  omului  este  is¬ 
toria  acţiunilor  sale,  omul  devenind  astfel  un  agent  responsabil.  Acţiu¬ 
nile  sale  cad  sub  judecata  lui  Dumnezeu,  care  împlineşte  istoria.  Cheia 
unităţii  istoriei  este  ideea  suveranităţii  sau  „domniei11  lui  Dumnezeu,  spre 
care  converge  toată  istoria.  în  fiecare  criză  a  istoriei,  Dumnezeu  îşi  a- 
firmă  suveranitatea  Sa  într-o  manieră  totdeauna  explicită.  Orizonturile 
istorice  şi  geografice  ale  Vechiului  Testament  erau  limitate,  dar  prin¬ 
cipiul  unităţii  istoriei  nu  suferă  din  cauza  acestor  limite. 

Vechiul  Testament  afirma  că  există  un  bine  şi  că  omul  îl  poate  rea¬ 
liza,  şi  aceasta  este  voinţa  lui  Dumnezeu. 

Istoria  însăşi  este  de  aşa  natură,  încât  omul  o  poate  împlini.  Marea 
literatură  a  lumii  continuă  să  aprecieze  binele,  plecând  de  la  timp  şi  de 
ia  locul  realizării  lui,  pentru  că  ea  se  ridică  deasupra  condiţiei  umane  şi 
afirmă,  deşi  într-o  manieră  destul  de  vagă,  că  există  începând  de  la  con¬ 
diţia  umană  valori  pe  care  omul  trebuie  să  ştie  să  le  aprecieze.  Marea 
literatură  universală,  cu  caracter  durabil,  nu  a  fost  orientată  numai  spre 
materie,  nu  a  fost  pur  profană,  pur  hedonistă.  Dar,  mai  mult,  în  Vechiul 
Testament  sunt  exprimate  bucuria  şi  satisfacţia  de  a  trăi,  care  sunt  uni¬ 
versale  şi  uşor  accesibile  tuturor.  Vechiul  Testament  vorbeşte  foarte  pu¬ 
ţin  despre  viaţa  viitoare,  dar  afirmă  anumite  valori  transtemporale  pen¬ 
tru  care  trebuie  cedată  această  mare  binefacere  a  vieţii.  El  nu  reco¬ 
mandă  sinuciderea,  ca  stoicii,  nu  împărtăşeşte  nici  idealul  absurd  al 
onoarei  care  se  găseşte  la  greci,  începând  cu  Homer  şi  în  multe  opere  ale 
literaturii  moderne.39  El  prezintă  simpla  convingere  că  există  cazuri  în 
care  nu  se  poate  salva  demnitatea  persoanei  umane,  decât  acceptând 
moartea. 

Aceste  valori  au  fost  expuse  în  acelaşi  mod  în  care  sunt  exprimate 
valorile  asemănătoare  în  oricare  operă  clasică.  Desigur  că  Vechiul  Tes¬ 
tament  are  pentru  creştini  o  importanţă  şi  o  valoare  capitală.40 

III.  VALOAREA  VECHIULUI  TESTAMENT  PENTRU  TEOLOGIA 

CREŞTINA 

1.  Ideea  creştină  de  mântuire. 

Doctrina  păcatului  originar,  implicând  greşeala  personală  a  stră¬ 
moşilor  noştri  şi  solidaritatea  cu  destinul  întregii  umanităţi,  constituie 
prima  coordonată  a  ideii  de  mântuire.  Păcatul  originar  a  deteriorat  situa¬ 
ţia  omului  în  creaţie.  Eliberarea  de  această  condiţie  nedorită,  adică  re¬ 
staurarea  unităţii  interioare,  a  unităţii  sociale  şi  armonia  între  om  şi  cos¬ 
mos,  implică  înainte  de  toate  reînnoirea  relaţiei  omului  cu  Dumnezeu. 
Revelaţia  Vechiului  Testament  ne  oferă  în  acest  sens  modul  cum  a  pro¬ 
cedat  Dumnezeu  la  reînnoirea  acestei  relaţii  şi  cum  s-a  realizat.  Este 


39  R.  Hazelton,  Why  Study  the  Bible  Today?,  în  „Journal  of  Bible  and  Reli- 
nr.  8,  1940,  p.  149  ş.u. 

40  A  se  vedea  în  acest  sens:  Jacobus  Vink,  £n  verile,  c'esf  Jahvâ  notre  Dieu. 
qui  est  le  salut  pour  Israel  (Jr.  3,  23)",  in  „Concilium",  nr.  30,  pp.  57—64;  Francois 
rDreyfus,  La  valcur  ex/sfenfieiie  de  Î  Ancien  Testament în  „Concilium4’,  nr.  30,  pp. 
35 — 43. 

adevărat  că  Vechiul  Testament  este  limitat,  dar  în  lumina  Noului  apare- 
foarte  clar  că  drama  păcatului  şi  a  căderii,  precum  şi  mântuirea  sunt  în¬ 
ţelese  în  funcţie  de  mijlocul  supranatural,  în  care  raportul  religios  între 
om  şi  Dumnezeu  se  situează  pe  alt  plan  decât  cel  al  raportului  între  crea¬ 
tură  şi  Creator.  Ceea  ce  vrea  Dumnezeu  să-i  comunice  omului  nu  este 
numai  posibilitatea  de  a  atinge  fericirea  omului  cunoscânau-L,  iubin- 
du-L  şi  oferindu-I  un  cult,  ci  participarea  la  viaţa  Sa  proprie.41 

Sfânta  Scriptură  considerată  în  ansamblul  ei,  prezintă  realizarea 
planului  de  mântuire  în  trei  mari  etape:  de  la  Adam  la  Avraam,  etapa 
primitivă;  de  la  Avraam  la  Iisus  Hristos,  etapa  „dispoziţiei*4  provizorii; 
de  la  Iisus  Hristos  la  realizarea  eternă  a  mântuirii,  etapa  „dispoziţiei**  de¬ 
finitive.42 

în  Vechiul  Testament,  aflăm  expusă  ideea  mântuirii  universale.  Car¬ 
tea  Genezei  în  cap.  3 — 11  evocă  prezenţa  activă  a  lui  Dumnezeu  în  lu¬ 
mea  creată.  Protoevanghelia  (Gen.  3,  15)  ne  vorbeşte  despre  venirea  lui 
Iisus  Hristos,  eveniment  prin  care  „Ideea  de  mântuire  este  ceea  ce  leagă 
laolaltă  cele  două  Testamente  ale  Sfintei  Scripturi**.43  Este  adevărat  însă, 
că  autorii  Vechiului  Testament  lasă  să  se  înţeleagă  că  istoria  mântuirii 
a  început,  dar  ea  este  în  devenire,  evenimentele  trecute  nu  au  primit 
încă  rezolvarea,  decât  în  contextul  final  când  mântuirea  se  va  mani¬ 
festa  definitiv.  Până  atunci,  asistăm  la  înmulţirea  oamenilor  pe  pământ 
(Gen.  6,  1). 

Paralel  cu  aceasta,  păcatul,  introdus  în  istorie  de  la  origini,  per¬ 
verteşte  viaţa  socială.  Cain  ucide  pe  fratele  său  (Gen.  4,  8,  15),  Lameh 
trăieşte  în  poligamie  (Gen.  4,  17,  23 — 24),  generaţia  potopului  umple  pă¬ 
mântul  de  violenţă  (Gen.  6,  5,  11 — 12)  prin  orgiile  oamenilor  (Gen.  6, 
1 — 4),  la  fel  generaţia  lui  Babei  prin  sacrilegiile  sale  (Gen.  11,  4). 

în  această  lume  rea,  ideea  de  mântuire  persistă.  Dumnezeu  păstrează 
adevăraţi  adoratori:  Abel  (Gen.  4,  3  ş.u.),  Enos  (Gen.  4,  26),  care  inau¬ 
gurează  cultul  lui  Iahve,  Enoh  care  „merge  cu  Dumnezeu**  (5,  22)  şi  pe 
care  Dumnezeu  îl  „ridică**  (Gen.  5,  23 — 24),  Noe,  drept  şi  integru  în 
mijlocul  generaţiei  sale  (Gen.  6,  9;  7,  1),  Sem  şi  Iafet  care  respectă  pe 
tatăl  lor  (Gen.  9,  23,  26 — 27)  şi  alţii.  Datorită  lor,  istoria  mântuirii  con¬ 
tinuă.  Dumnezeu  însuşi  manifestă  intenţia  de  a  reînnoi  legătura  >cu 
omul.  Ea  se  manifestă  sub  forma  legământului  (9,  8 — IO).44  „Este  un 
fapt  ce  nu  se  poate  tăgădui,  ci  dimpotrivă  întări  prin  multe  pilde,  că 
Dumnezeu  se  foloseşte,  la  răspântiile  mari  ale  omenirii,  de  anumite  per- 


*11  I.  Popesc  u-Malaeşti,  Studii  şi  comentarii.  Valoarea  Vechiului  Testament 
fyenlru  creştini ,  Bucureşti,  1932,  p.  64. 

42  Aceste  trei  etape  sunt  familiare  întregii  literaturi  patristice,  căd  ele  co¬ 
respund  împărţirii  istoriei  omenirii,  sugerată  de  ep.  Rom.  5,  12  ş.u.  Acestea  sunt 
după  expresia  Sf.  Maxim  Mărturisitorul,  cele  trei  legi  universale:  ,  Prin  legile  uni¬ 
versale  eu  aştept  legea  naturală,  legea  scrisă  şi  legea  harului-.  Citat  de  H.  U.  von 
Balthasar,  Liturgic  cosmique ,  Maxime  le  Conîesseur,  p.  221,  la  P.  Grelot,  Sens  c/ue- 
tien  de  VA.  T„  op.  rit.,  p.  353. 

43  Pr.  prof.  Nicolae  Neaga,  Ideea  de  mântuire  in  Vechiul  Testament  in  „Gla¬ 
sul  Bisericii**,  XIX  (1960),  nr.  9—10,  p.  743. 

44  C.  Larcher,  op.  cit.,  p.  413.  S.  Amsler,  op.  cit.,  p.  122 — 129. 

soane,  ca  instrumente,  pentru  a  orândui  întâmplările  şi  a  nu  le  lăsa 
pradă  instinctelor  mulţimii4*.45 

A  doua  etapă  a  planului  de  mântuire  se  deschide  cu  Avraam  (Gen. 
12,  1).  De  la  un  capăt  la  altul,  această  perioadă  va  fi  străbătută  de  pro¬ 
misiuni  şi  de  Lege.  în  ce  priveşte  promisiunile  se  dezvoltă  instituţiile 
date  de  Dumnezeu  oamenilor  pentru  a  realiza  efectiv  unirea  lor  cu  Dum¬ 
nezeu,  şi  legile  care  reglementau  această  unire.  Cu  Moise,  această  unire 
este  acordată  lui  Avraam  şi  neamul  său  devine  problema  unei  colectivi¬ 
tăţi  naţionale  (leş.  19,  5 — 6;  24,  3 — 8).  Alegerea  lui  Israel  ca  poporul  lui 
Dumnezeu  inaugurează  un  regim  religios  în  care  se  descoperă  liniile 
fundamentale  ale  iconomiei  mântuirii;  viaţa  lui  Israel  fiind  astfel  în 
raport  intim  cu  misterul  lui  Hristos.46  Este  adevărat  că  israeliţii  se  vor 
abate  de  multe  ori  de  la  calea  cea  dreaptă,  dar  profeţii  vor  fi  cei  care 
vor  ţine  trează  ideea  alianţei  cu  Dumnezeu. 

Mântuirea  omului  se  realizează,  deci  în  sânul  acestui  popor  şi  prin 
mijlocirea  iconomiei  divine  care  comportă  mai  multe  etape,  şi  cea  din 
urmă  dintre  ele  intră  în  câmpul  de  experienţă  al  omului  prin  Iisus  Hris¬ 
tos  şi  Biserica  Sa.47  Dar,  nu  trebuie  să  uităm  că  Vechiul  Testament  nu 
este  vid  de  Hristos,  ci  dimpotrivă,  începând  cu  primele  pagini  ale  Gene¬ 
zei  şi  până  la  Sfântul  Ioan  Botezătorul,  făgăduinţa  venirii  Mântuitorului 
străbate  întreaga  istorie  a  poporului  israelit.4* 

Un  text  în  care  ideea  de  mântuire  ia  un  avânt  deosebit  este  Isaia  61, 
1:  „Duhul  Domnului  este  peste  Mine,  că  Domnul  M-a  uns  să  binevestesc 
săracilor,  M-a  trimis  să  vindec  pe  cei  cu  inima  zdrobită,  să  propovă¬ 
duiesc  celor  robiţi,  slobozire  şi  celor  legaţi  mântuirea**. 

După  Ieremia,  mântuirea  este  o  problemă  a  viitorului  apropiat  când 
„Ierusalimul  va  deveni**  loc  de  şedere  al  lui  Dumnezeu**  (3,  17). 

în  istoria  pregătirii  mântuirii,  profetul  Daniel  ocupă  un  loc  deo¬ 
sebit.  Pe  cât  de  puţine,  pe  atât  de  clare  sunt  viziunile  sale  (2,  44;  7,  13). 
Data  venirii  Mântuitorului  o  fixează  cu  precizie  (9,  24 — 27). 

La  profetul  Maleahi  „Soarele  dreptăţii**  „va  răsări  peste  voi,  cei  care 
vă  temeţi  de  numele  Meu,  că  tămăduire  venind  în  razele  lui  veţi  ieşi  şi 
veţi  zburda  ca  viţeii  de  îngrăşat**  (3,  20).  „Soarele**  are  efect  mântuitor 
şi  va  face  ca  nedreptatea  să  piară.  ;  >  1  1  ’  "  •  ' 

45  A.  Jirku,  Das  alte  Testament  in  Rahmen  der  altor ientaJ  Kultur,  1926,  p.  46, 
la  1.  Popescu  —  Malaeşti,  op.  cit.,  p.  64. 

46  Cu  toată  intimitatea  acestui  raport  între  Israel  şi  Dumnezeu  nu  sunt  ex¬ 
cluse  de  la  mânture  celelalte  neamuri.  Profetul  Isaia  (19,  16 — 25)  ne  spune  că  Le¬ 
gământul  între  Dumnezeu  şi  oameni  nu  este  rezervat  lui  Israel,  ci  o  eră  nouă  de 
pace  şi  «armonie  începe  acum.  Israel  va  tfi  numai  un  instrument  de  binecuvântare, 
(cf.  Walter  Vegels,  La  promesse  royale  de  Jahweh  prcparatoire  a  I’alliance,  Otta- 
wa,  1970.  p.  58;  R.  Martin-Achard,  Israel  et  Ies  nations ,  Neuchâtel,  1959,  p.  23,  ş.u.; 
D.  W.  von  WinkTe,  The  Relationship  of  the  Nations  to  Jahweh  and  to  Israel  in 
Isaiâh  XL — LV,  in  „Vetus  Testamentum",  nr.  35,  1985,  p.  446 — 458;  B.  Gosse,  L'ou- 
verture  de  la  nouvelle  alliance  aux  nations  en'Jerâmie  3,  16 — 18,  în  „Vetus  Testa- 
mentum",  39,  1989,  p.  385 — 392).  J.  Briend,  făcând  o  exegeză  la  Is.  45,  18 — 25,  in 
cadrul  seminarului.  „Mântuirea  popoarelor**,  vorbeşte  de  un  universalism  potenţial 
activ.  Noi  am  susţinut  ideea  unui  unive  salism  „non  centripet". 

47  C.  Weste,'mann,  L’Ancien  Testament  et  Jesus-Christ,  Paris,  1972,  p.  130. 

Idem,  Thâologie  de  l'Ancien  Testament,  Geneva,  1985,  p.  212. 

48  Pr.  Prof.  Nicolae  Neaga,  Hristos  In  Vechiul  Testament ,  Sibiu,  1944,  p.  3 — 4 

Ideea  de  mântuire  nu  este  străină  nici  în  cărţile  profeţilor  Avdie  (1, 
17 — 21)  şi  Sofronie  (2,  1).  Chiar  şi  în  cărţile  necanonice  găsim  profeţii  în 
legătură  cu  mântuirea  neamului  omenesc  (Tobit  13,  10 — 18;  Iisus  Sirah 
cap.  14;  I  Mac.  2,  57;  14,  41). 

Toate  aceste  profeţii  devin  evenimente  reale  în  Noul  Testament,  în 
sensul  că  ceea  ce  ele  au  pregătit  s-a  realizat.  Odată  cu  împlinirea  pro¬ 
feţiilor  s-a  dat  la  iveală  adevăratul  sens  al  Vechiului  Testament,  de  în¬ 
drumător  spre  Hristos.49  ,,Cele  ce  au  fost  anunţate  odinioară  prin  Moise 
celor  vechi,  constituie  primele  elemente  ale  Cuvântului  lui  Dumnezeu*1, 
zice  Sf.  Chirii  al  Alexandriei.  „Dacă  noi  respingem  acest  pedagog,  cine 
ne  va  conduce  la  taina  lui  Hristos?  Şi  dacă  noi  refuzăm  să  luăm  cuno¬ 
ştinţă  de  aceste  prime  elemente  ale  cuvintelor  lui  Dumnezeu,  cum  şi 
prin  ce  mijloc  vom  ajunge  scopul?"50 

2.  Mântuitorul  Hristos  —  Plinirea  Scripturilor 

Vechiul  Testament  are  menirea  să  pregătească  pe  oameni  în  vede¬ 
rea  venirii  lui  Hristos  în  sânul  poporului  ales.51  Pentru  venirea  Mântui¬ 
torului  era  necesară  o  pregătire.  Aceasta  s-a  făcut  prin  toate  scrierile 
profetice  ale  Vechiului  Testament,  care  au  deschis  inimile  şi  L-au  făcut 
cunoscut  pe  Hristos.52  Cu  Hristos,  mântuirea  promisă  intră  efectiv  în  câm¬ 
pul  experienţei  umane.  Ea  nu  mai  este  o  realitate  viitoare,  evocată  sim¬ 
bolic  prin  realităţi  trecute,  nici  o  realitate  transcendentă  evocată  prin  rea¬ 
lităţi  sensibile.  Mântuitorul  este  un  fapt  istoric  şi  în  funcţie  de  acest 
fapt  se  poate  înţelege  valoarea  Vechiului  Testament.  Tot  ceea  ce  s-a 
prezis  s-a  realizat  întocmai.  Şi  aproape  nu  este  carte  în  Vechiul  Testa¬ 
ment  care  să  nu  conţină  profeţii  mesianice  şi  aceste  profeţii  îl  prezintă 
pe  Hristos  până  în  cele  mai  mici  amănunte.53  Venirea  Lui  a  însemnat 
sfârşitul  cronologic  al  scrierii  cărţilor  Vechiului  Testament  şi  începutul 
„mântuirii  noastre".  Astfel,  mântuirea  a  venit  de  la  un  „fiu  împărătesc" 
cu  numele  simbolic  „Emanuel"  (Is.  7,  14;  8,  14).  El  va  guverna  după 
dreptate  şi  sfinţenie,  căci  va  fi  permanent  sub  înrâurirea  Duhului  (Is. 
11,  1—5). 

Misiunea  Mântuitorului  este  foarte  bine  precizată  în  Is.  42,  1 — 9; 
49,  1 — 6;  50,  4 — 11;  52,  13 — 15,  12.54  Dar,  tema  suferinţelor  Slujitorului  şi 


49  Diac.  Prof.  Nicolae  Nicolaescu,  Biserica  Ortodoxă,  păstrarea  celor  mai  bu¬ 
ne  principii  şi  metode  de  exegeză  biblică ,  în  „Studii  Teologice",  IV,  (1952),  nr.  1 — 2, 
p.  114. 

59  P.  G.  CXL,  A,  la  Dd.  Gheorghe  Burtan,  Rolul  îndrumător  al  Vechiului  Tes¬ 
tament,  în  „Studii  Teologice*4,  XXV  (1973),  nr.  9—10,  p.  727—728. 

51  I.  Popescu-Malaesti,  op.  cit.,  p.  56. 

52  P-.  Prof.  Dr.  VI.  Prelipceanu  şi  Pr.  Prof.  Dr.  Grigorie  T.  Marcu,  Cuvântul 
Jui  Dumnezeu  în  viaţa  Bisericii,  in  „Studii  Teologice**,  XXIII  (1971),  nr.  1—2,  p.  33. 

53  Dr.  Nicolae  Neaga,  „N  am  venit  să  stric  Legea!*',  Sibiu,  1940,  p.  83—84. 

54  Este  dificil  de  stabilit  care  dintre  aceste  texte  au  fost  compuse  de  Isaia  şi 
care  au  Cost  inserate  în  ciarte  mai  târziu.  Fără  îndoială  ele  prezintă  multe  afinităţi 
în  cap.  40 — 55,  pentru  cae  mulţi  critici  socotesc  ca  fiind  un  singur  autor  (P.  Tour- 
nay,  Rcvue  Biblique ,  1952,  pp.  355 — 384),  dar  şi  diferente,  în  particular  „transfor¬ 
marea  profundă  care  subzistă  la  aceleaşi  expresii,  trecând  de  la  o  relatare  la  al- 
ta“  (A.  Feuillet,  în  „Supplcment  Dictionnaire  de  la  Bible“,  IV,  col.  709 — 710). 

a  morţii  Lui  sunt  relatate  în  Isaia  53  (cf.  Zaharia  12,  9  ş.u.).  Accentele  din 
Is.  53  găsesc  un  ecou  în  alegoria  păstorilor  din  Zaharia  11 — 13,  deşi  deta¬ 
liile  sunt  acoperite  Intr-o  mare  obscuritate. 

După  autorii  Noului  Testament,  Vechiul  Testament,  cu  evenimen¬ 
tele,  instituţiile,  obiectele  şi  fiinţele  sale,  este  modelul,  schiţarea  încă  ne¬ 
perfectă  a  operei  realizată  de  Mântuitorul  Iisus  Hristos.55 

^  Aşadar,  Vechiul  Testament  ne  vorbeşte  despre  Hristos  ca  unul  care 
trebuia  să  vină,  care  avea  să  împlinească  ceea  ce  s-a  scris  despre  El.  In 
acest  sens  Mântuitorul  „n-a  venit  să  strice  Legea,  ci  s-o  împlinească14, 
lucru  confirmat  prin  însăşi  atitudinea  Sa  faţă  de  Vechiul  Testament.56 
„Iisus  a  venit  şi  a  rămas  în  această  carte,  care  a  fost  Biblia  Sa,  mult  mai 
mult,  este  singura  carte  despre  care  putem  afirma  că  a  citit-o“.57 

IV.  VECHIUL  TESTAMENT  ŞI  MORALA  CREŞTINĂ 

Conduita  care  se  cerea  a  fi  împlinită  de  Israel,  ne  conduce  la  ideea 
de  morală,  care-1  duce  pe  om  la  fericire,  la  linişte,  la  dreptate  şi  în  cele 
din  urmă  la  mântuire.  Omul,  ca  să  fie  fericit,  trebuie  să  fie  curat,  să  se 
păstreze  „fără  prihană44.  Cerinţa  de  a  fi  moral  este  adeseori  pusă  chiar 
înaintea  ideii  religioase,  tocmai  pentru  că  este  fructul  ei.  Iahve  nu  se 
mulţumeşte  cu  câteva  jertfe  de  animale  sau  câteva  fapte  plăcute,  El  vrea 
pe  omul  întreg,  cu  trupul  şi  cu  sufletul  curat.  Toate  actele  şi  spălările 
cultice  religioase  din  Vechiul  Testament  nu  au  alt  scop,  decât  să-i  im¬ 
prime  omului  ideea  de  curăţie,  de  păzire  a  căii  lui  Dumnezeu  trasată  prin 
cele  zece  porunci  divine  şi  prin  alte  prescripţii  date.  Deci,  Vechiul  Tes¬ 
tament  ne  oferă  un  cod  moral,  care  în  totalitatea  lui  oferea  starea  de 
„drept44  şi  „sfânt44  înaintea  lui  Dumnezeu. 

De-a  lungul  timpului  însă  nu  toţi  cercetătorii  au  văzut  în  Vechiul 
Testament  cu  adevărat  un  cod  moral,  ci  dimpotrivă,  o  carte  a  răzbună¬ 
rilor,  a  fărădelegilor,  considerând-o  chiar  imorală53  Ei  susţin  aceste  ipo¬ 
teze  pornind  de  la  fapte  imorale  săvârşite  de  anumite  persoane,  unele 
chiar  cu  importanţă  în  planul  de  mântuire  a  lumii  (ex.  poligamia  lui  So- 
lomon)  sau  de  la  diferite  texte  (Ier.  12,  1 — 3),^  in  care  ura  şi  răzbuna¬ 
rea  predomină.  Apoi  zic  ei,  există  mulţi  psalmi  de  blestem;  este  sufi- 
centă  amintirea  Ps.  69,  26 — 40  şi.  108,  3  ş.u.  Un  număr  mare  de  relatări 
biblice  este  şocant  pentru  morală:  Avraam  după  sosirea  în  Egipt  (Gen. 
12,  10 — 20)  lasă  să  planeze  echivocul  asupra  condiţiei  soţiei  sale  Sara; 
Iacov  smulge  prin  vicleşug  binecuvântarea  de  la  tatăl  său  orb  (Gen.  27); 


55  Pr.  Prof.  VI.  Prelipcieanu  şi  Pr.  Proic.  Gricprîe  T.  Marru,  op.  p.  36 

£6  Vezi,  Pr.  rj-of.  Gh.  I.  Ghia,  Atitudinea  Mântuitorului  fată  de  Legea  Vecft/u- 
tui  Testament,  C-aiova,  1929,  p.  14  şi  25. 

57  O.  Prorks  h,  Theciogie  des  AUen  Testaments,  Guterslah,  1949,  p.  7. 

58  F,  Delitzst  h,  D:e  grosse  Toeuschung ,  Stuttgart  şi  Berlin,  1320,  p.  320  ş.u; 
A.  Harnak,  Mcrrcion,  Leipzig,  1924,  p.  217.  cf.  I.  Popescu-Malaesti,  op.  cit.,  p.  13—26/ 

59  Este  cu  neputinţă  ca  texte  de  genul  celui  din  Ier,  12,  1—3  „Osebestoi  dairă 
ca  pe  nişte  oi  de  înjunghiat  şi  pregăteşte-i  pentru  ziua  junghierii"  (v.  3)  să  facă 
parte  din  Revelaţia  dumnezeiască. 

Judit  (10 — 20)  se  compromite  şi  minte  pe  slujitorii  lui  Olofern  şi  apoi  pe 
general  însuşi  pentru  a  ajunge  aproape  de  duşmanul  poporului  său  şi  a-1 
ucide;  laela  omoară  într-un  mod  total  inuman  pe  Sisara  (Jud.  4,  17 — 22); 
Ieftaie  îşi  sacrifică  fiica  mulţumit  -  de  o  victorie;  lui  David  i  se  repro¬ 
şează  minciunile  sale  (1  Reg.  27,  8 — 11).  Şi  mai  grav  este  atunci  când 
Dumnezeu  însuşi  este  implicat  în  astfel  de  fapte  imorale:  El  ordonă  sa¬ 
crificarea  lui  Isaac  (Gen.  22)  şi  exterminarea  canaaniţilor  (Iosua  10,  40); 
determină  pe  David  să  păcătuiască  numărând  pe  Israel  şi  Iuda  (2  Regi  24, 
1)  şi  apoi  Iehu  este  îndemnat  să  distrugă  ,, toată  casa  lui  Ahab". 

Aceste  îndoieli  cu  privire  la  valoarea  reală  a  Vechiului  Testament 
sunt  uşor  de  explicat.  în  primul  rând,  trebuie  ţinut  cont  de  genul  lite¬ 
rar  al  relatărilor  şi  contextul  istoric  în  care  se  desfăşoară  evenimentele. 
Sesizarea  mesajului  relatării  sau  al  faptei  săvârşite  poate  soluţiona  uşor 
problema.  De  exemplu,  în  cazul  lui  Avraam  cu  ,,jertfirea“  lui  Isaac,  când 
Dumnezeu  încearcă  credinţa  şi  fidelitatea  lui  Avraam.  Apoi  trebuie  să 
privim  Vechiul  Testament  în  ansamblul  său  ca  având  un  caracter  de  im¬ 
perfecţiune.  Acesta  este  un  drum  spre  desăvârşirea  morală  care  se  va 
anunţa  prin  Evanghelie  şi  se  va  împlini  în  Noul  Testament.  Vechiul  este 
numai  o  speranţă,  o  auroră  pentru  cel  Nou.  Nu  trebuie  uitate  temele  la 
care  insista  foarte  mult  Sf.  Pavel  în  epistola  către  Galateni.*10 

Aceasta  este  optica  în  care  trebuie  citite  aceste  pasaje,  şi  în  această 
perspectivă,  deficienţele  sunt  cvasi  necesare  pentru  a  jalona  drumul  spre 
progres. 

Vechiul  Testament  prezintă  o  concepţie  foarte  originală  despre  mo¬ 
rală.  Decalogul  este  baza  şi  prima  încercare  a  unei  legislaţii  în  care  dez¬ 
voltarea  se  face  pornind  dinăuntru  ca  o  aplicare  a  principiilor  sale  gene¬ 
rale  la  circumstanţe  istorice.  Profeţii  fac  aluzii  în  acest  sens  (Os.  4,  2; 
Jer.  7,  9;  Iez.  18,  5 — 17;  22,  7 — 12)  şi  vor  căuta  să  menţină  clima¬ 
tul  de  legământ  ca  o  unitate  a  istoriei  lui  Israel. 

Religia  lui  Israel  este  una  de  „cunoaştere".  Termenul  nu  are  în 
sens  biblic  rezonanţa  pur  intelectuală,  el  implică  dragoste  şi  angajament, 
mobilizarea  tuturor  forţelor  sufleteşti  pentru  experienţa  mistică.  Osea 
6,  6  prezintă  exigenţele  lui  Dumnezeu:  „Milă  voesc,  iar  nu  jertfă,  şi  cu¬ 
noaşterea  lui  Dumnezeu  mai  mult  decât  arderile  de  tot".  Conceptul  se 
lărgeşte  la  Osea  prin  noţiunile  de  „adevăr"  şi  „compasiune"  (4,  1).  Isaia, 
găseşte  epoca  sa  total  lipsită  de  „cunoaştere",  (1,  3)  „Boul  îşi  cunoaşte 
stăpânul  şi  asinul  ieslea  domnului  său,  dar  Israel  nu  Mă  cunoaşte",  dar 
aspiră  la  timpurile  mesianice  în  care  „se  va  odhni  peste  El  Duhul  lui 
Dumnezeu,  duhul  înţelepciunii  şi  al  înţelegerii,  duhul  sfatului  şi  al  tă¬ 
riei,  duhul  cunoaşterii  şi  al  bunei  credinţe"  (11,  2),  şi  „tot  pământul  este 
plin  de  cunoştinţa  şi  de  temerea  de  Dumnezeu"  (11,  9).  Pentru  Ieremia, 
a  cunoaşte  pe  Iahve  este  a  imita  pe  „Cel  ce  face  mila  şi  judecata  şi  drep- 


60  R.  Maritain,  ocupându-se  de  această  problemă  vorbeşte  de  „coexistenta 
unei  conştiinţe  teologice  foarte  elevată  cu  o  conştiinţa  morală  încă  implicită"  în 
Vechiul  Testament. 

(Histoire  c/’Abra/iam  ou  lcs  premiers  ages  c/e  la  conscience  morale,  Desclee, 
1947,  p.  25). 

tatea  pe  pământ"  (9,  23).  Timpurile  mesianice  se  caracterizează  printr-o 
cunoaştere  cu  totul  nouă  (Ier.  31,  34). 

Cerinţa  pentru  israeliţi  „Fiţi  sfinţi  pentru  că  Eu  sunt  jsfânt",  devine 
„Fiţi  desăvârşiţi  precum  şi  Tatăl  vostru  cel  din  ceruri  desăvârşit  este". 

V.  VECHIUL  TESTAMENT  CA  „LEGE" 

Legea  Vechiului  Testament  formează  un  ansamblu  de  prescripţii, 
care  cuprinde  toate  domeniile  de  activitate  ale  omului.  Ea  reglează  viaţa 
poporului  lui  Dumnezeu  în  numele  autorităţii  divine,  sub  diversele  ei  as¬ 
pecte,  ea  este  liantul  alianţei  sinaitice.  „Legea  a  fost  pedagog  spre  Hris¬ 
tos"  (Gal.  3,  24).  Când  Sf.  Pavel  rezuma  în  aceşti  termeni  rolul  Legii 
vechi  recunoaşte  funcţia  ei  sub  triplul  său  aspect;  moral,  juridic  şi  cultic.61 

Când  se  vorbeşte  despre  Tora  ne  gândim  desigur  la  Decalog  (Ex.  20, 
2 — 7;  Dt.  5,  6 — 22),  dar  nu  trebuie  să  uităm  că  pe  lângă  Decalog  Legea 
mai  cuprindea  şi  alte  rânduieli  şi  prescripţii.  Legea  morală  este  prin 
esenţa  ei  religioasă.  Autoritatea  la  care  se  referă  este  exclusiv  Dumne¬ 
zeu,  creator  şi  stăpân  al  omului.  înţelepciunea  şi  voinţa  sa  determină  ceea 
ce  este  bun  şi  ce  este  rău;  raţiunea  şi  conştiinţa  nu  fac  decât  să  constate 
existenţa  unei  legi  superioare  care  se  impune  prin  ea  însăşi. 

Rolul  Legii  în  planul  mântuirii  este  dublu:  1)  perceptele  morale  au 
un  rol  pedagogic  pentru  a  pregăti  pe  om  în  vederea  venirii  lui  Hristos; 
2)  iar  instituţiile  legale,  civile  şi  cele  relgioase,  au  o  importanţă  figura¬ 
tivă,  care  anunţă  în  mod  voalat,  prin  simbol,  realitatea  Noului  Testa¬ 
ment. 

Prin  poruncile  morale,  Legea  reglementează  viaţa  omului  în  raport 
cu  Dumnezeu  şi  cu  semenii  săi,  iar  dspoziţiile  juridice  ale  Legii  sunt  des¬ 
tinate  să  regleze  viaţa  practică  a  lui  Israel  în  numele  dreptului  pozitiv. 
Dar,  plecând  de  la  ele,  Legea  vizează  în  realitate  un  obiectiv  mai  înalt: 
a  face  să  troneze  între  oameni  valorile  fundamentale  ca  viaţa,  demnita¬ 
tea,  onestitatea,  dreptatea,  dragostea,  etc. 

Accentuând  în  mod  deosebit  permanenta  valabilitate  a  rolului  edu¬ 
cativ  al  Legii  Vechi,  Sf.  Chirii  din  Alexandria  spune:  „Legea  lui  Moise 
nu-i  întru  totul  inutilă  şi  fără  rost;  cu  toate  că  ne-a  condus  spre  bine  in¬ 
tr-un  mod  imperfect,  ea  rămâne  totuşi  un  pedagog  pentru  noi,  spre  a  ne 
instrui  în  purtarea  evangheliei;  aducându-ne  prin  enigme  şi  simboluri, 
imaginea  adevăratei  pietăţi,  ea  imprimă  în  oarecare  chip,  In  minţile  noas¬ 
tre,  umbra  despre  ceea  ce  am  fost  învăţaţi  prin  Hristos.  Astfel,  suntem 
datori  de  a  păstra  stima  Legii  Vechi,  cu  condiţia  în  orice  caz  de  a  nu  o 
separa  de  Hristos,  care-i  conferă  sensul  ei  adânc".62 


61  Problema  creştină  a  Legii  vechi  începe  cu  Epistola  lui  Pscudo-Barnaba,  a* 
poi  în  „Omilie  la  Pentateuh u  ale  lui  Origen  şi  alţi  Sfinţi  Părinţi.  Cf.  Gerard  Sieg- 
walt,  La  Loi,  chemin  du  Salutf  Neuchătel,  1971,  p.  130. 

62  P.  G.  84,  161 — 162,  după  Pr.  Prof.  VI.  Prelipceanu,  Cuvântul  lui  Dumne¬ 
zeu  . . .  art.  cit.  p.  36, 

VI.  VECHIUL  TESTAMENT  ŞI  CULTUL  CREŞTIN 

La  statornicia  cultului  Bisericii  Ortodoxe,  Vechiul  Testament  a  adus 
o  contribuţie  însemnată.  El  este  folosit  atât  în  cărţile  de  cult,  în  rugăciu¬ 
nile  şi  imnele  bisericeşti,  cât  şi  în  practica  Bisericii. 

Astfel,  Biserica  creştină  a  adoptat  anul  bisericesc,  care  începe  ca  şi 
la  iudei  toamna,  cu  împărţirile  sale  în  luni,  săptămâni,  zile  şi  ceasuri 
liturgice.  Ziua  liturgică  începe  seara,  ca  şi  în  cultul  Vechiului  Testa¬ 
ment,  potrivit  referatului  biblic  al  creaţiei  (Gen.  1,  5).  Biserica  a  împăr¬ 
ţit  ziua  liturgică  în  cele  7  Laude 63  (cf.  Ps.  118,  164).  Cele  şapte  Laude 
sunt  alcătuite  în  primul  rând  din  psalmi.  însăşi  Psaltirea,  împărţită  în 
20  de  catisme  se  citeşte  în  întregime  în  cursul  anului  bisericesc.64  Cele 
şapte  Laude  sunt  încoronate  de  Sfânta  Liturghie,  partea  cea  mai  impor¬ 
tantă  a  cultului  dumnezeiesc  şi  centrul  întregii  vieţi  religioase  creştine. 
Liturghia  este  jertfa  Legii  celei  Noi,  în  contrast  cu  jertfele  sângeroase  ale 
cultului  Vechiului  Testament.  In  cântările  liturgice  se  face  aluzie  la  texte 
şi  locuri  din  Vechiul  Testament  (aprox.  98  referiri).  Vechiul  Testament 
are  un  rol  însemnat  în  Sf.  Liturghie  în  care  riturile  sacramentale  ale 
Legii  celei  Noi  nu  pot  fi  explicate  dacă  sunt  rupte  de  rădăcina  lor  vechi- 
testamentară1*  .*b 

Sărbătorile  cultului  vechi-testamentar  sunt  comemorări  ale  eveni¬ 
mentelor  politico-religioase  din  viaţa  lui  Israel.  Prin  sărbătorile  creştine 
se  repetă  anual  evenimentele  istoriei  mântuirii  neamului  omenesc.  La 
aceste  sărbători  se  citesc  pericope  din  Vechiul  Testament,  denumite 
paremii.65 

Sfintele  Taine:  Botezul,  Maslul  şi  altele  folosesc  din  belşug  citirea 
psalmilor,  rugăciuni  şi  binecuvântări,  întocmite  după  pilda  celor  din 
Vechiul  Testament.  Taina  căsătoriei  există  ca  orânduire  dumnezeiască 
încă  din  Vechiul  Testament.  A  doua  parte  din  slujba  Botezului  ne  aduce 
aminte  de  „ungerea  cu  untdelemnul  bucuriei  din  Ps.  44,  91*,66  iar  apa 
potopului  a  fost  preînchipuirea  Botezului.  Numărul  de  şapte  preoţi  ne¬ 
cesari  la  săvârşirea  Sf.  Maslu  se  bazează  pe  tradiţia  Vechiului  Testa¬ 
ment  (Is.  11,  2 — 3). 

Unele  ierurgii  le  moştenim  din  Vechiul  Testament.  Datina  aducerii 
pruncului  la  40  de  zile,  de  către  mamă,  la  biserică  se  bazează  pe  Levitic 
12,  1 — 8,  prescripţie  îndeplinită  şi  de  Fecioara  Maria.67  Postul  de  40  de 
zile  al  Naşterii  Domnului  ne  aduce  aminte  de  postul  lui  Moise  în  pustie 
(Ies.  34,  28)  ca  şi  de  postul  proorocului  Ilie  (III  Reg.  18,  8).  De  asemenea, 
slujba  înmormântării  este  împletită  în  mare  măsură  cu  elemente  din  Ve¬ 
chiul  Testament.  Cântarea  de  obşte  în  biserică  îndeplineşte  îndemnul 


63  Magistrand  Chitu  I.  Viorel,  Cultul  Vechiului  Testament  şl  cultul  creştin , 
in  „Studii  Teologice",  XIII  (1961),  nr.  5 — 6,  p.  301  şi  u. 

64  Pr.  T.  Tegoită,  Psaltirea  In  cultul  Bisericii  Ortodoxe ,  Bucureşti,  1940,  p.  15. 

64  bis.  Mag  ştrand  Mircea  Basarab,  Vechiul  Testament  in  liturghiile  ortodoxe , 
In  „Studii  Teologice",  XIII,  (1961)  n  .  3—4,  p.  203. 

65  Magistrand,  Chitu  1.  Viorel,  art.  cit.,  p.  306 — 308. 

66  Ibidem,  p.  308. 

67  Pr.  Prof.  VI.  Prelipcoanu  şi  Pr.  Prof.  Grigorie  T.  Marcu,  op.  cit.,  p.  40. 

„Toată  suflarea  să  laude  pe  Domnul"  (Ps.  150,  5).  Şi  tămâia,  potirul,  că¬ 
delniţa  şi  altele  sunt  simbolizate  în  Vechiul  Testament.  Insă,  toate  ele¬ 
mentele  şi  obiectele  care  se  pare  că  au  fost  împrumutate  de  cultul  creş¬ 
tin  din  cultul  mozaic  au  căpătat  în  creştinism  o  întrebuinţare  cu  totul 
deosebită  şi  mult  superioară,  faţă  de  cultul  Vechiului  Testament. 

VIL  VALOAREA  PASTORAL-MISIONARÂ 
A  VECHIULUI  TESTAMENT 

Mântuitorul  Iisus  Hristos  în  Predica  de  pe  Munte  (Mt.  5 — 7)  a  ţinut 
să  afirme:  „N-am  venit  să  stric  Legea  ci  să  o  împlinesc"  (Mt.  5 — 17). 
Prin  urmare,  El  care  a  adus  Legea  cea  Nouă,  Legea  Harului,  se  folo¬ 
seşte  de  Vechiul  Testament,  fie  pentru  a-şi  fundamenta  noua  Sa  învă¬ 
ţătură  pe  însăşi  cartea  de  căpătâi  a  evreilor  cât  şi  pentru  a  reliefa  supe¬ 
rioritatea  ei.  Urmând  pe  Mântuitorul  Hristos,  Sf.  Apostoli  au  continuat 
să  înveţe,  cu  convingere  şi  autoritate,  că  scrierile  Vechiului  Testament 
sunt  scrieri  divine.68  întregul  tezaur  religios-moral  al  Vechiului  Testa¬ 
ment  a  constituit  izvor  de  inspiraţie  pentru  Sfinţii  Părinţi  şi  scrii¬ 
torii  Bisericii  creştine.  De  aici,  se  impune  folosirea  lui  de  către 
Biserică  în  activitatea  ei  pastoral-misionară.  Cei  chemaţi  a  îndeplini  a- 
ceastă  misiune,  preoţii,  găsesc  în  Vechiul  Testament  acea  „călăuză  spre 
Hristos"  în  vederea  găsirii  şi  unirii  cu  Hristos,  în  primul  rând  pentru 
sufletele  lor  proprii,  apoi  pentru  ale  întregii  comunităţi  încredinţate 
lor.69 

Vechiul  Testament  oferă  un  bogat  izvor  omiletic  şi  catehetic,  fapt 
pentru  care  slujitorii  altarelor  au  datoria  să-l  studieze  şi  aprofundeze 
spre  a-1  face  cunoscut  păstoriţilor,70  Vechiul  Testament  însă  se  impune 
şi  în  ce  priveşte  viaţa  moral-spirituală;  preoţii  găsesc  în  cărţile  istorice 
şi  mai  ales  în  cele  didactico-poetice  şi  profetice,  numeroase  exemple  po¬ 
zitive  care  pot  întări  perceptele  moralei  creştine.71  Dacă  preceptele  re- 
ligios-morale  cuprinse  în  Vechiul  Testament  sunt  relative,  în  Noul  Tes¬ 
tament  sunt  desăvârşite.  Creştinul  se  conduce  după  preceptele  evanghe¬ 
lice,  dar  exemplele  vechi  testamentare  privite  in  perspectiva  creştinis¬ 
mului  capătă  o  importanţă  majoră.  Pilda  patriarhilor,  profeţilor  şi  drep¬ 
ţilor  Legii  Vechi  poate  constitui  un  imbold  şi  ideal  de  -atins  pentru  noi 
creştinii.72 

Vechiul  Testament  însă  capătă  o  importanţă  deosebită  în  ce  priveşte 
activitatea  misionară  a  preotului.  O  parte  dintre  creştini  supraevaluează 


63  Pr.  Prof.  Dr.  Gheorghe  Ghia,  Atitudinea  Mântuitorului  faţă  de  Legea  Ve- 
cinului  Testament ,  în  „Studii  Teologice",  nr.  3 — 4,  1030,  p.  210 — 211  şi  P  .  Prof.  Dr. 
Nicolae  Neaga,  Atiiudjnca  St>  Apostol  PavcJ  iată  de  Vechiul  Testament ,  în  „ML 
tropolia  Ardealului",  nr.  3—9,  1967,  p.  631. 

69  Icrcm.  Modest  Zamfir,  Preoţia  Vechiului  Testament ,  în  „Mitropolia  Ardea¬ 
lului.  nr.  7—9/1980,  p.  602. 

70  Prof.  Dr.  D,  1.  Belu,  Vechiul  Testament  ca  izvor  omiletic,  în  „Mitropolia 
Ardealului  ,  nr.  5^—8/1957,  p.  514. 

71  Pr.  praf.  dr.  Nicolae  Neaga,  Valoarea  spirituală  a  Vechiului  Testament,  in 
„Mitropolia  Ardealului",  nr.  9 — 10/1968,  p.  576 — 578. 

72  Ibidem. 

Vechiul  Testament  şi  prescripţiile  lui  (ex.  Adventiştii  de  ziua  a  şaptea, 
serbează  Sâmbăta  ca  zi  de  odihnă  şi  fac  deosebirea  între  mâncăruri  cu¬ 
rate  şi  necurate)  în  defavoarea  Noului  Testament,  în  timp  ce  alţii,  îl 
înlătură  cu  totul,  dacă  nu  din  Canonul  biblic,  cel  puţin  din  uz.  Aici  preo¬ 
tul  ortodox  trebuie  să-şi  aducă  aportul  propriu  pentru  consolidarea  cu¬ 
noştinţelor  păstoriţilor  în  ce  priveşte  Sfânta  Scriptură,  respectiv  egali¬ 
tatea  celor  două  Testamente,  şi  în  combaterea,  atunci  când  situaţia  o 
cere,  a  celor  care  învaţă  greşit.  Pentru  creştinii  ortodocşi  Vechiul  Testa¬ 
ment  rămâne  un  document;  fără  el  n-am  înţelege  învăţătura  Evanghe¬ 
liei.  Deci,  Vechiul  Testament  trebuie  explicat  prin  plinirea  sa  în  Noul 
Testament  (Gal.  6,  12—14;  1  Cor.  10,  18—22;  Evr.  7,  12;  9,  10). 

Amândouă  au  valoarea  reală  şi  trebuie  înţelese  în  context  istoric: 
Iisus  Hristos  este  împlinitorul  lor  şi  desăvârşitorul  credinţei  (Gal.  3, 
24—25). 

De  asemenea,  folosindu-se  de  Vechiul  Testament,  preotul  poate  pre¬ 
dica  egalitatea  dintre  oameni  înlăturând  abuzurile  semitice  şi  ideologiile 
fasciste. 


CONCLUZII 

împăcarea  omului  cu  Dumnezeu  în  Iisus  Hristos  şi  instituirea  Bise¬ 
ricii  ca  mijloc  sau  ca  instrument  al  mântuirii  universale  completează, 
realizându-1  desăvârşit,  planul  de  mântuire  al  lui  Dumnezeu  şi  stabileşte 
o  nouă  iconomie,  care  abrogă  instituţiile  provizorii  ale  etapelor  prece¬ 
dente,  înlocuindu-le  prin  altele,  de  o  valoare  permanentă. 

Numai  în  lumina  Revelaţiei  dumnezeieşti  desăvârşite  a  Noului  Tes¬ 
tament  putem  înţelege  revelaţiile  parţiale  ale  Vechiului  Testament  ca 
stadii  prealabile. 

Legea  dragostei  datorează  desăvârşirea  ei  Legii  veterotestamen- 
tare  la  etapa  dinaintea  Mântuitorului,  care  au  menirea  de  a-I  pregăti 
calea. 

Mântuitorul  acordă  o  importanţă  deosebită  Vechiului  Testament  ca 
unul  care  este  crescut  într-o  familie  de  iudei.  Ba  mai  mult,  El  va  folosi 
Vechiul  Testament  în  rugăciunile  Sale  (ex.  psalmii)  şi  cu  alte  ocazii.  Ace¬ 
laşi  lucru  îl  vor  face  Apostolii  şi  urmaşii  lor  de-a  lungul  secolelor  în  Bi¬ 
serica  creştină. 

Se  cuvine  aceeaşi  cinstire  Vechiului  ca  şi  Noului,  deoarece  nici  unul 
nu  poate  fi  înţeles  fără  de  celălalt.  Apoi,  Vechiul  Testament  cuprinde 
ideile  de  bază  ale  Teologiei  creştine,  ceea  ce  face  utilizarea  lui  în  Bise¬ 
rica  creştină.  Iată,  deci,  motivul  pentru  care  la  întrebarea:  „Ce  punem  în 
locul  Vechiului  Testament?** 73  răspunsul  nu  poate  fi  decât:  NIMIC. 

Pr.  drd.  Aurel  Pavel 


73  Nicolae  Neaga  „V.am  venit..."  op.  cit.,  p.  65 — 67. 

ORDINEA  SAU  BUNA  RÂNDUIALĂ  IN  BISERICA 

ŞI  ASCULTAREA  CANONICA 

f 

In  orice  societate  umană  pentru,  a  vieţui  se  stabileşte  o  anumită 
ordine  sau  bună  rânduială  prin  crearea  unei  stări  de  echilibru  în  ra¬ 
porturile  determinate  intre  cei  care  o  alcătuiesc,  adică  între  membrii  ei. 

în  Biserica  aceste  raporturi  îşi  găsesc  expresia  cea  mai  concre¬ 
tă  şi  mai  curentă  în  raporturile  ierarhice  dintre  treptele  clerului  şi 
dintre  aceştia  şi  credincioşi. 

Cum  se  prezintă  aceste  raporfuri,  care  sunt  normele  care  le  de¬ 
termină  şi  le  reglementează? 

Raporturile  ierarhice  dintre  treptele  clerului  se  prezintă  ca  ra¬ 
porturi  determinate  de  trei  considerente  importante,  care  constituie 
şi  principalele  criterii  după  care  se  stabilesc,  se  organizează  şi  se 
reglementează  aceste  raporturi. 

Primul  considerent  sau  primul  criteriu,  care  determină  stabilirea 
unei  ierarhii  şi  a  unor  raporturi  de  tip  ierarhic  între  diferitele  trepte 
ale  clerului,  îl  reprezintă  starea  harică  a  acestor  trepte,  adică  acea 
stare  care  se  creează  fiecăreia  prin  actul  hirotoniei.  Şi  după  cum  se 
ştie,  acest  act  conferă  numai  trei  stări  harice  care  reprezintă  fiecare 
starea  preoţească  intr-o  anumită  treaptă.  Prin  această  stare  harică,  se 
deosebesc  şi  se  situează  în  următoarea  ierarhie,  adică  pe  următoarea 
scară  ierarhică,  cele  trei  trepte  ale  preoţiei  de  instituire  divină:  epis¬ 
cop,  prezbiter  şi  diacon. 

Deosebirea  esenţială  dintre  acestea  constă  în  starea  harică  ce  li 
se  conferă  prin  hirotonie,  înzestrându-le  pe  fiecare  cu  mijloace  hari¬ 
ce  necesare,  pentru  săvârşirea  unor  anumite  lucrări  sfinte  şi  anume, 
pe  episcop  pentru  săvârşirea  tuturor  lucrărilor  sfinte,  pe  presbiter, 
pentru  săvârşirea  celei  mai  mari  părţi  dintre  lucrările  sfinte,  iar  pe 
diacon,  pentru  săvârşirea  unui  minim  de  lucrări  sfinte. 

Potrivit  deci  stării  harice  a  fiecăreia  dintre  trepte,  episcopii  sunt 
in  fruntea  stării  preoţeşti,  după  ei  urmând  în  treaptă  prezbiterii  şi 
apoi  diaconii.  Această  înşirare  treptată  a  lor  sau  această  ierarhie  îi 
obligă  pe  prezbiteri  să  fie  subordonaţi  episcopilor,  ca  treaptă  inferioa¬ 
ră  fată  de  aceştia,  iar  pe  diaconi,  să  fie  subordonaţi  atât  prezbiterilor, 
cât  şi  episcopilor,  ca  treaptă  inferioară  celor  două  trepte  mai  înalte. 

Dar  şi  toate  treptele  de  instituire  divină  se  situiază  ierarhic  pe  o 
poziţie  mai  înaltă  fată  de  treptele  de  instituire  bisericească,  care  nu 
au  hirotonia  în  vreuna  din  cele  trei  trepte  de  instituire  divină,  ci  care 
se  instituie  prin  hirotesie,  începând  de  la  ipodiacon  în  jos* 

Al  doilea  considerent  sau  al  doilea  criteriu,  pe  baza  căruia  s-a 
stabilit  şi  se  păstrează  o  altă  categorie  de  raporturi  ierarhice  între  di¬ 
versele  trepte  ale  cleru'ui,  îl  reprezintă  poziţia  onorifică  ce  s-a  con¬ 
ferit  s-au  se  conferă  unora  dintre  treptele  preoţiei  de  instituire  divină, 
dându-li-se  titluri  şi  privilegii  de  onoare  deosebite  pentru  fiecare  din 
cele  trei  trepte  de  instituire  divină  şi  corespunzătoare  stării  harice 
ale  acestora. 

După  criteriul  poziţiei  onorifice  sau  a  privilegiilor  de  onoare  ale 
unora  dintre  treptele  clerului  de  instituire  divină,  s-au  stabilit  încă 
din  vremuri  vechi,  raporturi  ierarhice  deosebite  între  deţinătorii  fie¬ 
căreia  dintre  cele  trei  trepte  ale  preoţiei,  adică  între  episcopi,  între  pre¬ 
oţi  şi  între  diaconi.  Unii  episcopi  au  dobândit  titlul  onorific  de  arhi¬ 
episcop,  unii  dintre  presbiteri  au  dobândit  titlul  onorific  de  arhipres- 
biter  sau  protopresbiter,  iar  unii  dintre  diaconi  pe  acela  de  arhidia- 
con  sau  protodiacon. 

Al  treilea  considerent  sau  criteriu  pentru  care  s-au  stabilit  şi  se 
păstrează  felurite  raporturi  ierarhice  între  treptele  clerului,  îl  repre¬ 
zintă  poziţia  jurisdicţională,  împreunată  sau  neîmpreunată  cu  poziţia 
onorifică,  pe  care  sunt  situaţi  sau  pe  care  se  află  diversele  trepte  ale 
preoţiei  de  instituire  divină. 

Cât  priveşte  ierarhia  jurisdicţională  sau  reporturile  ierarhice  sta¬ 
bilite  după  criteriul  poziţiei  jurisdicţionale  a  diverselor  trepte  ale  cle¬ 
rului  de  instituire  divină,  aceasta  a  fost  stabilită  de  îndată  ce  mem¬ 
brilor  aceleiaşi  trepte  li  s-a  conferit  pentru  raţiuni  determinate  de  ne¬ 
voile  vieţii  bisericeşti  ca  şi  pentru  altele  determinate  de  adaptarea 
organizaţiei  bisericeşti  la  formele  de  organizare  teritorială  a  Statului, 
atribuţii  deosebite,  adică  drepturi  şi  îndatoriri  care  îi  distanţau  pe 
unii  de  alţii,  situându-i  pe  unii  în  frunte,  iar  pe  alţii  în  urma  lor. 

Acest  proces  a  avut  loc  la  nivelul  fiecăreia  dintre  cele  trei  trep¬ 
te  de  instituire  divină,  adică  la  nivelul  diaconatului,  la  acela  al  pres- 
biteratului  şi  mai  ales  la  acela  al  episcopatului,  la  care  s-au  stârnit 
încă  de  timpuriu  aprige  întreceri  nu  numai  pentru  întâietatea  onori¬ 
fică,  ci  cu  deosebire  pentru  întâietatea  jurisdicţională. 

Diferenţierile  la  care  s-au  ajuns  în  mod  firesc  şi  inevitabil  între 
slujitorii  din  aceeaşi  treaptă  a  preoţiei  sacramentale,  au  dus  la  crea¬ 
rea  treptelor  de  instituire  bisericească  ale  clerului,  dezvoltate  din 
treapta  diaconatului,  din  aceea  a  presbiteratului  ca  şi  din  aceea  a 
episcopatului. 

Atât  raporturile  ierarhice  dintre  treptele  clerului  determinate  de 
starea  harică  a  acestora,  cât  şi  raporturile  ierarhice  determinate  de 
poziţia  onorifică  şi  de  poziţia  jurisdicţională  în  care  se  găsesc  unele 
faţă  de  altele,  au  făcut  obiectul  multor  preocupări  ale  sinoadelor  sau 
în  genere  ale  organelor  de  conducere  bisericească,  acestea  trebuind 
sa  reglementeze  prin  anumite  rânduieli  sau  canoane  modul  în  care 
trebuiesc  observate  şi  îndeplinite  îndatoririle  ca  şi  drepturile  legate 
de  fiecare  dintre  treptele  ierarhice  sacramentale,  ale  celei  onorifice 
şi  ale  celei  jurisdicţionale. 

Cele  mai  importante  norme  canonice  care  determină  raporturile 
ierarhiei  de  instituire  divină  sunt  cuprinse  în  câteva  dintre  canoanele 
apostolice,  ale  Sinoadelor  ecumenice  şi  ale  sinoadelor  locale. 

Astfel  can.  39  ap.  cuprinde  următoarea  regulă:  „Presbiterii  şi  dia¬ 
conii  să  nu  săvârşească  nimic  fără  ştirea  şi  aprobarea  episcopului*. 

De  la  această  rânduială  generală,  care  arată  că  prezbiterii  şi  dia¬ 
conii  trebuie  să  fie  supuşi  episcopilor,  se  trece  în  canonul  55  aposto¬ 
lic,  la  o  măsură  represivă  împotriva  clericilor,  care  ar  fi  nesupu  i  sau 
care  ar  manifesta  nesupunere  faţă  de  episcop,  chiar  şi  numai  prin  de¬ 
făimare,  dispunându-se  „că  dacă  vreun  cleric  ar  defăima  pe  episcop, 
să  se  caterisească";  într-un  mod  mai  categoric  le  cheamă  la  ordine  şi 
la  supunere  faţă  de  episcop  şi  faţă  de  presbiteri  pe  diaconiţe,  canonul 
19  al  Sinodului  I  Ec.,  care  dispune  ca  acestea  să  nu  se  numere  între 
clerici,  fiindcă  nu  au  nici  un  fel  de  hirotonie. 

într-un  mod  şi  mai  categoric,  dispun  în  privinţa  respectării  ierar¬ 
hiei  dintre  treptele  clerului  de  instituire  divină  canonul  7  al  Sino¬ 
dului  VII  Ecumenic,  al  cărui  cuprins  este  în  esenţă  următorul:  „hotă¬ 
râm  ca  diaconul,  chiar  dacă  s-ar  găsi  în  demnitate  (dregătorie)  să 
nu  şadă  înaintea  presbiterului“;  canonul  16,  IV  Ecumenic  care  lămu¬ 
reşte  înţelesul  numărului  de  7  al  diaconilor  consacraţi  a  servi  la  aga¬ 
pe,  şi  canonul  15  Neocezareea,  în  care  după  cum  se  vede,  sub  diver¬ 
se  pretexte,  diaconii  încălcaseră  rânduiala  tradiţională,  privitoare  la 
Raporturile  ierarhice  dintre  treptele  clerului,  ajungând  să  o  ia  înaintea 
preoţilor  şi  a  episcopilor,  mei  ales  sub  pretextul  că  ar  deţine  unele 
dregătorii  bisericeşti  mai  înalte  la  Centrele  eparhiale. 

Luând  atitudine  împotriva  acestor  nesocoteli  din  partea  diaconi¬ 
lor,  a  ierarhiei  de  bază  care  este  cea  determinată  de  starea  harică  a 
treptelor  clerului,  canonul  îi  cheamă  la  ordine,  dispunând  că  cei  ce 
vor  mai  încălca  de  acum  înainte  această  rânduială,  să  fie  pedepsiţi  şi 
ca  toti  ceilalţi  clerici  să  observe  raporturile  ierarhice  care  se  stabi¬ 
lesc  între  trepte  după  starea  harică  şi  după  legile  bisericeşti,  „pentru 
că  dregătoriile  bisericeşti*,  „sunt  mai  presus  decât  dregătoriile  cele 
lumeşti". 

Luându-se  măsurile  arătate  din  pricina  dezordinilor  care  s-au 
produs  în  relaţiile  dintre  treptele  clerului,  s-a  mai  dispus  apoi  prin- 
tr-o  altă  serie  de  canoane,  ca  toti  clericii  si  se  supună  episcopilor 
(Canonul  8,  IV,  Ecumenic  şi  canonul  22  Laodiceea),  să  nu  defaime 
treptele  inferioare  pe  cele  superioare  (canonul  55  şi  56  apostolic),  să 
nu  se  sustragă  autorităţii  episcopilor  prin  schismă  (canonul  3  apos¬ 
tolic  şi  canonul  5  Antiohia),  să-i  dea  episcopului  cinstea  cuvenită,  de 
asemenea  şi  episcopii  mitropoliţilor  şi  mitropoliţii  patriarhilor,  po- 
menindu-i  şi  la  sfintele  slujbe  (can.  13,  14  şi  15  Sinodul  I — II,  Con- 
stantinopol),  şi  în  fine,  să  nu  conspire  nici  un  cleric  împotriva  supe¬ 
riorilor  săi  ierarhici  sau  în  orice  alt  chip,  unul  împotriva  altuia  (Can. 
18  —  IV  Ecumenic  şi  Canonul  34  —  VI  Ecumenic). 

Tot  pentru  a  sublinia  necesitatea  păstrării  disciplinei  în  viaţa  bi¬ 
sericească  şi  prin  observarea  raporturilor  ierarhice  fireşti  între  trep¬ 
tele  clerului,  s-a  dispus  apoi  prin  canoane  ca  măsurile  disciplinare 


REVISTA  TEOLOGICA 


90 

luate  de  un  episcop  să  nu  poată  fi  ridicate  de  un  alt  episcop  decât 
după  moartea  celui  care  le-a  luat  (canonul  6  —  Antiohia).  în  acelaşi 
fel  s-a  dispus  şi  în  privinţa  aplicării  epitimiilor  de  către  episcopi  şi  de 
către  presbiteri  (Canonul  6  Antiohia). 

Normele  canonice  care  determină,  sub  aspectele  relevate,  rapor¬ 
turile  dintre  membrii  clerului,  au  avut  în  vedere  mai  întâi  ierarhia  pe 
care  o  creează  între  treptele  preoţiei  de  instituire  divină  starea  hari- 
că  a  fiecăruia,  apoi  şi  lucrările  pe  care  le  săvârşeau  aceste  trepte 
şi  numai  în  al  treilea  rând  îndatorirea  pe  care  o  au  treptele  preoţiei 
de  a  respecta  ierarhia  dintre  ele  pentru  raţiuni  de  disciplină,  adică  de 
bună  rânduială  în  viaţa  bisericii. 

Dintre  canoanele  menţionate,  unele  cuprind  şi  norme  privitoare 
la  raporturile  ierarhice  onorifice  dintre  trepte,  şi  anume  Canoanele 
13,  14  şi  15  ale  Sinodului  I — II  Constantinopol,  cărora  li  se  mai  pot 
adăuga  şi  destule  altele  mai  vechi,  care  stabilesc  ierarhia  onorifică 
dintre  sec  unele  principale  şi  deci  dintre  principalii  ierarhi  ai  Biseri¬ 
cii.  Astfel  sunt  canoanele  6  şi  7  —  I  Ecumenic;  2  şi  3  —  II  Ecumenic; 
24  —  IV  Ecumenic;  36  —  VI  Ecumenic,  etc. 

Numeroase  alte  canoane  reglementează  apoi  şi  raporturile  ie¬ 
rarhice  jurisdicţionale  între  treptele  clerului,  stabilind  jurisdicţia  e- 
piscopilor  asupra  preoţilor  şi  diaconilor,  ca  şi  asupra  restului  clerului 
inferior,  apoi  jurisdicţia  tuturor  celorlalte  trepte  ierarhice  mai  înalte, 
dezvoltate  din  treapta  de  episcop,  arătând  cum  în  diferite  privinţe 
treptele  inferioare  se  găsesc  în  dependenţă  şi  subordonare  faţă  de  cele 
superioare,  a  căror  poziţie  se  reliefează  nu  numai  prin  actele  de  juris¬ 
dicţie  comune,  ci  şi  prin  unele  de  jurisdicţie  extraordinară,  cum  sunt 
cele  derivate  din  dreptul  de  devoluţiune.  Dintre  aceste  canoane  men¬ 
ţionăm:  Canoanele  1,  2,  34,  35  şi  37  apostolic,  apoi  canoanele  4,  5,  6  — 
I  Ecumenic,  etc.,  precum  şi  canonul  11  —  VII  Ecumenic  privitor  la 
dreptul  de  devoluţiune. 

Tot  ca  o  expresie  a  jurisdicţiei  extraordinare  a  treptei  celei  mai 
înalte  din  ierarhia  bisericească,  a  patriarhului,  trebuie  considerat  şi 
dreptul  de  stavropighie,  care  s-a  introdus  prin  obicei  şi  s-a  practicat 
tot  pe  baza  acestuia,  timp  îndelungat,  nefiind  totuşi  prevăzut  şi  în 
canoane. 

Luând  in  considerare  raporturile  ierarhice  dintre  treptele  clerului 
rezultă  în  ansamblu  că  dependenţa  sau  subordonarea  unora  faţă  de  al¬ 
tele  impune  treptelor  inferioare  supunere  sau  ascultarea  faţă  de  trep¬ 
tele  superioare.  Această  supunere  sau  ascultare  cunoscută  şi  sub  nu¬ 
mele  de  obedienţă,  este  o  îndatorire  care  derivă  în  primul  rând  din 
învăţătura  dogmatică  despre  preoţie  şi  despre  cele  trei  trepte  ale  ei 
de  instituire  divină. 

In  conformitate  cu  această  învăţătură,  treptele  inferioare  nu  pot 
săvârşi  anumite  lucrări  pe  care  le  săvârşesc  treptele  superioare,  aşa 
încât  cele  dintâi  sunt  puse  într-o  subordonare  firească  determinată 
atât  de  starea  lor  harică,  cât  şi  de  lucrările  pe  care  le  săvârşesc  sau 
de  îndreptăţirile  care  rezultă  din  starea  lor  harică.  Deci  îndatorirea 

lor  de  ascultare  sau  de  supunere  derivă  din  îndatorirea  de  a  respecta 
starea  harică  superioară  a  treptelor  mai  înalte. 

Această  îndatorire  numită  în  mod  curent  ascultarea  canonică, 
fiind  observată  pe  cale  de  obicei  sau  prin  practica  de  totdeauna  a  vie¬ 
ţii  bisericeşti  a  fost  mai  apoi  specificată  şi  în  textul  principalelor  ca¬ 
noane  pe  care  le-am  văzut,  în  canoanele  39,  apostolic,  7  —  VI  Ecume¬ 
nic,  8,  IV  Ecumenic,  20  Laodiceea. 

Fără  de  această  ascultare  nu  este  cu  putinţă  păstrarea  bunei  rân¬ 
duieli  în  biserică  şi  desfăşurarea  lucrării  mântuitoare  pe  care  trebuie 
să  o  îndeplinească  slujitorii  bisericii.  Observarea  ei  este  principala 
îndatorire  care  revine  membrilor  clerului  ca  un  imperativ  care  se  de¬ 
gajă  din  însuşi  respectul  sau  cinstirea  care  trebuie  să  o  arate  faţă  de 
preoţie  şi  faţă  de  rostul  acesteia  în  viaţa  bisericească.  Ea  face  parte 
din  rânduiala  păstrată  după  pilda  şi  după  învăţătura  Sfinţilor  Apos¬ 
toli,  deci  din  tradiţia  apostolică.  In  cadrul  îndatoririi  la  ascultarea  ca¬ 
nonică,  diaconii  şi  toate  treptele  inferioare  lor,  ca  şi  cele  derivate 
din  treapta  diaconiei,  ca  trepte  superioare  sunt  obligaţi  la  supunere 
faţă  de  presbiteri  şi  faţă  de  treptele  derivate  din  aceea  de  presbiter, 
precum  şi  faţă  de  episcopi  şi  faţă  de  treptele  care  s-au  născut  din 
treapta  episcopală. 

La  rândul  lor  treptele  inferioare  diaconilor  sunt  datoare  cu  as¬ 
cultare  canonică  faţă  de  diaconi. 

Prezbiterii  din  orice  treaptă  sunt  datori  cu  ascultare  canonică  fa¬ 
ţă  de  episcopii  din  orice  treaptă,  se  înţelege  cu  deosebirile  pe  care  le 
impune  apartenenţa  lor  jurisdicţională  de  un  episcop  sau  de  altul,  de 
un  mitropolit  sau  de  alte  trepte  mai  înalte. 

La  rândul  lor,  toate  treptele  episcopatului  au  îndatorirea  ascultă¬ 
rii  canonice  faţă  de  sinoade. 

în  legătură  cu  ascultarea  canonică  la  care  sunt  îndatorate  trep¬ 
tele  clerului,  unele  faţă  de  altele,  se  face  adeseori  greşeala  de  a  se 
minimaliza  în  faţa  acestei  îndatoriri  drepturile  tot  atât  de  canoni¬ 
ce  ale  treptelor  inferioare  faţă  de  treptele  superioare,  socotindu-se  u- 
neori  că  treptele  inferioare  ar  avea  numai  îndatoriri  canonice,  nu  şi 
drepturi  canonice  faţă  de  cele  superioare. 

Cu  deosebire  se  face  această  greşeală  atunci  când  preoţii  sau 
presbiterii  sunt  înfăţişaţi  ca  simplii  delegaţi  ai  episcopilor,  iar  nu  ceea 
ce  sunt  de  fapt,  o  treaptă  aparte  a  preoţiei  sau  a  stării  preoţeşti  care 
există  prin  instituire  divină. 

Se  înţelege  că  privită  poziţia  prezbiterilor  faţă  de  episcop  prin 
prisma  socotinţei  greşite  că  ei  ar  fi  numai  delegaţi  ai  episcopilor,  în¬ 
datorirea  lor  la  ascultarea  canonică  faţă  de  episcop  apare  fără  rever¬ 
sul  firesc  al  îndatoririlor,  adică  fără  drepturile  care  le-ar  reveni  în 
mod  tot  atât  de  canonic  în  raport  cu  treapta  episcopală  pe  când  dacă 
treapta  de  presbiter  este  privită  prin  prisma  instituirii  ei  divine,  atunci 
îndatorirea  ascultării  canonice  faţă  de  episcop  apare  dublată  şi  de¬ 
terminată  mai  precis  în  conţinutul  său  prin  drepturile  canonice  care 
îi  revin  în  virtutea  calităţii  sale  de  treaptă  de  instituire  divină  iar  nu 
de  simplă  instituire  omenească  pe  cale  de  delegare. 

Pe  de  altă  parte,  ascultarea  canonică  în  raporturile  dintre  sluji¬ 
torii  bisericii  constituie  un  exemplu  care  serveşte  ca  îndrumare  per¬ 
manentă  pentru  credincioşi  în  privinţa  ascultării  cu  care  sunt  datori 
şi  aceştia  la  rândul  lor  faţă  de  clerici,  căci  fără  de  pilda  stării  preo¬ 
ţeşti  în  această  privinţă,  numai  povăţuirile  şi  îndrumările  verbale  ale 
cierului  nu  ar  reuşi  să  creeze  şi  să  păstreze  starea  de  bună  rânduială 
în  biserică.  Dar  şi  îndatorirea  credincioşilor  de  a  da  ascultare  cleru¬ 
lui  şi  normelor  după  care  se  rânduiesc  treburile  vieţii  bisericeşti  este 
tot  o  ascultare  canonică  întemeiata  pe  obicei  sau  pe  practica  înde¬ 
lungată  a  vieţii  bisericeşti  precum  şi  pe  anumite  prevederi  ale  canoa¬ 
nelor  (canonul  84  apostolic). 

In  această  privinţă,  mai  grăitoare  însă  decât  practica  îndelungată 
şi  decât  îndrumările  canoanelor  sunt  cuvintele  Mântuitorului  adresate 
Sfinţilor  Săi  Apostoli  în  timpul  pregătirii  lor  pentru  misiunea  cu  care 
îi  trimitea  în  lume,  înzestrându-i  şi  cu  mijloacele  sau  cu  puterile  ne¬ 
cesare  îndeplinirii  acestei  misiuni.  Dându-le  aceste  puteri  le-a  zis: 
„Precum  M-a  trimis  pe  Mine  Tatăl,  aşa  vă  trimit  şi  Eu  pe  voi“  (Ioan 
22).  „Cine  vă  ascultă  pe  voi,  pe  Mine  mă  ascultă  iar  cine  se  leapădă 
de  voi  de  Mine  se  leapădă  şi  de  Cel  ce  M-a  trimis  pe  Mine"  (Luca  10, 
16?  Ioan  13,  20). 

In  aceste  cuvinte  ale  Mântuitorului  îşi  are  începutul  întreaga  as¬ 
cultare  canonică  din  biserică.  în  primul  rând  aceea  la  care  sunt  obli¬ 
gaţi  cei  ce  fac  parte  din  preoţie  şi  apoi  aceea  la  care  sunt  obligaţi  cre¬ 
dincioşii  faţă  de  slujitorii  bisericii. 

Dar  în  afară  de  aceste  două  feluri  de  ascultări  canonice,  în  Bise¬ 
rică  se  mai  cunoaşte  de  la  o  vreme  şi  un  al  treilea  fel  de  ascultare 
canonică  şi  anume  acela  care  se  practică  în  viaţa  monahală.  După 
cum  se  ştie,  acest  fel  de  ascultare  constituie  o  îndatorire  care  se  ia 
prin  vot  special  sau  printr-o  juruintă  aparte  de  către  cei  care  intră 
în  cinul  monahal.  Acest  vot  se  numeşte  votul  ascultării  şi  reprezintă 
unul  din  cele  trei  voturi  principale  ale  vieţii  monahice  care  sunt:  vo¬ 
tul  ascultării  sau  supunerii,  votul  sărăciei  de  bună  voie  şi  votul  cas¬ 
tităţii. 

Dintre  aceste  voturi  cel  mai  greu  este  tocmai  votul  ascultării, 
pentru  că  el  nu  rezidă  într-o  ascultare  canonică  simplă,  ca  aceea  la 
care  sunt  obligaţi  membrii  clerului  între  ei  sau  credincioşii  laici  faţă 
de  clerici,  ci  într-o  ascultare  extraordinară  care  obligă  la  supunerea 
necondiţionată  a  monahilor  fată  de  superiorii  lor,  din  cinul  monahal 
şi  in  primul  rând  faţă  de  episcopul  în  al  cărui  eparhie  se  găsesc.  A- 
ceastă  supunere  necondiţionată  implică  completa  lepădare  de  sine 
sau  renunţarea  la  orice  fel  de  drepturi,  afară  de  acela  fără  de  care  un 
om  nu  ar  putea  să  existe,  adică  dreptul  la  hrană,  la  îmbrăcăminte  şi 
la  adăpost.  La  toate  celelalte  drepturi  monahul  renunţă  prin  votul  as¬ 
cultării  sau  supunerii  necondiţionate,  aşa  încât  el  apare  în  faţa  supe¬ 
riorilor  săi  complet  lipsit  de  drepturi  ceea  ce  nu  este  cazul  în  rapor¬ 
turile  de  supunere  canonică  dintre  membrii  clerului  precum  şi  în  ra¬ 
porturi  e  de  ascultare  canonică  dintre  credincioşii  laici,  şi  slujitorii 
bisericii.  Acest  lucru  trebuie  bine  precizat  pentru  a  nu  se  încerca  a- 

plicarea  rânduielilor  privitoare  la  ascultarea  canonică  a  monahilor  şi 
în  raporturile  dintre  membrii  clerului  sau  în  raporturile  dintre  aceş¬ 
tia  şi  credincioşi. 

Sub  acest  întreit  chip  sub  care  se  prezintă  ascultarea  canonică  în 
Biserică,  ea  constituie  una  din  pârghiile  principale  pe  care  se  reazimă 
întreaga  structură  socială  a  Bisericii,  întreaga  ei  organizare  şi  lucrare 
pentru  că  fără  de  ascultarea  la  care  sunt  îndatoraţi  în  felul  arătat  toţi 
membrii  Bisericii,  structura  ei  socială  ar  fi  supusă  destrămării,  pentru 
că  ar  slăbi  coeziunea  membrilor  Bisericii,  nepăstrându-se  între  ei  ra¬ 
porturile  elementare  de  respect  şi  prin  aceasta  disciplina  necesară. 
De  asemenea  fără  de  ascultarea  canonică  s-ar  destrăma  însăşi  organi¬ 
zarea  Bisericii  căci  unităţile  organizatorice  ale  Bisericii  şi  organele 
de  conducere  ale  acestora  ar  fi  lipsite  de  principalul  element  uman, 
pentru  a  se  putea  constitui,  pentru  a  putea  ‘dura  şi  lucra,  aşa  încât 
fără  de  aceasta  nici  lucrarea  Bisericii  nu  s-ar  putea  desfăşura  în  chip 
eficace.  i*->v  .1,'  .  n  j  1 

Dar  îndatorirea  ascultării  canonice,  se  extinde  şi  îşi  găseşte  apli¬ 
care  şi  în  raporturile  dintre  diversele  instituţii  sau  aşezăminte  ale  Bi¬ 
sericii  precum  şi  în  raporturile  dintre  unităţile  ei  organizatorice,  lo¬ 
cale  şi  teritoriale  cele  inferioare  fiind  obligate  să  dea  urmare  îndru¬ 
mărilor  şi  măsurilor  luate  de  cele  superioare. 

Aceeaşi  îndatorire  există  apoi  şi  între  diversele  tipuri  de  organe 
colegiale  de  conducere  a  Bisericii,  adică  între  diversele  feluri  de  si- 
noade  sau  de  organe  colegiale. 

După  cele  arătate  sau  doar  menţionate  pe  scurt  se  poate  vedea 
că  ascultarea  canonică  se  prezintă  în  înfăţişarea  şi  cu  rostul  unui  liant 
social  în  viaţa  Bisericii,  liant  în  alcătuirea  sau  în  conţinutul  căruia 
intră  mai  multe  elemente,  care-i  dau  un  rost  deosebit  de  important  şi 
anume:  credinţa  comună,  normele  religioase  şi  morale  întemeiate  pe 
credinţă  şi  în  al  treilea  rând  normele  juridice  care  precizează  şi  mai 
complet  îndatorirea  ascultării  canonice. 

Cheag  al  vieţii  bisericeşti  şi  pârghie  tare  a  lucrăni  pe  care  o 
săvârşeşte  Biserica  în  lume,  ascultarea  canonică  nu  poate  fi  localizată 
numai  la  vreo  categorie  de  lucrări  care  se  săvârşesc  în  biserică,  nu¬ 
mai  la  anumite  stări  sau  relaţii  ale  vieţii  bisericeşti  ci  ea  ni  se  înfă¬ 
ţişează  ca  un  veşmânt  religios  moral  şi  juridic  al  întregului  corp  al 
Bisericii  al  întregii  ei  lucrări  şi  structuri.  Aşa  încât  se  poate  spune  că 
cine  iese  din  ascultarea  canonică  iese  însăşi  din  Biserică. 

.•  t  Arhid.  Prol.  Dr.  Ioan  N.  Floca 

Şaguna“  a  Universităţii  „Lucian  Blaga“  din  Sibiu  în  cursul 

anului  universitar  1994/1995 

I.  PROCESUL  DE  ÎNVĂŢĂMÂNT 

In  acest  an  univ.  conducerea  Facultăţii  a  deţinut-o  tot  pr.  prof. 
dr.  Mircea  Păcurariu,  ca  decan,  ajutat  de  pr.  prof.  dr.  Liviu  Streza,  ca 
secretar  ştiinţific.  Au  funcţionat  9  profesori  (atestaţi  şi  pentru  condu¬ 
cerea  lucrărilor  de  doctorat),  patru  lectori  şi  trei  preparatori,  după 
cum  urmează:  * 

Pr.  prof.  dr.  Dumitru  Abrudan  —  Studiul  Vechiului  Testament  şi 
Limba  ebraică. 

Pr.  prof.  dr.  Vasile  Mihoc  — Studiul  Noului  Testament. 

Pr.  prof.  dr.  Aurel  Jivi  —  Istoria  Bisericească  universală. 

Diac.  prof.  dr.  Constantin  Voicu  —  Patrologie  şi  Literatură  post- 
patristică. 

Pr.  prof.  dr.  Mircea  Păcurariu  —  Istoria  Bisericii  Române 

Pr.  prof.  dr.  Ilie  Moldovan  —  Morală  creştină  şi  spiritualitate  or¬ 
todoxă. 

Pr.  prof.  dr.  Ioan  Floca  —  Drept  bisericesc. 

Pr.  prof.  dr.  Liviu  Streza  —  Teologia  Liturgică. 

Pr.  prof.  dr.  Sebastian  Şebu  —  Omiletică  şi  Catehetică. 

Diac.  lector  Dorin  Oancea  —  Limbi  moderne. 

Pr.  lector  Vasile  Grâjdian  —  Muzică  bisericească  şi  Ritual. 

Pr.  lector  Mircea  Ielciu  —  Istoria  şi  spiritualitatea  bizantină. 

Pr.  lector  Mihai  Iosu  —  Formare  duhovnicească  şi  misionară. 

Preparator  Sebastian  Moldovan  —  la  catedra  de  Morală  creştină. 

Preparator  pr.  Marian  Răduleţ  —  la  catedra  de  Teologie  practică. 

Preparator  Ciprian  Streza  —  la  catedra  de  Teologie  Liturgică. 

In  urma  transferării  pr.  prof.  dr.  Ioan  Ică  şi  a  diac.  lector  Ioan 
Ică  jr.  ia  Facultatea  de  Teologie  din  Cluj,  catedra  de  Dogmatică  a 
fost  suplinită  de  Pr.  prof.  dr.  Ilie  Moldovan  (an.  III)  şi  Pr.  prof.  dr.  Du¬ 
mitru  Abrudan  (an.  IV)  iar  cea  de  Misiune  şi  Ecumenism  de  Pr.  prof. 
dr.  Vasile  Mihoc.  Au  mai  suplinit:  Pr.  prof.  dr.  Liviu  Streza  (Pastorală) 
şi  diac.  lector  Dorin  Oancea  (Istoria  şi  Fiiosofia  religiilor),  Prof.  dr. 
Haraiambie  Chirca  (Limbi  clasice:  greaca  şi  latina).  Lectorul  Vasile 
Grăjdian,  fiind  plecat  la  studii  la  Viena,  a  fost  suplinit  de  diaconul 
Simion  Luca,  profesor  de  Religie  în  Sibiu. 

In  cursul  acestui  an  univ.  s-a  ţinut  un  examen  de  admitere  la 
cursurile  de  doctorat  (martie  1995),  la  care  au  fost  declaraţi  admişi  15 
candidaţi,  repartizaţi  la  cei  nouă  profesori  titulari  cu  drept  de  a  con¬ 
duce  lucrări  de  doctorat. 

Pentru  prima  oară  s-au  organizat  în  Facultatea  noastră  cursuri 
postuniversitare,  „Ciclul  de  studii  aprofundate"  (maşter),  la  care  s-au 
înscris  —  în  urma  unui  examen  de  admitere  —  10  candidaţi  pentru 
specializare  în  „Teologia  istorică"  şi  alţi  10  pentru  specializare  în  , .Teo¬ 
logie  practică",  toţi  licenţiaţi,  cu  media  peste  8,50  (opt  50%). 

In  anul  univ.  1994/1995  au  fost  înscrişi  559  studenţi  şi  studenter 
dintre  care  326  la  secţia  „Teologie  Pastorală",  152  la  secţia  „Teologie 
Litere"  şi  70  la  secţia  „Teologie  Asistenţă  socială".  Dintre  aceştia,, 
cinci  studenţi  şi  o  studentă  provin  din  Basarabia,  o  studentă  din  Bu¬ 
covina  şi  un  student  din  SUA,  tatăl  său  fiind  preot  acolo. 

In  luna  iunie  a  terminat  prima  promoţie  de  fete  de  la  secţia  „Teo¬ 
logie  —  Litere"  (Lb.  română)  şi  de  la  secţia  „Teologie  —  Asistenţă 
socială".  Menţionăm  că  în  cadrul  secţiei  „Teologie  Litere",  la  anii 
I,  II  şi  III  am  avut  şi  subsecţiile  Teologie  Lb.  engleză,  Teologie  Lb. 
germană  şi  Teologie  Limba  franceză.  La  cele  două  secţii  nou  create, 
studentele  au  avut  cursuri  comune  cu  cei  de  la  Teologie  Pastorală  — 
mai  ales  pentru  disciplinele  biblice,  istorice,  şi  sistematice.  Pentru  ma¬ 
teriile  de  profil,  cursurile  au  fost  predate  de  profesori  conferenţiari  şi 
lectori  de  la  Facultatea  de  Litere,  de  la  catedra  de  Psihopedagogie  din 
cadrul  Facultăţii  de  Ştiinţe,  din  Universitatea  „Lucian  Blaga"  Sibiu- 
Studenţii  de  la  „Teologie  pastorală11  au  făcut  cursuri  speciale  de  Pe¬ 
dagogie,  Didactică  şi  Metodică,  cu  prof.  Eugenia  Stroia,  precum  şi 
practică  pentru  Religie  la  diferite  şcoli  din  Sibiu. 

Activitatea  de  instruire  s-a  desfăşurat  în  bune  condiţiuni,  prin 
cursuri,  seminarii,  slujbe  zilnice  la  paraclis,  de  multe  ori  cu  meditaţii 
rostite  de  profesori,  iar  în  duminici,  în  cadrul  Sf.  Liturghii,  cu  predici 
rostite  de  câte  doi  studenţi  din  anul  IV. 

Examenele  şi  colocviile  s-au  desfăşurat  la  datele  stabilite  (ianua¬ 
rie  —  februarie  şi  iunie),  ţinând  seama  de  normele  din  întregul  învă¬ 
ţământ  universitar  din  ţara  noastră.  Exigenţa  cunoscută  a  cadrelor  di¬ 
dactice  s-a  putut  constata  şi  în  .cursul  acestui  an  univ.,  lucru  ce  re¬ 
zultă  din  numărul  mare  de  neclasificaţi  şi  repetenţi:  13  în  anul  I,  10 
în  anul  II,  5  în  anul  III  şi  1  în  anul  IV;  un  număr  de  8  studenţi 
cu  o  purtare  necorespunzătoare  au  fost  îndrumaţi  să  părăsească  Facul¬ 
tatea  noastră.  în  iunie  şi  septembrie  au  avut  loc  două  sesiuni  de  exa¬ 
mene  de  licenţă.  La  ambele  sesiuni  s-au  prezentat  şi  absolvenţi  ai  Fa¬ 
cultăţii  de  Teologie  din  Arad,  potrivit  instrucţiunilor  Ministerului  în¬ 
văţământului.  >i 

Consiliul  profesoral  s-a  întrunit  lunar,  în  ultima  vineri  a  fiecărei 
luni,  luând  diferite  măsuri,  mai  ales  cu  privire  la  procesul  de  învăţă¬ 
mânt.  Duhovnicul  Facultăţii  a  fost  prezent  în  fiecare  zi  în  Facultate, 
mai  mult  de  opt  ore. 

Şi  în  cursul  acestui  an  universitar,  câţiva  absolvenţi  ai  Facultă¬ 
ţii  noastre  au  beneficiat  de  burse  de  studii  în  străinătate:  Mihai  Să- 

săujan  (Viena),  Remus  Marian  (Berna),  Daniel  Mihoc  (Atena),  Visa- 
rion  Bălţat  (Atena),  Romică  Diaconu  (Oxford),  Dorinei  Dani  (Mir- 
fieid),  Corin  Condrea  (Strasbourg). 

II.  ACTIVITATEA  ŞTIINŢIFICA  A  PROFESORILOR 

Toate  cadrele  didactice  au  publicat  studii  şi  articole  în  presa  bi¬ 
sericească,  au  rostit  conferinţe  publice  în  Sibiu  şi  alte  localităţi,  au 
dat  interviuri  în  presă,  la  radio  şi  televiziune.  Principalele  lucrări  pu¬ 
blicate  de  profesori  sunt  următoarele: 

—  Pr.  prof.  dr.  Mircea  Păcurariu  a  publicat  în  limba  germană,  la 
Erlangen,  o  versiune  scurtă  a  cursului  de  Istoria  Bisericii  Române 
(622  p.).  Are  sub  tipar:  „Dicţionarul  teologilor  români  (510  p.)  şi  Re¬ 
voluţia  românească  din  Transilvania  şi  Banat  în  anii  1848 — 1849  — 

Contribuţia  Bisericii  (220  pagini  tipărite),  Istoria  Bisericii  Ortodoxe 
Române,  voi.  ITI  (600  p.)  care  vor  fi  terminate  în  cursul  lunii  decem¬ 
brie  1995;  broşura  Uniaţia  în  Transilvania  în  trecut  şi  astăzi  (Sibiu, 
1994,  71  p.);  diferite  articole  în  Telegraful  Român  şi  alte  periodice. 

—  Diac.  prof.  dr.  Constantin  Voicu:  Transilvania  —  istoric  şi  dăi¬ 
nuire  românească,  Bucureşti,  1995,  220  p.  (în  colaborare  cu  Ioan  N. 
Ciolan  şi  Mihai  Racoviţean),  Hristos  în  viaţa  şi  opera  Sfântului  Igna- 
tie  Teoforul  în  rev.  „Altarul  Banatului",  nr.  10 — 12,  1994,  p.  15 — 38, 
precum  şi  o  serie  de  medalioane  de  Sfinţi  părinţi  şi  scriitori  bisericeşti 
in  „Telegraful  Român44’. 

—  Pr.  prof.  dr.  Dumitru  Abrudan  a  redactat,  în  continuare,  ve¬ 
chea  foaie  şaguniană  „Telegraful  Român",  în  care  a  publicat  peste 
15  articole,  dări  de  seamă,  cronici  etc.  A  coordonat  volumul  „Acade¬ 
mia  teologica  din  Oradea,  70  de  ani  de  la  înfiinţare"  în  care  a  publi¬ 
cat  cinci  medalioane  de  foşti  profesori. 

—  Pr.  prof.  dr.  Vasile  Mihoc  a  redactat  foaia  „Iisus  Biruitorul14, 
la  care  a  asigurat  permanent  rubrica  „Orizonturi  biblice",  cu  peste 
10  articole  de  Noul  Testament;  a  publicat  broşura  „Procesul  Mântui¬ 
torului"  (60  p.).  i  .  1  «  »’ 

—  Pr.  prof.  dr.  Aurel  Jivi  a  tradus  şi  publicat  lucrarea  istoricului 
american  Keith  Hitchins  de  la  Universitatea  statului  Illinois,  „Orto¬ 
doxie  şi  naţionalitate.  Andrei  Şaguna  şi  românii  din  Transilvania, 
1846 — 1873  (343  p.).  A  publicat  studiul  Traducători  şi  traduceri  în  re¬ 
laţiile  bisericeşti  dintre  Răsărit  şi  Apus  (secolele  XI — XVI)  în  „Revis¬ 
ta  Teologică",  nr.  3,  1995;  şi  „Dascăli  bănăţeni44  la  Academia  Teologi¬ 
că  din  Oradea,  în  volumul  „Academia  Teologică  din  Oradea,  70  de 
ani  de  la  înfiinţare". 

—  Pr.  prof.  dr.  Ilie  Moldovan  a  publicat  studiile:  Rechtfertigung 
und  Vergottligung  in  den  Psalmen  şi  Die  Taufe  als  Aufruf  zur  Eben- 
biedlichkeit  mit  Cfrists,  în  revista  germană  „Studien“  Heft  23,  1995, 
p.  93 — ICO  şi  304 — 321,  precum  şi  articole  în  periodicele  noastre  bise¬ 
riceşti. 

—  Pr.  prof.  dr.  Ioan  Floca  a  colaborat  la  Telegraful  Român  şi 
„îndrumătorul  bisericesc"  de  la  Sibiu. 

—  Pr.  prof.  dr.  Liviu  Streza:  Tradiţie  şi  înnoire  în  Liturghia  orto¬ 
doxă,  în  Revista  Teologică  nr.  2,  1995,  la  care  se  adaugă  articole  în 
periodicele  bisericeşti  sibiene,  ca  răspunsuri  la  anumite  probleme  li¬ 
turgice. 

—  Diacon  Lector  Dorin  Oancea  a  scris:  Strukturen  săkularen  Den - 
kens  in  Gregor  von  Nyssas,  „Apologetisches  Wort  zum  Hexaemeron" 
în  curs  de  apariţie  într-un  volum  dedicat  Sf.  Grigorie  de  Nissa  de  Fa¬ 
cultatea  de  Teologie  din  Atena.  —  „Casa  —  locuinţă  ca  realitate  teo¬ 
logică4',  studiu  publicat  în  revista  „Transilvania44  1 — 2/1994.  —  Struc¬ 
turi  teologice,  filozofice  şi  ştiinţifice  în  „Cuvântul  apologetic  la  He- 
xaemeron“,  al  Sf.  Grigorie  de  Nisa“,  Studiu  publicat  în  nr.  1 — 2/1995 
al  revistei  „Saeculum44.  —  Christsein,  Religion  und  Religionen:  „Eine 
gestern  und  heute  wichtige  Frage".  Comunicare  prezentată  la  Acade¬ 
mia  luterană  din  Sibiu,  cu  ocazia  comemorării  lui  Dietrich  Bonhoeffer. 
In  curs  de  publicare. 

Aproape  toţi  profesorii  au  rostit  conferinţe  publice  în  Sibiu  şi  în 
alte  localităţi:  Pr.  prof.  dr.  Mircea  Păcurariu  (una  la  Sibiu,  câte  una  la 
Braşov,  Râmnicu  Vâlcea,  Făgăraş,  Bucureşti);  Pr.  prof.  dr.  Dumitru 
Abrudan  (Oradea),  Pr.  prof.  dr.  Vasile  Mihoc  (patru  la  Sibiu,  două  la 
Bucureşti,  câte  una  la  Arad,  Timişoara,  Alba  Iulia,  Blaj,  Oradea,  Si¬ 
ghişoara);  Pr.  prof.  dr.  llie  Moldovan  (câte  una  la  Bucureşti,  Braşov, 
Timişoara,  Oradea,  Arad,  Alba-Iulia,  Baia-Mare,  Buzău,  Botoşani, 
Miercurea  Ciuc,  Soveja  -  Vrancea);  Pr.  prof.  dr.  Liviu  Streza  (două 
la  Sibiu). 

Participări  la  emisiuni  Radio  şi  TV  Bucureşti  sau  posturi  locale: 
Pr.  prof.  dr.  Mircea  Păcurariu  (2  la  Radio,  3  la  TV);  Pr.  prof.  dr.  Va¬ 
sile  Mihoc  (8  la  TV,  câteva  la  Radio);  Pr.  prof.  dr.  Aurel  Jivi  (2  la 
TV  şi  2  la  Radio);  Pr.  prof.  dr.  Ilie  Moldovan  (3  la  Radio,  3  la  TV);  Pr. 
prof.  dr.  Liviu  Streza  (2  la  Radio,  5  la  TV),  pr.  lect.  M.  Ielciu  la  Radio. 

Participări  la  Congrese  şi  Simpozioane  peste  hotare:  Pr.  prof.  dr. 
Vasile  Mihoc:  Conferinţa  asupra  traducerii  Bibliei  şi  a  50-a  Adunare 
generală  a  Societăţii  de  Studii  de  Noul  Testament  (Praga,  30  iulie  — 
4  august  1995);  al  Vll-lea  Congres  al  teologilor  biblişti  ortodocşi  (Ne- 
sebar  —  Bulgaria,  10 — 14  septembrie;  Simpozionul  internaţional  — 
interconfesional  şi  interdisciplinar  —  cu  prilejul  aniversării  a  1900  de 
ani  de  la  scrierea  Apocalipsei  (Atena  şi  Insula  Patmos,  18  septembrie 
1995);  al  XlV-lea  Colocviu  ecumenic  paulin  (Roma,  25 — 30  septem¬ 
brie  1995). 

—  Pr.  prof.  dr.  Aurel  Jivi:  la  lucrările  Subcomisiei  de  dialog  teo¬ 
logic  între  ortodocşi  şi  protestanţi  (Chembesy  —  Elveţia,  7 — 8  apri¬ 
lie  1995). 

—  Diac.  prof.  dr.  Constantin  Voicu:  un  Simpozion  al  Asociaţiei 
„Pro  Oriente"  din  Viena  (5 — 10  octombrie  1994). 

—  Pr.  prof.  dr.  Liviu  Streza:  Congresul  al  XV-lea  al  „Societas  Li¬ 
turgica"  (Dublin,  14 — 19  august  1995),  continuând  cu  un  schimb  de  ex¬ 
perienţă  la  Colegiul  teologic  din  Mirfield  —  Anglia  (20  august  —  & 
octombrie  1995). 

—  Diac.  Lector  Dorin  Oancea:  la  lucrările  simpozionului  organi¬ 
zat  de  Facultatea  de  teologie  ortodoxă  din  Cluj-Napoca,  la  festivită¬ 
ţile  prilejuite  de  împlinirea  a  50  de  ani  de  la  redeschiderea  Facultăţii 
de  Teologie  din  Graz  (iunie  1995). 

—  Pr.  lector  Mihai  Iosu  a  făcut  o  călătorie  de  studii  în  Franţa, 
având  contacte  cu  diferiţi  preoţi  catolici  sau  pastori  protestanţi  (iulie 
—  august  1995),  iar  Preparator  Ciprian  Streza  a  efectuat  o  excursie 
de  studii  şi  documentare  la  Muntele  Athos  (septembrie  1995). 

III.  ALTE  ASPECTE  DIN  ACTIVITATEA  PROFESORILOR 

Un  număr  de  profesori  de  la  Facultatea  noastră  predau  şi  la  câ¬ 
teva  din  Facultăţile  create  după  1989:  Dumitru  Abrudan,  Constantin 
Voicu,  Aurel  Jivi  şi  Liviu  Streza  la  Oradea,  Ilie  Moldovan  la  Alba  Iu- 
lia,  Ioan  Floca  şi  Sebastian  Şebu  la  Cluj-Napoca.  Prezenţa  lor  la  aces¬ 
te  Facultăţi  este  necesară,  întrucât  studenţii  acestora  dobândesc  o 
pregătire  corespunzătoare,  dar  este  în  detrimentul  Facultăţii  noastre, 
căci  se  produc  multe  schimbări  de  ore,  iar  activitatea  „ştiinţifică" 
scade. 

—  Diac.  prof.  dr.  Constantin  Voicu  este  membru  în  Comisia  Na¬ 
ţională  de  evaluare  şi  acreditare  a  Facultăţilor  de  Teologie  ortodoxe, 
catolice,  greco-catolice,  protestante  şi  neoprotestante  înfiinţate  după 
1989. 

—  Pr.  prof.  dr.  Dumitru  Abrudan  este  membru  în  Comisia  Supe¬ 
rioară  pentru  atestarea  cadrelor  didactice. 

—  Pr.  prof.  dr.  Vasile  Mihoc  este  delegat  de  Sf.  Sinod  pentru  în¬ 
drumarea  publicaţiei  „Oastea  Domnului".  Este  ales  în  conducerea 
Asociaţiei  medical-creştine  „Christiana"  cu  sediul  în  Bucureşti.  De 
asemenea  îndeplineşte  serviciile  religioase  la  capela  Spitalului  de  psi¬ 
hiatrie  din  Sibiu. 

—  Pr.  prof.  dr.  Ilie  Moldovan  participă  activ  în  Societatea  „Pro 
vita"  şi  în  cadrul  unor  cercetări  sociologice  —  antropologice  în  satul 
Jacu  Românesc  —  jud.  Mureş  şi  la  Mănăstirea  Recea  —  jud.  Mureş. 

—  Pr.  prof.  dr.  Ioan  Floca  ocupă  şi  postul  de  consilier  juridic  la 
Arhiepiscopia  Sibiului. 

—  Diac.  lector  Dorin  Oancea  a  mijlocit  o  serie  de  contacte  cu  Fa¬ 
cultăţile  de  Teologie  din  afara  hotarelor,  mai  cu  seamă  din  Austria, 
(de  pildă,  un  „parteneriat"  cu  Facultatea  de  Teologie  din  Graz).  în 
octombrie  1994  a  condus  un  grup  de  profesori  şi  studenţi  teologi  din 
Graz  prin  ţară  şi  a  mijlocit  întâlnirea  lor  cu  cadre  didactice  şi  stu¬ 
denţi  ai  Facultăţii  noastre,  ai  Institutului  Protestant  din  Sibiu  şi  ai  Fa- 


VIAŢA  BISERICEASCA 


99 


* 

cultăţii  protestante  din  Viena,  toţi  reuniţi  în  aula  Facultăţii  „Andrei 
Şaguna". 

Câţiva  profesori  titulari  au  făcut  parte  din  comisiile  de  concurs 
pentru  ocuparea  unor  posturi  vacante  la  alte  Facultăţi  de  Teologie. 
Doi  profesori  au  prezidat  examene  de  bacalaureat  la  Seminarii  teolo¬ 
gice:  Mircea  Păcurariu  la  Rm,  Vâlcea  şi  Constantin  Voicu  la  Cluj- 
Napoca.  Alţii  au  prezidat  conferinţe  ale  preoţilor  din  Arhiepiscopia 
Sibiului.  Mai  mulţi  părinţi  profesori  au  rostit  predici  în  Catedrala 
mitropolitană  sau  în  alte  biserici  din  Sibiu  şi  din  diferite  parohii  din 
ţară. 

In  cursul  lunii  iulie  1995  s-a  convocat  la  Facultate  seria  a  80-a  a 
cursurilor  de  îndrumare  misionară  şi  socială  a  unor  preoţi  din  Arhi¬ 
episcopia  Sibiului.  Au  predat  profesorii:  Mircea  Păcurariu,  Liviu  Stre- 
za,  Ioan  Floca,  Ilie  Moldovan  şi  Aurel  Jivi.  Cu  acest  prilej  s-a  consti¬ 
tuit  „Asociaţia  foştilor  studenţi  ai  Facultăţii  de  Teologie  „Andrei  Şa- 
guna"  şi  s-a  ales  un  comitet  provizoriu  de  conducere.  Menţionăm  că 
o  Asociaţie  similară  a  luat  fiinţă  în  America,  încă  din  1993  (cu  peste 
30  de  membri)  sub  preşedinţia  de  onoare  a  P.  S.  Episcop  Nathanail 
Popp,  preşedinte  activ  fiind  preotul  Remus  Grama  din  Cleveland. 

Biblioteca  Mitropoliei  (folosită,  însă,  de  Facultatea  de  Teologie),  a 
fost  în  permanenţă  deschisă  între  orele  7 — 22,  inclusiv  sâmbăta.  Nu¬ 
mărul  cărţilor  şi  revistelor  consultate  se  ridică  la  aproximativ  14  000 
exemplare. 

în  cursul  acestui  an  univ.  au  fost  achiziţionate  un  număr  de  408 
cărţi  din  care  210  exemplare  plătite  de  Mitropolie  (1.180.547  lei)  şi  198 
exemplare  donate  de  către  părinţii  profesori,  oaspeţi  din  străinătate, 
Institutul  Teologic  Protestant  din  Sibiu,  diferiţi  preoţi,  foşti  studenţi 
ai  Facultăţii  noastre.  In  chip  deosebit  trebuie  menţionată  „Enciclope¬ 
dia  britanică"  (în  37  voi.,  cu  2800  dolari,  Britanica  Atlas,  Webster's 
Third  New  International  Dictionary  (3  voi.),  a  căror  procurare  a  fost 
subvenţionată  mai  ales  de  preoţi  din  protopopiatul  Braşov  şi  achiziţio¬ 
narea  Enciclopediei  „Grand  Larousse"  (10  voL,  350.000  lei  din  fondul 
Mitropoliei). 

IV.  ACTIVITATEA  STUDENŢILOR 

în  cursul  anului  univ.  un  număr  apreciabil  de  studenţi  au  activat 
în  Liga  tineretului  ortodox  —  filiala  Sibiu.  Prin  Ligă,  un  număr  de  15 
studenţi  au  călătorit  în  străinătate.  In  fiecare  joi  seara,  Liga  a  orga¬ 
nizat  conferinţe  în  aula  Facultăţii,  la  care  au  fost  invitaţi  fie  profe¬ 
sori,  fie  personalităţi  ale  vieţii  bisericeşti  din  afara  Sibiului  (episcopi, 
părinţi).  In  prima  săptămână  din  Postul  Crăciunului  şi  din  Postul  Paş¬ 
tilor  aceeaşi  Ligă  a  organizat  „Sărbătorile  ortodoxiei"  câte  un  ciclu 
.  de  conferinţe,  tot  în  aula  Facultăţii  la  care  au  fost  invitaţi  I.  P.  Mitro¬ 
polit  Antonie  şi  alţi  ierarhi,  precum  şi  profesorii  Facultăţii.  Studen¬ 
tele  la  secţia  „Teologie  —  Asistenţă  socială"  s-au  implicat  în  viitoa¬ 
rea  lor  misiune,  prin  vizite  în  spitale,  azile,  cămine  etc. 

In  cursul  lunii  decembrie  1994  grupuri  de  studenţi  au  colindat  pe 
înalt  Prea  Sfinţitul  Mitropolit,  pe  părinţii  profesori  sau  diferite  per¬ 
soane  din  oraş.  în  penultima  zi  de  cursuri  din  decembrie  au  susţinut 
tradiţionalul  concert  de  colinde  din  catedrala  mitropolitană.  Un  cor 
restrâns  a  fost  solicitat  adeseori  de  Rectoratul  Universităţii  (la  des¬ 
chiderea  festivă  a  cursurilor  în  octombrie  1994,  la  festivitatea  decer¬ 
nării  titlului  de  „Doctor  Honoris  Causa"  unor  personalităţi  ştiinţifice 
sau  cu  alte  ocazii. 

în  zilele  de  sărbători  de  peste  săptămână,  corul  studenţilor  a  dat 
răspunsurile  la  Liturghia  oficiată  în  catedrala  mitropolitană. 

Un  număr  restrâns  de  studenţi  sau  studente  de  la  cursurile  apro¬ 
fundate  (maşter)  au  predat  Religia  (câte  o  jumătate  de  normă)  la  dife¬ 
rite  şcoli  din  Sibiu. 

Formarea  spirituală  a  studenţilor  s-a  realizat  printr-un  lector  şi 
un  preparator,  amândoi  cu  atribuţii  de  duhovnic,  dar  şi  prin  ceilalţi  pro¬ 
fesori  care  slujesc  mereu  în  capela  Facultăţii.  Se  fac  zilnic  slujbe  di¬ 
mineaţa  (Utrenia,  iar  miercurea,  vinerea  şi  duminica  Liturghia)  şi  sea¬ 
ra  (Vecernia  sau  o  rugăciune  mai  scurtă).  Notăm  că  la  slujbele  din 
capelă  participă  studenţii  şi  studentele  de  la  toate  secţiile.  Au  fost 
scutite  de  prezenţă  la  slujbe  doar  studentele,  în  timpul  iernii,  întru¬ 
cât  multe  locuiesc  destul  de  departe  de  Facultate. 

Toţi  studenţii  şi  studentele  Facultăţii  s-au  spovedit  şi  împărtăşit 
cel  puţin  de  două  ori  pe  an,  în  Postul  Crăciunului  şi  Postul  Paştilor. 
Spovedania  a  făcut-o  duhovnicul  lector  sau  preoţi  în  vârstă  şi  cu  ex¬ 
perienţă  anume  invitaţi  în  acest  scop  la  Facultate.  Au  fost  însă  mulţi 
studenţi  care  s-au  spovedit  la  diferiţi  duhovnici  cunoscuţi  de  la  mă¬ 
năstirile  Sâmbăta  şi  Frăsinei. 

în  internatul  şcolii  au  fost  cazaţi  130  de  studenţi.  Din  cei  „ex¬ 
terni",  unii  locuiesc  cu  părinţii  în  Sibiu,  alţii  stau  „în  gazdă“,  dar  cu 
aprobarea  Decanatului.  Pentru  studente  s-a  amenajat  un  mic  internat 
(20  de  locuri)  într-o  clădire  de  pe  strada  Centumvirilor,  proprietatea 
Arhiepiscopiei,  pusă  la  dispoziţia  Facultăţii  prin  bunăvoinţa  înalt  Prea 
Sfinţitului  Mitropolit  Antonie.  Alte  fete  stau  „în  gazdă“,  dar  tot  cu 
aprobarea  Decanatului  sau  în  internatele  „Liceului  Sanitar14  şi  „Li¬ 
ceului  de  Industrie  Alimentară",  unde  li  se  serveşte  şi  masa  contra- 
cost. 

Studenţii  şi  studentele  din  cele  două  internate  ale  Facultăţii  noas¬ 
tre  au  luat  masa  la  cantina  proprie,  din  strada  Centumvirilor,  aflată 
acum  sub  conducerea  „Serviciului  Social14  al  Universităţii  sibiene. 

Studenţii  cu  medii  peste  8,50  au  beneficiat  de  burse  integrale  din 
partea  Ministerului  învăţământului;  cei  cu  posibilităţi  materiale  redu¬ 
se  au  avut  „burse  sociale".  Câţiva  dintre  ei  au  primit  bilete  de  caza¬ 
re  şi  masă  gratuite  în  diferite  staţiuni  în  timpul  vacanţelor.  Toţi  au  be¬ 
neficiat  de  reduceri  la  biletele  de  tren  în  cursul  întregului  an  uni¬ 
versitar. 

V.  VIZITE 

Şi  în  acest  an  univ.  Facultatea  noastră  a  fost  vizitată  de  o  seamă 
de  personalităţi  de  peste  hotare,  între  care  menţionăm: 

—  un  grup  de  studenţi  ai  Facultăţii  de  Teologie  catolică  din  Graz 
şi  un  altul  de  la  Facultatea  de  Teologie  protestantă  din  Viena  (oc¬ 
tombrie  1994); 

—  profesori  şi  studenţi  de  la  Bath  College  of  Higher  Education 
(aprilie  1995). 

Matti  Sidoroff,  preot,  în  Serv.  AIDROM  Bucureşti,  însoţit  de  un 
grup  de  ortodocşi  finlandezi  (8  iunie  1995). 

—  membri  ai  Frăţiei  „Sf.  Elie“  din  St.  Remp  des  Montbarel  (Fran¬ 
ţa)  (9  aug.  1995), 

—  un  grup  de  vizitatori  germani  (29  august  1995). 

Prof.  Sava  Aguridis  de  la  Facultatea  de  Teologie  din  Atena,  care 
a  susţinut  şi  o  conferinţă  în  aula  Facultăţii. 

Din  ţară,  reţinem  vizita  neoficială  a  profesorului  Emil  Constanti- 
nescu,  rectorul  Universităţii  din  Bucureşti  (mai  1995)  şi  a  d-lui  Sterie 
Paris,  secretar  general  al  Societăţii  de  cultură  macedo-română  din 
Bucureşti  (27  iunie  1995). 

VI.  PIERDERI 

In  cursul  acestui  an  univ.  au  trecut  la  cele  veşnice  trei  dintre 
profesorii  şi  ostenitorii  de  altă  dată  ai  Facultăţii:  preotul  profesor 
Teodor  Bodogae  (f  noiembrie  1994),  preotul  Ioan  Beju,  fostul  con¬ 
ducător  al  bibliotecii  mitropolitane  (t  februarie  1995)  şi  preotul  Dr. 
Simion  Radu  fost  bibliotecar,  apoi  duhovnic  asistent  la  şcoala  noas- 
Iră  (j*  martie  1995).  Toţi  au  fost  prohodiţi  în  catedrala  mitropolitană, 
iar  cuvântările  funebre  au  fost  rostite  de  decanul  Facultăţii. 

VII.  ACTIVITATEA  ADMINISTRATIV-GOSPODÂREASCÂ 

Şi  în  acest  an  univ.,  în  măsura  posibilităţilor  financiare  şi  datori¬ 
tă  unor  subvenţii  din  partea  Mitropoliei,  a  Universităţii,  a  Episcopiei 
misionare  ortodoxe  române  din  America,  s-au  procurat  o  serie  de  a- 
parate  absolut  necesare  procesului  de  învăţământ  şi  bibliotecii:  două 
computere  noi,  Pentium  şi  486  „Hewlet  Packard",  la  care  se  adaugă 
unul  mai  vechi  primit  prin  mijlocirea  unui  preot  din  SUA  şi  un  Xerox. 
Din  donaţii  s-a  cumpărat  un  clopot  din  bronz  de  33  kg. 

Din  banii  primiţi  de  la  Episcopia  misionară  din  America  am  pro¬ 
curat  material  de  reverenzi  pentru  40  de  absolvenţi. 

Problema  gravă  cu  care  ne  confruntăm  este  lipsa  de  spaţiu  sufi¬ 
cient  pentru  cursuri  şi  seminarii  la  un  număr  atât  de  mare  de  studenţi 
şi  studente.  Greutăţile  financiare  prin  care  trece  întreaga  ţară  ne-au 
împiedicat  şi  in  acest  an  să  începem  supraetajarea  unei  aripi  din  clă¬ 
direa  Facultăţii,  în  vederea  amenajării  a  două  mari  amfiteatre,  care  ar 
rezolva  în  mare  măsură  această  lipsă  de  spaţiu. 

DECAN, 

Pr.  prof.  dr.  Mircea  Păcurariii 

IMF3RTAITTE  REUNIUNI  INTERNATIONALE  DE  STUDI! 

ALE  NOULUI  TESTAMENT 

Anul  1995  a  fost  cum  nu  se  poate  mai  bogat  în  importante  eveni¬ 
mente  legate  de  studiul  Noului  Testament.  Primul  dintre  aceste  eve¬ 
nimente  l-a  constituit  A  50-a  Adunare  Generală  a  Societăţii  de  Studii 
ale  Noului  Testament ,  care  s-a  ţinut  la  Praga,  la  sfârşitul  lui  iulie  şi 
începutul  lui  august  a.  c.,  precedată  de  o  Conferinţă  asupra  traducerii 
Bibliei.  Iar  ultimul  a  fost  Simpozionul  biblic  ecumenic  (Atena,  25  -  28 
octombrie).  Autorul  acestor  rânduri  a  avut  privilegiul  de  a  fi  fost  in¬ 
vitat  şi  de  a  fi  participat  la  toate  aceste  manifestări,  în  calitate  de 
specialist  român  în  domeniul  studiilor  neotestamentare. 

Conferinţa  asupra  traducerii  Bibliei  (Praga,  30-31  iulie  1995)  şi 
A  50-a  Adunare  Generală  a  Societăţii  de  Studii  ale  Noului 
Testament  (Praga,  31  iulie  -  4  august  1995) 

Societatea  de  Studii  ale  Noului  Testament  (Studiorum  Novi  Tes- 
tamenti  Societas,  prescurtat:  S.N.T.S.)  este  cea  mai  cuprinzătoare  aso¬ 
ciaţie  mondială  a  specialiştilor  în  domeniu.  Din  ea  fac  parte  aproxi¬ 
mativ  950  cercetători  consacraţi  în  domeniul  studiilor  neotestamentare 
din  întreaga  lume.  După  regulamentul  Societăţii,  acceptarea  unui  nou 
membru  se  face  de  către  consiliul  ei  de  conducere,  la  recomandarea 
bine  motivată  —  cu  referate  detaliate  asupra  operei  ştiinţifice  a  can¬ 
didatului  —  făcută  de  doi  dintre  membrii  mai  vechi.  S.N.T.S.  numără 
până  acum  foarte  puţini  membri  ortodocşi,  din  Grecia  şi  din  diaspora 
ortodoxă.  Şi  din  acest  punct  de  vedere,  comunismul  a  însemnat  o  ba¬ 
rieră  de  netrecut  pentru  specialiştii  ortodocşi  —  puţini  câţi  sunt  — 
din  ţările  din  Est.  în  acest  an,  pentru  prima  dată,  au  participat,  deo¬ 
camdată  cu  titlul  de  invitaţi,  şi  câţiva  biblişti  ortodocşi  din  Est:  doi 
din  Rusia  (Arhim.  Prof.  Januarie  Ivliev  şi  Prof.  A.  A.  Alexeev),  şi  câ¬ 
te  un  teolog  din  România  (Pr.  Prof.  Vasile  Mihoc)  şi  Bulgaria  (Prof. 
Ivan  Dimitrov).  Din  România  a  participat,  de  asemenea,  Prof.  Dr.  Hans 
Klein,  de  la  Institutul  Teologic  Protestant  ramura  Evanghelică-lute- 
rană  din  Sibiu,  membru  al  S.N.T.S.  ,  ~  . 

Adunarea  Generala  a  S  N.T.S.  din  acest  an  a  fost  precedată,  în 
zilele  de  30  -31  iulie,  de  o  Conferinţă  asupra  traducerii  Bibliei,  orga¬ 
nizată  de  Societatea  Bib  ică  Cehă  în  colaborare  cu  Societăţile  Biblice 
Unite  (United  Bible  Societies).  Ca  membru  al  Societăţii  Biblice  Inter- 
contesionale  din  România  şi  ca  unul  care  sunt  angajat  in  realizarea 
traducerii  ecumenice  a  Bibliei  în  limba  română,  am  fost  invitat  şi  la 
această  conferinţă. 

La  Conferinţa  asupra  traducerii  Bibliei  au  participat,  pe  lângă  teo¬ 
logi  cehi  angajaţi  în  traducerea  Bibliei  în  limba  lor  şi  trei  consultanţi 
din  partea  United  Bible  Societies:  P.  Elingworth,  M.  Jinbachian  şi  C. 
Buzzetti.  Au  fost  prezentate  următoarele  referate  (urmate  de  discuţii): 
Teoria  contemporană  a  traducerii  Bibliei  (Petr  Pokorny,  Cehia);  Echi- 

valenţa  dinamică  ca  o  construcţie  culturală  (S.  Crisp,  Anglia);  Pro- 
bleme  privind  echivalenta  dinamică  ilustrate  din  limba  gbaya  (Philip 
Ncss,  Kenya);  Clasificare  a  teoriei  traducerii  biblice  in  scop  practic 
(Carlo  Buzzetti,  Italia);  Iudeii  in  traducerile  recente  ale  Evangheliilor 
şi  ale  Faptelor  Apostolilor  (P.  Elingworth,  Anglia);  Motive  şi  reguli 
ale  traducerii  Bibliei  (K.  Haacker,  Germania);  Traducerea  poeziei 
ebraice  (Prof.  S.  Segert);  Echivalenţi  intre  limbi  şi  culturi  in  tradu¬ 
cerea  Bibliei  (K.  A.  van  der  Jagt,  Olanda);  Noi  traduceri  ale  Bibliei  în 
limba  cehă  după  Traducerea  ecumenică  cehă  (Z.  Sâzava,  Cehia);  Ni¬ 
velul  intenţionat  la  traducerea  Bibliei  în  limba  rusă  literară  (A.  A.  Ale- 
xeev,  Moscova);  Experienţe  pozitive  şi  negative  în  folosirea  metodei 
lui  Nida  pentru  traducerea,  în  1983,  a  Bibliei  în  limba  afrikaans  (B. 
Lategan,  Africa  de  Sud);  şi  Modele  de  traducere  şi  consecinţele  lor 
pentru  critica  traducerii  (D-na  H.  Salevsky,  Germania). 

La  a  50-a  Adunare  Generală  a  S.N  T.S.  au  luat  parte  aproape  ju¬ 
mătate  dintre  membrii  societăţii,  numărul  participanţilor,  împreună  cu 
invitaţii  nemembri  ai  Societăţii,  ridicându-se  la  450  persoane. 

Marţi,  1  august,  după  o  rugăciune  comună  în  Biserica  Sf.  Adal- 
bert  din  Praga,  a  avut  loc,  în  aula  Carolinum  de  la  Universitatea  Ca- 
rol  din  Praga,  şedinţa  festivă  de  deschidere  a  Adunării  Generale,  cu 
participarea  ministrului  ceh  al  culturii,  a  rectorului  Universităţii  şi  a 
decanilor  celor  trei  facultăţi  de  teologie  (catolică,  protestantă  şi  hu- 
sită)  ale  Universităţii  pragheze.  Preşedintele  în  funcţiune  al  S.N.T.S., 
Prof.  Petr.  Pokorny  (Facultatea  de  Teologie  Protestantă  din  Praga), 
încheindu-şi  mandatul,  a  predat  ştafeta  noului  preşedinte,  Pr.  Prof. 
Albert  Vanhoye  (Institutul  Biblic  Pontifical  din  Roma),  cunoscut  în 
întreaga  lume  mai  ales  pentru  cercetările  sale  asupra  Epistolei  către 
Evrei.  Un  crâmpei  din  aceste  cercetări  l-a  reprezentat  şi  magnifica 
expunere  prezidenţială  a  Prof.  A.  Vanhoye,  intitulată  Teleosis  (desă¬ 
vârşirea,  n.  n.)  a  lui  Hristos,  punct  capital  al  hristologiei  sacerdotale 
a  Epistolei  către  Evrei.  ■ 

In  continuare,  lucrările  s-au  desfăşurat  —  în  sesiuni  plenare  şi  în 
cadrul  a  18  seminarii  —  la  Facultatea  de  Arhitectură  şi  la  Facultatea 
de  Inginerie.  Cele  trei  zile  cât  au  durat  lucrările  (1 — 3  august),  cu  un 
program  încărcat,  de  dimineaţa  până  seara,  au  fost  pentru  toţi  parti¬ 
cipanţii  nu  numai  zile  de  susţinut  efort  ştiinţific,  ci  şi  de  nespusă  în¬ 
cântare  intelectuală,  dat  fiind  interesul  deosebit  al  temelor  precum  şi 
calitatea  expunerilor  prezentate  şi  a  discuţiilor  în  jurul  acestora.  Cele 
mai  noi  direcţii  de  cercetare  în  domeniul  studiilor  neotestamentare, 
prezentarea  şi  evaluarea  critică  a  diferitelor  metode  de  abordare  a 
textului  inspirat  al  Noului  lestament,  teme  privind  utilizarea  Vechiu¬ 
lui  Testament  de  către  autorii  neotestcmentari  şi  de  plasarea  scrieri¬ 
lor  Noului  Teste  ment  în  contextul  istoric  şi  spiritual  al  epocii  în  care 
ele  au  fost  redactate,  teme  de  teologie  a  Noului  Testament,  relevarea 
actualităţii  scrierilor  sfinte  în  abordarea  problemelor  contemporane, 
iată  tot  atâtea  aspecte  ale  cercetării  neotestamentare  care  şi-au  aflat 
locul  în  cadrul  lucrărilor  Adunării. 

Lucrările  în  plen  s-au  desfăşurat  după  cum  urmează: 

In  după-amiaza  zilei  de  marţi,  după  două  referate  scurte:  Iisus  — 
tradiţie  şi  idolatrie  (Dr.  K.  -  G.  Sandelin);  Proclamarea  judecăţii  şi  ce¬ 
rinţa  iubirii.  Luca  6,  24-26. 27  In  cadrul  propovăduirii  creştinismului 
primar  (Prof.  Dr.  H.  Klein),  a  fost  prezentat  primul  referat  principal: 
Fiul  Omului:  Unul  care  mănâncă  şi  bea  (Prof.  Dr.  H.  C.  Kee).  Miercuri, 
după  un  referat  principal:  Mântuire,  har  şi  fapte  in  scrierile  târzii  din 
Corpus  Paulinum  (Prof.  Dr.  I.  H.  Marshall),  au  urmat  lucrări  în  semi- 
narii,  iar  după-amiaza  a  fost  dedicată  vizitării  Galeriei  Naţionale  de 
Artă  de  la  Castelul  din  Praga.  Un  al  treilea  referat  principal:  Procesul 
de  relectură  in  literatura  ioaneică  (Prof.  Dr.  J.  Zumstein),  a  ocupat 
prima  parte  a  dimineţii  zilei  de  joi,  iar  în  continuare,  până  la  prânz, 
s-a  lucrat  în  seminarii.  După-amiaza,  au  fost  prezentate  concomitent, 
în  săli  diferite,  câte  trei  referate,  fiecare  putând  să-şi  aleagă  femele 
preferate.  întâi:  Mântuirea  in  afara  credinţei  in  Iisus  Hristos.  Obser¬ 
vaţie  asupra  a  trei  pasaje  din  Faptele  Apostolilor  (Prof.  Dr.  M.  Du- 
mais);  Soarele ,  luna  şi  stelele  in  Mc  13,  24-25  (Prof.  Dr.  B.  M.  F.  Van 
Iersel);  şi  Originea  citatului  veterotestamentar  din  In  7,  38  (Prof.  Dr. 
M.  J.  J.  Menken).  Iar  apoi:  Studiul  Noului  Testament  şi  analiza  dis¬ 
cursului:  o  privire  asupra  cercetării  recente  (Prof.  S.  E.  Porter);  Cea¬ 
laltă  femeie.  Observaţii  sincronice  şi  diacronice  asupra  textului  din 
Gal  4,  21-5,1  (Dr.  M.  Bachmann);  Renaştere  ca  Hristos  şi  ritualuri 
inifiatice  ale  camerei  de  nuntă  in  Evanghelia  lui  Filip  (Dr.  M.  Franz- 
mann).  Ziua  s-a  încheiat  cu  o  nouă  şedinţă  plenară,  la  care  a  fost  pre¬ 
zentat  al  patrulea  referat  principal:  Curăţirea  templului  şi  hristologia 
Evangheliei  de  la  Ioan  (Prof.  Dr.  U.  Schnelle). 

La  seminarii  s-a  lucrat  în  18  grupe,  în  săli  şi  cu  teme  diferite,  fapt 
care  a  permis  practic  implicarea  fiecăruia  dintre  participanţi  în  apro¬ 
fundarea  unor  subiecte  alese  în  conformitate  cu  preferinţele  şi  cu  pre¬ 
ocupările  personale. 

Sub  auspiciile  cardinalului  Miloslav  Vlk,  arhiepiscop  de  Praga, 
ale  seniorului  sinodal  protestant  Pavel  Smetana  şi  ale  Patriarhului  Bi¬ 
sericii  Husite  Josef  Spak  precum  şi  ale  Ministrului  Educaţiei,  Ivan 
Filip,  în  seara  zilei  de  1  august  a  avut  loc  o  grandioasă  recepţie  în 
Insula  Zofin. 

După  încheierea  lucrărilor  Adunării,  pentru  zilele  de  4  -  6  august, 
programul  a  cuprins,  pentru  doritori,  o  serie  de  excursii,  la  alegere, 
în  diferite  părţi  ale  Cehiei. 

Prezenţa  semnatarului  acestor  rânduri  la  Adunarea  de  la  Praga 
va  avea,  cred,  urmări  importante  pentru  deschiderea  cercetării  bibli¬ 
ce  româneşti  —  şi,  în  general,  ortodoxe  —  spre  universalitate.  Prin 
intense  şi  repetate  discuţii  cu  prof.  Ulrich  Luz  (Basel),  care  a  fost  ales 
la  această  Adunare  „Deputy  President"  al  S.N.T.S.,  şi  cu  Prof.  Hans 
Klein  de  la  Institutul  Teologic  Protestant  din  Sibiu,  discuţii  la  care 
au  fost  asociaţi  apoi  şi  ceilalţi  invitaţi  ortodocşi  din  ţările  din  Estul 
Europei,  am  ajuns  la  hotărârea  organizării  unei  conferinţe  în  Româ¬ 
nia,  în  1998,  ia  care  să  participe  în  număr  egal  reprezentanţi  ai 
S.N.T.S.  şi  specialişti  în  domeniul  studiilor  neotestamentare  din  dife- 

ritele  ţări  ortodoxe.  Conferinţa  ar  urma  să  adune  între  60  şi  100  de 
participanţi,  rolul  ei  fiind  acela  de  a  crea  bazele  necesare  pentru  in¬ 
tegrarea  specialiştilor  ortodocşi,  cu  aportul  lor  specific,  de  mare  im¬ 
portanţă,  în  cadrul  S.N.T.S.  Propusă  în  final  în  plenul  Adunării,  ideea 
a  fost  primită  cu  entuziasm  de  toţi  participanţii. 

Următoarea  Adunare  Generală  a  S.N.T.S.  va  avea  loc  în  vara 
anului  viitor,  la  Strasbourg. 

Al  VII  1-lea  congres  al  teologilor  biblişti  ortodocşi 
(Nesebâr,  Bulgaria,  10-  15  sept.  1995) 

Intre  10-  15  sept.  a  avut  loc  la  Nesebâr  (localitate  al  cărei  vechi 
nume  grecesc  este  Mesembria),  în  Bulgaria  (pe  ţărmul  Mării  Negre, 
la  cca  100  km  sud  de  Varna),  Al  VlII-lea  Congres  al  teologilor  bi¬ 
blişti  ortodocşi. 

Acest  congres  a  fost  dedicat  memoriei  profesorului  Vasilios  Tsa- 
konas,  fost  decan  al  Facultăţii  de  Teologie  din  Atena,  recent  trecut 
la  cele  veşnice.  Tema  generală  a  congresului  a  fost  Epistola  către  Ga - 
lateni.  Probleme  de  traducere,  filologice,  ermineutice,  teologice.  în 
general,  temele  acestor  congrese  ale  bibliştilor  ortodocşi  sunt  consti¬ 
tuite  de  câte  una  din  cărţile  Noului  Testament.  Astfel,  temele  celor 
trei  congrese  anterioare  la  care  a  participat  şi  semnatarul  acestor  rân¬ 
duri  au  fost:  Faptele  Apostolilor  (Frankavilla  —  Peloponez,  Grecia, 
1988);  Apocalipsa  Sf.  Ioan  Teologul  (Nicosia  —  Cipru,  1991);  St.  Evan¬ 
ghelie  de  la  Matei  (Bucureşti,  1993).  (Referatele  prezentate  la  fiecare 
dintre  aceste  congrese  se  publică,  de  fiecare  dată,  în  câte  un  volum). 
Dată  fiind  actualitatea  şi  importanţa  realizării  de  noi  traduceri  ale  Bi¬ 
bliei  în  mai  toate  ţările  ortodoxe  şi  deoarece  la  acoperirea  cheltuie¬ 
lilor  congresului  şi-a  adus  o  contribuţie  esenţială  United  Bible  Socie- 
ties  (Societăţile  Biblice  Unite),  prima  parte  a  lucrărilor  a  fost  dedi¬ 
cată  unor  probleme  de  traducere  ale  textului  biblic. 

Congresul  a  fost  organizat  de  Societatea  greacă  de  studii  biblice 
(din  care  fac  parte  şi  câţiva  teologi  ortodocşi  din  alte  ţări  decât  Gre¬ 
cia,  inclusiv  autorul  acestor  rânduri),  în  colaborare  cu  teologii  bul¬ 
gari.  Majoritatea  participanţilor  au  fost  greci,  la  care  s-au  adăugat 
câţiva  teologi  din  ţara  gazdă  (Bulgaria),  doi  ruşi,  un  teolog  ortodox 
de  la  Paris  şi  un  român. 

înalta  ţinută  ştiinţific-teologică  a  congresului,  cu  interesante  şi 
exigente  referate  şi  discuţii  de  specialitate,  a  fost  permanent  încăl¬ 
zită  de  o  caldă  atmosferă  de  dragoste  frăţească  —  majoritatea  parti¬ 
cipanţilor  cunoscându-se  de  la  alte  întâlniri  de  acest  fel  şi,  mulţi  din¬ 
tre  ei,  cultivând  apropiate  relaţii  de  prietenie  — ,  precum  şi  de  un  ales 
simţământ  de  evlavie  faţă  de  cuvântul  lui  Dumnezeu.  Rugăciunile 
comune  şi  meditaţiile  biblice  şi-au  adus  contribuţia,  pe  tot  parcursul 
lucrărilor  congresului,  la  întreţinerea  şi  aprofundarea  acestei  atmos¬ 
fere  de  dragoste  şi  autentică  evlavie  ortodoxă. 

Congresul  a  fost  deschis  în  seara  zilei  de  duminică,  10  sept.  In 
dimineaţa  zilei  următoare,  după  un  cuvânt  al  Prof.  I.  Galanis  (Tesalo- 

nic)f  preşedintele  Societăţii  greceşti  de  studii  biblice ,  au  fost  citite 
cuvinte  de  binecuvântare  din  partea  Patriarhului  ecumenic  Bartolo- 
meu  I  şi  Patriarhului  Maxim  al  Bulgariei,  iar  apoi  a  Unut  un  cuvânt 
Mitropolitul  Ioanichie  de  Sliven. 

Au  fost  apoi  prezentate  şi  discutate  (în  limbile  greacă,  franceză, 
engleză  sau  germană)  următoarele  referate:  Traduceri  neobulgare  ale 
Sfintei  Scripturi  (Pr.  Prof.  N.  Şivarov);  Probleme  ele  traducerii  Epis¬ 
tolei  către  Galateni  (D.  Clark,  din  partea  Societăţilor  Biblice  Unite); 
Probleme  ale  noii  traduceri  bulgare  a  Epistolei  către  Galateni  (G.  Şte- 
fanov);  Epistola  către  Galateni  in  vechea  traducere  slavonă  (Prof.  A. 
Alexeev);  „Semnele  (stigmatele)  lui  Iisusu  in  diferite  traduceri  ru¬ 
seşti  (Arhim.  Prof.  J.  Ivliev);  Legea  mozaică.  Perspectivă  diacronică 
asupra  Legii  in  lumina  revelaţiei  vechitestamentare  (Prof.  D.  Doikos)? 
Concepţia  despre  Lege  in  Vechiul  Teste ment  şi  in  iudaism  (Prof.  D. 
Kaimakis);  Locuri  (citate)  vechitestamentare  in  Epistola  către  Gala¬ 
teni  (Prof.  D.  Valsanov);  Mijlocitorul  făgăduinţelor  Vechiului  Testa¬ 
ment  şi  Epistola  către  Galateni  (Prof.  K.  Vlahos);  Substratul  iudaic  al 
textului  din  Gal  3,  17  (Prof.  M.  Konstantinou);  Gal  I,  8-9:  Pe  calea  spre 
canon  (Pr.  I.  Skiadaresis);  „Cei  mai  de  seamă"  din  Gal  2  (Prof.  I.  Ka- 
revidopoulos);  „Vedeţi  cu  ce  fel  de  litere  v-am  scris  eu,  cu  mâna  mea" 
( Gal  6,  11)  (Prof.  I.  Galanis);  „Toţi  sunteţi  fii  ai  lui  Dumnezeu "  sau 
„copii  ai  lui  Dumnezeu"  (Gal  3,  26)  (Dr.  Evanthia  Adamtziloglou); 
„Nu  mai  este  parte  bărbătească  şi  parte  femeiască u  (Gal  3,  28)  (E. 
Kasselouri);  Robia  fată  de  Lege  şi  libertatea  „in  Hristos “  (Prof.  G.  Ga- 
litis);  Făgăduinţe  şi  Lege  la  Sf.  Pavel  (Gal  3,  15- 29)  (Prof.  S.  Agouri- 
dis);  Versete  eclesiologice  in  Epistola  către  Galateni  (Prof.  St.  Sak- 
kos);  Gal  4,  24:  lip  şi  alegorie  (Dr.  Th.  Ioannidis);  „Trup"  şi  „duh" 
in  Epistola  către  Galateni  şi  in  gnosticism  (H.  Karakolis);  Euthaliu  şi 
Epistola  către  Galateni  (Prof.  G.  Gratseas)?  însemnările  interpretative 
ale  lui  G.  Koresios  la  Epistola  Apostolului  Pavel  către  Galateni  (Pr. 
Dr.  N.  Rafailidis);  Suirile  lui  Pavel  la  Ierusalim  de  la  chemarea  sa  pâ¬ 
nă  la  Sinodul  apostolic  (Lector  H.  Oikonomou);  îndreptarea  prin  cre¬ 
dinţă  după  Epistola  către  Galateni.  O  perspectivă  ortodoxă  (Pr.  Prof. 
Vasile  Mihoc);  „  ...  el  mânca  cu  cei  dintre  neamuri . .  “.  Simbolismul 
mâncării  in  tradiţia  iudaică  şi  protocreştină  (Dr.  D.  Passakos);  „Să¬ 
mânţa  lui  Avraam "  după  Epistola  către  Galateni  (3,  29)  (Dr.  I.  Mourt- 
zios);Confruntarea  dintre  Petru  şi  Pavel  (A.  Tinkas);  Prezentarea  „dă¬ 
rii  (promu'gării)  Legiiu  şi  Epistola  către  Galateni.  Abordare  iconogra¬ 
fică  (Dr.  M.  Kazamia-Tsernou);  Aspecte  retorice  in  Epistola  către  Ga¬ 
lateni  (Dr.  K.  Nikolakopoulos);  Pavel  ca  apostol  „din  pântecele  mai¬ 
cii u  (Gal  1,  1.15)  (Lector  L.  Filis);  „Slăbiciunea  trupului"  lui  Pavel 
(Gal  4,  13-15)  (Prof.  P.  Koutlemanis);  Problema  teologică  şi  filologică 
a  Epistolei  către  Galateni  (M.  Papastefanou). 

Ca  şi  în  cazul  congreselor  anterioare,  referatele  prezentate  ur¬ 
mează  a  fi  publicate  într-un  volum. 

Lucrările  congresului  s-au  încheiat  practic  în  seara  zilei  de  13 
septembrie. 


VIAŢA  BISERICEASCA 


107 


A  doua  zi,  fiind  sărbătoarea  înălţării  Sfintei  Cruci,  toţi  partici¬ 
panţii  ne-am  deplasat  la  Varna  pentru  a  participa  la  Sf.  Liturghie  în 
catedrala  mitropolitană  a  acestui  oraş.  Au  slujit  şi  participanţii  la 
congres  hirotoniţi,  în  fruntea  soborului  aflându-se  mitropolitul  locului. 

Seara,  reveniţi  la  Nesebâr,  a  avut  loc  o  şedinţă  a  Societăţii  gre¬ 
ceşti  de  stadii  biblice,  discutându-se  o  seamă  de  importante  proble¬ 
me  privind  activitatea  viitoare  a  societăţii.  A  doua  zi  dimineaţa  am 
plecat  spre  Atena. 

Simpozionul  internaţional  şi  inter  disciplinar  cu  prilejul  celei  de-a 
1900-a  aniversări  a  cărţii  Apocalipsa  Sfântului  loan 
(Atena  -  Patmos,  17-26  septembrie  1995) 

După  mărturia  Sf.  Irineu  (Contra  ereziilor,  V,  30,  3),  cartea  Apo- 
calipsei  a  fost  scrisă  „spre  sfârşitul  domniei  lui  Domiţian“.  Cum  Do- 
miţian  a  domnit  între  anii  81  şi  96,  înseamnă  că  anul  95  este  foarte 
verosimil  ca  dată  a  redactării  Apocalipsei.  în  acest  an  s-ar  împlini, 
deci,  19C0  de  ani  de  la  acest  eveniment. 

Patriarhia  ecumenică  a  socotit,  cu  drept  cuvânt,  că  o  astfel  de 
aniversare  nu  poate  fi  lăsată  să  treacă  neobservată.  De  aceea,  a  or¬ 
ganizat  un  simpozion  ştiinţific  internaţional  şi  interdisciplinar  la  Ate¬ 
na,  cu  ajutorul  Facultăţii  de  Teologie  a  Universităţii  din  capitala  ele¬ 
nă  (preşedinte  fiind  Prof.  Dr.  Elias  Oikonomou)  şi  o  celebrare  biseri¬ 
cească  la  nivelul  cel  mai  înalt  în  Insula  Patmos,  unde  Sf.  Ioan  Teo¬ 
logul  a  primit  revelaţiile  pe  care  le  prezintă  în  Apocalipsă  (cf.  Apoc 
t,  9). 

La  simpozion,  din  partea  României  a  fost  invitat  autorul  acestor 
rânduri.  Călătoria  din  Bulgaria  până  în  Atena  am  făcut-o  în  autobu¬ 
zul  colegilor  greci  participanţi  la  congresul  de  la  Nesebâr.  Am  ajuns 
în  Atena  sâmbătă  seara,  16  septembrie. 

Duminică,  17  sept.,  participanţii  la  simpozion  au  luat  parte  la  Sf. 
Liturghie  în  Catedrala  mitropolitană  a  capitalei  elene.  Seara,  în  Ai- 
ditorium  maximum  al  Universităţii  din  Atena  a  avut  loc  şedinţa  de 
deschidere.  După  audierea  câtorva  imne  religioase  bizantine,  a  urmat 
cuvântul  de  salut  al  rectorului  Universităţii,  citirea  mesajului  Patriar¬ 
hului  Bartolomeu  I  al  Constantinopoiului  şi  discursul  prezidenţial  al 
Prof.  Elias  Oikonomou,  cu  tema:  Autorităţi  şi  cetăţeni  in  Apocalipsa 
lui  Ioan. 

în  zilele  următoare,  de  luni,  18  sept.,  până  vineri,  22  sept.,  s-au 
desfăşurat  lucrările  simpozionului  într-un  amfiteatru  amenajat  cu  in¬ 
stalaţii  de  aer  condiţionat  şi  cu  cabine  de  traducere  concomitentă  de 
la  Facultatea  de  Medicină,  situat  în  principala  clădire  a  Universităţii, 
în  plin  centrul  Atenei.  S-au  ţinut  37  de  referate  (în  afara  referatului 
introductiv  menţionat  al  Prof.  Elias  Oikonomou),  urmate  de  discuţii. 
Cele  mai  multe  dintre  referate  (în  limbile:  greacă,  franceză,  eng'.eză 
sau  germană)  au  fost  prezentate  de  specialişti  larg  cunoscuţi  pe  plan 
mondial  prin  lucrările  lor  asupra  ultimei  cărţi  a  Noului  Testament. 

De  aceea,  în  general,  lucrările  simpozionului  au  fost  cum  nu  se  poa¬ 
te  mai  interesante  pentru  cercetătorul  biblic. 

Iată  titlurile  acestor  referate,  în  ordinea  în  care  au  fost  ţinute: 
Mărturia  Apocalipsei  lui  Ioan  despre  dumnezeirea  lui  Iisus  Hristos 
(Prof.  Dr.  Otfried  Hofius  —  Germania)?  Hristologia  Mielului  in  Apo- 
calipsa  Sf.  Ioan  (Pr.  Prof.  Dr.  Vasile  Mihoc  —  România);  Hristos  — 
Mielul  lui  Dumnezeu  (Prof.  Dr.  Peter  Stuhlmacher  —  Germania);  Ho 
nikon  (cel  ce  biruieşte):  tem  i  şi  variaţii  în  Apocalipsă  2-3  (Î.P.S. 
Prof.  Dr.  Dimitrios  Trakatellis,  Mitropolitul  Vresthenei  —  Grecia); 
Duhul  Sfânt  în  Apocalipsa  lui  Ioan  (Pr.  Prof.  Dr.  Charles  Homer  Gi- 
blin  —  S.U.A.);  Conţinutul  ideologic  al  interpretărilor  greceşti  din 
Apocalipsă  în  perioada  iluminismului  grecesc  (1767  -  1826)  (Prof.  Dr. 
Asterios  Argyriou  —  Franţa);  Apocalipsa  şi  gândirea  politică  euro¬ 
peană  (Prof.  Dr.  Paschalis  Kitromilidis  —  Grecia);  Apocalipsa  Sf.  Ioan 
în  America  astăzi  (Prof.  Dr.  Robert  H.  Smith  —  S.U.A.);  Cartea  Apo¬ 
calipsei,  un  document  al  timpului  său  (Prof.  Dr.  Lars  Hartman  —  Su¬ 
edia);  Moştenirea  greacă  manuscrisă  a  cărţii  Apocalipsei  (Prof.  Dr.  J. 
Keith  Elliot  —  Anglia);  Traduceri  ale  Apocalipsei  în  greaca  modernă 
(sec.  XVII  -XX)  (Prof.  Dr.  Phaedon  Bouboulidis  —  Grecia);  Apoca¬ 
lipsa  lui  Ioan  în  lumina  teoriei  narative  moderne  (Prof.  Dr.  David 
Barr  —  S.U.A.);  O  abordare  literară  a  cărţii  Apocalipsei  (Asist.  Dr. 
Nikolaos  Xypnitos  —  Grecia);  Influenta  Apocalipsei  asupra  imnogra- 
fiei  bizantine  legate  de  Sf.  Ioan  Teologul  (canoane  nepublicate  şi  ne¬ 
cunoscute)  (Prof.  Dr.  Konstantinos  Manafis  —  Grecia);  Lactantiu  şi 
Apocalipsa  lui  Ioan  (Prof.  Dr.  Dimitrios  Nikitas  —  Grecia);  „ Ceea  ce 
zice  Duhulu:  înţelegerea  patristică  a  Apocalipsei  (Prof.  Dr.  Ioannis  Pa- 
nagopoulos  —  Grecia);  Ioan  se  prezintă  (Apoc  I,  9)  (Prof.  Dr.  Fran- 
gois  Bovon  —  S.U.A.);  Artă  şi  revelaţie.  Reflexiuni  teologice  asupra 
iconografiei  Apocalipsei  (Prof.  Dr.  Pierre  Prigent  —  Franţa);  Scene  a - 
pocaliptice  ale  paradisului  (Prof.  Dr.  Dimitrios  Kyrtatas  —  Grecia);  De 
la  textul  Apocalipsei  la  expresia  vizuală  din  picturile  murale  ale  Mă¬ 
năstirii  Sf.  Dionisie  (Athos)  (Prof.  Dr.  Athanasios  Paliouras  —  Gre¬ 
cia);  Apocalipsa  în  pictura  postbizantină  (Asist.  Dr.  Maria  Konstan- 
toudaki-Kitromilidou  —  Grecia);  Catharsis-sul  apocaliptic  (Prof.  Dr. 
Adela  Yabro  Collins  —  S.U.A.);  Concepţia  despre  procesul  catastro¬ 
fic  din  Apocalipsa  lui  Ioan  (Prof.  Dr.  Savvas  Agouridis  —  Grecia); 
Relaţia  dintre  om  şi  creaţie  după  Apocalipsa  lui  Ioan  (Prof.  Dr.  Ioan 
Galitis  —  Grecia);  Apocalipsa  ca  proces  epistemologic  (Prof.  Dr.  Evan- 
geAos  Moutsopoulos  — Grecia);  Apocalipsa  Sfântului  Ioan:  structură 
şi  mesaj  (Prof.  Dr.  Petr  Pokorny  —  Cehia);  Apropierea  creştină  a  ge¬ 
nului  apocalipsei  (Prof.  Dr.  John  J.  Collins  —  S.U.A.);  Apocalipsa  lui 
Ioan  ca  profeţie.  O  perspectivă  istoric-religioasă  şi  teologică  (Prof. 
Dr.  M.  Eugene  Boring,  S.U.A.);  Comuniunea  tronului  lui  Dumnezeu  şi 
al  Mielului  (Prof.  Dr.  Martin  Hengel  —  Germania);  Cartea  cu  şapte 
peceti  —  mântuire  pentru  cei  dinafară.  Despre  scopul  Apocalipsei  lui 
Ioan  (Prof.  Dr.  Heinz  Giesen  —  Germania);  Limbaj,  simboluri  şi  ex¬ 
perienţă  mistică  în  cartea  Apocalipsei  (Pr.  Prof.  Dr.  Vanni  Ugo  — Ita¬ 
lia);  „S-a  făcut  tăcere  în  cer  ca  la  o  jumătate  de  ceas“  (Apoc  8,  1). 

O  abordare  interpretativă  (Prof.  Dr.  Ioannis  Karavidopoulos  —  Gre¬ 
cia);  Straturi  narative  în  Apocalipsa  lui  Ioan  şi  semni'icaţia  lor  pen¬ 
tru  lectura  textului  (Prof.  Dr.  Charles  W.  Hedrisck  —  S.U.A.);  Apoca¬ 
lipsa  şi  Euharistia  (Prof.  Dr.  Petros  Vasileiadis  —  Grecia);  Mesajul 
Apocalipsei  lui  Ioan  şi  proorocul  Iezechiel  (Prof.  Dr.  Dimitrios  Kaima- 
kis  —  Grecia);  Mâncarea  de  cărţi  în  scrierile  apocaliptice  biblice 
Asist.  Dr.  Miltiadis  Konstantinou  —  Grecia);  şi  Cele  şapte  Duhuri  ale 
lui  Dumnezeu  în  Apocalipsă  (Prof.  Dr.  Gheorghios  Galitis  —  Grecia). 

In  fiecare  seară  participanţii  au  fost  invitaţi  la  câte  o  magnifică 
recepţie,  începând  cu  cea  a  rectorului  Universităţii  şi,  în  a  doua  sea¬ 
ră,  cu  cea  oferită  de  primarul  capitalei  elene  şi  continuând  cu  cele  o- 
ferite  de  unii  dintre  foarte  bogaţii  armatori  greci.  Aceste  recepţii  au 
arătat  o  dată  în  plus  importanţa  pe  care  fraţii  ortodocşi  din  Grecia  au 
acordat-o  evenimentului. 

In  noaptea  de  vineri  spre  sâmbătă,  participanţii  au  călătorit  spre 
Patmos,  cu  vaporul  „Sfânta  Marina'*,  pus  la  dispoziţia  noastră  de  pro¬ 
prietar,  armatorul  G.  Agoudimos,  pentru  tot  timpul  celebrărilor  din 
Patmos.  Sosiţi  la  Patmos  la  orele  7,00  dimineaţa,  participanţii  la  sim¬ 
pozion  au  făcut  un  pelerinaj  la  Mănăstirea  Sf.  Ioan  Teologul  şi  la 
Peştera  în  care,  după  tradiţie,  a  primit  Apostolul  dumnezeieştile  des¬ 
coperiri.  Muzeul  şi  biblioteca  mănăstirii  adăpostesc  valori  inestimabi¬ 
le.  Am  zăbovit  îndelung  mai  ales  asupra  unor  foarte  vechi  manuscri¬ 
se  biblice.  Peştera-paraclis  adăposteşte,  printre  altele,  o  minunată 
icoană  din  sec.  XVI  care-L  înfăţişează  pe  Hristos-Fiul  Omului  în  mij¬ 
locul  celor  şapte  sfeşnice  şi  cu  cele  şapte  stele  în  mâna  dreaptă,  după 
viziunea  Sf.  Ioan  Teologul  din  Apoc  1,  12  şi  urm. 

După-amiaza,  la  orele  17,  a  sosit  vaporul  special  de  la  Constanti- 
nopol,  cu  înalţi  reprezentanţi  ai  mai  multor  Biserici  Ortodoxe,  în 
frunte  cu  patriarhul  Bartolomeu  I.  Am  avut  bucuria  ca  la  minunata 
primire  oficială  pe  cheiul  din  Patmos  să-i  întâmpin  pe  Prea  Fericitul 
Părinte  Patriarh  Teoctist  al  României,  şi  pe  înalt  Prea  Sfinţiţii  Mitro- 
poliţi  Daniel  al  Moldovei  şi  Sucevei  şi  Antonie  al  Ardealului,  Crişa- 
nei  şi  Maramureşului.  Ceilalţi  participanţi  la  simpozion  au  preferat 
să  rămână  pe  puntea  vaporului  cu  care  venisem,  de  unde  puteau  ur¬ 
mări  mai  bine  ceremonia. 

Imediat  după  aceea  însă,  ne-am  suit  cu  toţii  în  autobuzul  care  ne 
însoţise  pe  vapor  şi  am  urcat  încă  o  dată  la  Mănăstirea  Sf.  Ioan  Teo¬ 
logul,  unde  a  avut  loc  o  sfântă  slujbă  şi  apoi  primirea,  în  salonul  ofi¬ 
cial  al  mănăstirii,  de  către  Patriarhul  ecumenic  înconjurat  de  impre¬ 
sionantul  sobor  al  ierarhilor  prezenţi.  Participanţii  la  Simpozionul  din 
Atena  au  fost  primiţi  aparte,  P.  F.  Bartolomeu  I  întreţinându-se  cu  fie¬ 
care  în  parte  şi  înmânând  fiecăruia  frumoasa  medalie  comemorativă 
legată  de  acest  moment  aniversar. 

Duminică,  24  sept.,  participanţii  la  simpozion  au  luat  parte  la  Sf. 
Liturghie,  săvârşită  într-o  biserică  din  Patmos.  Luni,  la  bordul  vapo¬ 
rului  „Sf.  Marina"  a  avut  loc  o  şedinţă  de  evaluare  a  lucrărilor  sim¬ 
pozionului.  Marţi,  26  sept.,  cu  toţii  au  luat  parte  la  Sf.  Liturghie  să¬ 
vârşită  de  Patriarhul  ecumenic  şi  de  alţi  întâistătători  ai  Bisericilor 

Ortodoxe  la  Peştera  Sfântă  a  Apocalipsei.  Seara  s-a  pornit  pe  drumul 
de  întoarcere  spre  Pireu. 

La  programul  ultimelor  trei  zile  n-a  participai  însă  şi  autorul  a- 
cestor  rânduri,  deoarece  luni  dimineaţa  începea  ia  Roma  o  altă  im¬ 
portantă  întrunire  ştiinţif ic-biblică,  la  care,  de  asemenea,  fusese  in¬ 
vitat  să  participe.  1 

Al  XlV-lea  Colocviu  ecumenic  paulin 
(Roma,  25-30  septembrie  1995) 

De  luni,  25  sept.,  până  sâmbătă,  30  sept.  a  avui  loc  la  Mănăstirea 
benedictină  San  Paolo  Fuori  le  Mura  din  Roma  Al  XlV-lea  Colocviu 
ecumenic  paulin.  Această  manifestare  ştiinţifică  devenită  deja  tradi¬ 
ţională  întruneşte  de  fiecare  dată  un  număr  restrâns  de  specialişti 
consacraţi  pe  plan  mondial  în  domeniul  studiilor  neoteslamentare.  Nu 
e  lipsit  de  semnificaţie  faptul  că  aceste  colocvii  —  a  căror  tematică 
este  legată  exclusiv  de  moştenirea  paulină  —  au  loc  la  mănăstirea  a 
cărei  măreaţă  biserică  adăposteşte  mormântul  Sf.  Apostol  Pavel.  Ba¬ 
zilica  San  Paolo  Fuori  le  Mura  (ceea  ce  înseamnă  „din  afara  ziduri- 
ior“)  se  află  intr-adevăr  în  afara  vechii  incinle  fortificate  a  Romei  (la 
cca  2  kilometri  de  zidul  aurelian),  pe  Via  Ostiense  (drumul  care  du¬ 
cea  spre  oraşul-port  Ostia).  Aici  a  fost  îngropat  sfinţitul  trup  al  ma¬ 
relui  Apostol  al  neamurilor  care,  după  tradiţie,  a  fost  martirizat  în 
apropiere,  în  zona  numită  cd  Aquas  Salvias  (astăzi  Trei  Fântâni),  fi- 
indu-i  tăiat  capul  cu  sabia.  împăratul  Constantin  cel  Mare  a  constru¬ 
it  deasupra  mormântului  o  măreaţă  bazilică.  După  un  catastrofal  in¬ 
cendiu  care  a  avut  loc  în  anul  1823  s-a  ridicat  bazilica  actuală,  la  care 
s-a  lucrat  peste  100  de  ani.  Această  bazilică,  cu  patru  rânduri  de  co¬ 
loane  (5  nave),  de  o  măreţie  şi  frumuseţe  impresionante,  este  a  doua 
ca  mărime  din  Roma,  după  Bazilica  Sf.  Petru.  în  faţa  bazilicii  se  află 
un  grandios  atrium  în^stil  bizantin  (cu  150  de  coloane),  iar  în  jurul 
ei  un  întreg  complex  cu  mai  multe  frumoase  capele  şi  cu  clădirile  mă¬ 
năstirii,  dintre  care  unele  sunt  minunate  mărturii  ale  artei  medievale. 
Ce  poate  fi  mai  minunat  decât  o  astfel  de  reuniune  de  mari  savanţi 
neotestamentari,  care  sunt  totodată  şi  oameni  de  adâncă  credinţă  şi 
de  mare  responsabilitate  teologic-bisericească,  reuniune  în  care  se  în¬ 
cearcă  să  se  facă  un  pas  mai  departe  în  înţelegerea  Epistolelor  pau- 
line,  şi  aceasta  chiar  lângă  mormântul  Apostolului?  Trebuie  să  preci¬ 
zez  că  programul  acestor  colocvii  include,  alături  de  munca  intensă 
in  sesiunile  de  lucru,  şi  cel  puţin  o  rugăciune  comună  în  fiecare  zi, 
peste  programul  obişnuit  al  slujbelor  mănăstireşti  la  care  mulţi  din¬ 
tre  participanţi  ţin,  de  asemenea,  să  fie  prezenţi. 

Seria  colocviilor  pauline  de  la  Roma  a  început  în  aprilie  1968. 
Specialişti  de  renume  mondial,  consideraţi  astăzi  adevăraţi  „patriarhi" 
ai  studiilor  neotestamentare,  au  fost  iniţiatorii  şi  promotorii  acestor 
faimoase  reuniuni  ştiinţifice.  Ca  preşedinte  al  primului  colocviu  de  la 
Roma  a  fost  chemat  Eduard  Schweizer,  din  Ziirich.  Au  urmat  ca  preşe¬ 
dinţi  J.-J.  von  Allmen  din  Neuchatel,  Pierre  Benoit  de  la  Ecole  Bibli- 

que  et  Archeologique  Frangaise  din  Ierusalim,  Jacques  Dupont . . . 

După  fiecare  dintre  colocviile  pauline  de  la  Roma  s-au  publicat 
în  câte  un  volum  lucrările  acestora.  Stareţul  Mănăstirii  a  oferit  ace¬ 
lora  care  doreau  volumele  colocviilor  anterioare.  Cum  eram  nou  ve¬ 
nit  în  grupul  de  la  Roma  —  este,  de  altfel,  pentru  prima  dată  când  un 
român  pătrunde  în  acest  cerc  de  specialişti  atât  de  select  şi  totodată 
atât  de  restrâns  — ,  mi  s-au  oferit  cele  13  volume  ale  colocviilor  an¬ 
terioare.  înseşi  titlurile  acestor  volume  —  corespunzătoare  temelor 
colocviilor  respective  —  sunt  relevante  pentru  ceea  ce  înseamnă  co¬ 
locviile  pauline  de  la  Roma  pentru  progresul  studiilor  neotestamenta- 
re.  Iată  aceste  titluri  (teme):  Credinţi  şi  mântuire  după  Sf.  Pavel,  coL 
„Analecta  Biblica",  42,  Roma,  1970  (dacă  lucrările  primului  colocviu 
au  apărut  în  această  prestigioasă  colecţie,  cu  volumul  următor  se  va 
iniţia  o  colecţie  specială,  nu  mai  puţin  prestigioasă:  „Monographic 
Series  of  «Benedictina»  —  Biblical-Ecumenical  Section",  care  a  ajuns, 
deci,  până  acum,  cu  publicarea  lucrărilor  celui  de-al  XlII-lea  colocviu 
paulin,  la  numărul  12)?  Bote z  şi  îndreptare  in  Rom  6  şi  8  (1974)?  Legea 
Duhului  in  Rom  7  şi  8  (1976)?  Problema  lui  Israel  după  Rom  9-  11 
(1977)?  Dimensiuni  ale  vieţii  creştine  (Rom  12-  13)  (1979)?  Pavel  in¬ 
tr-o  Biserică  divizată  (1  Cor  1  -4)  (1980)?  Libertate  şi  iubire .  Călăuza 
vieţii  creştine  (I  Cor  8-10 ?  Rom  14-15)  (1981)?  Harismă  şi  agape  (1 
Cor  12  -  14)  (1983)?  Învierea  lui  Hristos  şi  a  creştinilor  (1  Cor  15) 
(1985)?  Pavel,  slujitor  al  Noului  Legământ  (2  Cor  2,  14-  4,6)  (1987)? 
Slujirea  (diakonia)  Duhului  (2  Cor  4,7 -7,4)  (1989)?  Apărarea  şi  Înte¬ 
meierea  slujirii  apostolice  (2  Cor  10-  13)  (1992)?  Adevărul  Evangheliei 
(Gal  1,1  -  4,  11)  (1993). 

Tema  celui  de-al  XlV-lea  Colocviu  ecumenic  paulin  din  septem¬ 
brie  a.  c.  a  fost:  Doctrină  şi  pareneză  paulină:  acord  sau  dezacord 
(Gal  4,12-6,18).  Preşedinte  a  fost  prof.  Albert  Vanhoye,  de  la  Insti¬ 
tutul  Biblic  Pontifical  din  Roma. 

In  fiecare  zi,  lucrările  au  început  cu  prezentarea  —  timp  de  o  oră 
şi  jumătate  —  a  unui  referat  de  o  înaltă  ţinută  ştiinţific-teologică.  Ur¬ 
ma  apoi,  până  la  prânz,  discutarea  acestui  referat  pe  grupe  lingvistice 
(franceză,  engleză  şi  germană).  După-amiaza  se  continuau  lucrările 
în  plen,  prezentându-se  rapoartele  grupelor  şi  discutându-se  asupra 
referatului.  De  la  acest  program  s-a  făcut  excepţie  numai  în  a  treia  zi 
a  colocviului  (miercuri),  când,  după-amiaza,  a  avut  loc  vizitarea  Insti¬ 
tutului  Biblic  Pontifical. 

De  luni  până  vineri  au  fost  prezentate  şi  discutate  următoarele 
cinci  referate:  Ca  o  mamă  din  nou  în  durerile  naşterii.  Un  studiu  al 
textului  din  Gal  4,  12-20  (Prof.  J.  Lambrecht,  Leuven);  Lege  şi  liber¬ 
tate .  Alegoria  despre  Agar  şi  Sara  în  Gal  4,21  -  5,1  (Prof.  G.  Galitis, 
Atena)?  Probleme  ale  moralei  pauline  în  Gal  5,25-6,10  (Prof.  W. 
Schrage,  Bonn)?  „Nici  tăiere  împrejur,  nici  netâiere  împrejur,  ci..." 
(Gal  5,  2-12;  6,  12-16;  cf.  I  Cor  7,  17-20)  (Prof.  J.  D.  G.  Dunn,  Dur- 
ham)?  Legea  şi  împlinirea  ei  după  Gal  5,  13  -  26  (Prof.  Ch.  Perrot,  Paris). 

încheierea  colocviului  a  avut  loc  sâmbătă  dimineaţa,  când  pre¬ 
şedintele  şi-a  prezentat  concluziile,  într-un  discurs  cu  titlul  (acelaşi 

ca  şi  tema  însăşi  a  colocviului):  Doctrina  şi  pareneza  paulină:  acord 
sau  dezacord.  In  cadrul  şedinţei  de  încheiere,  s-a  hotărât,  printre  al¬ 
tele,  ca  viitorul  colocviu  ecumenic  paulin  să  se  desfăşoare  peste  doi 
ani  (deci  în  1997),  preşedinte  fiind  ales  profesorul  ortodox  grec  G.  Ga- 
lilis.  Acest  colocviu  va  aborda  Epistola  către  Filipeni. 

Sâmbătă  seara,  Prof.  A.  Pitta  (Roma)  a  ţinut  —  legată  de  lucră¬ 
rile  colocviului  şi  în  incinta  însăşi  a  Mănăstirii  Sf.  Pavel  —  conferinţa 
publică:  Exortatie  morală  şi  kerygmă  (evanghelie)  paulină . 

Aflând  că  sunt  pentru  prima  dată  la  Roma,  abatele  mănăstirii  Sf. 
Pavel,  Părintele  Luca  Collino,  m-a  invitat  să  mai  rămân  câteva  zile 
după  plecarea  celorlalţi  participanţi.  Am  dat  curs  acestei  invitaţii  şi 
astfel,  vreme  de  câteva  zile,  am  putut  vizita  multe  din  nenumăratele 
locuri  şi  monumente  vrednice  de  a  fi  văzute.  Amintesc,  în  special, 
pelerinajul  la  cele  mai  importante  catacombe  romane,  atât  de  impresio¬ 
nante  şi  atât  de  grăitoare  pentru  viaţa  creştină  din  capitala  Imperiu¬ 
lui  în  vremea  persecuţiilor.  A  fost  o  adevărată  încununare  a  unui  pe¬ 
riplu  neotestamentar  de  o  bogăţie  şi  frumuseţe  pe  care  nici  nu  mi 
le-aş  fi  putut  închipui. 

Simpozionul  biblic  ecumenic 
(Atena,  25-28  octombrie  1995) 

Cunoscutul  savant  neotestamentar  Prof.  Dr.  Savvas  Agouridis  (ca¬ 
re  în  cursul  acestui  an  a  primit  titlul  de  doctor  honoris  causa  din 
partea  Universităţii  din  Creiova)  a  avut  ideea  —  şi  mijloacele  finan¬ 
ciare  necesare  (prin  fundaţia  „Artos  Zois“,  al  cărui  fondator  şi  preşe¬ 
dinte  este)  —  de  a  organiza  un  simpozion  biblic  pe  pământ  ortodox. 

După  consultări  cu  un  număr  de  specialişti  ortodocşi  şi  romano- 
catolici  din  mai  multe  ţări,  Prof.  S.  Agouridis  a  hotărât  ca  prima  se¬ 
siune  a  acestui  Simpozion  biblic  ecumenic  —  cum  i-a  rămas  până  la 
urmă  denumirea,  cu  titlu  încă  provizoriu  —  să  se  desfăşoare  la  Ate¬ 
na,  intre  25-28  octombrie  1995. 

Lucrurile  simpozionului  s-au  desfăşurat  în  sala  „Socrate",  aflată 
la  etajul  al  10-lea  al  hotelului  „Titania“  din  centrul  capitalei  elene. 
Ferestrele  şi  terasa  din  faţa  acestei  săli  oferă  o  splendidă  privelişte 
asupra  vestitei  Acropole  ateniene. 

Au  participat  deocamdată  numai  teologi  ortodocşi  şi  romano-ca- 
tolici,  într-un  grup  restrâns,  după  cum  urmează:  Prof.  Savvas  Agouri¬ 
dis  (Atena),  I.  P.  S.  Hrisostomos,  Mitropolit  de  Peristerion,  Prof.  Ioan- 
nis  Karavidopoulos  (Tesalonic),  Pr.  Prof.  Vasile  Mihoc  (Sibiu),  Epis¬ 
cop  Prof.  Jeremias  Anchimiuk  (Wroclaw,  Polonia),  Pr.  Prof.  Jean- 
Noel  Aletti  (Roma),  Pr.  Prof.  R.  F.  O'Toole  (Roma),  Pr.  Prof.  Paolo 
Garuti  (Ierusalim),  Pr.  Prof.  Justin  Taylor  (Ierusalim),  Pr.  Prof.  Bene- 
dict  T.  Viviano  (Fribourg),  Pr.  Prof.  Rosario  Scognamiglio  (Bari),  Dr. 
Dimitrios  Passakos  (Atena),  Prof.  Vasilios  Ghioultsis  (Tesalonic),  Prof. 
Gh.  Gratseas  (Atena);  Prof.  Petros  Vasiliadis  (Tesalonic),  Prof.  Gh.  Pa- 
tronos  (Atena);  Prof.  L.  Filis  (Atena),  Pr.  Prof.  S.  Mavrofidis  (Atena) 
şi  Prof.  Const.  S.  Vlachos  (Atena). 

-In  cele  trei  zile  cât  au  durat  lucrările  propriu-zise  ale  simpozio¬ 
nului  (25-27  oct.)  au  fost  prezentate  şi  discutate  următoarele  refe¬ 
rate  de  specialitate:  Retorica  elenistică  în  sprijinul  înţelegerii  Episto¬ 
lelor  pauîine  (Prof.  J.-N.  Aletti)?  Bibliografia  neotestamentară  orto - 
toxă  din  ultimii  arii  (Prof.  I.  Karavidopoulos)?  Sf.  Luca,  arhitect  al 
unităţii  creştine  (Prof.  J.  Taylor);  Euharistia  in  /  Corinteni  —  studiu 
socio-istoric  (Dr.  D.  Passckos);  Iisus  Cel  istoric  în  afirmaţiile  dublu 
Gtestate  (în  Mc  şi  în  O,  n,n.)  (Prof.  B.  T,  Viviano)?  Procedură  distruc¬ 
tivă  pentru  lumea  prezentă  în  Apocaiipsa  lui  Ioan  (Prof.  S.  Agouri- 
dis).  Aceste  conferinţe  vor  fi  publicate  în  revista  „Deltion  Biblikon 
Meleton*  (Atena). 

Participanţii  au  audiat  şi  două  conferinţe,  în  alte  locuri  din  Ate¬ 
na  şi  în  afara  programului  propriu-zis  al  simpozionului,  şi  anume: 
Tendinţe  în  teologia  romano-catolica  contemporană ,  a  Prof.  R.  Scog- 
namiglio,  în  sala  Parnassos,  şi  Tendinţe  contemporane  în  teologia  or¬ 
todoxă  greacă,  a  Prof.  V.  Ghioultsis,  în  sala  Dionisie  Arcopagitul. 

Participarea  la  Sf.  Liturghie  ortodoxă  în  ziua  de  26  octombrie 
(Sf.  Dimitrie),  în  biserica  Sf.  Gheorghe  Karitsis,  şi  la  o  messă  catoli¬ 
că,  in  capela  Sf.  Iosif r  precum  şi  rugăciunile  comune  la  începutul  fie¬ 
cărei  şedinţe  au  subliniat  nu  numai  caracterul  ecumenic  al  întâlnirii, 
ci  şi  angajarea  bisericească  a  grupului  de  teologi  neotestamentari  re¬ 
uniţi  la  Atena. 

O  şedinţă  speciala  a  fost  destinată  discutării  de  către  participanţi 
—  constituiţi  astfel  ca  membri  fondatori  —  a  viitorului  simpozionu¬ 
lui.  S-a  hotărât  ca  următorul  simpozion  să  se  desfăşoare  tot  în  Gre¬ 
cia,  în  anul  viitor,  iar  in  continuare  să  se  ţină  din  doi  în  doi  ani.  S-au 
propus  şi  unele  teme  pentru  întâlnirea  de  anul  viitor?  subsemnatul 
am  fost  desemnat  să  prezint  la  această  întâlnire  un  referat  cu  tema: 
Actualitatea  exegezei  biblice  a  Părinţilor  bisericeşti. 

Sâmbătă,  28  octombrie,  o  croazieră  pe  Marea  Egee,  cu  vizitarea 
insulelor  Eghina  (vestită  prin  ruinele  templului  zeiţei  Afeia,  dar  mai 
ales,  în  ultimele  decenii,  prin  moaştele  şi  prin  incomparabila  biserică 
a,  Sf.  Nectarie  al  Eghinei,  foarte  venerat  de  credincioşii  greci),  Poros 
şi  Hidra,  a  încununat  cum  nu  se  poate  mai  plăcut  această  importantă 
reuniune  ştiinţifica. 

Pr.  prof .  Vasile  Mihoc 


CONGRESUL  XV  AL  ASOCIAŢIEI  INTERNATIONALE 
SOCI!: TAS  LITURGICA"  —  DUBLIN  —  IRLANDA  — 

AUGUST  1995 

între  14  şi  19  august  1995  a  avut  loc  la  SL  Patrick's  College  din 
Dubiin  Irlanda  al  XV-lea  Congres  internaţional  al  Asociaţiei  „So- 
cietas  Liturgica".  U  i  u 

rrSocietas  Liturgica*  s*a:  constituit  din  iniţiativa  pastorului  refor¬ 
mat  olandez  Wiebe  Vos ,  fondatorul  revistei  „Studia  Liturgica1*  — pu- 

blicaţie  ecumenică  internaţională  „pentru  studii  liturgice  şi  reînno¬ 
ire"  (în  anul  1962),  care  a  convocat  în  1965  la  Comunitatea  protestan¬ 
tă  din  Grandchamp  —  Neuchâtel,  Elveţia,  o  conferinţă  la  care  au  par¬ 
ticipat  25  de  liturgişti  din  Europa  şi  America  de  Nord.  Această  con¬ 
ferinţă,  având  ca  preşedinte  pe  liturgistul  Jean-Jacques  von  Allmen, 
iar  ca  temă:  Iniţierea  creştină ,  a  propus  constituirea  asociaţiei  „So- 
cietas  Liturgica*',  „o  asociaţie  pentru  promovarea  dialogului  ecumenic 
despre  cult,  dialog  bazat  pe  cercetări  temeinice,  cu  perspective  de  re¬ 
înnoire  şi  unificare".  întrunirea  fondatorilor  a  avut  loc  la  Driebergen 
—  Olanda,  în  1967.  De  atunci,  „Sorietas  Liturgica"  şi-a  ţinut  din  doi 
în  doi  ani  câte  un  congres,  cu  o  temă  liturgică  stabilită  la  congresul 
precedent: 

—  în  1969  la  Glenstal  Abbey  —  Irlanda,  cu  tema:  „Limba  litur¬ 
gică".  )  ‘  r  *  î  ’  -  uujiuo-  <  .  *  •>!  '•  •  • 

—  în  1971  la  Strasbourg  —  Franţa,  cu  tema:  „Cultul  contempo¬ 
ran". 

—  în  1973  la  M ontserrat  —  Spania,  cu  tema:  „Rugăciunea  comu¬ 
nă  contemporană".  >  '!  v  •’  1  " 

—  In  1975  la  Trier  —  Germania,  cu  tema:  „Rugăciunea  euharis- 
tică  creştină". 

—  In  1977  la  Canterbury  —  Anglia,  cu  tema:  „Iniţierea  creştină". 

—  în  1979  la  Washington  —  SUA,  cu  tema:  „Hirotonia". 

—  In  1981  la  Paris  —  Franţa,  cu  tema:  „Timpul  liturgic". 

—  în  1983  la  Viena  —  Austria,  cu  tema:  „Liturghie  şi  Spirituali¬ 

tate". 

—  în  1985  la  Boston  —  SUA,  cu  tema:  „Documentul  de  la  Lima". 

—  în  1987  la  Brixen,  Italia,  cu  tema:  „Pocăinţă  şi  Reconciliere". 

—  In  1989  la  York  —  Anglia,  cu  tema:  „Adaptarea  Liturghiei  la 

contextul  cultural". 

—  In  1991  la  Toronto  —  Canada,  cu  tema:  „Biblie  şi  Liturghie". 

—  In  1993  la  Fribourg  —  Elveţia,  cu  tema:  „Spaţiul  litu  gic". 

„Societas  Liturgica"  deţine  astăzi  un  număr  de  431  de  membri, 
profesori  de  Liturgică,  cercetători  în  domeniu,  sau  membri  în  diver¬ 
se  comisii  liturgice,  din  diferite  Biserici  creştine,  din  toată  lumea.  Din 
România  sunt  membri  în  această  asociaţie  liturgică  prof.  univ.  dr.  Paul 
Filipi  de  la  Institutul  Teologic  Protestant  din  Sibiu  şi  Pr.  prof.  dr.  Li- 
viu  Streza  de  la  Facultatea  de  Teologie  „Andrei  Şaguna"  a  Universi¬ 
tăţii  „Lucian  Blaga"  din  Sibiu.  Secretariatul  acestei  asociaţii  îşi  are 
sediul  la  Toronto  în  Canada. 

La  Dublin,  la  Congresul  XV,  au  participat  271  de  persoane,  mem¬ 
bri  ai  „Societas  Liturgica"  şi  invitaţi.  Din  România  au  luat  parte  Pr. 
prof.  dr.  Liviu  Streza,  ca  membru,  şi  Prof.  Bertholt  Kober  de  la  Insti¬ 
tutul  Teologic  Protestant  din  Sibiu,  ca  invitat. 

Lucrările  Congresului  au  fost  conduse  de  preşedintele  în  funcţie 
al  „Societas  Liturgica**  pentru  perioada  1993 — 1995,  Dr.  Paul  Brads- 
haw,  doctor  în  Liturgică  al  Universităţii  din  Londra  (1971)  şi  „Doctor 
in  Divinity"  al  Universităţii  din  Oxford  (1994),  autor  a  numeroase 
lucrări  şi  studii  de  liturgică,  actualmente  profesor  de  Liturgică  şi  di- 

rector  de  studii  Ia  Departamentul  de  Teologie,  la  Universitatea  No- 
tre  Dame,  Indiana,  USA. 

Congresul  a  fost  deschis  luni,  14  august  ora  20,  printr-o  rugăciu¬ 
ne  ecumenică,  urmată  de  o  recepţie.  In  cadrul  Congresului  s-au  pre¬ 
zentat  conferinţe  în  plen  şi  studii  şi  comunicări  scurte  care  puteau  fi 
alese  după  preferinţă.  Tema  dezbătută  la  acest  Congres  a  fost  „Forma 
Liturghiei  viitorului" ,  urmărindu-se  răspunsul  la  două  întrebări  fun¬ 
damentale:  Care  sunt  elementele  de  structură  ale  liturghiei  creştine? 
Care  sunt  principalii  factori  teologici  şi  antropologici  care  determină 
natura  ritualului  cultului  creştin? 

Ca  noutate  la  acest  Congres,  temele  prezentate  în  plen  au  fost  ur¬ 
mărite  din  diferite  perspective.  Astfel,  d-na  Irmgard  Pahî,  doctor  in 
Teologie,  profesoară  de  Liturgică  la  Paderborn  şi  Bochum  în  Germa¬ 
nia,  a  prezentat  tema:  „Misterul  pasca/  —  rolul  său  central  în  litur¬ 
ghia  creştina  încercând  o  expunere  a  legăturii  existente  între  mis- 
’terul  pascal  şi  celebrarea  euharistică.  Tema  —  Isus  Hristos  cel  înviat , 
Cel  Care  îi  adună  pe  toţi  şi  li  se  dăruieşte  tuturor  —  este  analizată 
pe  larg  pe  baza  studiilor  lui  Odo  Casei,  Dom  Gregory  Dix  ş.  a. 

La  această  temă  a  dat  un  răspuns  Wi'7/y  Rordorf,  profesor  de  Pa¬ 
tristică  şi  de  Istorie  a  Bisericii  vechi  la  Universitatea  din  Neuchâtel 
—  Elveţia,  completând  cele  afirmate  de  d-na  Phal  şi  accentuând  rolul 
predicii  în  celebrarea  liturgică,  de  la  origini  până  în  prezent. 

Profesorul  catolic  Dr.  Frangois  Kabasele-Lumbala  din  Zair  a  pre¬ 
zentat  tema:  „Amprentele  umanului  asupra  cultului  creştin ",  la  care 
a  dat  răspuns  Janet  Walton,  de  la  „Union  Theological  Seminary"  din 
New  York, 

Profesorul  dr.  Gordon  Lathrop  de  la  Lutheran  Theological  Semi- 
nary  din  Philadelfia  a  prezentat  tema:  „Koinonia  şi  forma  Liturghiei ", 
pornind  de  la  constatarea  unei  „unităţi  liturgice"  în  ciuda  unei  vaste 
diversităţi  a  ritualului.  Soluţia  preconizată  de  autor  pentru  ziua  de 
azi  la  această  problemă:  unitate  şi  diversitate  este  „Koinonia"  —  „ac¬ 
tele  esenţiale  euharistice"  sunt  aceleaşi  la  toate  Bisericile  care  se  bu¬ 
cură  de  acelaşi  Hristos,  dar  în  cadrul  unei  tradiţii  locale.  A  dat  răs¬ 
puns  la  această  temă  Aîbert  Gerhards,  profesor  de  Liturgică  la  Fa¬ 
cultatea  dc  Teologie  Catolică  a  Universităţii  din  Bonn,  Germania,  du¬ 
pă  care  „Koinonia  liturgică"  este  un  drum  comunitar  ce  rămâne  de 
parcurs  şi  ea  invită  la  conversiune  (pocăinţă). 

Una  dintre  problemele  deosebite  cu  care  se  confruntă  astăzi  Bi¬ 
serica  apuseană,  din  cauza  unei  acute  crize  de  vocaţie,  a  fost  tratată 
in  plen  şi  reluată  în  studiile  şi  intervenţiile  scurte  sub  tema:  „ Adună¬ 
rile  duminicale  în  absenţa  preotului In  parohiile  unde  lipsesc  preo¬ 
ţii,  credincioşii  se  adună  singuri  şi  fac  prima  parte  a  liturghiei,  litur¬ 
ghia  cuvântului:  lecturi  biblice,  predica,  şi  apoi  împart  între  ei  euha¬ 
ristia  care  se  află  în  tabernacul  —  suplinind  astfel  prezenţa  preotu¬ 
lui.  Biserica  romană  a  acceptat  această  situaţie,  fiind  preocupată  acum 
de  instruirea  acelor  persoane  care  conduc  aceste  adunări  duminicale. 
Nu  au  fost  insă  amintite  cauzele  care  au  dus  la  această  situaţie  şi  care 
fac  posibilă  o  asemenea  „laicizare"  a  Liturghiei,  cum  sunt  celibatul 

obligatoriu  pentru  sacerdoţi  şi  despărţirea  spovedaniei  de  liturghie. 
Din  fericire,  în  Biserica  noastră  există  un  „exces  de  vocaţie",  expri¬ 
mat  prin  numărul  foarte  mare  de  studenţi  care  studiază  Teologia.  Cu 
ce  se  va  confrunta  în  viitorul  apropiat  Biserica  noastră  nu  este  greu 
de  prevăzut.  Va  exista  o  mare  concurenţă  pentru  ocuparea  fiecărui 
post  de  preot  care  va  deveni  vacant,  şi  evident,  când  va  deveni  vacant. 

Studiile  şi  scurtele  intervenţii,  care  au  fost  mai  numeroase,  au  tra¬ 
tat  probleme  de  amănunt,  specifice  diferitelor  Biserici  locale  sau  con¬ 
fesiuni  creştine.  Amintim  câteva  dintre  acestea: 

—  Daniel  Neeser,  pastor  protestant  care  a  studiat  la  Institutul 
Teologic  din  Bucureşti,  a  prezentat  elementele  ritualului  baptismal 
din  Biserica  protestantă  din  Geneva,  insistând  asupra  mărturisirii  de 
credinţă  (nefiind  obligatorie  credinţa  în  Sf.  Treime)  şi  a  angajamen¬ 
tului  la  Botez.  Kv  ‘ 

—  Prof.  Guy  Lapoine  (Canada)  a  vorbit  despre  incidenţa  urbani¬ 
tăţii  asupra  Liturghiei,  prezentând  un  model  de  Liturghie  experimen¬ 
tat  într-o  comunitate  monastică,  catolică,  din  Montreal.  A  fost  eviden¬ 
ţiată  lucrarea  pastorală  deosebită  realizată  de  această  comunitate  în 
mijlocul  parohiilor  din  oraş.  Deşi  fără  teritoriu  arondat,  biserica  mă¬ 
năstirii  a  format  în  jurul  ei  o  comunitate  foarte  diversă,  compusă  din 
„credincioşi  angajaţi  şi  credincioşi  care  cer  păstrarea  anonimatului". 

—  Simbioza  dintre  tradiţia  ancestrală  şi  cea  creştină  în  Africa  a 
fost  prezentată  de  Frangois  Kabasele-Lumbala. 

—  Pentru  „reincreştinarea"  necredincioşilor  şi  indiferenţilor,  Bi¬ 
serica  catolică  din  Franţa  a  apelat  la  o  formă  nouă  de  catehumenat , 
această  preocupare  adăugându-se  la  cea  de  continua  revizuire  şi  îm¬ 
bogăţire  a  cultului .  Bisericile  apusene,  protestante,  anglicane,  cât  şi 
cea  catolică,  prin  revizuirea  repetată  a  cultului  lor  au  înlăturat  for¬ 
mele  tipizate  ale  Liturghiei  şi  ale  altor  rânduieli  liturgice,  pierzând 
astfel  „tezaurul  trecutului”  care  constituia  experienţa  bi-milenară  a  Bi¬ 
sericii.  Recuperarea  acestor  elemente  pierdute  este  atribuită  astăzi 
unor  Comitete  liturgice  care  creează  noi  formule  „adecvate  vremilor 
noi“.  Traducerile  rânduielilor  ortodoxe  din  ediţia  Chevetogne,  Belgia, 
sunt  folosite  ca  surse  de  inspiraţii.  <; 

—  Pentru  acest  Congres,  Pr.  prof.  dr.  Liviu  Streza  a  prezentat  co¬ 
municarea  „ Tradiţie  şi  înnoire  în  Liturghia  ortodoxă" ,  în  care  se  evi¬ 
denţiază  legătura  dintre  „tradiţia  statică”  şi  „tradiţia  dinamică",  în 
cadrul  cultului  ortodox.  Cultul  ortodox  este  în  aceiaşi  timp  neschim- 
babil,  în  privinţa  formelor  liturgice  care  reprezintă  revelaţia  divină 
nescrisă,  numită  Sfânta  Tradiţie,  şi  succeptibil  de  înnoire  şi  îmbogă¬ 
ţire,  prin  crearea  de  noi  rânduieli,  spre  exemplu  cele  cauzate  de  noile 
canonizări.  Comunicarea  va  fi  publicată  în  revista  „Studia  Liturgica”. 

—  Programul  Congresului  a  fost  îmbogăţit  de  serviciul  religios 
zilnic  de  dimineaţa  şi  seara,  şi  mai  ales  de  Liturghia  solemnă  din  Ca¬ 
tedrala  Dublinului,  în  cadrul  cărora  dr.  David  Power,  profesor  de  Teo¬ 
logie  Sistematică  şi  Liturgică  la  „Catholic  University  of  America", 
Washington  a  ţinut  omilii  asupra  spiritualităţii  şi  liturghiei  celtice. 

O  zi  întreagă  a  fost  dedicată  unei  frumoase  şi  instructive  excur¬ 
sii  la  C'onmacnoise,  unde  sunt  păstrate  importante  mărturii  ale  creş¬ 
tinismului  şi  spiritualităţii  celtice  din  sec.  VIII— XIII. 

Solemnitatea  Congresului  a  fost  completată  cu  o  recepţie  dată  de 
Ministerul  de  Justiţie  al  Irlandei,  în  fostul  palat  regal  din  Dublin. 

Pe  tot  parcursul  lucrărilor  Congresului  a  fost  deschis  un  stand 
cu  cărţi  dc  teologie  realizat  de  librăriile  din  Dublin,  cu  colaborarea 
membrilor  Asociaţiei  „Societas  Liturgica". 

La  încheierea  Congresului,  după  conferinţa  preşedintelui  şi  darea 
de  seamă  pentru  perioada  1993 — 1995,  s-a  trecut  la  alegerea  noului 
preşedinte  pe  perioada  1995 — 1997.  A  fost  aleasă  d-na  Iringard  Pahî 
din  Germania.  Următorul  Congres  va  avea  loc  în  localitatea  Turcii, 
în  Finlanda,  între  11 — 16  iulie  1997. 

Pentru  membrii  Asociaţiei  „Societas  Liturgica"  şi  pentru  invitaţi, 
Congresul  de  la  Dublin  a  constituit  un  bun  prilej  de  cunoaştere  şi 
schimburi  reciproce  între  diferiţi  specialişti  în  domeniul  liturgic,  o  a- 
devărată  îmbogăţire  profesională  şi  spirituală. 


Pr.  proi.  dr.  Liviu  Streza 


îndrumări  omiletice 


PREDICA  LA  SFÂNTUL  PROOROC  ILIE 

„Cu  râvnă  um  râvnit  pentru  Domnul  Dumnezeu  Savaoti( 

(III  Regi  19,  10) 

Intre  proorocii  Vechiului  Testament,  care  au  apărat  dreapta  cre¬ 
dinţă  se  numără  şi  Sf.  Ilie.  Biserica  îi  aduce  cinstire  prin  fixarea  unei 
zile  de  sărbătoare,  aşa  cum  a  statornicit  şi  pentru  sfinţii  care  s-au  ne¬ 
voit  în  Legea  Noului  Testament. 

Sf.  Ilie  era  originar  din  Tesba  Galaadului  şi  a  trăit  în  timpul  dom¬ 
niei  regelui  Ahab,  care  mai  mult  decât  toti  regii  lui  Israel,  ce  au  fost 
înaintea  lui,  a  săvârşit  fărădelegi  prin  care  a  mâniat  pe  Domnul  Dum¬ 
nezeul  lui  Izrael  şi  şi-a  pierdut  sufletul  său“  (III  Regi  16,33).  Moşte¬ 
nise  de  la  părinţii  săi  o  fire  răutăcioasă,  înclinată  spre  idolatrie  şi 
alte  răutăţi.  Domnia  lui  a  ţinut  22  de  ani  şi  ne  dăm  seama  cât  a  tre¬ 
buit  să  îndure  proorocul  lui  Dumnezeu.  Duşmănia  împotriva  lui  Ilie 
era  întreţinută  cu  toată  puterea,  mai  ales  de  soţia  lui  Ahab,  Izabela, 
fiica  regelui  Sidonului.  In  Sidon  exista  cultul  zeului  Baal,  iar  Ahab  şi 
Izabela  i-au  ridicat  în  Samaria  un  templu  mare  cu  jertfelnic,  unde 
poporul  era  îndemnat  şi  chiar  silit  să  aducă  jertfe,  aşa  cum  obişnuia 
să  aducă  numai  lui  Dumnezeu.  Acţiunea  de  idolatrizare  a  poporului 
iudeu  începuse  să  ia  proporţii  îngrijorătoare.  Era  clar  că  Ahab  se  fă¬ 
cuse  exponentul  lumii  politeiste,  care  prin  forţă  şi  înşelăciune  căuta 
să  schimbe  credinţa  monoteistă  a  iudeilor. 

Din  această  cauză,  Sf.  Ilie,  înzestrat  cu  o  mare  tărie  sufletească, 
a  hotărât  să  înceapă  lupta  împotriva  regelui,  în  aceşti  ani  de  grea  în¬ 
cercare  pentru  credincioşii  Legii  vechi.  El  a  vestit  pe  rege  că  a  înăl¬ 
ţat  rugăciuni,  ca  Dumnezeu  să  dea  un  semn  spre  pedepsirea  celor  ca¬ 
re  au  părăsit  dreapta  credinţă,  iar  acest  semn  va  fi  o  secetă  cumplită, 
când  „nu  va  fi  nici  rouă,  nici  ploaie",  decât  atunci  când  proorocul  se 
va  ruga  în  acest  scop. 

Spre  a-1  feri  de  mânia  lui  Ahab,  Dumnezeu  a  poruncit  Sf.  Ilie  să 
se  retragă  în  apropierea  pârăului  Cherit,  unde  îi  aduceau  nişte  corbi 
mâncare.  Când  din  cauza  secetei  a  secat  pârâul,  „atunci  a  fost  cuvân¬ 
tul  Domnului  către  Ilie,  zicând:  scoală-te  şi  mergi  la  Sarepta  Sidonu¬ 
lui  şi  şezi  acolo,  căci  am  poruncit  unei  femei  văduve  să  te  hrăneas¬ 
că!"  (III  Regi  17,  8 — 9).  In  chip  minunat,  făina  şi  uleiul  văduvei  nu  se 
împuţinau.  Când  fiul  văduvei  s-a  îmbolnăvit  şi  a  murit,  Sf.  Ilie  s-a  ru¬ 
gat  şi  Dumnezeu,  ascultându-i  ruga,  l-a  înviat  pe  cel  mort. 

După  trei  ani  şi  şase  luni  de  secetă  (Luca  4,  25;  Iacov  5,  17),  Dum¬ 
nezeu  a  poruncit  Sf.  Ilie  să  se  arate  regelui  Ahab  şi  să-i  propună  să 

renunţe  la  zeul  Baal,  iar  dacă  regele  va  refuza  să  se  facă  două  jert¬ 
felnice  şi  pe  unul  din  ele  să  fie  adusă  jertfa  zeului  Baal  de  către  slu¬ 
jitorii  lui,  iar  pe  celălalt  jertfelnic,  Ilie  să  aducă  o  jertfă  Dumnezeu¬ 
lui  Celui  adevărat.  Care  din  aceste  jertfe  va  fi  aprinsă  cu  foc  din 
cer  aceea  e  bine  primită  înaintea  lui  Dumnezeu.  Plin  de  curaj,  Sf.  Ilie 
se  înfăţişează  înaintea  regelui  care  îl  învinuieşte  că  a  pricinuit  neno¬ 
rocirea  poporului.  Dar  proorocul  răspunde:  „Nu  eu  sunt  cel  care  adu¬ 
ce  nenorocire  peste  Israel;  ci  tu  şi  casa  tatălui  tău,  pentru  că  aţi  pă¬ 
răsit  poruncile  Domnului  şi  mergeţi  după  Baal"  (III  Regi  18). 

Silit  de  urmările  grele  ale  secetei,  regele  Ahab  s-a  învoit  la  pro¬ 
punerea  lui  Ilie.  Slujitorii  lui  Baal  au  construit  jertfelnicul,  au  pus  pe 
el  viţelul  de  jertfă  şi  au  strigat  o  jumătate  de  zi  după  ajutorul  zeu¬ 
lui  ca  acesta  să  aprindă  jertfa.  Dar  minunea  nu  s-a  produs. 

Sf.  Ilie  a  pregătit  şi  el  un  jertfelnic  peste  care  a  aşezat  viţelul  de 
jertfă  şi,  ca  să  nu  existe  vreo  bănuială  că  jertfa  ar  fi  fost  aprinsă  pe 
furiş  de  cineva,  el  a  poruncit  să  se  toarne  peste  jertfă  de  trei  ori  câte 
patru  vedre  de  apă.  Lemnele  şi  viţelul  de  jertfă  s-au  udat  atât  de  tare, 
încât  s-a  scurs  apa  şi  în  şanţul  săpat  în  jurul  jertfelnicului.  Atunci 
Sf.  Ilie  „a  strigat  la  Cer  şi  a  zis:  Auzi-mă,  Doamne,  auzi-mă  acum  cu 
foc  ca  să  cunoască  astăzi  poporul  acesta  că  Tu  singur  eşti  Dumnezeu 
în  Israel  şi  că  eu  sunt  slujitorul  Tău"  (III  Regi  18,36). 

Ruga  proorocului  a  fost  ascultată  „şi  s-a  pogorât  foc  de  la  Dom¬ 
nul  şi  a  mistuit  arderea  de  tot  şi  lemnele,  şi  pietrele  şi  ţărâna  şi  a  mis¬ 
tuit  el  toată  apa  care  era  în  şanţ.  Şi  tot  poporul,  când  a  văzut  aceas¬ 
ta  a  strigat:  Mare  este  Dumnezeul  lui  Ilie. 

închinătorii  lui  Baal,  în  frunte  cu  regele  Ahab,  s-au  retras,  căci 
începuse  o  ploaie  torenţială.  Dumnezeu  a  oprit  pedeapsa  secetei  pen¬ 
tru  credinţa  şi  rugăciunile  Sfântului  Ilie.  Unii  dintre  credincioşi  s-au 
aprins  de  mânie  şi  au  omorât  mai  mulţi  slujitori  ai  lui  Baal.  Aflând  de 
această  răzbunare,  Ahab  a  început  din"  nou  prigoana  împotriva  Sf. 
Ilie.  N-a  reuşit  să-l  aresteze,  fiindcă  Dumnezeu  l-a  luat  la  cer  într-un 
chip  minunat  (a  se  vedea  IV  Regi  2,  11  şi  urm.). 

Faptele  nelegiuite  ale  lui  Ahab  au  fost  pedepsite  aspru  de  Dum¬ 
nezeu.  Ahab  a  murit  în  război  „şi  câinii  i-au  lins  sângele"  (III  Regi 
22,  38).  Izabela  a  murit  şi  ea  în  dispreţul  multora,  aruncată  din  casă 
pe  un  zid  „şi  sângele  ei  a  ţâşnit  pe  zid  şi  pe  caii  care  au  călcat-o  în 
picioare,  încât  n-au  mai  găsit  nimic  din  ea  decât  numai  ţeasta,  picioa¬ 
rele  şi  palmele  mâinilor"  (IV  Regi  9,  33 — 35). 

Sfântul  Ilie  a  rămas  încă  în  amintirea  poporului  ca  un  om  sfânt, 
răsplătit  de  Dumnezeu  cu  ridicarea  la  cer.  De  asemenea,  Sf.  Ilie  s-a 
învrednicit  de  preţuirea  lui  Dumnezeu,  fiind  trimis  împreună  cu  proo¬ 
rocul  Moise  ca  să  stea  lângă  Mântuitorul  Iisus  Hristos  la  schimbarea 
Sa  la  Faţă  pe  muntele  Taborului. 

De  aceea,  în  troparul  prăznuirii  sale,  Sf.  Ilie  e  numit  „Măritul  în¬ 
ger  în  trup,  temei  proorocilor,  al  doilea  Mergător  înainte  al  venirii 
lui  Hristos". 

Pentru  ale  lui  sfinte  rugăciuni,  Doamne,  miluieşte-ne  pe  noi. 

Pr.  Mihaii  Colotelo 

DESPRE  PRIETENIE 

DUMINICA  A  VI- A  DUPĂ  RUSALII 

Ni  se  istoriseşte  în  sf.  evanghelie  de  la  sf.  ev.  Matei  cap.  IX,  1 — 5 
despre  vindecarea  unui  paralitic  adus  la  Mântuitorul  de  către  patru  se¬ 
meni  binevoitori.  Nu  ni  se  spune  ce  legătură  aveau  aceşti  binefăcă¬ 
tori  cu  slăbănogul  trântit  în  patul  suferinţei,  dar  orice  legătură  ar  fi 
avut,  ea  se  determină  printr-un  cuvânt:  dragoste,  bazată  pe  prietenie. 
Erau  probabil  prieteni  buni,  cu  sentimente  frăţeşti  faţă  de  cel  în  sufe¬ 
rinţă,  şi  de  aceea  s-au  înduioşat  de  el,  şi  trec  prin  toate  obstacolele 
pentru  a-1  aduce  in  faţa  lui  Iisus.  în  adevăr  de  sentimente  alese  şi 
gânduri  curate,  pline  de  iubire  au  dat  dovadă  cei  ce  purtau  pe  umerii 
lor  povara  acestui  slăbănog  ajuns  într-o  stare  atât  de  jalnică.  Orice 
legătură  ar  fi  avut  între  ei,  fapta  lor  este  vrednică  de  toată  admira¬ 
ţia.  Fără  îndoială  această  legătură  este  legătura  unei  prietenii  adevă¬ 
rate  închegată  trainic  şi  puternic  între  ei.  Despre  această  legătură 
care  se  aşterne  intre  oameni  şi  care  e  de  o  importanţa  deosebită  aş 
vrea  să  vorbesc  in  această  duminică.  Dar  ce  este  prietenia?  Ea  este 
o  legătură  strânsă  între  două  sau  mai  multe  persoane,  indiferent  de 
gen  sau  de  orice  altă  condiţie,  legătură  bazată  pe  iubire,  pe  încredere 
şi  devotament  reciproc.  .  \  ţ  ,  -  , 

încă  din  vechime  prietenia  era  considerată  ca  una  dintre  cele  mai 
frumoase  şi  preţuite  legături  ce  uneşte  pe  oameni.  „Poeţii,  filosofii  şi 
gânditorii  tuturor  timpurilor  au  inchinat  prieteniei  pagini  de  vibrant 
elogiu,  relevându-i  esenţa  etică  şi  spirituală,  farmecul  şi  formele  de  — 
manifestare  şi  condiţiile  realizării  ei  superioare  în  viaţa  omului. “ 
Vestitul  orator  Cicero  are  un  întreg  tratat  despre  prietenie  intitulat 
„De  amiciţia El  defineşte  prietenia  ca  fiind  „un  acord  plin  de  bună¬ 
voinţă  şi  dragoste  asupra  tuturor  lucrurilor  divine  şi  umane  între  oa¬ 
meni".  Tot  el  socoate  că  cel  mai  ales  şi  folositor  lucru  pentru  om  este 
prietenia.  (Jy  >  {  .j  f  ,  , 

Pitagora  a  fost  primul  dintre  cugetătorii  antici  care  încadrează 
prietenia  într-o  doctrină  filosofică  şi  morală.  El  consideră  prietenia 
ca  un  alter-ego,  intrucât  într-o  prietenie  adevărată  se  ajunge  până 
la  o  unitate  de  gândire  şi  acţiune.  Aceleaşi  considerente  le  are  şi 
Aristotel,  care  afirmă  că  prietenia  este  un  singur  suflet  în  două  tru¬ 
puri.  j  c  '  J  • .  '  . 

Istoria  ne  păstrează  minunate  exemple  de  prietenie  între  diferite 
persoane.  Astfel  avem  prietenia  dintre  Ahile  şi  Patroclu,  Oreste  şi 
Pilade,  Pelopide  şi  Epaminonda,  Leliu  şi  Scipio,  Castor  şi  Polux,  Ci¬ 
cero  şi  Atticus. 

Cu  o  nuanţă  mai  accentuată  vorbeşte  Sf.  Scriptură,  atât  a  V.  cât 
şi  a  N.  Testament  despre  prietenie. 

Prietenia  este  o  necesitate  a  însăşi  existenţei  noastre,  ca  fiinţe 
sociabile. 

Aşa  precum  are  omul  lipsă  de  mâncare  şi  băutură,  tot  aşa  are 
lipsă  de  o  altă  persoană  cu  care  să  comunice  şi  să-şi  împărtăşească 
gândurile  şi  sentimentele  sale.  Copilul  îşi  caută  tovărăşia  altor  copii, 
tânărul  la  fel,  şi  nu  există  om  care  să  nu  aibe  lipsa  de  tovărăşia  altui 
semen  al  său.  De  aceasta  ne  dăm  seama  fiecare  dintre  noi  din  propria 
noastră  vieţuire.  Singurătatea  este.  improprie  firii  noastre  omeneşti. 
„Şi  când  omul  dă  peste  un  prieten  bun,  dă  peste  o  aleasă  comoară, 
zice  Sf.  Scriptură  a  V.T.  Nimic  nu  preţuieşte  mai  mult  ca  un  prieten 
credincios,  nici  un  cântar  nu  poate  să-l  cântărească.  Un  prieten  cre¬ 
dincios  este  acoperământ  tare  şi  cel  ce  l-a  găsit,  a  găsit  o  comoară'1 
(Iisus  Sirach  VIr  13 — 15). 

Dar  care  sunt  calităţile  unei  adevărate  prietenii?: 

1.  —  Prietenia  se  bazează  în  primul  rând  pe  iubire.  Iubirea  este 
focul  sacru  prin  care  se  încălzesc  sufletele  întreolaltă.  Fără  iubire  este 
cu  neputinţă  o  prietenie  adevărată.  Ca  să  legi  prietenie  cu  cineva,  tre¬ 
buie  mai  întâi  să  simţi  o  afecţiune  faţă  de  el. 

2.  —  Sinceritatea.  Faţa  de  prietenul  tău  bun  trebuie  să  fii  totdea¬ 
una  cu  inima  deschisă,  să  nu  ai  ascunzişuri  faţa  de  el,  să  poţi  să-i  des- 
tăinuieşti  toată  gama  de  frământări  şi  gânduri  ce  te  stăpânesc.  La  fel 
să-şi  manifeste  şi  el  aceeaşi  sinceritate.  Este  cea  mai  de  seamă  cerin¬ 
ţa  a  prieteniei.  In  prietenie  este  necesar  să  se  stabilească  între  prie¬ 
teni  o  deplină  armonie  şi  o  identitate  de  idei,  atitudini  şi  sentimente, 
o  reaiă  stimă  reciprocă,  un  acelaşi  mod  de  a  gândi  şi  a  acţiona.  Fericit 
este  acei  om  care  dă  peste  un  prieten  căruia  poate  să-i  destăinuiască 
tot  ce  are  pe  inima  sa  şi  bune  şi  rele,  fără  teama  că  prietenul  ar  face 
vreodată  caz  de  cele  ce  i  s-au  încredinţat. 

3.  —  Dezinteresul.  Pe  un  prieten  bun  îl  iubim  fără  nici  un  calcul 
ascuns,  fără  ideea  preconcepută  că  am  pretinde  recunoştinţă  pentru 
serviciul  făcut.  Deşi  prietenii  se  unesc  unul  cu  altul  cu  un  anumit 
scop,  totuşi  ei  nu  trebuie  să  urmărească  profit  material  unul  din  par¬ 
tea  celuilalt.  Prietenia  bazată  pe  profituri  nu  durează. 

4... —  Statornicia.  Prietenul  adevărat  este  statornic  şi  neschim¬ 
bător.  Statornicia  în  prietenie  este  o  cerinţă  importantă  care  trebuie 
să  o  însoţească,  E  îndeobşte  cunoscut  că,  atâta  vreme  cât  eşti  fericit, 
cu  reale  posibilităţi  materiale  sau  de  alt  ordin,  prieteni  mulţi  ţi  se 
arată.  încă  poetul  Ovidiu  exprimă  în  mod  lapidar  felul  în  cere  unii 
consideră  prietenia  numai  din  interes,  spunând:  „Cât  timp  vei  fi  fe¬ 
ricit,  numeri  mulţi  prieteni,  iar  dacă  cerul  se  acoperă  de  nori,  vei  ră¬ 
mâne  singur",  Ovidiu  a  cunoscut  lucrul  acesta  prin  propria  sa  soartă. 
Pilda  fiului  risipitor  despre  care  aminteşte  sf.  ev.  Luca  este  un  minu¬ 
nat  exemplu  despre  o  atare  prietenie.  Atâta  vreme  cât  acest  fiu  nesă¬ 
buit  Îşi  ia  partea  de  moştenire  şi  are  belşug,  are  şi  mulţi  prieteni,  ca- 
re-1  înconjoară  cu  laude  şi  linguşiri  pentru  a  profita  de  el.  în  momen¬ 
tul  în  care  soarta  îi  devine  vitregă,  după  ce  cheltuise  tot  ce  avea,  ve¬ 
chii  prieteni  îi  întorc  spatele,  nici  nu  vreau  să-l  ia  în  seamă,  ajungând 
în  cea  mai  neagră  mizerie  păscând  porcii,  ca  să-şi  câştige  traiul  zil¬ 
nic.  Aceasta  este  o  falsă  prietenie.  Adevăratul  prieten  nu  uită  de  prie¬ 
tenul  său,  indiferent  cât  de  vitregă  ar  fi  soarta  pentru  ei.  Cu  atât  va 

fi  mai  frumoasă  prietenia,  cu  cât  cel  situat  pe  o  treaptă  superioară  va 
şti  să  rămână  egal  cu  vechiul  prieten,  la  fel  de  sincer  ca  şi  înainte. 
Proverbul  spune:  „Prietenul  bun  la  necaz  se  cunoaşte".  Şi  atunci  îţi 
pofi  da  seama  cât  de  sinceră  şi  trainică  este  prietenia,  când  soarta  îţi 
e  nefavorabilă.  '  •  f  .  ,  ;  .1  >  1 

Ce  prietenie  statornică  şi  adevărată  aveau  cei  patru  semeni  faţă 
de  prietenul  lor  paralizat?  Nu  şi-au  uitat  de  el  în  marea  sa  nenoroci¬ 
re.  Aleargă  la  el,  îl  cercetează;  ba  mai  mult,  trec  la  o  faptă  cu  adevă¬ 
rat  lăudabilă;  pun  patul,  pe  care  zăcea  neputinciosul  lor  prieten,  în 
spinarea  lor  şi  se  îndreaptă  pe  drum  spre  a-1  duce  la  Acela,  în  care 
îşi  puneau  nădejdea  şi  ei  şi  slăbănogul,  la  Iisus.  Şi,  pentru  că  nu  pot 
pătrunde  pe  uşă  în  casa  în  care  se  află  Mântuitorul,  iată,  nu  desnă- 
dăjduiesc,  nu  se  dau  în  lături  de  la  nimic  ce  le-ar  putea  ajuta,  urcă 
pe  acoperişul  casei  şi  printr-o  spărtură  depun  patul  cu  suferindul  la 
picioarele  Domnului. 

Aceşti  prieteni  atât  de  buni  şi  credincioşi  poartă  grijă  nu  numai 
de  trupul  celui  bolnav,  ci  şi  de  sufletul  şi  al  lui  şi  al  lor,  pentru  că  se 
unesc  în  aceeaşi  credinţă  cu  el,  în  credinţa  în  puterea  de  tămăduire 
a  lui  Iisus. 

Ce  bine  ar  fi,  dacă  ne-am  uni  şi  noi  în  aceeaşi  credinţă  şi  fa¬ 
cere  de  bine  pentru  cei  în  suferinţă,  cum  au  făcut  cei  patru  cu  seme¬ 
nul  lor,  slăbănogit.  „Căci  dacă  sunt  adunaţi  doi  sau  trei  în  numele 
Domnului,  şi  El  este  de  faţă“. 

5.  —  Ultima  cerinţă  a  unei  adevărate  prietenii  este  fidelitatea 
sau  credincioşia.  Să  rămâi  credincios  prietenului  tău  până  la  moarte, 
ba  şi  dincolo.  în  adevărata  şi  curata  prietenie,  sufletele  unite  nu  se 
trădează  niciodată.  Chiar  dacă  au  intervenit  între  prieteni  unele  ne¬ 
înţelegeri  şi  s-au  despărţit,  prietenul  adevărat  şi  credincios  nu-şi  tră¬ 
dează  pe  fostul  său  prieten.  Secretele  destăinuite  unul  altuia  rămân 
îngropate  în  străfundul  inimii  şi  nimeni  şi  nimic  nu  le  poate  scoate 
de  acolo.  j  1  •  1  J 

Partea  negativă  a  prieteniei  este  trădarea,  atitudine  urâtă  şi  con¬ 
damnabilă.  Ea  aduce  multe  rele  şi  cauzează  mari  suferinţe  sufleteşti. 
Şi  câţi  nu  sunt,  au  fost  şi  vor  mai  fi  aceia  care  au  simţit  în  propria 
lor  viaţă  amarul  şi  focul  arzător  al  trădării.  însuşi  Fiul  lui  Dumnezeu 
nu  a  fost  cruţat  de  o  atare  atitudine. 

Mântuitorul  şi-a  ales  pe  sfinţii  Săi  ucenici  şi  apostoli  dintre  oa¬ 
menii  cei  simpli,  pescari  din  părţile  Galileii  şi  i-a  numit  prieteni  ai 
Săi.  Le-a  încredinţat  secretul  învăţăturii  Sale  divine.  I-a  făcut  mar¬ 
torii  puterii  Sale  dumnezeieşti,  făcându-i  să  asiste  la  nenumăratele  şi 
variatele  Sale  minuni.  Şi  cu  toate  acestea  unul  dintre  ei  L-a  trădat. 
Dar  chiar  şi  atunci,  când  Iuda  s-a  apropiat  cu  ceata  de  ostaşi  pentru 
prinderea  Lui,  şi  ca  semn  al  trădării:  sărutul,  Iisus,  deşi  ştia  gândul 
ascuns  al  trădătorului,  îi  zice:  „prietene,  pentru  ce  ai  venit,  împli¬ 
neşte..."  (Mat.  26.50).  Şi  trădătorul,  fără  nici  o  jenă,  îi  da  sărutul 
trădării.  Insă  câtă  dumnezeiască  măreţie  din  partea  Domnului! 

Care  este  preţul  acestei  cumplite  trădări?  O  ştim  cu  toţii:  funia 
în  jurul  gâtului.  Trădătorul  şi-a  primit  pedeapsa  actului  său  odios, 

căci  muşcat  de  conştiinţă  de  ceea  ce  a  făcut  ia  drumul  spre  pârâul 
Cedrilor,  unde  un  nevinovat  smochin  îi  primeşte  funia  în  care  Iuda 
îşi  înconjoară  abjectul  său  gât. 

Cu  toate  acestea  istoria  este  plină  de  frumoase  exemple  de  ade¬ 
vărată  prjetenie.  Am  amintit  câteva  din  cele  mai  clasice  şi  mai  cu¬ 
noscute  din  istoria  popoarelor.  Vom  aminti  altele  din  Cartea  de  căpă¬ 
tâi  a  noastră,  a  creştinilor,  din  Sf.  Scriptură  şi  din  propria  noastră  is¬ 
torie  naţională. 

Sf.  Scriptură  a  V.T.  aminteşte  de  sincera  prietenie  dintre  Moise 
şi  Aron  apoi  de  acea  legătură  exemplară  dintre  soacră  şi  noră, 
Noemi  şi  Rut.  Aceste  suflete  erau  aşa  de  strâns  unite,  încât  nora  gră¬ 
ieşte:  „Orice-mi  va  face  Domnul,  numai  moartea  mă  va  despărţi  de 
tine  . . .“  (Rut  1,  17). 

Dar  una  dintre  cele  mai  adânci  şi  mai  frumoase  prietenii  despre 
care  ne  vorbeşte  Sf.  Scriptură  a  V.T.  este,  fără  îndoială,  duioasa  prie¬ 
tenie  dintre  David  şi  Ionatan,  fiul  lui  Saul.  (1  Regi  cap.  18).  Atât  de 
adâncă  este  această  prietenie,  încât  Ionatan  se  expune  la  grave  peri¬ 
cole,  pentru  a  salva  viaţa  prietenului  său  David.  David  a  fost  recu¬ 
noscător  faţă  de  această  prietenie  a  lui  Ionatan.  In  termeni  de  eleva¬ 
ţie  sufletească  descrie  Sf.  Scriptură  prietenia  dintre  aceste  două  su¬ 
flete.  După  o  convorbire  în  care-şi  arată  dragostea  unul  către  altul, 
Ionatan  îl  încredinţează  pe  prietenul  său  de  cea  mai  adâncă  iubire, 
care  merge  până  la  identificarea  unuia  pentru  altul:  „Orice  va  dori 
sufletul  tău  voi  face  pentru  tine"  (Id.  20,  4).  Iar,  după  un  timp  mai 
îndelungat  în  care  David  a  trecut  prin  grele  încercări,  ni  se  spune: 
„întâlnindu-se  s-au  sărutat  unul  cu  altul  şi  au  plâns  amândoi,  iar  Da¬ 
vid  a  plâns  mai  tare"  (Id.  20,  41). 

Această  puternică  legătură  de  adevărată  prietenie  nu  s-a  stins 
nici  după  moartea  unuia  dintre  ei.  Aflând  David  de  uciderea  priete¬ 
nului  său,  el  îi  deplânge  pierderea,  rostind:  „Frate  Ionatane,  întristat 
sunt  pentru  tine,  căci  tu  mi-ai  fost  foarte  scump  şi  iubirea  ta  a  fost 
pentru  mine  mai  presus  de  iubirea  femeiască44  (2  Regi  1,  20). 

‘‘  Sf.  Scriptură  a  N.T.,  prin  însuşi  glasul  Mântuitorului  Iisus  Hris- 
tos  consideră  prietenia  ca  cea  mai  scumpă  şi  mai  aleasă  legătură  în¬ 
tre  oameni.  El  însuşi  se  socoate  prietenul  nostru  al  tuturor.  îşi  alege 
ucenicii  din  oamenii  simpli  şi-i  numeşte  pe  ei,  zicând:  „Voi  sunteţi 
prietenii  Mei,  dacă  faceţi  ceea  ce  vă  poruncesc44  (In.  15,  14).  Suprema 
dragoste  pe  care  se  bazează  prietenia  este  aceea  în  care  prietenul  este! 
în  stare  să-şi  dea  viaţa  pentru  prietenul  său.  „Mai  mare  dragoste  de¬ 
cât  aceasta  nimeni  nu  are,  ca  sufletul  său  să-l  pună  pentru  prietenii 
săi"  (In.  v.  13).  Şi  Mântuitorul  a  consfinţit  cele  spuse  prin  propria  Sa 
jertfă  pentru  „prietenii  Săi“,  care  nu  sunt  alţii  decât  întregul  neam 
omenesc.  O  prietenie  duioasă  o  arată  faţă  de  sf.  evanghelist  Ioan,  ca¬ 
re-şi  reazimă  capul  său  pe  pieptul  Domnului  la  Cina  cea  de  Taină,  în 
semn  de  recunoştinţă  şi  dragoste  ce  i-o  păstrează.  De  asemenea  Mân¬ 
tuitorul,  în  cea  mai  tragică  clipă  de  pe  crucea  golgotică,  îl  numeşte 
pe  Ioan  fiul  Său  şi-i  dă  în  grijă  pe  mama  Sa.  Şi  Ioan  se  achită  de  a- 

ceasta  sarcină,  având-o  în  permanentă  pe  Maica  Domnului  în  grija 
sa,  până  la  mutarea  ei  din  această  viaţă. 

O  aleasă  prietenie  o  arată  Mântuitorul  şi  lui  Lazăr  din  Betania, 
în  casa  căruia  zăbovea  în  trecerea  spre  Ierusalim.  Fiind  dincolo  de 
Iordan,  unde  se  retrăsese  cu  ucenicii  Săi,  primeşte  vestea  încetării  din 
viaţă  a  acestui  prieten  mult  iubit  al  Său.  Imediat  se  întoarce  în  Beta¬ 
nia  şi  se  îndreaptă  spre  cimitirul  unde  era  înmormântat  Lazăr  încă 
înainte  cu  patru  zile.  în  preajma  mormântului,  ridicând  ochii  spre  ce¬ 
ruri,  cu  lacrimile  ce-i  curgeau  pe  obraz,  grăieşte:  „Părinte,  îţi  mul¬ 
ţumesc  că  M-ai  ascultat"  (In.  11,41)  şi  întorcându-se  spre  mormântul 
descoperit  rosteşte:  „Lazăre,  vino  afară!"  (Id.  43)  şi  în  uimirea  tuturor 
celor  de  faţă,  cel  ce  zăcuse  în  măruntaiele  pământului  patru  zile,  apa¬ 
re  viu.  E  dovada  supremei  prietenii  arătată  lui  Lazăr,  pe  care-1  scoa¬ 
te  de  acolo,  în  acelaş  timp  e  arătare  pentru  noi  toţi,  cărora  ne  va  ros¬ 
ti  la  vremea  sa:  „Ieşiţi  binecuvântaţii  Părintelui  Meu  şi  moşteniţi  îm¬ 
părăţia,  rare  vă  e  pregătită  pentru  că  aţi  urmat  drumul  vieţii  Mele". 

Dar  Mântuitorul  a  arătat  prietenia  şi  femeilor,  dintre  care  multe 
L-au  ajutat  în  propovăduirea  învăţăturii  Sale  şi  cărora  li  se  arată  viu 
în  dimineaţa  când  îngândurate  urcau  drumul  Golgotei  spre  al  unge 
trupul  cu  mirodenii  şi  pe  care  le  face  misionare  a  învăţăturii  Sale. 

Şi  iată  ce  roade  zămisleşte  şi  iubirea  celor  patru  prieteni,  care 
duc  trupul  slăbănogului  la  picioarele  lui  Iisus:  izbăvirea  cea  trupeas¬ 
că  şi  uşurarea  sufletului  de  povara  păcatelor.  „îndrăzneşte,  fiule!  Ier¬ 
tate  sunt  păcatele  tale!  . .  .  Scoală-te,  fă-ţi  patul  tău  şi  mergi  la  casa 
ta“  (Mat.  9,2,6). 

Ce  binefăcătoare  este  o  prietenie  adevărată!  Ea  rodeşte  fapte 
bune,  aduce  bucurie  şi  mângâiere  sufletului  omenesc,  sporeşte  dra¬ 
gostea  de  viaţă.  E  pavăză  şi  ocrotire  în  timp  de  restrişte.  Dar  cât  rău 
poate  aduce  opusul  acestei  frumoase  virtuţi,  care  este  trădare,  destră¬ 
marea  acestei  legături,  mai  ales  atunci  când  ea  a  fost  făcută  cu  sco¬ 
puri  ascunse,  de  a  profita  în  urma  acestei  legături  sfinte.  Şi  câte  su¬ 
flete  n-au  cunoscut  această  ingrată  şi  odioasă  atitudine.  Ai  legat  prie¬ 
tenia  numai  ca  să  profiţi  şi  în  momentul  în  care  cel  ce  a  fost  sincer 
cu  tine  a  fost  lovit  de  soartă,  nu  numai  că-ţi  întorci  privirea,  dar  eşti 
în  stare  să-l  împungi  cu  suliţa  în  coastă.  Şi  câte  astfel  de  cazuri,  du¬ 
reroase,  nu  sunt!  De  aceea  poporul  nostru  le  cuprinde  într-o  sintag¬ 
mă,  zicând:  „Pe  cine  nu-1  laşi  să  moară,  nu  te  lasă  să  trăieşti". 

Şi  n-aş  putea  încheia  aceste  rânduri  fără  a  aminti  de  o  prietenie 
de  o  rară  frumuseţe  statornicită  între  sfinţii  Vasile  cel  Mare  şi  Gri- 
gorie  cel  Mare.  Petrecând  viaţa  lor  tinerească  împreună,  ajunsese  la 
o  atare  intimitate  şi  unitate  de  gândire,  încât  aminteşte  sf.  Grigorie 
că  „eram  două  trupuri  într-o  singură  inimă",  aşa  fiind  încât  ce  gân¬ 
dea  unul,  în  acelaş  moment  gândea  şi  celălalt. 

O  asemenea  prietenie  putem  remarca  între  Eminescu  şi  Creangă, 
intre  Bălcescu  şi  Alecsandri  şi  încă  între  mulţi  alţi  oameni  mari  din 
istoria  şi  literatura  noastră  naţională. 

Un  efect  benefic  are  prietenia  în  cercul  familial,  între  părinţi  şi 
copii,  în  care  părintele  nu  este  stăpânul  autocrat,  ci  tatăl  şi  mama  cu 

înţelege  pentru  copiii  lor,  cu  sfaturi  blânde  şi  fapte  exemplare.  Inti¬ 
mă  şi  solidă  trebuie  să  se  arate  prietenia  între  cei  ce-şi  urzesc  viaţa 
împreună  în  faţa  sfântului  altar.  Prin  sentimentele  ce  se  stabilesc  în- 
treolaltă  de  intimitate  şi  prin  iţele  ce  ţes  pânza  vieţii,  ei  trebuie  să  fie 
prietenii  cei  mai  buni  şi  cei  mai  apropiaţi,  cu  sinceritate  şi  nedes- 
minţită  iubire,  întru  împlinirea  idealului  lor  de  viaţă. 

Şi  dacă  aceste  principii  de  adevărată  prietenie  ar  fi  viabile  în 
cercul  familial,  în  ‘societăţile  umane,  între  naţiunile  pământului,  ar  fi 
aşezată  împărăţia  lui  Dumnezeu  pe  pământ. 

Pentru  aceasta  însă  este  necesar  să  luăm  o  călăuză.  Şi  cea  mai 
bună  şi  adevărată  călăuză  nu  este  altul  decât  Iisus  Hristos,  Fiul  lui 
Dumnezeu  coborât  din  ceruri  pe  pământ.  Când  El  ne  călăuzeşte,  mer¬ 
gem  pe  calea  care  ne  duce  la  adevărata  viaţă  şi  fericire  veşnică. 

Să  urmăm  acest  drum. 

Pr.  Ioan  Chioar 


•j  ii/ & 


PREDICA  LA  „SCHIMBAREA  LA  FAŢA" 

„Doamne,  bine  este  nouă  să  fim  aiciu . 

Mc.  9,  5. 

îtuIirţoţfe'T  olatMAxNjL.  fH]  iii  ;  w.  i-iufrţ  o  mwr>  mobe* c?  tbu 

Printre  marile  sărbători  împărăteşti  Biserica  noastră  prăznuieşte 
astăzi,  ziua  Schimbării  la  Faţă  a  Domnului  şi  Mântuitorului  nostru  Ii- 
sus  Hristos.  .  •  -  vi>  * 

Acest  mare  praznic  ne  face  să  ne  ducem  cu  gândul  la  Ţara  Sfântă, 
de  care  ne  leagă  locuri  sfinte  şi  minunate  unde  s-au  petrecut  mari  şi 
deosebite  evenimente  ce  au  intrat  în  istoria  mântuirii  noastre. 

Sfânta  Scriptură  aminteşte  de  mai  multe  înălţimi  pe  care  s-au  îm¬ 
plinit  descoperiri  dumnezeieşti.  In  Vechiul  Testament  este  amintit 
muntele  Sinai  unde'  i  s-au  dat  lui  Moise  cele  10  porunci  sau  Deca¬ 
logul.  1  '  }  r  >•  '  '  '  *  1  ’  *i  *  ;; 

Muntele  Cârmei  este  acela  pe  care  s-a  aprins  jertfa  primită  de 
Dumnezeu,  în  urma  rugăciunilor  lui  Ilie  Tesviteanul.  In  Noul  Testa¬ 
ment  întâlnim  Muntele  Fericirilor,  de  pe  care  a  rostit  Mântuitorul  pre¬ 
dica  de  pe  munte. 

Golgota  este  muntele  pe  care  s-a  împlinit  jertfa  Domnului  Iisus 
Hristos  iar  Taborul  avea  să  devină  altarul  Schimbării  Sale  la  FaţA. 

De  Tabor  ne  leagă  transfigurarea  minunată  a  Mântuitorului,  ne 
leagă  dovada  dumnezeirii  lui  Iisus  Hristos. 

De  aceea,  în  acea  minunată  zi  de  vară,  Iisus  „luând  pe  trei  din¬ 
tre  ucenicii  Săi  cei  mai  apropiaţi,  pe  Petru,  pe  Iacob  şi  pe  Ioan  i-a 
dus  în  muntele  înalt,  pe  ei  singuri,  şi  s-a  schimbat  la  faţă,  înaintea 
loru  (Mc.  9,  1 — 2). 

Aţi  auzit  că  s-a  spus  „şi  a  strălucit  faţa  Lui  ca  soarele,  hainele 
lui  s-au  făcut  ca  lumina"  (Mt.  17,  2).  La  soare  dimineaţa,  sau  la  amia- 

ză  dacă  te  uiţi  puţin  mai  mult  ţi  se  pare  că  te-a  orbit,  în  loc  să  te  lu¬ 
minezi,  te  întuneci  la  vedere. 

Mântuitorul  lumii  a  strălucit  pe  Muntele  Tabor  asemenea  soare¬ 
lui  dar  să  nu  gândiţi  că  s-a  arătat  întreg  adâncul  slavei  Sale.  Nu.  A- 
ceasta  o  arată  Sf.  Biserică  când  zice:  „ Arătându-li-se  lor  slava  Sa  pe 
cât  li  se  putea",  (din  troparul  praznicului). 

Apostolii  când  au  văzut  această  minune  au  căzut  la  pământ  ca 
nişte  morţi  şi  deodată  au  apărut  lângă  Mântuitorul  în  lumina  aceea 
deosebit  de  strălucitoare,  doi  din  sfinţii  lui  Dumnezeu:  Moise  şi  Ilie 
care  vorbeau  cu  Domnul  nostru  Iisus  Hristos  despre  sfârşitul  Lui  pe 
care  avea  să-l  aibă  în  Ierusalim"  (Lc.  9,  31). 

Dar  pentru  ce  au  apărut  Moise  şi  Ilie?  Iată  pentru  ce.  Numai  cu 
şase  zile  înainte  de  Schimbarea  la  Faţă,  Mântuitorul  era  în  părţile 
Cezareei  lui  Filip.  Atunci  Mântuitorul  i-a  întrebat  pe  Apostolii  Săi: 
„Cine  zic  oamenii  că  sunt  Eu"?  Iar  oamenii  ca  şi  ucenicii  Lui  nu  erau 
încă  pe  deplin  încredinţaţi  cine  este  Domnul  Iisus.  „Doamne!  Unii  zic 
că  Tu  eşti  Ioan  Botezătorul,  alţii,  Ilie  sau  Moise,  iar  alţii  că  Tu  eşti 
Ieremia  sau  unul  din  prooroci"  (Mt.  16,  14). 

De  aceea  Mântuitorul  Iisus  Hristos  la  Schimbarea  la  Faţă  a  che¬ 
mat  pe  Moise  şi  pe  Ilie  ca  să  le  arate  ucenicilor  Săi  că  El  nu-i  nici 
Moise,  nici  Ilie,  ci  Dumnezeul  lui  Ilie  şi  Dumnezeul  lui  Moise  şi  că  El 
este  Dumnezeul  proorocilor. 

Dar  să  vedem  acum  ce  taină  s-a  petrecut  pe  Muntele  Taborului? 

Muntele  Taborului  s-a  făcut  atunci  în  chipul  Bisericii,  după  cum 
ne  arată  Sf.  părinte  Efrem  Şirul.  Pentru  ce?  într-un  fel  în  Biserica 
lui  Hristos  noi  avem  şi  pe  Tatăl  şi  pe  Fiul  şi  pe  Duhul  Sfânt  şi  pe 
prooroci  şi  pe  apostoli.  Deci  Muntele  Taborului  era  acum  închipuirea 
Bisericii.  Tatăl  vorbea  de  sus:  „Acesta  este  Fiul  Meu  cel  iubit  întru 
care  bine  am  voit  pe  acesta  să-L  ascultaţi".  Fiul  —  era  schimbat  la 
faţă  întru  slava  dumnezeirii  Sale  pe  cât  puteau  apostolii  să-L  cuprin¬ 
dă,  iar  Duhul  Sfânt  se  arăta  umbros  în  chipul  norului,  cât  puteau 
ei  să-L  cuprindă.  Acolo  era  mare  taină,  toată  Biserica  era  de  faţă  şi 
cea  din  Legea  veche  reprezentată  prin  Iisus  Hristos  şi  prooroci  şi  cea 
din  Legea  nouă  reprezentată  prin  Hristos  şi  prin  Apostoli. 

Apostolii  când  au  văzut  această  minune  erau  uimiţi  şi  iată-1  pe 
Petru  grăind:  „Doamne  bine  este  nouă  să  fim  aici.  Să  facem  trei  co- 
libi,  una  Ţie“  . .  .  (Mc.  9,  5).  El  neştiind  ce  vorbea.  Ce  zici  Petre  îi 
spune  Domnul  Iisus  Hristos  în  taină.  Vrei  să-mi  faci  mie  colibă  pe 
Tabor  pentru  că-i  bine  aici  şi  lumină?  Dar,  dacă  Eu,  Petre,  voi  rămâne 
pe  Tabor,  cuvintele  Scripturii  cine  le  va  împlini?  Unde  se  vor  împlini 
cuvintele  lui  Isaia  care  zice:  „Durerea  Lui  a  ridicat  durerea  noastră 
şi  cu  rana  Lui  noi  toţi  ne-am  vindecat"  (Isaia,  53,  4). 

Porţile  iadului  cine  le  va  zdrobi?  Biruinţa  asupra  morţii  cine  o  va 
aduce  neamului  omenesc.  Pe  Adam  cel  vechi  cine-1  va  răscumpăra? 
Iadul  cine-1  va  prăda? 

Până  acum  noi  am  vorbit  de  Schimbarea  la  Faţă  a  Mântuitoru¬ 
lui,  dar,  oare,  au  fost  şi  dintre  sfinţi  care  s-au  schimbat  la  faţa?  Au 
fost  negreşit!  Iată  ce  păstrează  istoria  Sfintei  Scripturi:  Set,  al  3-lea 

patriarh  al  lumii  după  Adam  s-a  schimbat  şi  el  la  faţă,  a  fost  răpit  la 
cer  după  cum  ne  arată  cronografele  care  merg  paralel  cu  Sf.  Scrip¬ 
tură.  Patruzeci  de  zile  şi  patruzeci  de  nopţi  Set  a  fost  la  cer  şi  a  în¬ 
văţat  astronomia  de  la  îngeri  şi  alcătuirea  slovelor.  Când  s-a  pogorât 
pe  pământ  fiii  lui  Set  şi  cei  ai  casei  lui  nu  puteau  privi  la  faţa  lui  şi 
au  început  să-i  zică  „dumnezeu".  El  le  spunea  că  nu-i  Dumnezeu  şi 
că  abia  a  fost  acolo  aproape  de  Dumnezeu  în  lumea  îngerilor  unde 
a  învăţat  mişcarea  astrelor  şi  multe  taine  ale  timpului. 

S-a  schimbat  la  faţă  Moise  —  el  care  a  postit  de  două  ori  câte 
patruzeci  de  zile  aşa  încât,  poporul  nu-1  putea  privi  în  faţă  strigân- 
du-i  să-şi  pună  un  voal,  un  acoperământ,  că  nu-1  puteau  privi,  atâta 
strălucire  avea  Moise. 

S-au  mai  schimbat  la  faţă  mulţi  sfinţi  după  cum  citim  în  vieţile 
sfinţilor:  Avaa  Siluam,  Avaa  Or,  Avaa  Marcu  . . .  care  se  schimbau  la 
faţii  când  se  rugau  iar  mâinile  când  le  ridicau  în  sus  se  făceau  ca  fo¬ 
cul. 

Dar,  oare  s-au  schimbat  la  faţă  ca  şi  Domnul  Hristos?  Nu.  Lumi¬ 
na  de  pe  Tabor  care  a  strălucit  în  faţa  Mântuitorului  ieşea  dinlăun- 
trul  Său,  din  dumnezeirea  Sa,  din  fiinţa  sa. 

Lumina  de  pe  Tabor  n-a  fost  fiinţa  dumnezeirii,  ci  slava  fiinţei 
dumnezeieşti,  pe  când  la  sfinţi  lumina  venea  din  afară  la  ei,  de  la 
Dumnezeu.  v  i.  ’  '  u 

Dar,  oare  noi  ne  putem  schimba  la  faţă?  *  “  ^  ' 

Deschizând  Sfânta  Scriptură  la  epistola  către  Romani  citim: 
„Schimbaţi-vă  la  faţă  întru  duhul,  întru  înnoirea  minţii  voastre".  Aţi 
auzit  că  şi  noi  ne  putem  schimba  la  faţă!  Cum?  Intru  Duhul. 

Ce  este  a  ne  schimba  la  faţă  întru  Duhul,  întru  înnoirea  vieţii 
noastre?  ii  r 

Toţi  ne  putem  schimba  la  faţă  dacă  vrem  şi  dacă  credem.  Iată 
cum.  Dacă  eu  simt  că  în  mintea  mea  a  pătruns  un  gând  rău,  de  des- 
frâu,  de  furt,  de  mândrie,  de  hulă,  etc. ...  şi  am  frica  lui  Dumnezeu  şi 
zic  rugăciunea  aceasta,  rugăciunea  minţii  „Doemne  Iisuse  Hristoase, 
Fiul  lui  Dumnezeu  miluieşte-mă  pe  mine  păcătosul"  şi  depărtez  gân¬ 
dul  cel  rău  din  mintea  mea,  eu  am  alungat  păcatul  de  la  mine.  Min¬ 
tea  noastră  e  făcută  într-o  veşnică  mişcare,  mintea  noastră  e  ca  o 
moară,  ce  torni  în  moară  aceea  macină,  de  aceea,  nu-i  de  vină  moa¬ 
ra  că  eu  torn  neghină  sau  fasole  într-însa.  Aşa-i  şi  mintea  noastră. 
Dacă  dăm  minţii  noastre  gânduri  '  bune,  duhovniceşti,  cugetări  la  vie¬ 
ţile  sfinţilor,  la  viaţa  şi  patimile  Mântuitorului  etc.,  atunci  am  scos 
din  gândul  nostru  cele  rele  şi  am  înnoit  mintea  noastră  cu  cele  du¬ 
hovniceşti,  gânduri  plăcute  lui  Dumnezeu,  iată  eu  m-am  schimbat  la 
faţă  întru  Duhul.  Exemple  de  schimbări  la  faţă  întru  Duhul  avem  ne¬ 
numărate  în  Sf.  Scriptură  şi  Sf.  Tradiţie.  Tâlharul  de  pe  cruce,  văzând 
bunătatea  şi  răbdarea  Domnului  Iisus  Hristos  pe  cruce,  nerăspunzând 
cu  râu  celor  care-1  batjocoreau  ci  se  ruga  pentru  ei,  a  crezut  în  ini¬ 
ma  sa  că-i  Dumnezeu.  Dar  se  gândea,  eu  când  să  mai  fac  pocăinţă  că 
sfârşitul  mi  s-a  apropiat.  Să  fac  metanii?  Picioarele-s  răstignite.  Să-mi 
fac  cruce,  mâinile-s  în  piroane.  Oare  cu  ce  să  mă  apropii  eu  de  acest 

atotbun  Dumnezeu?  Mai  avea  limba  sănătoasă,  de  aceea  ridicându-şi 
glasul  către  Domnul  Iisus  Hristos  a  zis  din  toată  inima  sa:  „Pomeneş- 
le-mă  Doamne  când  vei  veni  întru  împărăţia  Ta"  şi  atunci  aude  pe 
Mântuitorul:  „Astăzi  vei  fi  cu  mine  în  rai  *. 

A  fost  el  hâlhar,  a  ştiut  să  fure  multe  dar  a  fost  tâlhar  mare  că  a 
furat  cu  limba  raiului.  Bine  i-a  zis  Sfântul  Părinte  Efrem  Şirul:  „O,  tal- 
harule  şi  ai  raiului  tâiharule‘\  >  <.  *  r 

Aceste  lacrimi  de  căinţă  erau  începutul  unei  schimbări,  erau 
poarta  de  intrare  a  celui  păcătos  în  lumina  lui  Dumnezeu.  Cel  care 
a  păşit  pe  calea  schimbării  sale  şi  a  pătruns  în  lumina  dumnezeiască, 
devine  el  însuşi  intr-un  fel  lumină.  Sfântul  Serafim  de  Sarov,  osteni¬ 
tor  mare,  care  s-a  învrednicit  de  bucuria  vederii  luminii  necreate  — 
ne  spune  unul  din  ucenicii  săi  —  că-n  momentele  de  rugăciune  faţa 
lui  Serafim  devenea  strălucitoare  ca  soarele,  ochii  lui  aruncau  ca  un 
fel  de  flăcări,  iar  lumina  care  se  răspândea  din  fiinţa  lui  ilumina  pa¬ 
jiştea  din  jur. 

Iată  dar,  cum  răsplăteşte  Dumnezeu  pe  cei  ce  se  străduiesc  să-i 

facă  voia  lui.  j  ţol  1  •  ••  r  ><.-  T 

* 

Să  ne  străduim  şi  noi  fiecare,  să-L  primim  pe  Mântuitorul  nostru 
Iisus  Hristos  in  sufletele  noastre,  cu  inimile  curate,  spălaţi  de  întină- 
ciunea  trupului  şi  a  sufletului.  •  nn( 

De  dincolo  de  lume  se  revarsă  spre  noi  lumina  harului  dumneze¬ 
iesc;  să  credem  in  ea,  să  ne  lăsăm  călăuziţi  de  dânsa,  transformaţi  cu 
puterea  ei.  u  >  .  j  ,  / 

Trăind  în  mijlocul  lumii  apăsaţi  de  păcate,  la  Mântuitorul  Iisus 
Hristos  aflăm  iubirea  iertătoare,  adevărul  şi  pacea  sufletească. 

Iar  din  negura  morţii,  prin  credinţă  fierbinte  în  Iisus  Hristos  ne 
vom  ridica  în  aurora  trandafirie  a  învierii  şi  vieţii  de  veci.  De  aceea, 
cu  sufletul  luminat  putem  spune:  „Doamne,  bine  este  nouă  să  fim 
aici,  în  Biserica  la  cea  sfântă  acum  şi  în  veci  de  veci.  Amin. 

'  ‘  'J  ^  Pr.  Achim  Băcilă 


PREDICĂ  PENTRU  ÎNMORMÂNTARE 

„ Cel  ce  ascultă  cuvântul  Meu  şi  crede  în  Cel 
ce  M-a  trimis,  are  viaţă  veşnică  şi  la  judecată  nu 
va  veni,  ci  s-a  mutat  din  moarte  la  viaţă/1  (In.  5,  24). 

M  ilt  întristată  familie,  îndoliată  asistenţă, 

Moartea  este  un  accident  în  viaţa  omului  (Inţel.  Sol.  1,  13;  2,  24), 
e  nefirească  şi  de  aceea  omul  simte  frică  faţă  de  ea. 

Adesea  vin  la  noi  preoţii,  credincioşi  slăbiţi,  bolnavi.  între  ei  unii 
cu  boli  grave,  cerându-ne  ajutorul.  Unii  sunt  înfricoşaţi  de  moarte. 
Depunem  eforturi  deosebite  pentru  a-i  întări,  a-i  sfătui,  a  le  lumina 
credinţa.  Le  oferim  chiar  exemple  concrete  ce  apar  în  aria  vieţii.  Aşa, 

vedem  că  nu  totdeauna  cel  bolnav  grav,  moare.  In  urma  unor  trata¬ 
mente  medicale  înţelept  dirijate,  în  urma  unor  terapii  duhovniceşti 
stăruitoare,  bolnavii  se  vindecă,  reluându-şi  bucuroşi  viaţa.  Unii  însă, 
chiar  sănătoşi  fiind,  când  nimeni  nu  ar  fi  putut  prevedea,  se  întâlnesc 
cu  moartea.  Accidente  rutiere,  de  muncă,  intoxicaţii,  înec,  accidente 
în  excursii,  embolii,  atacuri  de  cord  etc.,  curmă  firul  vieţii  oameni¬ 
lor.  Deci,  nu  boala  e  ceea  ce  fără  alternativă  trebuie  să  ne  sperie. 
Suntem  datori  să  avem  încredere  în  Dumnezeu  Tatăl  şi  purtătorul  nos¬ 
tru  de  grijă.  Trebuie  să  facem  ceea  ce  Biserica  ne  recomandă  prin 
învăţătura  sa,  prin  sfaturile  slujitorilor  ei  şi  aşa  vom  găsi  întărirea. 
Iată  aici,  un  exemplu  asemănător  cu  cele  relatate.  Cine  s-ar  fi  aştep¬ 
tat  ca  cel,  în  preajma  căruia  ne  aflăm  acum,  nefiind  bolnav,  nici  slă¬ 
bit,  nici  bătrân,  mai  tare  ca  foarte  mulţi  dintre  noi,  să  moară.  Este 
dureros  că  s-a  petrecut  aşa.  Acum  însă,  în  afara  consolării  noastre, 
alte  posibilităţi  nu  avem.  < 

Ne  găsim  aici  în  cimitir,  stăm  deasupra  gropii.  Cu  câtă  neplăcere 
şi  înfrigurare  privesc  unii  spre  ea.  Ştim  că  acolo  se  aşează  mortul,  că 
acolo  se  termină  toate  gândurile,  speranţele,  planurile  şi  năzuinţele 
de  viaţă  ale  unui  om.  Aşa  este  într-un  fel,  dar  să  nu  uităm  să  privim 
şi  creştineşte.  Sf.  Ap.  Pavel  ne  spune:  „Iar  dacă  nădăjduim  în  Hris- 
los  numai  în  viaţa  aceasta,  suntem  mai  de  plâns  decât  toţi  oamenii" 
(I  Cor.  15,  19). 

Noi  suntem  călători  pe  acest  pământ  şi  oaspeţi  ca  înaintaşii  noş¬ 
tri.  Viaţa  e  un  dar  nepreţuit,  dat  de  Dumnezeu  nouă,  e  veşnică  şi  ire¬ 
versibilă.  Dumnezeu  ne  trimite  în  lume  cu  un  scop  bine  determinat: 
prin  oameni  Dumnezeu  lucrează  în  lume.  Cel  ce  ascultă  pe  Dumnezeu 
şi  îndeplineşte  poruncile  Lui,  voia  Sa,  se  va  arăta  un  fiu  bun,  va  pri¬ 
mi  răsplata  bucuriei,  răsplata  vieţii  veşnice.  Sf.  Ap.  Pavel  spune:  „A 
vieţui  în  trup  înseamnă  pentru  mine  să  lucrez  şi  să  am  roadă"  (Filip 
I,  22).  Roada  aceasta  este  în  fapte  bune.  Viaţa  ne  apare  ca  un  drum 
spre  desăvârşire,  spre  curăţenie,  dragoste  şi  sfinţenie.  Pururea  model 
de  urmat  avem  pe  Mântuitorul.  Tot  Sf.  Ap.  Pavel  ne  îndeamnă  să  ne 
străduim  să  ajungem  „starea  bărbatului  desăvârşit  şi  măsura  vieţii 
deplinătăţii  lui  Hristos"  (Ef.  4,  13).  In  acest  fel,  când  credincioşii  ies 
din  această  viaţă  prin  moarte,  ei  de  fapt  intră  în  viaţa  cea  de  dincolo, 
in  adevărata  viaţă  fără  de  sfârşit,  viaţa  veşnică.  Ei  „vor  merge  la 
groapă  ca  grâul  cel  copt,  care  în  vreme  s-a  secerat".  (Iov.  5,  26).  Prin 
încetarea  vieţii  de  aici,  cei  decedaţi  „se  odihnesc  de  ostenelile  lor,  iar 
faptele  lor  vin  cu  ei,  zice  Domnul"  (Apoc.  14,  13).  Mormântul  ne  apa¬ 
re  astfel  privit,  ca  un  locaş  de  odihnă  binemeritată.  Aducem  la  groa¬ 
pă  deci,  nu  un  „cadavru",  ci  un  buchet  de  vrednicii. 

Trupul,  firesc,  se  va  încredinţa  pământului  din  care  a  fost  luat,  iar 
sufletul  se  va  duce  la  Dumnezeu  care  l-a  dat.  însuşi  Mântuitorul  a- 
seamănă  aşezarea  în  mormânt  cu  rodnicia  grăuntelui  de  grâu  (In. 
12,  24). 

Urmând  învăţăturii  Mântuitorului,  Sf.  Ap.  Pavel  spunea  Corinte- 
nilor:  „Tu  ce  semeni,  nu  dă  viaţă  dacă  nu  va  fi  murit"  (I.  Cor.  15,36). 
Noi  ne  aşezăm  întru  stricăciune  şi  ne  vom  scula  întru  nestricăciune, 

ne  vom  ridica  trup  spiritualizat,  transformat,  asemănător  trupului  lui 
Iisus  Hristos.  Iisus  Hristos  prin  învierea  Sa,  „S-a  făcut  început,  pârgă 
învierii  celor  adormiţi"  (I.  Cor.  15,  20).  Omul  întreg,  trup  şi  suflet  se 
va  scula,  va  fi  chemat  la  învierea  cea  de  obşte,  la  judecată  şi  răsplată. 
Iisus  Hristos,  „va  schimba  la  înfăţişare  trupul  smereniei  noastre,  în¬ 
tru  asemănarea  trupului  slavei  Sale,  lucrând  cu  puterea  pe  care  o  are 
de  a-şi  supune  Sieşi  toate“  (Filip.  3,  21).  Ce  frumos  ne  luminează 
Hristos  mormântul.  A  fost  aşezat  ca  un  om  şi  a  înviat  ca  un  Dumne¬ 
zeu.  Mormântul  Mântuitorului  s-a  arătat  nu  purtător  de  moarte  ci,  „Ca 
purtător  de  viaţă  şi  mai  înfrumuseţat  decât  raiul  cu  adevărat,  şi  de¬ 
cât  toată  cămara  împărătească  mai  luminat,  izvorul  învierii  noastre14 
(Sf.  Lit.,  tropar).  Câtă  lumină,  nădejde,  întărire,  încredere,  ne-a  dat 
mormântul  Domnului,  învierea  Lui.  Cimitrul,  gropile,  pentru  credin¬ 
cioşi  poartă  „mirabile  seminţe"  (L.  Blaga),  ce  vor  încolţi  spre  viaţa 
de  veci.  Prin  moarte,  omul  care  poartă  în  sine  „chipul  slavei  lui  Dum¬ 
nezeu",  se  îndreaptă  spre  Tatăl.  Această  plecare  şi  unire  cu  Tatăl 
Caresc  constituie  o  mare  dorinţă  pentru  sufletele  celor  credincioşi. 
Vom  selecta  doar  câteva  exemple: 

„în  ce  chip  doreşte  cerbul  izvoarele  apelor,  aşa  te  doreşte  sufle¬ 
tul  meu  pe  Tine,  „Dumnezeule"  (Ps.  41,  1 — 2);  „întoarce-te  suflete  al 
meu,  la  odihna  ta,  că  Domnul  ţi-a  făcut  ţie  bine;  că  a  scos  sufletul 
meu  din  moarte,  ochii  mei  din  lacrimi  şi  picioarele  mele  de  la  căde¬ 
re1'  (Ps.  114,  7 — 8).  Sf.  Ap.  Pavel  mărturiseşte:  „doresc  să  mă  despart 
de  trup  şi  să  fiu  împreună  cu  Hristos"  (Filip.  1,  23).  Spune  corinteni- 
lor  că  „ştim  despre  cortul  nostru  pământesc  că  se  va  strica,  dar  avem 
zidire  nefăcută  de  mână,  veşnică,  la  Dumnezeu,  în  ceruri,  de  aceea 
şi  suspinăm,  în  acest  trup,  dorind  să  ne  îmbrăcăm  cu  locuinţa  noas¬ 
tră  cea  dn  cer"  (II  Cor.  5,  1 — 2).  Filipenilor  le  spune  că:  „mie  a  vie¬ 
ţui  este  Hristos,  şi  a  muri  câştig"  (Filip.  1,  21). 

Sf.  Grigore  de  Nissa  (4-394,  fratele  Sf.  Vasile  cel  Mare)  spune  că 
„în  aceasta  constă  în  a  vedea  cu  adevărat  pe  Dumnezeu:  în  a  nu  afla. 
nici  o  săturare  a  dorinţei  de  a-L  afla". 

Fericitul  Augustin  (354 — 430)  în  „Confesiuni",  spune:  „Pentru  Ti¬ 
ne  ne-ai  creat,  Doamne,  şi  inima  noastră  nu-şi  găseşte  pacea  până 
când  nu  se  odihneşte  în  Tine". 

Nicolae  Cabasila  (n.  1322 — 3)  spune:  „dacă  ochiul  anume  a  fost 
creat  ca  să  caute  lumina  şi  să  se  sature  de  ea,  iar  urechea  de  sunete 
şi  toate  celelalte  după  felul  lor  şi  după  rostul  lor,  atunci  dorinţa  su¬ 
fletului  se  împlineşte  numai  când  găseşte  pe  Dumnezeu44  (Despre  via¬ 
ţa  în  Hristos). 

Cuviosul  Siluan  Atonitul  (1866 — 1938)  spune:  „In  Duhul  Sfânt  su¬ 
fletul  îşi  află  odihna  ...  In  fiecare  zi  sufletul  meu  plânge  şi  mă  gân¬ 
desc  fără  încetare:  „N-am  dobândit  încă  ceea  ce  caută  sufletul  meu44 
(Rev.  Teol.  Nr.  2/91,  pg.  57). 

Sau,  în  poemul  tânguirea  lui  Adam  menţionează:  „Sufletul  meu 
tânjeşte  după  Dumnezeu  şi  îl  caut  cu  lacrimi  . . .  Mintea  mea  se  avân¬ 
tă  spre  Dumnezeu  şi  nimic  de  pe  pământ  nu  mă  poate  bucura.  Nimic 


ÎNDRUMĂRI  OMILETICE 


131 


nu  poate  bucura  sufletul  meu,  ci  el  doreşte  să  vadă  din  nou  pe  Dom¬ 
nul  şi  să  fie  plin  de  El"  (Rev.  Teol.  Nr.  5/91,  pg.  41,  Sibiu). 

Cei  adormiţi  în  cimitire,  în  liniştea  sobrei  odihne,  aşteaptă  pe 
Hristos.  Ei  cunosc  din  credinţă,  din  Evanghelie,  marea  şi  plina  de  bu¬ 
curie  strigare:  „Iată  Mirele  vine;  ieşiţi  în  întâmpinarea  Lui!“  (Mt.  25, 
6).  Această  chemare  o  va  aştepta  şi  adormitul  în  Domnul  la  obşteasca 
înviere. 


Amin 

Recenzii 


Pr.  Prof.  Ioan  Rămureanu,  Pr.  Prof.  Milan  Sesan,  Pr.  Prof.  Teodor  Bo- 
dogae,  ISTORIA  BISER  CEAŞCĂ  UNIVERSALA,  pentru  Institutele 
teologice,  voi.  II  (1054 — 1982),  Editura  Institutului  Biblic  şi  de  Misiune 
al  Bisericii  Ortodoxe  Române,  Bucureşti,  1993,  606  p. 

» 

Mult  aşteptat  de  studenţii  teologi,  cel  de  al  doilea  volum  al  tra¬ 
tatului  colectiv  de  Istorie  Bisericească  Universală  s-a  publicat  la  a- 
proape  două  decenii  după  cel  dintâi.  Această  întârziere,  datorată  lip¬ 
sei  unei  autorizaţii  de  tipărire  din  partea  autorităţilor  de  resort  de  di¬ 
nainte  de  1989,  pe  lângă  faptul  că  a  privat  generaţii  de  studenţi  de  un 
manual  al  acestei  discipline,  a  lipsit  pe  doi  dintre  autorii  săi  de  bucu¬ 
ria  de  a-şi  vedea  în  formă  tipărită  rodul  muncii  lor. 

Volumul  adună  experienţa  de  decenii  la  catedră  a  trei  reputaţi 
dascăli  de  Istorie  Bisericească  Universală  de  la  Institutele  teo  ogice 
din  Bucureşti  şi  Sibiu.  Este  cuprins  în  mai  puţin  de  şase  sute  de  pa¬ 
gini  un  mileniu  —  cel  de  al  doilea  —  al  istoriei  bisericeşti,  îmbinând 
în  mod  echilibrai  informaţii  despre  Biserica  din  Răsărit  şi  cea  din 
Apus.  Este  remarcabil  felul  în  care  autorii  au  reuşit,  într-un  spaţiu 
restrâns,  să  pună  la  îndemâna  studenţilor  o  bogăţie  de  date,  nelipsind 
interpretările  personale  în  legătură  cu  multe  evenimente  şi  persona¬ 
lităţi.  Din  imensitatea  bibliografiei  pe  care  o  disciplină  ca  aceasta  se 
sprijină,  cei  trei  dascăli  de  teologie  au  reţinut,  în  capitolele  bibliogra¬ 
fice  care  însoţesc  fiecare  prelegere.,  lucrările  fundamentale  şi  acestea 
ia  zi,  fapt  semnificativ  date  fiind  posibilităţile  de  informare  de  dina¬ 
inte  de  1989. 

Foarte  utile  sunt  şi  lislele  cronologice  ale  patriarhilor  Constan- 
tinopoiului,  Alexandriei,  Antiohiei  şi  Ierusalimului,  a  papilor  Romei, 
precum  şi  a  conducătorilor  politici  bizantini,  româno-bulgari,  sârbi  şi 
otomani.  Tot  atât  de  utilă  ar  fi  fost  şi  o  listă  a  conducătorilor  poli¬ 
tici  ai  ruşilor,  fiind  bine  cunoscut  rolul  acestora  în  istoria  Bisericii 
Ruse,  precum  şi  în  relaţiile  inter-ortodoxe. 

Surprinde  faptul  că  în  ultimul  capitol  al  volumului,  „Biserica  în 
Răsărit1*,  se  ignoră  drama  Bisericilor  Ortodoxe  din  fosta  Uniune  So¬ 
vietică  şi  din  ţările  cu  regimuri  comuniste.  Aceasta  se  explică  prin 
faptul  că  volumul  a  fost  pregătit  cu  mult  timp  înainte  de  schimbările 
din  1989,  iar  autorităţile  care  supravegheau  publicaţiile  de  acest  fel 
nu  ar  fi  permis  nici  măcar  existenţa  unor  aluzii  la  prigoana  împotri¬ 
va  Bisericii.  Poate  că  introducerea  de  paragrafe  privitoare  la  dramele 
acelei  perioade  înainte  ca  volumul  să  fie  publicat  în  1993  nu  ar  fi 
întârziat  prea  mult  apariţia  lui,  şi  aşa  destul  de  întârziată,  ar  fi  făcut 

dreptate  autorilor  săi  şi  în  acelaşi  timp  un  binemeritat  serviciu  desti¬ 
natarilor  acestuia. 

Pt.  Prof.  A.  Jivi 


Cari  Andresen,  Adolf  Martin  Ritter,  GESCHICHTE  DES  CHRISTEN- 
TUMS,  1/1  (Altertum),  Verlag  W.  Kohlhammer,  Stuttgart,  Berlin,  Koln, 
1993,  217  p. 

Volumul  de  faţă  constituie  reeditarea  prelucrată  a  lucrării  lui  C. 
Andersen,  apărută  mai  întâi  în  anul  1975  în  seria  „Theologische  Wis- 
senschaft"  a  editurii  Kohlhammer.  Autorul  prelucrării  este  cunoscutul 
profesor  al  Universităţii  de  la  Heidelberg,  Adolf  Martin  Ritter,  spe¬ 
cialist  al  perioadei  primare  a  Istoriei  Bisericii,  care  în  repetate  rân¬ 
duri  a  vizitat  Facultatea  noastră  şi  a  ţinut  prelegeri  aici  şi  în  alte  cen¬ 
tre  din  ţara  noastră. 

Prima  parte  a  volumului  conţine  lecţii  foarte  condensate,  adevă¬ 
rate  conspecte,  urmate  de  o  bibliografie  esenţială,  mergând  de  la  în¬ 
ceputurile  Bisericii  până  la  criza  iconoclastă  şi  contribuţia  Sf.  Ioan 
Damaschinul  la  precizarea  teologiei  ortodoxe  privitoare  la  cinstirea 
icoanelor.  Deşi  de  dimensiuni  reduse,  multe  dintre  aceste  „conspec¬ 
te"  reprezintă  adevărate  studii  bibliografice  aşa  cum  este  de  pildă 
prezentarea  politicii  religioase  a  lui  Constantin  cel  Mare,  în  care  este 
înfăţişată  evoluţia  în  istoriografia  apuseană  în  legătură  cu  momentul 
propriu-zis  al  schimbării  împăratului,  de  la  bătălia  cu  Maxenţiu  (312) 
la  victoria  asupra  lui  Liciniu  (324). 

Menţiune  specială  se  cuvine  în  legătură  cu  cel  de  al  V-lea  capi¬ 
tol  al  lucrării,  intitulat:  „Biserica  imperială  bizantină-ortodoxă  până 
la  sfârşitul  epocii  Părinţilor".  Interesul  Profesorului  Ritter  pentru  zo¬ 
na  răsăriteană  a  Istoriei  bisericeşti  este  îndelung  şi  constant.  Este 
foarte  îmbucurător  faptul  că  Domnia  sa  a  deschis  această  zonă  şi 
pentru  lucrări  ca  cea  de  faţă,  care  dacă  nu  ignoră  cu  totul  problema¬ 
tica  răsăriteană,  cel  mai  adesea  o  expediază  în  câteva  paragrafe.  Po¬ 
trivit  „Prefeţei4',  această  „integrare"  a  Istoriei  Bisericii  din  Răsărit  va 
fi  şi  mai  vizibilă  în  cuprinsul  celui  de  al  doilea  volum. 

Inscriindu-se  în  seria  cunoscutelor  compendii  cu  care  ne-a  obiş¬ 
nuit  istoriografia  bisericească  de  limbă  germană,  în  special  cea  pro¬ 
testantă,  volumul  prelucrat  de  Prof.  Ritter  oferă  pentru  perioada  pe 
care  o  acoperă  o  foarte  utilă  şi  rapidă  informare  despre  punctele  de 
vedere  cele  mai  noi  asupra  problemelor  în  discuţie. 


Pt.  Prof .  A.  Jivi 

Aristeides  Papadakis  (in  collaboration  with  John  Meyendorff)  THE 
CHRISTIAN  EAST  AND  THE  RISE  OF  THE  PAPACY,  THE  CHURCH 
1071  — 1453,  St.  Vladimir's  Seminary  Press,  Crestwood,  New  York, 
1994,  426  p. 

în  anul  1989  se  inaugura  la  New  York,  prin  volumul  2,  avându-1 
ca  autor  pe  regretatul  savant  ortodox  John  Meyendorff,  seria  în  şase 
volume  a  lui  Church  in  History,  iniţiată  de  ortodocşii  din  America. 
Autorii  acestei  Istorii  bisericeşti  şi-au  propus  să  ofere  o  prezentare 
mai  echilibrată  a  Istoriei  bisericeşti  întrucât  majoritatea  tratatelor 
de  acest  fel  publicate  în  Apus  acordă  spaţii  restrânse  complexei  isto¬ 
rii  a  Bisericii  din  Răsărit. 

A  urmat,  în  1994,  volumul  4,  care  acoperă  perioada  dintre  două 
evenimente  cu  efecte  catastrofale  pentru  Bizanţ,  care  s-au  răsfrânt  şi 
asupra  Bisericii  din  Răsărit:  înfrângerea  de  la  Manzikert  şi  căderea 
Constantinopoiului  sub  turci. 

Aristeides  Papadakis,  profesor  de  Bizantinologie  la  Universitatea 
din  Maryland,  autorul  principal  al  acestui  volum,  a  păstrat  acelaşi 
echilibru  în  prezentarea  evenimentelor  din  Răsărit  şi  Apus,  raportân- 
du-le  mereu  la  cele  seculare  şi  sesizând  interdependenţa  lor.  Acest 
lucru  se  observă  pe  tot  cuprinsul  volumului,  de  la  mişcarea  de  refor¬ 
mă  papală  (cu  interesante  corectări  de  accent  asupra  perspectivei  ge¬ 
nerale)  până  la  prezentarea  momentului  final  al  vieţii  politice  a  Bi- 
zanţu.ui.  Printr-o  adaptare  a  cunoscutei  sintagme  a-lui  Nicolae  Iorga: 
Byzance  apres  Byzance,  ultimul  capitol  al  acestui  volum  este  numit 
„L'Eglise  apres  Byzance",  indicând  astfel  supravieţuirea  Bizanţului 
istoric  prin  Biserică.  t  _  i  i  L  \\. 

Foarte  convingătoare  este  prezentarea,  în  cadrul  mişcării  de  re¬ 
formă  bisericească  din  secolul  al  Xl-lea,  a  dezvoltării  ideii  papale  şi 
contribuţia  acesteia  la  permanentizarea  înstrăinării  bisericeşti  dintre 
Apus  şi  Răsărit. 

Este  notabil  felul  în  care  A.  Papadakis  prezintă  aspectele  reli¬ 
gioase  ale  unor  puncte  de  contact  în  istorie  între  Răsărit  şi  Apus,  cum 
au  fost,  de  pilda,  Cruciadele:  in  timp  ce  în  Apus  se  producea  o  accep¬ 
tare  treptată  a  ideii  de  război  sfânt,  asociat  cu  pelerinajele  creştini¬ 
lor  din  acea  zonă  la  locurile  sfinte  din  Orient,  Biserica  din  Bizanţ  s-a 
opus  in  permanenţă  acestei  idei,  ea  cerând  soldaţilor  bizantini  care 
au  participat  la  războaie  împotriva  arabilor  să  urmeze  o  perioadă  de 
penitenţă  de  trei  ani  înainte  de  a  fi  admişi  din  nou  la  Sfânta  Împărtă¬ 
şanie. 

Paralela  între  evoluţia  teologică  în  Apus  şi  cea  din  Răsărit  este 
foarte  concludentă.  Legătura  cu  filosofia  antică,  în  special  cu  aristo- 
telismul,  şi  cu  universităţile  a  constituit  principalul  stimulent  în  Apus, 
în  timp  ce  în  Răsărit,  chiar  dacă  acest  lucru  nu  a  lipsit,  creaţia  teolo¬ 
gică  originală  a  fost  legată  de  monahism. 

Contribuţia  lui  J.  Meyendorff  (capitolele  VI  şi  VIII)  priveşte  is¬ 
toria  Bisericilor  ortodoxe  din  Balcani  şi  din  Rusia.  Ea  reflectă  înde- 

lungata  experienţă  didactică  a  -fostului  profesor  de  Istorie  bisericeas¬ 
că  de  la  New  York  precum  şi  cercetarea  sa  materializată  mai  cu  sea¬ 
mă  prin  volumul  Byzantium  and  the  Rise  of  Russia,  Cambridge,  1981. 
Subcapitolul  „Biserica  în  Ţările  Române"  (p.  261 — 266)  oferă  o  pre¬ 
zentare  în  general  foarte  corectă,  intr-un  spaţiu  atât  de  restrâns,  al 
acestui  răstimp  esenţial  al  istoriei  noastre  bisericeşti.  Este  acceptată 
identitatea  daco-romană  şi  continuitatea  românilor  la  nord  de  Dună- 
re,  dar  originea  călugărilor  sciţi  este  localizată  în  zona  Arhiepiscopiei 
Justiniana  Prima.  Organizarea  mitropolitană  în  Ţara  Românească,  f  în 
1359,  sub  jurisdicţia  Constantinopolului,  este  privită  ca  fiind  un  mo¬ 
ment  al  extinderii  jurisdicţiei  Patriarhiei  ecumenice  în  detrimentul 
băgărilor.  Momentul  similar  din  Moldova  este  înfăţişat  în  contextul 
politic  al  expansiunii  unor  state  catolice  învecinate,  ca  Ungaria  şi  Po¬ 
lonia,  şi  al  relaţiilor  ruso-polone.  Acceptarea  unui  mitropolit  de  ori¬ 
gine  română  de  către  Constantinopol  a  fost  posibilă  —  în  viziunea 
autorului  —  după  înfrângerea  de  la  Nicopole  (1396)  când  bizantinii, 
în  căutare  de  ajutor  rusesc  împotriva  turcilor,  au  acceptat  desfiinţa¬ 
rea  mitropoliei  Galiţiei  şi  trecerea  zonei  respective  în  subordinea  Mi¬ 
tropoliei  Kievului.  în  ce  priveşte  viaţa  bisericească  a  românilor  din 
Transilvania,  se  ignoră  existenţa  aici  a  unor  ierarhi  ortodocşi  în  tim¬ 
pul  perioadei  în  discuţie; 

Acest  volum  constituie  o  contribuţie  remarcabilă  a  celor  doi  au¬ 
tori  ortodocşi  din  America  la  cunoaşterea  Istoriei  bisericeşti  din  pri¬ 
ma  jumătate  a  celui  de  al  doilea  mileniu  creştin  şi  nădăjduim  că  şi 
celelalte  volume,  care  urmează  să  apară,  vor  fi  de  aceeaşi  valoare. 

Pr.  Prof.  A.  Jivi 


Mircea  Păcurariu  GESCHICHTE  DER  RUMÂN'SCHEN  ORTHODO- 
XEN  KFRCHE,  Oikonomia,  Bând  33,  Erlangen,  1994,  622  p. 

Lucrarea  Părintelui  Profesor  Mircea  Păcurariu,  decanul  Facultă¬ 
ţii  de  Teologie  din  Sibiu,  care  constituie  cel  de  al  33-lea  volum  al  se¬ 
riei  Oikonomia ,  editată  de  Universitatea  din  Erlangen,  reprezintă,  aşa 
cum  notează  Domnul  Profesor  Karl  Christian  Feîmy  de  la  Catedra  de 
Istorie  şi  Teologie  a  Răsăritului  Creştin  a  respectivei  Universităţi  „o 
operă  de  pionierat"*.  într-adevăr,  se  simţea  de  mult  nevoia  unui  tra¬ 
tat  de  dimensiunea  volumului  apărut  la  Erlangen,  provenind  de  la  un 
istoric  cu  autoritatea  ştiinţifică  a  cunoscutului  profesor  de  Istoria  Bi¬ 
sericii  Române  de  la  Sibiu.  Volumul  se  aşează  cu  vrednicie  alături  de 
lucrări  asemănătoare  dedicate  istoriei  unor  Biserici  Ortodoxe  surori 
din  vecinătatea  noastră  şi  publicate  în  limbi  de  circulaţie  internaţio¬ 
nală. 

Dacă  până  acum  au  existat  lucrări  în  limbi  străine,  provenind  de 
la  autori  români  sau  de  peste  hotare,  acestea  priveau  doar  o  anumită 
epocă  a  Istoriei  Bisericii  Româneşti  sau  o  anumită  personalitate  a  a- 

cesteia,  prin  volumul  apărut  în  seria  Oikonomia  se  pune  la  îndemâna 
cercetătorilor  şi  studenţilor  care  nu  au  acces  la  tratate  în  limba  ro¬ 
mână,  cea  dintâi  prezentare  integrală  a  istoriei  Bisericii  Ortodoxe  Ro¬ 
mâne  şi  o  înfăţişare  a  situaţiei  actuale  a  acesteia  şi  a  diasporei  ei  eu¬ 
ropene  şi  americane.  Lucrarea  constituie  un  important  instrument  de 
lucru  şi  prin  bibliografia  selectivă  a  diferitelor  capitole,  în  care  se 
acordă  o  atenţie  sporită  studiilor  şi  monografiilor  în  limbi  străine. 


Publicarea  acestei  lucrări  a  Pr.  Prof.  Mircea  Păcurariu  constituie 
un  moment  de  hotar  pentru  istoriografia  bisericească  românească  în¬ 
trucât  ea  îşi  vede  astfel  recunoscută  contribuţia  proprie  în  arena  is¬ 
toriografiei  bisericeşti  universale. 

Pr.  Prof.  A .  Jivi 

Etienne  Gilson,  FILOZOFIA  IN  EVUL  MEDTU.  DE  LA  ÎNCEPUTU¬ 
RILE  PATRISTICE  PANA  LA  SFÂRŞITUL  SECOLULUI  AL  XI-LEA. 
Traducere  de  Ileana  Stănescu,  Editura  Humanitas,  1995,  718  p. 

Publicată  cu  ajutorul  Ministerului  Francez  de  Externe  —  Direcţia 
Cărţii  şi  al  Ambasadei  Franţei  în  România,  lucrarea  lui  Etienne  Gil¬ 
son  —  membru  al  Academiei  Francezo,  profesor  la  College  de  Fran¬ 
ce  — ,  este  un  eveniment  editorial  de  excepţie,  aşa  cum  au  fost  şi  alte 
cărţi  apărute  sub  egida  editurii  Humanitas. 

Prima  ediţie  a  acestei  lucrări  datează  din  1922,  traducerea  româ¬ 
nească  făcându-se  după  Etienne  Gilson,  La  philosophie  ciu  Moyert 
Âge:  Des  origines  patristiques  a  fin  du  X/V -e  siecîe .  Editions  Payot, 
Paris,  1986. 

In  „Prefaţă'*,  autorul  mărturiseşte  că  a  scris  cartea  „pentru  citi¬ 
torul  cultivat  care  doreşte  să  se  iniţieze  în  aceste  probleme",  şi  a  în¬ 
cercat  sa  ofere  „o  privire  de  ansamblu  asupra  filosofiei  medievale'" 

(p.  8).  ,  . r  .  .  .  ,  , 

w  *  :  2f.s-  4  4  •  «ţd'-'y  I  r  ■  :  C  ş 

Aceasta  analiză  amplă  asupra  gândirii  medievale,  o  structurează 
pe  10  capitole: 

—  cap.  I  —  Părinţii  greci  şi  filozofia  (Părinţii  apologişti  —  apolo¬ 
geţi  n.  n.);  Gnosticismul  sec.  al  II-lea  şi  aducesarii  lui,  Şcoala  din 
Alexandria,  De  la  capadocieni  la  Teodorit*  De  la  Dionisie  la  Ioan  Da- 
maschinul),  p.  15 — 87. 

—  cap.  II  —  Părinţii  latini  şi  filozofia  (în  care  analizează  peri¬ 
oada  cuprinsă  de  la  apologeţi  la  Sf.  Ambrozie,  de  la  Boethius  la  Gri- 
gore  cel  Mare,  se  referă  apoi  la  platonismul  latin  din  sec.  al  IV-lea; 
ia  Biserică  şi  societate,  încheind  cu  considerente  asupra  culturii  lati¬ 
ne),  p.  88 — 165. 

—  cap.  III  —  De  ia  avântul  caroiingian  îa  secolul  ai  X-lea  (Trans¬ 

miterea  culturii  latine-  Ioan  Scotus  Eriugena;  De  la  Herricus  din  Au- 
xerre,  la  Gerbertus  din  Aurillac),  p.  166 — 216.  t  ■  ... 


RECENZII 


137 


—  cap.  IV  —  Filozofia  in  secolul  al  Xl-lea  (Dialecticieni  şi  teo¬ 
logi;  Roscelin  şi  nominalismul;  Anselm  de  Canterbury;  Creştinătatea 
şi  societate),  p.  217 — 210. 

—  cap.  V  —  Filozofia  in  sec .  al  XU-lea  (cu  subcapitolele:  Şcoala 
de  la  Chartres;  Petrus  Abelard  şi  adversarii  lui;  Mistica  speculativă; 
Alanus  din  Lille  şi  Nicolaus  din  Amiens;  Universul  veacului  al  XII- 
lea,  Sacerdoţiu  şi  regalitate.  Bilanţul  sec.  al  XU-lea),  p.  211 — 318. 

—  cap.  VI  —  Filozofiile  orientale  (în  care  înfăţişează  principalele 
caracteristici  ale  filozofiei  arabe  şi  evreieşti),  p.  319 — 347. 

—  cap.  VII  —  Influenţa  greco-arabă  in  secolul  al  Xlll-lea  şi  În¬ 
fiinţarea  mănăstirilor  (pag.  348 — 380). 

—  cap.  VIII  —  Filozofia  in  sec.  al  Xlll-lea  (cu  subcapitolele:  De 
la  Guilelmus  din  Auvergne  la  Henric  din  Gând;  De  la  Alexander  din 
Halles  la  Raymundus  Lulls;  De  la  Robert  Grosseteste  la  John  Peck- 
ham;  Profesorii  de  la  Oxford;  O.  Summa  Philosophiae  din  sec.  al 
XIII-lea;  De  la  Albert  cel  Mare  la  Dietrich  din  Freiberg;  De  la  Toma 
d'Aquino  la  Aegidius  din  Roma;  De  la  peripatetism  la  averroişm;  în¬ 
ţelepciune  şi  Societate;  Bilanţul  secolului  al  XU-lea),  p.  381 — 545. 

—  cap.  IX  —  Filozofia  in  Secolul  al  XlV-lea  (cuprinde:  Duns 
Scottus  şi  realiştii  sec.  al  XlV-lea;  De  la  Iacob  din  Metz  la  Guido  Ter- 
rena;  William  Ockham;  Mişcarea  ockhamistă;  Averroismul  filozofic 
şi  politic;  Misticismul  speculativ;  Ioannes  Gerson  şi  Bilanţul  secolului 
al  XlV-lea),  p.  546—653. 

—  cap.  X.  —  Introducerea  beletristicii  şi  bilanţul  Evului  Mediu 

(este  format  din  trei  subcapitole):  1.  întoarcerea  literelor  în  Italia;  2. 
întoarcerea  literelor  în  Franţa  şi  3.  Bilanţul  gândirii  medievale),  p. 
663—703.  ’  ■  '  •  ’  M  >  j 

Din  simpla  înşiruire  a  capitolelor  cărţii  şi  a  subdiviziunilor  care 
le  compun,  putem  constata  —  după  cum  mărturiseşte  însuşi  autorul 
— ,  că  „toate  evenimentele  au  fost  aşezate  în  contextul  lărgit  al  unei 
istorii  a  culturii  intelectuale  în  Evul  Mediu,  micşorându-se  astfel . . . 
distanţa  care  desparte  totdeauna  asemenea  schiţe  istorice  de  realitate 
şi  de  complexitatea  ei“  (p.  8).  Că  aşa  stau  lucrurile  o  dovedeşte  fap¬ 
tul  că  acestei  istorii  a  gândirii  medievale,  autorul  îi  adaugă  două  ca¬ 
pitole  introductive  despre  gândirea  filozofică  a  Părinţilor  Bisericii. 

Nu  vom  insista  în  mod  detailat  asupra  cuprinsului  lucrării,  pen¬ 
tru  a  nu-i  răpi  cititorului  bucuria  lecturii,  ci  ne  vom  referi  doar  la  re¬ 
marca  pe  care  fitienne  Gilson  o  face  cu  privire  la  Evanghelia  a  IV-a, 
în  Introducere. 

Autorul  susţine  că  religia  creştină  a  luat  contact  cu  filozofia  în 
sec.  al  II-lea,  îndată  după  apariţia  convertiţilor  de  cultură  şi  limbă 
greacă,  deşi  „noţiuni  de  origine  filozofică  se  găsesc  în  cărţile  Noului 
Testament,  mai  ales  în  Evanghelia  a  IV-a“.  Autorul  subliniază  adevă¬ 
rul  că  „creştinismul  este  o  religie ;  folosindu-se  uneori  pentru  a-şi  ex¬ 
prima  credinţa,  de  anumiţi  termeni  filozofici,  sfinţii  autori  se  supu¬ 
neau  unei  nevoi  omeneşti,  dar  substituiau  sensului  filozofic  vechi  al 
acestor  termeni  un  sens  religios  nou.  Acesta  este  sensul  pe  care  tre¬ 
buie  să  îl  acordăm  când  îi  întâlnim  în  scrierile  creştine.  Vom  avea 

deseori  prilejul  —  continuă  autorul  —  să  verificăm  această  regulă  de-a 
lungul  istoriei  gândirii  creştine.  Omiterea  ei  este  întotdeauna  pericu¬ 
loasă"  (p.  9). 

Religia  creştina,  în  esenţa  ei,  se  întemeia  încă  de  la  începuturile 
sale  pe  Învăţătura  Evangheliilor,  adică  pe  credinţa  în  persoana  şi  în¬ 
văţătură  lui  lisus  Hristos.  In  Prologul  Evangheliei  după  Ioan  —  sus¬ 
ţine  autorul  — ,  asistăm  la  apariţia  unui  şir  întreg  de  termeni  şi  no¬ 
ţiuni  ale  căror  ecouri  filozofice  sunt  de  netăgăduit.  Exemplul  pe  care 
îl  dă  este  cel  de  Logos  sau  Cuvânt.  „La  început  era  Cuvântul,  şi  cu¬ 
vântul  era  la  Dumnezeu  şi  Dumnezeu  era  Cuvântul;  toate  prin  El  s-au 
făcut;  în  El  era  viata  şi  viata  era  lumina  oamenilor"  (Ioan  1,  1 — 11). 
Această  noţiune  grecească  de  Logos  este  de  certă  origine  filozofică, 
stoică  în  special  şi  a  fost  deja  folosită  de  Filon  din  Alexandria  (p.  11). 
„Dar  ce  rol  joacă  ea  la  începutul  celei  de-a  patra  Evanghelii?  —  se 
întreabă  autorul.  Putem  accepta,  aşa  cum  deseori  s-a  susţinut,  că  o 
noţiune  filozofică  greacă  vine  să  înlocuiască  aici  Dumnezeul  creştin, 
obligând  astfel  gândirea  creştină  la  o  abatere  iniţială  pe  care  nu  va  mai 
fi  niciodată  în  stare  să  o  Îndrepte.  Momentul  este  decisiv  —  din  per¬ 
spectiva  autorului  — ,  deoarece,  creştinismul  şi  elenismul  sunt  de  aici 
Înainte  în  contact  nemijlocit;  care  dintre  ele  l-a  absorbit  pe  celălalt?" 

(p.  11). 

Istoria  a  dovedit  că  creştinismul  a  ieşit  biruitor.  „Plecând  de  la 
persoana  concretă  a  lui  lisus,  obiect  al  credinţei  creştine,  Ioan  se  în¬ 
toarce  către  filozofi  pentru  a  le  spune  că  ceea  ce  ei  numesc  Logos 
este  El;  că  Logosul  s-a  făcut  trup  şi  s-a  sălăşluit  între  noi,  iar  noi  — 
scandal  intolerabil  pentru  spiritele  care  caută  o  explicaţie  pur  specu¬ 
lativă  a  lumii  — ,  l-am  văzut  (Ioan  1,  11).  A  spune  că  El,  Hristos  este 
Logosul,  nu  era  o  afirmaţie  filozofică,  ci  religioasă  ...  A  afirma  că  în 
calitate  de  Logos,  Hristos  este  Dumnezeu,  că  toate  au  fost  făcute  prin 
El  şi  în  El,  că  El  este  viaţa  şi  lumina  oamenilor,  înseamnă  a  recurge 
dinainte,  dincolo  de  teologia  Cuvântului,  la  metafizica  Ideilor  divine 
şi  la  noetica  iluminării"  (p.  11). 

Nu  putem  încheia  această  succintă  prezentare  fără  să  precizăm 
valoarea  Indexului  de  nume  proprii  de  la  sfârşit,  care  îi  va  permite 
cititorului  să  adune  toate  datele  referitoare  la  aceeaşi  persoană  şi  să 
vadă,  în  ce  alte  cadre  l-ar  mai  putea  include,  precum  şi  bibliografia 
selectivă  de  la  sfârşitul  fiecărui  capitol. 


Pr.  Lect.  Ioan  Mircea  Ielaiu 

Keith  Hitchins,  ORTODOXIE  ŞI  NAŢIONALITATE.  ANDREI  ŞA¬ 
GUNA  ŞI  ROMANII  DIN  TRANSILVANIA,  1846—1873,  Prefaţă  Prof. 
univ.  dr.  Pompiliu  Teodor,  Traducere  Pr.  prof.  dr.  Aurel  Jivi,  Editura 
Univers  enciclopedic,  Bucureşti,  1995,  342  p. 

Personalitatea  complexă  a  mitropolitului  Andrei  Şaguna  a  reţinut, 
de  peste  un  secol,  atenţia  a  numeroşi  cercetători  şi  istorici.  între  cei 
care  au  dedicat  memoriei  celui  mai  de  seamă  ierarh  ortodox  al  româ¬ 
nilor  transilvăneni  studii,  articole  şi  lucrări  de  certă  valoare  ştiinţifi¬ 
că,  s-au  remarcat  Nicolae  Popea,  Ioan  Lupaş  şi  Gheorghe  Tulbure. 

Acestora  li  s-a  adăugat,  recent,  profesorul  Keith  Hitchins  de  la 
Universitatea  Illinois  din  Urbana  (SUA),  reputat  specialist  în  istoria 
popoarelor  Europei  de  Sud-Est,  autor  al  unor  opere  de  referinţă  pen¬ 
tru  istoria  românilor  din  Transilvania. 

Lucrarea  sa,  intitulată  Ortodoxie  şi  naţionalitate.  Andrei  Şaguna 
şi  românii  din  Transilvania,  1846 — 1873,  a  văzut  lumina  tiparului  în¬ 
tâia  oară,  in  limba  engleză,  la  editura  „Harvard  University  Press“,  în 
anul  1977.  Ea  a  fost  redată  circuitului  cultural  naţional  prin  colabora¬ 
rea  dintre  d-1  Prof.  univ.  dr.  Pompiliu  Teodor  (autor  al  unei  ample 
Prefeţe  în  care  reliefează  importanţa  acestei  opere)  şi  Pr.  prof.  univ. 
dr.  Aurel  Jivi  (realizatorul  prezentei  traduceri  în  limba  română),  care 
au  încredinţat-o  spre  tipărire  editurii  Univers  enciclopedic. 

Monografia  istorică  dedicată  mitropolitului  Andrei  Şaguna  este 
rodul  unui  travaliu  deosebit  pe  care  istoricul  american  l-a  efectuat  în 
arhivele  şi  bibliotecile  din  Sibiu,  Cluj-Napoca,  Bucureşti,  Viena,  Bu¬ 
dapesta  şi  Sremski  Karlovci  unde  —  cu  sprijinul  generos  al  unor  re¬ 
putaţi  istorici,  arhivişti  şi  bibliotecari  —  a  intrat  în  posesia  unor  iz¬ 
voare  documentare  preţioase,  care  formează  nucleul  de  bază  al  lu¬ 
crării. 

Beneficiind  şi  de  bibliografia  existentă  asupra  tematicii  la  acea 
dată,  autorul  a  reuşit  să  ofere  o  nouă  şi  amplă  perspectivă  asupra  mi¬ 
tropolitului  Şaguna  şi  a  epocii  sale,  evidenţiind  coordonatele  funda¬ 
mentale  ale  activităţii  ierarhului  sibian,  desfăşurate  în  plan  biseri¬ 
cesc  şi  politic,  naţional,  în  momentele  de  importanţă  majoră  care  au 
marcat  evoluţia  societăţii  româneşti  transilvănene  la  vremea  respec¬ 
tivă:  in  revoluţia  din  1848 — 1849,  în  perioada  absolutismului  (1851 — 
1860),  în  epoca  liberală  (1861 — 1866)  şi  în  cea  a  dualismului  (după 
1867). 

în  planul  istoriei  Bisericii,  autorul  evidenţiază  raporturile  dintre 
Biserica  Ortodoxă  Română  din  Transilvania  şi  Mitropolia  sârbească 
a  Carloviţului  şi  demersurile  lui  Şaguna  pentru  emanciparea  de  sub 
ierarhia  sârbească  şi  pentru  restaurarea  Mitropoliei  ortodoxe  româ¬ 
ne,  sub  jurisdicţia  căreia  să  intre  credincioşii  ortodocşi  din  Banat,  Cri- 
şana,  Bucovina  şi  Transilvania,  pentru  a  se  apăra  împotriva  acţiuni¬ 
lor  prozelitiste  desfăşurate  de  Biserica  Română  Unită. 

Autorul  analizează,  de  asemenea,  şi  raporturile  dintre  Biserică  şi 
Stat,  reliefând  lupta  mitropolitului  pentru  crearea  unei  Biserici  naţio¬ 
nale  autonome  şi  activitatea  pe  care  acesta  a  desfăşurat-o  pe  tărâm 

social,  convins  că  Bisericii  îi  revine  în  viata  credincioşilor,  cu  precă¬ 
dere,  un  rol  spiritual  şi  moral. 

Lăsând  cititorilor  bucuria  lecturii,  fie-ne  îngăduit  a  împărtăşi  opi¬ 
nia  domnului  prof.  univ.  dr.  Pompiliu  Teodor  potrivit  căruia  ope¬ 
ra  lui  Şaguna  constituie  un  prag  în  istoria  naţiunii  române,  aşa  cum 
cartea  domnului  Hitchins  este  un  moment  (de  referinţă  n.n.)  în  isto¬ 
riografia  central-europeană"  (p.  18). 

Pavel  Cherescu 


Wolfgang  Biihne,  JOCUL  CU  FOCUL,  editura  Agape,  1995,  304  pagini. 

Editura  Agape  aparţine  Cultului  adventist  din  tara  noastră.  Dato¬ 
rită  controversei  pe  car^  acest  cult  o  întreţine  cu  alte  denominaţiuni 
neoprotestante,  Editura  Agape  publică  uneori  lucrări  interesante  — 
cel  puţin  parţial,  pentru  partea  de  informaţie  —  şi  pentru  cititorul  or¬ 
todox.  Cum  este  cazivl  şi  cu  lucrarea  de  faţă,  editată  iniţial  în  germa¬ 
nă,  de  „Christliche  Literatur-Verbreitung“,  şi  tradusă  de  Olimpiu  S. 
Cosma. 

Cartea  prezintă  critic  penticostalismul  modern,  în  istoria  căruia 
distinge  trei  „valuri".  Primul  val,  stârnit  odată  cu  începutul  secolului 
nostru,  stă  la  originea  denominaţiunii  penticostale  de  astăzi.  Valul  al 
doilea,  din  jurul  anului  1960,  numit  curând  „Mişcarea  harismatică“, 
s-a  răspândit  cu  mare  repeziciune  şi  a  cuprins  practic  toate  ramurile 
protestantismului  şi  chiar,  începând  cu  1967,  şi  lumea  catolică.  Iar 
valul  al  treilea,  cunoscut  ca  ,, power  evangelism"  (evanghelizare  cu 
putere),  a  început  prin  deceniul  al  optulea,  ţintind  să  cuprindă  grupă¬ 
rile  protestante  conservatoare,  neatinse  încă  de  valurile  anterioare. 

Autorul  subliniază  foarte  bine  —  deşi  numai  în  treacăt  —  faptul 
că  apariţia  acestor  mişcări  se  datorează  decăderii  creştinismului  din 
lumea  secularizată  a  Apusului.  Credincioşii  —  pe  bună  dreptate  — 
voiau  altceva  decât  caricatura  religioasă  pe  care  le-o  propuneau  niş¬ 
te  confesiuni  creştine  grav  atinse  de  raţionalismul  şi  de  materialismul 
modern.  Pentru  mulţi,  alternativa  părea  c-o  oferă  acest  neopenticosta- 
lism,  care  promitea  să  aducă  putină  mişcare  şi  căldură  acolo  unde  era 
numai  rigiditate  şi  răceală. 

Dar,  în  această  încercare  aventuristă  şi  lipsită  de  înţelepciunea 
verificării  în  tradiţia  Bisericii,  câte  rătăciri,  ce  pericole  grozave,  ce 
amare  dezamăgiri!  Nimic  nu  arată  mai  bine  ca  istoria  neopenticosta- 
lismului  viclenia  celui  rău,  care  ştie  să  folosească  rătăcirile  spiritului 
uman  spre  a-şi  împlini  scopurile  sale  necurate  şi  pierzătoare.  W.  Biih- 
ne  evidenţiază  cum  nu  se  poate  mai  clar  gravitatea  rătăcirilor  aşa- 
zise  „penticostale44.  Un  capitol  se  intitulează  chiar  „Autodemascarea 
duhurilor  «penticostale»44  (p.  49 — 56)  şi  înfăţişează  cazuri  în  care  du¬ 
hurile  rele  şi-au  dat  arama  pe  faţă  sau  chiar  au  mărturisit  direct  cine 
sunt  şi  care  le  sunt  scopurile  hulitoare  de  Dumnezeu.  Astfel  încât, 
chiar  dintre  penticostali,  mulţi  şi-au  dat  seama  că  botezul  lor  „cu  foc“ 

şi  experienţele  ce  urmau  acestuia  nu  sunt  deloc  divine,  ba  chiar  au 
ajuns  să  recunoască  faptul  că  în  mişcarea  lor  diavolul  este  implicat 
într-o  măsură  foarte  mare.  Iar  un  lucrător  penticostal  de  mare  renu¬ 
me,  pastorul  Jonathan  Paul,  a  ajuns  să  recunoască  înainte  de  moarte, 
în  1931  —  deşi  a  murit  tot  ca  penticostal  —  că  a  „sărutat  şarpele"  şi 
că  a  băut  „din  otrava  şarpelui  celui  vechi". 

Aceasta  ne  aduce  aminte  de  o  altă  carte,  editată  cu  câţiva  ani  în 
urmă  de  aceeaşi  Christliche  Literatur-Verbreitung  în  româneşte.  Este 
vorba  de  cartea  lui  G.  F.  Rendal,  intitulată  Eu  vorbesc  în  alte  limbi 
mai  mult  decât  voi  toţi.  Rendal,  şi  el  penticostal,  analizând  mai  în¬ 
deaproape  numai  una  din  manifestările  „harismatice"  ale  mişcării  din 
care  face  parte,  aşa-numita  vorbire  în  limbi,  ajunge  la  concluzia  că 
Duhul  Sfânt  nu  are  nici  un  amestec  în  ea.  Citându-1  pe  Dr.  Gerald  E. 
MacGraw,  care  afirmă  că  vorbirea  în  limbi  penticostală  este  90%  de¬ 
monică  (în  lucrarea  intitulată  Tongues  should  be  tested  —  „Limbile 
trebuie  cercetate4*),  Rendall  (p.  87 — 89)  zice  că,  în  ce-1  priveşte,  de¬ 
oarece  el  nu  are  darul  deosebirii  duhurilor,  nu  poate  spune  în  ce  mă¬ 
sură  vorbirea  în  limbi  penticostală  este  demonică;  ceea  ce  ştie  însă 
şi  poate  afirma  cu  certitudine  este  faptul  că  „glosolalia"  penticostală 
este  100%  falsă.  Şi  direcţia  spre  care  ea  conduce:  „1000  grade  Cel- 
sius  pentru  veşnicie!"  (p.  89). 

Dacă  aceste  lucruri  sunt  destul  de  bine  cunoscute,  mai  ales  de  că¬ 
tre  teologi,  cartea  de  faţă  este  interesantă  mai  ales  prin  faptul  că  ofe¬ 
ră  un  foarte  bogat  material  istoric  asupra  valului  al  doilea  şi  al  trei¬ 
lea,  demonstrând  cu  fapte  şi  mărturii  concrete  nu  numai  cât  de  aven¬ 
turiste  sunt  şi  aceste  valuri,  cât  de  subiective  şi  netemeinicite  teolo¬ 
gic  sunt  demersurile  faimoşilor  „evanghelişti“,  neopenticostali,  dar  şi 
în  ce  mare  măsură  este  prezentă  şi  în  ele  lucrarea  demonică.  în  aceas¬ 
tă  lucrare  demonică  îşi  au  originea  şi  explicaţia  manifestări  ca  ace¬ 
lea  la  care  asistă  imense  mulţimi,  în  stadioane,  unde,  de  pildă,  când 
„evanghelistul"  suflă  în  microfon,  mii  de  oameni  cad  ca  seceraţi  pe 
spate,  de  multe  ori  în  poziţii  cum  nu  se  poate  mai  indecente.  Cine 
sunt  cu  adevărat  aceşti  „evanghelişti**,  cât  de  mult  îi  mână  în  acţiu¬ 
nile  lor  orgoliul  şi  lăcomia  după  câştiguri  materiale,  cât  de  mincinoa¬ 
se  sunt  „miracolele"  pe  care  ei  pretind  că  le  săvârşesc,  autorul  o  ara¬ 
tă,  de  asemenea  cu  dovezi  destule  şi  cum  nu  se  poate  mai  clare. 

Dacă  partea  întâi  are  mai  ales  un  caracter  istoric,  partea  a  doua 
a  cărţii  (p.  183  şi  urm.),  intitulată:  „O  prezentare  şi  evaluare  a  celor 
mai  importante  învăţături4*,  se  vrea  a  fi  o  judecată  critică,  din  per¬ 
spectivă  biblic-teologică,  a  principalelor  învăţături  penticostale.  Tre¬ 
buie  să  ţinem  însă  seama  că  autorul  este  el  însuşi  neoprotestant  şi  că 
perspectiva  sa  este  nu  numai  foarte  săracă,  ci,  de  multe  ori,  eronată. 
Cititorul  ortodox  nu  prea  are  ce  învăţa  din  această  a  doua  parte.  Ar 
fi  de  dorit,  desigur,  să  putem  avea  în  mână  o  astfel  de  evaluare  din 
perspectivă  ortodoxă.  Sperăm  că  ea  nu  va  întârzia  să  apară.  E  una 
din  urgenţele  pastoral-misionare  ale  momentului  de  faţă. 

Pr.  prof.  Vasile  Mihoc 

Stanley  S.  Harakas,  LIVING  THE  FAITH.  THE  PRAXIS  OF  EAS- 
TERN  ORTHODOX  ETHICS.  Light  and  Life  Publishing  Company,  Min- 
neapolis,  Minnesota,  1992,  XVI  +  416  p.  •  y;  * 


Renaşterea  patristică  şi  filocalică  pe  care  o  cunoaşte  de  o  bună  ju¬ 
mătate  de  veac  teologia  ortodoxă  pare  să  fi  avut  în  domeniul  teologiei 
morale  o  influenţă  curioasă.  Pe  de-o  parte,  se  constată  o  scădere  a  in¬ 
teresului  pentru  situaţiile  şi  problemele  concrete  cu  care  se  confruntă 
credincioşii  în  viaţa  lor  curentă  şi  cărora  Biserica  trebuie  să  le  răspundă 
în  practica  ei  pastorală,  în  favoarea  unui  interes  aproape  exclusiv  pen¬ 
tru  temele  de  spiritualitate,  de  ascetică  şi  mistică,  ilustrate  în  literatura 
filocalică,  a  apoftegmelor  şi  a  patericelor.  Pe  de  altă  parte,  mulţi  dintre 
cei  care  au  continuat  totuşi  să  se  ocupe  de  domeniul  propriu  al  mora¬ 
lei,  urmărind  să  o  expună  în  universul  ei  situaţional  şi  in  caracterul  ei 
normativ,  au  mers  mai  departe  pe  linia  nianualisticii  din  secolul  trecut 
şi  din  primele  decade  ale  acestui  secol,  influenţată  de  gândirea  scolastică 
şi  de  filosofia  apuseană,  ignorând  în  mare  măsură  redescoperirea  „duhu¬ 
lui  patristic"  şi  orientarea  „neo-isihastă"  pe  care  o  cunoşteau  alte  ra¬ 
muri. 


Un  efort  sistematic  de  a  depăşi  această  „sciziune"  îşi  propune  să 
întreprindă  Pr.  Stanley  S.  Harakas  —  Archbishop  lakovos  Professor  of 
Orthodox  Tlieology  la  Holy  Cross  Greek  Orthodox  School  of  Theology 
din  Brookline,  MA  (SUA)  —  într-0  trilogie  anunţată  asupra  moralei  or¬ 
todoxe,  din  care  a  apărut  recent  al  doilea  volum.  (Primul,  apărut  în  1983 
la  aceeaşi  editură,  este  Toward  Transfiguratei!  Life.  The  „Theoria“  of 
Eastern  Orthodox  Ethics). 

Structura  pe  care  autorul  o  adoptă  în  prezentarea  moralei  ortodoxe 
este  una  clasică,  aproape  identică  cu  aceea  a  manualului  de  Teologie  mo¬ 
rală  pentru  institutele  teologice  aflat  în  uz  la  noi.  O  primă  parte,  căreia 
îi  este  consacrat  volumul  întâi,  studiază  fiinţa  şi  principiile  moralităţii 
(ordinea  morală,  după  terminologia  manualului  de  la  noi,  „tlieoria"  mo¬ 
ralei,  după  Harakas).  în  partea  a  doua  şi  a  treia  sunt  abordate  modu¬ 
rile  moralităţii,  încadrarea  omului  în  ordinea  morală  sau  ceea  ce  auto¬ 
rul  numeşte  ,,praxis“-ul  moralei,  trăirea  credinţei.  Volumul  de  faţă  are 
în  vedere  morala  individuală  (împărţită  de  asemenea  clasic,  conform  po¬ 
runcii  iubirii,  în  morala  relaţiilor  cu  Dumnezeu,  cu  sine  şi  cu  aproapele), 
morala  familiei  şi  a  vieţii  publice,  morala  vieţii  bisericeşti  şi  a  relaţiilor 
dintre  Biserică  şi  stat  şi  cea  a  relaţiilor  inter-ortodoxe  şi  ecumenice.  Al 
treilea  volum  urmează  să  cuprindă  probleme  de  morală  socială.  '' 

Structura  aceasta  e  statică,  aşa  cum  observa  Păr.  Stăniloae  în  ca¬ 
zul  manualului  românesc,  şi  la  originea  ei  se  află  o  soteriologie  ce  vede 
mântuirea  mai  degrabă  ca  o  răsplată  în  viaţa  viitoare  pentru  faptele  bune 
făcute  aici  şi  nu  ca  un  proces  sinergie  de  transfigurare,  mai  întâi  lăun¬ 
trică,  a  întregii  existenţe  a  omului  începând  cu  botezul.  La  prima  ve¬ 
dere  ea  pare  cea  mai  puţin  indicată  pentru  depăşirea  scolasticii,  însă  au¬ 
torul  reuşeşte  să  reaşeze  teologia  morală  ortodoxă  într-o  legătură  directă 
cu  făgaşul  marii  tradiţii  patristice,  nu  doar  prin  utilizarea  permanentă 
şi  aproape  exclusivă  ca  izvoare  a  scrierilor  Sfinţilor  Părinţi  ci  şi  prin  ra- 

portarea  constantă  (nu  doar  evocarea!)  la  credinţa  şi  doctrina  ortodoxă 
asupra  contextului  divino-uman  în  lumina  căruia  îşi  află  sensul  plenar 
existenţa  umană  şi  lumea  ca  atare.  în  acest  punct  Păr.  Harakas  se  ală¬ 
tură  curentului  înnoitor  ce  străbate  teologia  ortodoxă  în  acest  secol,  fiind 
împreună  cu  G.  Mantzaridis  (Tesalonic)  şi  J.  Breck  (New  York)  unul 
dintre  promotorii  scoaterii  teologiei  morale  ortodoxe  din  „neglijarea"  în 
care  se  află.  Cine  ştie,  poate  într-o  bună  zi  va  apare  şi  o  traducere  ro¬ 
mânească  a  acestei  valoroase  lucrări,  Sistemul  de  Morală  a  lui  Andrut- 
sos  apărut  cu  aproape  cincizeci  de  ani  în  urmă  fiind  ultima  traducere 
de  acest  gen  la  noi! 


Frangois-Xavier  Durrwell,  REGARDS  CHRfiTIENS  SUR  L’AU- 
DELA,  Ed.  Mediaspaul,  1994,  170  p. 

în  condiţiile  în  care,  după  un  sondaj  recent,  doar  44  la  sută  dintre  cato¬ 
licii  francezi  practicanţi  mai  cred  în  învierea  morţilor,  a  devenit  o  sar¬ 
cină  urgentă  a  teologiei  aceea  de  a  răspunde  oricui  cere  socoteală  de 
nădejdea  care  este  în  noi  (1  Petru,  3,  15).  în  ultimul  timp  câţiva  dintre 
cei  mai  buni  teologi  catolici,  precum  G.  Martelet,  J.  Ratzinger,  C.  von 
Schonborn,  au  încercat  să  răspundă  acestei  sfidări  şi  să  „regăsească  viaţa 
de  apoi",  după  titlul  uneia  dintre  lucrările  lor.  Temă  dificilă,  recunoaşte 
Păr.  Durwell,  c.  ss.  r.,  autorul  acestui  mic  dar  dens  op  asupra  misteru¬ 
lui  vieţii  noastre  de  veci.  Cum  poate  fi  el  scrutat,  ce  fel  de  priviri  pot 
arunca  asupră-i  creştinii?  Nu  e  vorba  doar  de  o  „viaţă  după  viaţă",  de 
un  teritoriu  în  care  pătrundem  abia  după  moarte  ci  este  un  element  con¬ 
stitutiv  al  fiinţei  umane  şi  tocmai  de  aceea  atât  de  dificil  de  privit. 
Pentru  creştin  există  o  singură  călăuză  sigură,  Cel  ce  este  El  însuşi  re¬ 
velaţia  tainei  omului  şi  a  lumii,  „prin  Care  sunt  toate  şi  noi  prin  El"  (1 
Cor.  8,  6).  Bazându-se  pe  textele  Noului  Testament  şi  urmând  intuiţii 
prezente  în  scrierile  Terezei  de  Lisieux,  Păr.  Durrwell  dezvoltă  cu  o 
măiestrie  exegetică  incomparabilă,  de-a  lungul  unor  capitole  privitoare 
la  raportul  dintre  viaţa  de  aici  şi  cea  de  apoi,  venirea  lui  Hristos,  moar¬ 
tea  omului,  judecata  particulară,  învierea  morţilor,  judecata  finală,  ia¬ 
dul  şi,  în  cele  din  urmă,  cerul,  o  adevărată  eshatologie  hristologică.  Hris¬ 
tos  este  nu  numai  personajul  central  al  eshatologiei  creştine,  al  paru- 
siei,  învierii  morţilor  şi  judecăţii,  „Hristos  cel  ce  vine  este  în  persoană 
învierea  şi  judecata"  (p.  124),  este  El  însuşi  „cerul  zidit  în  lume,  deschis 
oamenilor,  pentru  ca  ei  să  se  împărtăşească  de  iubirea  şi  fericirea  ce 
domnesc  între  Tatăl  şi  Fiul  în  Duhul  Sfânt"  (p.  136).  „Hristos  în  voi, 
zice  sfântul  Pavel,  nădejdea  slavei  (Col.  1.27).  El  este  aici,  El  vine.  El 
este  adâncimea  şi  devenirea.  Taina  filială  a  morţii  şi  învierii  sale  este 
taina  omului,  viaţa  de  apoi  care  dă  sens  (vieţii)"  (p.  167).  Nu  se  putea 
găsi  un  teolog  mai  potrivit  să  arunce  câteva  priviri  asupra  acestei  taine 
decât  autorul  de  acum  clasicei  „La  Resurrection  de  Jesus,  Mystere  de 
Salut" . 

Drd.  Sebastian  Moldovan 

Placide  Deseille,  NOSTALGIA  ORTODOXIEI,  edit.  Anastasia,  Bucu¬ 
reşti,  1995, 310  p. 

Cartea  cu  acest  titlu  a  apărut  la  editura  Anastasia,  editură  care, 
după  cărţile  publicate  până  acum,  se  identifică  cu  Ortodoxia.  Autorul 
este  un  teolog  francez  care,  după  studii  aprofundate  ale  Sf.  Părinţi,  s-a 
convertit  de  la  Catolicism  la  Ortodoxie  şi  caută  prin  articolele  şi  confe¬ 
rinţele  adunate  în  acest  volum  să  împărtăşească  cititorilor  experienţa 
descoperirii  credinţei  autentice.  Volumul  cuprinde  patru  părţi:  Etapele 
unui  pelerinaj  (p.  5 — 50),  Elemente  ale  doctrinei  creştine  (p.  51 — 132), 
Rugăciunea  în  Sfânta  Tradiţie  (p.  133 — 194),  Probleme  ale  Bisericii  (p. 
195 — 274),  iar  în  încheiere  câteva  Concluzii  (p.  275 — 290).  Părintele 
Deseille  nu  este  un  simplu  descoperitor  al  Ortodoxiei,  ci  şi  un  trăitor 
autentic  al  ei,  de  aceea,  după  convertire,  a  întemeiat  în  sudul  Franţei 
o  mănăstire  ortodoxă.  In  cartea  de  faţă,  Părintele  Deseille  ni  se  desco¬ 
peră  ca  un  teolog  subtil  care  pătrunde  esenţa  credinţei  şi  înţelege  sin¬ 
tetic  evoluţia  autentică  a  Bisericii  şi  a  spiritului  european.  Concluzia  au¬ 
torului  este  că  „Apusul  a  fost  ortodox  vreme  de  un  mileniu,  până  la 
dureroasa  ruptură  (...).  în  Apus  au  vieţuit  numeroşi  sfinţi  ortodocşi 
din  perioada  apostolică  până  în  pragul  Evului  Mediu“  (p.  234).  în  par¬ 
tea  a  patra  privitoare  la  problemele  actuale  ale  Bisericii,  autorul  împăr¬ 
tăşeşte  concepţia  mitropolitului  grec  Maxim  de  Sardes  în  ceea  ce  pri¬ 
veşte  jurisdicţia  asupra  diasporei  ortodoxe  (v.  280  u),  concepţie  ce  nu 
este  împărtăşită  de  toţi  teologii  ortodocşi,  dar  acest  fapt  nu  diminuează 
cu  nimic  valoarea  incontestabilă  a  lucrării.  Cartea  pe  care  o  prezentăm 
este  o  carte  de  mare  conţinut  teologic  şi  duhovnicesc,  de  aceea  merită 
a  fi  citită. 

Pr.  Lect.  Irimie  Marga 


Simion  Mehedinţi,  „CREŞTINISMUL  ROMÂNESC44,  Fundaţia  Ana¬ 
stasia,  Bucureşti,  1995,  236  p. 

Reeditarea  cărţii  „Creştinismul  românesc44  este  un  eveniment  cu 
profunde  semnificaţii,  acum  când  se  încearcă  restabilirea  autenticei  ierar¬ 
hii  a  valorilor.  Este  potrivit  să  amintim  faptul  că  pentru  Tudor  Vianu 
valoarea  religioasă  este  cea  mai  înaltă  deoarece  spre  deosebire  de  cele¬ 
lalte  valori  (economică,  vitală,  juridică,  politică,  teoretică,  estetică,  mo¬ 
rală),  are  în  plus  calitatea  de  a  fi  integrativă  şi  prin  urmare:  „integrează, 
unifică,  constituie  într-un  tot  solidar  şi  coerent  toate  valorile  cuprinse 
de  conştiinţa  omului.  Prin  valorile  religioase  se  înalţă  arcul  de  boltă 
care  uneşte  valorile  cele  mai  îndepărtate,  adună  şi  adăposteşte  pe  cele 
mai  variate.  Un  individ  poate  cuprinde  diferite  valori,  pe  cele  mai  multe 
dintre  ele,  dar  legătura  lor  unificatoare  va  lipsi  atâta  timp  cât  valoarea 
religioasă  nu  li  se  adaugă44.1 


1.  Tudor  Vianu,  Studii  de  filozofia  culturiiut  Editura  Eminescu,  Bucureşti, 
1982,  p.  102. 

Publicată  prima  dată  în  anul  1941,  lucrarea  „Creştinismul  româ¬ 
nesc"  este  rodul  interesului  deosebit  pe  care  l-a  avut  Simion  Mehedinţi  pen¬ 
tru  trecutul  profund  religios  al  neamului  românesc,  dar  şi  pentru  educarea 
temeinică  a  tinerilor.  Deşi  revendicat  în  primul  rând  de  geografi,  fiind 
considerat  întemeietorul  învăţământului  superior  şi  al  cercetării  ştiin¬ 
ţifice  în  geografia  românească,  Simion  Mehedinţi  a  dedicat  tinerilor  şi 
o  serie  de  manuale  pentru  învăţământul  religios,  cum  ar  fi:  „Explica¬ 
rea  Evangheliilor  potrivit  cu  programa  şcolară44,  cu  ediţii  în  1922,  1923 
şi  1926;  „Parabole  şi  învăţături  din  Evanghelie  „pentru  clasa  a  doua 
secundară,  cu  opt  ediţii  între  anii  1929  şi  1938. 

Simion  Mehedinţi  se  înscrie  în  pleiada  pedagogilor  creştini,  el  în-  * 
suşi  trăind  în  mod  exemplar  învăţătura  creştină,  şi  de  aici  forţa  mesa¬ 
jului  său,  înrâurirea  deosebită  asupra  celor  care  l-au  cunoscut,  dar  şi 
asupra  celor  care  îi  citesc  opera.  Pentru  el  creştinismul  nu  e  o  confe¬ 
siune  oarecare,  ci  e  cea  mai  înaltă  expresie  morală,  cea  mai  sigură  teme¬ 
lie  pentru  progresul  individual  şi  naţional,  iar  „un  popor,  ca  şi  orice  om 
în  parte,  atâta  preţuieşte  cât  a  înţeles  din  Evanghelie  şi  cât  poate  să 
urmeze  învăţăturii  lui  Iisus44.2 

In  primul  capitol  sunt  surprinse  caracteristicile  principale  ale  creş¬ 
tinismului  românesc,  în  lumina  etnografei  şi  a  istoriei: 

1.  Lipsa  războaielor  confesionale 

Amintind  câteva  momente  tragice  din  lungul  şir  al  războaielor 
confesionale,  autorul  scrie  apoi:  „Nu  doar  că  noi,  românii,  am  fi  niscai 
sfinţi.  Nu.  Avem  şi  prea  avem  destule  scăderi.  Dar  cu  toate  păcatele  noastre, 
crime  în  numele  Evangheliei  n-am  făcut.  Dimpotrivă,  ne-am  arătat  aşa 
de  îngăduitori  faţă  de  credinţele  altora,  încât  chiar  cei  alungaţi  de  aiu¬ 
rea  ca  eretici  au  fost  primiri  în  ţară,  fără  să-i  întrebăm  ce  cred  şi  cum 
cred44  (p.  31).  ,  ef)  ^ 

2.  Neutralitatea  faţă  de  certurile  dogmatice 

Acesta  nu  se  explică  prin  nepăsare  şi  fatalism  sau  chiar  ateism,  ci 
prin  faptul  că:  „noi  nu  am  avut  nevoie  de  Luther,  de  Calvin,  de  Loyola 
sau  de  alţii,  ca  să  înţelegem  doctrina  lui  Iisus;  ne-a  fost  de-ajuns  tra¬ 
diţia  din  bătrâni  şi  firea  noastră,  ajutată  la  început  şi  de  învăţăturile 
lui  Zamolxe,  care  ne  făcuseră  „aproape  creştini  înainte  de  creştinism44 
(p.  37—38).  .  ■  ^  :  i  i  .  i  r  )  ;  i  Sj 

3.  Primatul  sufletului  '*  1  *  -  ’  f  *  ‘  »V-  1  \ 

Se  face  din  nou  referire  la  daci,  evocându-se  cuvintele  lui  Strabon: 
„râvna  religioasă  a  fost,  de  când  lumea,  caracterul  precumpănitor  al  firii 
lor44  (p.  44).  Primatul  sufletului,  gândul  la  nemurire  şi  atitudinea  con¬ 
templativă  manifestată  în  sihăstrie  au  fost  tot  atâtea  cauze  care  au  ţinut 
poporul  carpatic  departe  de  rătăcirile  vulgare  ale  păgânilor,  iar  după 
creştinare,  l-au  scutit  de  lunecările  neofiţilor  abia  trecuţi  la  doctrina  lui 
Iisus,  fără  a  avea  destul  reazem  sufletesc  în  propria  tradiţie  a  neamu¬ 
lui  lor44  (p.  45). 


2.  Creştinismul  românesc,  p.  23. 

4.  Arhaismul  creştinismului  românesc 

Dovezile  aduse  în  acest  sens  sunt  incontestabile,  iar  faptul  că  nu  am 
fost  botezaţi  pe  „cale  administrativă4*,  nu  avem  o  dată  a  încreştinării 
noastre,  ci  a  fost  vorba  de  exprimarea  liberă  a  unei  opţiuni,  este  foarte 
important  pentru  evoluţia  ulterioară  a  vieţii  religioase. 

5.  Simbioza  între  Biserică  şi  Stat,  fără  antagonism 

Autorul  susţine  că  la  noi  nu  a  existat  nici  cezaro-papismul  de  tip 
bizantin,  nici  papo-cezarismul  de  tip  roman,  şi  intr-adevăr  se  pot  găsi 
exemple  de  epoci  în  care  Biserica  şi  Statul  au  conlucrat  armonios. 

6.  Lipsa  ereziilor  şi  a  ereticilor 

„Arieni,  nestorieni,  novaţieni,  marcioniţi,  iconoclaşti,  bogomili  şi 
alţi  sectanţi  au  rămas  toţi  străini  de  sufletul  poporului  nostru  . . .,  iar 
arderi  pe  rug,  spânzurare,  osândă  la  moarte  pentru  felul  cum  înţelege 
ori  nu  înţelege  cineva  Evanghelia  nu  s-au  văzut  niciodată  în  cuprinsul 
hotarelor  noastre44  (p.  67). 

7.  Prezenţa  lui  Iisus  în  folclorul  naţional 

Se  reliefează  în  special  duioşia  colindelor  în  care  Cel  născut  în  Bet- 
leem  este  desmierdat  cu  multă  gingăşie  „mititel  şi-nfăşeţel“,  ca  şi  cum 
s-ar  fi  născut  într-un  sat  de  păstori  români  „la  poalele  codrului,  sub  aripa 
cerului44.  Prezenţa  Mântuitorului  şi  a  Maicii  Sale  în  folclor  este  dovada 
vechimii  creştinismului  nostru,  dar  şi  a  „coloraturii  locale,  adică  origi¬ 
nale,  ca  urmare  a  unei  lungi  elaborări  sufleteşti44  (p.  79). 

8.  Absenţa  pornirii  spre  răzbunare. 

Această  calitate  se  susţine  cu  date  istorice  concrete.  Deşi  le  tăcuse¬ 
răm  numai  bine,  vecinii  noştri  ne-au  făcut  rău  când  au  avut  prilejul,  iar 
noi  când  am  fi  putut  să  ne  răzbunăm,  n-am  făcut-o.  Nu  este  vorba  aici 
de  atitudine  xenofobă  din  partea  autorului,  ci  doar  se  constată  nişte 
realităţi,  „sine  ira  et  studio4*. 

9.  Acceptarea  suferinţei  ca  mijloc  de  purificare  morală. 

Suferinţa  nu  a  fost  primită  cu  resemnare  ci  a  fost  privită,  într-ade- 
văr,  ca  un  mijloc  de  purificare  morală  şi  implicit  de  regenerare  na¬ 
ţională. 

10.  încrederea  în  biruinţa  binelui  asupra  răului. 

Optimismul  ar  fi  de  asemenea  o  caracteristică  a  neamului  nostru. 
Este  interesantă  descoperirea  învăţăturii  despre  apocatastază  (condam¬ 
nată  la  Origen):  „suferinţa  va  înceta  pentru  toţi  şi  însuşi  iadul  va  fi 
desfiinţat,  iar  dracii  vor  ajunge  din  nou  lângă  îngerii  cerului,  aşa  cum  au 
fost  odinioară,  înainte  de  neroada  răscoală  a  pizmăreţului  Lucifer44 
(p.  126). 

11.  Prioritatea  frumuseţii  morale  asupra  justiţiei  formale. 

Chiar  dacă  n-a  cunoscut  formula  platonică  „kalos  kagathos44,  totuşi 
sensibilitatea  morală  a  neamului  din  Carpaţi  nu  se  simte  împăcată, 
până  ce  binele  nu  e  însoţit  de  frumos.  Codicele  de  legi  poate  da  formal 
dreptate,  şi  totuşi  fapta  în  sine  să  fie  cât  se  poate  de  urâtă.  Se  concluzio¬ 
nează  apoi:  „Credem  prin  urmare  că  „prioritatea  frumosului44,  conside¬ 
rat  de  poporul  nostru  ca  adevărata  împlinire  a  binelui,  este  un  semn  că 
însuşirile  creştinismului  românesc  înşirate  până  aici  nu  sunt  o  simplă 
închipuire,  ci  formează  ceva  organic,  ele  derivă  din  temperamentul 

neamului**  (p.  136). 

în  capitolul  al  II-lea  intitulat:  „Creştinismul  românesc  în  raport  cu 
bisericile  altor  neamuri*4,  autorul  demonstrează  faptul  că  nu  ne  putem 
confunda  cu  ceilalţi  ortodocşi,  Biserica  noastră  fiind  „sobornicească,  şi 
apostolească  în  ceea  ce  priveşte  dogmele,  dar  naţională,  adică  româ¬ 
nească  în  ceea  ce  priveşte  datinile**  (p.  179),  iar  elementul  „sobomicitate** 
din  Ortodoxie  ne-a  ferit  atât  de  autoritarismul  exacerbat  din  catolicism, 
cât  şi  de  lipsa  unei  autorităţi  şi  ierarhii  autentice  apărute  odată  cu  pro¬ 
testantismul. 

Ultimul  capitol  se  constituie  într-o  „orientare  pentru  viitor**,  ple- 
dându-se  pentru  păstrarea  specificului  naţional.  „Se  cuvine  (adică  e 
bine,  e  sănătos  şi  frumos)  să  fie  oricine  cum  e  croit  să  fie,  iar  nu  să  se 
facă  maimuţa  altora.  Fiecare  neam  are  caracterul  său  . . .  Geniul  etic 
(întocmai  ca  şi  cel  artistic)  este  un  dar  din  naştere,  nu  numai  pentru 
indivizi,  dar  şi  pentru  naţiuni**,  neamul  nostru  având  „darul**  său  deo¬ 
sebit  în  ceea  ce  priveşte  concepţia  despre  rosturile  vieţii  (p.  185). 

Studiindu-i  trecutul,  autorul  are  încredere  deplină  în  viitorul  nea¬ 
mului  nostru,  „adevărata  primejdie  ar  fi  numai  dacă  poporul  însuşi  s-ar 
rătăci,  lepădându-se  de  firea  şi  de  datinile  sale**  (p.  196).  De  aceea  con¬ 
sideră  imperativă  cultivarea  a  tot  ce  este  ales  în  caracterul  şi  tradiţia 
neamului  românesc,  iar  printre  darurile  cele  mai  de  preţ  se  numără 
credinţa  noastră  strămoşească. 

Sinteza  „Creştinismului  românesc**  nu  poate  fi  în  nici  un  caz  înscrisă 
într-un  discurs  naţionalist  demagogic,  din  nefericire  folosit  şi  astăzi,  ci 
este  o  analiză  lucidă  ce  se  poate  transforma  uşor  într-un  îndreptar  pen¬ 
tru  oricine  ar  citi-o,  dar  în  special  pentru  tineri  care  trebuie  să-şi  cu¬ 
noască  „rădăcinile**  şi  să  înţeleagă  oare  este  adevărata  ierarhie  a  va¬ 
lorilor. 

Pr.  Nicolae  Moşoiu 


Bernardin  Menthon.  SFINŢII  ŞI  MĂNĂSTIRILE  DIN  OLIMPUL 
BITINIEI.  „UN  PĂMÂNT  DE  LEGENDE*.  Traducere  din  limba  franceză 
de  Protos.  Petroniu  Tănase,  stareţul  Mănăstirii  româneşti  „Prodromul4* 
—  Muntele  Athos,  Editura  Episcopiei  Romanului  şi  Huşilor,  1994,  229  pg. 


Lucrarea  de  faţă  se  constituie  într-o  întâlnire  duhovnicească  cu  mo¬ 
nahismul  din  Olimpul  Bitiniei  martirizat  mai  bine  de  o  sută  de  ani,  prin 
cumplite  prigoane,  exiluri,  temniţe,  chinuri  şi  schingiuiri.  Din  multele 
daruri  cu  care  Domnul  a  dăruit  Biserica  Sa,  cartea  aceasta  vine  să  ni 
le  descopere  pe  cele  mai  importante,  flori  ale  jertfei  din  grădinile  du¬ 
hovniceşti  ale  unui  Olimp  ce  depăşeşte  prin  locuitorii  săi,  monahii  de 
odinioară,  cu  mult  pe  păgânii  locuitori  ai  Olimpului  mitic  grecesc  (altul 
decât  cel  al  Bitiniei). 

Volumul  cuprinde  o  Introducere  (pg.  7 — 22)  structurată  în  şase  sub¬ 
titluri:  erezia  iconoclastă  şi  exponenţii  ei  imperiali,  rolul  de  seamă  al 
monahilor  în  apărarea  icoanelor  (cu  specială  privire  la  Sf.  Ioan  Damas- 
chin,  Sf.  Teodor  Studitul  şi  Sf.  Metodie)  şi  viaţa  mănăstirească  în  aşe- 
zămintele  Bitiniei  (în  mănăstirile  cu  viaţă  cenobitică  dar  şi  cu  scurte  re¬ 
feriri  la  pustnicii  şi  anahoreţii  locului,  loc  bine  prezentat  apoi  geografic. 

După  o  „Privire  generală**  (pg.  23 — 29),  în  care  sunt  prezentate  ci¬ 
titorului  dimensiunile  istorico-geografice  ale  zonei  precum  şi  întemeie¬ 
torul  vieţii  de  obşte  în  Olimp  (Sf.  Neofit),  urmează  o  împletire  a  mate¬ 
rialului  pe  patru  zone  —  determinate  mai  ales  geografic:  mănăstirile  din 
Trilia  (pg.  30 — 45),  din  Brusa  şi  Atroa  (pg.  46 — 127),  din  Muntele  înalt 
(pg.  129 — 177)  şi  cele  numite  „împrăştiate**  (pg.  184—229).  Lui  Bernar- 
din  Menthon  îi  revine  meritul  de  a  redescopri  fizico-geografic  dar  mai 
ales  spiritual,  dimensiunile  acestui  Munte  al  nevoinţelor  şi  al  Sfinţeniei. 
Ocupaţia  islamică  sub  care  s-a  aflat  şi  se  află  această  zonă  deosebită,  a 
făcut  să  dispară  fizic  toate  mănăstirile  descrise  şi  identificate  cu  greu, 
după  movile  sau  ziduri  părăginite,  după  pietre  împrăştiate  şi  denumiri  de 
locuri.  Dar  cartea,  tocmai  de  aceea,  se  constituie  într-un  veritabil  act 
martiric  al  apărătorilor  „Preacuratului  Chip**  al  Domnului,  al  apărăto¬ 
rilor  întrupării  lui  Hristos.  Al  iconodulilor  olimpieni. 

Fiecare  mănăstire  descrisă  este  identificată  şi  situată  geografic;  mai 
apoi  descrierea  cuprinde  câteva  repere  istorice  pentru  ca  finalul  să-l 
constituie  viaţa  mănăstirii,  oglindită  în  funcţie  de  marii  duhovnici,  de 
viaţa  şi  minunile  lor  şi,  nu  în  ultimul  rând,  de  mărturia  pe  care  ei  o 
aduc  în  favoarea  sfintelor  icoane.  Chiar  dacă,  în  unele  cazuri,  consemnă¬ 
rile  sunt  extrem  de  scurte  (ca  de  pildă  în  descrierea  Sf.  Ştefan  Mărturi¬ 
sitorul,  pg.  30,  sau  a  Sf.  Trifon,  pg.  128),  sau,  din  contră,  de  largă  cu¬ 
prindere,  (ca  la  Sf.  Petru  din  Atro,  Făcătorul  de  minuni,  pg.  84 — 114,  sau 
Sf.  Antonie  cel  Tânăr,  pg.  133 — 148),  ele  exprimă  imaginea  monahului 
luptător  pentru  adevărul  întrupării  lui  Hristos,  care  nu  cade  niciodată 
din  cântarea  adusă  Domnului,  în  ciuda  încercărilor  unora  (mai  cu  seamă 
feţe  politice)  de  ai  abate  de  la  Cale. 

Fără  îndoială  imaginea  cea  mai  plenară  a  Olimpului  Bitiniei,  cel 
puţin  în  această  carte,  este  Sf.  Teodor  Studitul  (pg.  161 — 176),  a  cărui 
viaţă  în  mănăstirea  Sacudion,  în  mănăstirea  Studiţilor,  din  exil  în  exil 
mai  apoi,  este  prezentată  în  pagini  de  mare  acrivie  şi  sensibilitate.  Cea 
de-a  doua  imagine  importantă  este  legată  de  Sf.  Atanasie  de  la  Athos, 
„Apostol  fără  voie  şi  întemeietor  al  Marii  Lavre,  Legiuitor  al  Athosului 
şi  întemeietorul  văzut  al  vieţii  cenobitice  a  Muntelui  Celui  Sfânt  al  Atho¬ 
sului**  (pg.  212 — 221). 

Dar  ceea  ce  face  din  cartea  aceasta  o  carte  a  mărturiei  este  galeria 
largă  de  monahi  apărători  ai  dreptei  credinţe,  care  fac  din  Olimpul  Bi¬ 
tiniei  citadela  inexpugnabilă  a  Icoanei,  dăruind  Bisericii  mucenici  şi  apă¬ 
rători.  Câteva  episoade  sunt  de-a  dreptul  cutremurătoare  (ca  viaţa  Sf. 
Metodie,  198 — 205,  sau  ca  nevoinţele  Sf.  Ioan  Mărturisitorul,  egumen  al 
mănăstirii  Catarilor,  178 — 179,  ca  şi  acelea  din  viaţa  Sf.  Teofan  de  la 
Singriana,  188 — 195).  Minunile  ce-i  însoţesc  mereu,  nevoinţele,  răbda¬ 
rea  şi  tăria  lor  în  faţa  tuturor  vitregiilor  ce  s-au  abătut  asupra  acestor 

„olimpieni"  fac  din  ei  pilde  de  mărturie,  de  tărie  duhovnicească,  de  lup¬ 
tător  împotriva  compromisului.  Cartea  este  de  altfel  o  mărturie  că  cel  ce 
nu-şi  leapădă  credinţa  nu  piere  în  veci.  Fiecăruia  dintre  Sfinţii  Olimpu- 
lui  Bitiniei  li  s-ar  potrivi  în  fapt  descrierea  pe  care,  o  „iscusită  unealtă4* 
din  mâna  lui  Leon  Isaurul,  anume  Ioan  Lecanomatul,  o  face  unui  apă¬ 
rător  al  icoanelor  (Sf.  Teofan  de  Singriana),  care  il  redusese  la  tăcere: 
„împărate,  mai  degrabă  vei  înmuia  fierul  ca  ceara  decât  să-l  convingi  pe 
acest  om  să  fie  de  părerea  ta"  (pg.  194).  Părere  pe  care  toţi  o  apără  cu 
viaţa  lor,  dăruindu-me  pildă  că  la  Hristos  nu  se  poate  intra  decât  în  stare 
de  jertfă. 

Diac.  Constantin  V.  Necula 


Gheron  losif,  „MĂRTURII  DIN  VIAŢA  MONAHALĂ".  Traducere  de 
Pr.  Dr.  Constantin  Coman,  Editura  Bizantină,  Bucureşti,  1995,  201  pg. 

Cartea  „Mărturii  din  viaţa  monahală"  a  marelui  duhovnic  athonit, 
Gheron  losif,  reproduce  în  inspirata  traducere  a  părintelui  Constantin 
Coman,  o  serie  de  patruzeci  de  scrisori  din  cele  optzeci  şi  două  pe  care 
le  cuprinde  colecţia  originală,  editată  în  1992  la  Sf.  Munte,  în  a  IV-a 
ediţie,  sub  îngrijirea  unuia  din  ucenicii  acestui  losif,  statură  duhovni¬ 
cească  de  excepţie  în  cuprinsul  Grădinii  Maicii  Domnului.  Ucenicul  său, 
Arhimandritul  Efrem,  Stareţul  Mănăstirii  Cuviosului  Filothei  din  Sf. 
Munte  Athos,  este  şi  cel  care  semnează  un  Prolog  (pg.  11 — 20)  —  preluat 
din  ediţia  grecească  —  care  cuprinde  în  rândurile  sale  mărturia  pe  care 
Ucenicul  o  aduce  despre  Awă,  de  la  întâlnirea  cu  Gheron  losif  până  la 
trecerea  lui  de  la  moarte  la  viaţă  în  chip  cu  totul  minunat.  Trei  propo¬ 
ziţii  îl  definesc  aproape:  „L-am  cunoscut  ca  fiind  cu  adevărat  purtător  de 
Dumnezeu.  Excelent  îndrumător  duhovnicesc.  Cu  multă  experienţă  în 
lupta  împotriva  patimilor  şi  a  demonilor"  (pg.  12),  iar  a  patra,  extrem  de 
scurtă,  aduce  o  lămurire  esenţială:  „Era  de  ajuns  să  asculte  de  el"  cel  ce 
voia  să  se  vindece  de  cele  ale  patimii  (pg.  12). 

Teologhisirea  lui  Gheron  losif  şi  curăţia  lui  era  ceva  cu  totul  minu¬ 
nat  şi  de  o  reală  profunzime,  răspândind  în  jur  miresme  ale  Duhului 
Sfânt,  care  ne  cuprind  şi  pe  noi  cei  ce  ne  aplecăm  asupra  scrisorilor  sale. 

Cele  40  de  scrisori  ale  sale,  cuprinse  în  volumul  acesta  —  pe  care  o 
notă  asupra  ediţiei  (pg.  21)  ni-1  promite  continuat  —  sunt  de  fapt  40 
de  trepte  ale  unei  minunate  scări  a  cunoaşterii  sufletului  omenesc  şi, 
prin  aceasta,  a  lui  Dumnezeu.  Interlocutorii  Bătrânului  sunt  monahi  (că¬ 
lugăr  ce  „a  intrat  pe  câmpul  de  luptă",  o  monahie  ce  caută  pe  Domnul) 
dar  şi  mireni  (Scrisoarea  XXXVIII,  către  mamă,  fraţi,  rudenii  şi  prie¬ 
teni)  însă  de  fiecare  dată,  cel  pe  care  îl  vesteşte  Bătrânul,  este  Hristos 
Domnul.  Chiar  titlurile  scrisorilor  (alese  cu  grijă  de  editor)  constituie 
proiecţii  de  lumină  duhovnicească.  Rămân  de  excepţie  răspunsurile  date 
în  toate  cazurile,  relevându-se  marea  capacitate  a  Bătrânului  losif  de  a 

descinde  cu  sensibilitate  în  sufletele  ucenicilor  cercetând,  certând  dar  mai 
mereu  întărind  şi  mângâind  (Scris,  a  Vil-a;  a  XVI-a;  a  XXVIII-a;  a 
XX-a),  o  mângâiere  în  care  se  oferă  mereu  ca  exemplu  personal  al  celui 
care  urcând  pe  Golgota  se  află  mereu  în  posibilitatea  de  a  cădea,  fără 
harul  lui  Dumnezeu  şi  fără  de  viaţă  cu  adevărat  „în  Hristos44  (Ser.  XVI). 
Primele  scrisori  cuprinse  în  volum  sunt,  în  parte,  un  mic  tratat  despre 
isihie  şi  rugăciunea  inimii  -adresat  unui  tânăr  care  întreabă  despre  aces¬ 
tea  şi  despre  alte  multe  lucrări  duhovniceşti.  Şi  Gheron  Iosif  vorbeşte, 
ca  şi  în  cazul  altor  Sfinţi  Părinţi,  despre  „harul  curăţitor44,  despre  „ha¬ 
rul  luminător44  şi  despre  „harul  desăvârşitor44  ca  despre  nişte  „daruri 
mari”  pe  care  Dumnezeu  le  dăruieşte  „celor  ce  se  străduiesc44  (pg.  29, 
Ser.  a  Il-a);  celor  ce,  rugându-se  neîncetat,  sunt  „umbriţi  de  har“  şi  „ră¬ 
coriţi  binefăcător44  (pg.  25).  A  doua  serie  de  scrisori  —  adresate  unui  mo¬ 
nah  —  sunt  un  alt  scurt  tratat  de  salvare  a  omului  de  către  Dumnezeu 
dintr-o  lume  a  păcatului,  pentru  a-1  „lega  de  Hristos44.  Adresându-se 
unui  călugăr  „care  a  intrat  pe  câmpul  de  luptă44  (pg.  31),  Gheron  Iosif 
arată  marea  pedagogie  a  Domnului  care  nu  descoperă,  celui  care  do¬ 
reşte  pustia,  la  început  de  căutare,  nici  pătimirile  şi  nici  ispitele  cău¬ 
tării,  până  când  îl  leagă  de  Hristos.  Mai  apoi  începe  şi  încercarea  şi  stră¬ 
dania  şi  lupta  (pg.  31)  în  care  arme  bune  sunt  darurile  lui  Dumnezeu, 
„talanţii44  (pg.  33),  ascultarea  şi  rugăciunea,  pe  aceasta  din  urmă  prezen- 
tând-o  deopotrivă  cu  răsuflarea  (pg.  35).  Pentru  că  lupta  cu  incepătoriile, 
Gheron  Iosif,  nu  o  vede  dusă  la  sfârşit  prin  „dulceţuri44  ci  prin  „râuri  de 
lacrimi44,  cu  durere  în  suflet  până  la  moarte,  cu  nemărginită  smerenie 
şi,  multă  răbdare,  precum  şi  cu  „nepărăsirea  luptei44  (pg.  35). 

Arătând  ucenicului  său  (Ser.  a  IV-a)  că  viaţa  omului  e  necaz  şi  su¬ 
părare,  bătrânul  Avvă  îndeamnă  la  permanentă  trezvie  („să  nu  cauţi 
odihnă  desăvârşită44),  îndemnând,  în  acelaşi  timp,  la  iubirea  lui  Iisus  şi 
rugăciunea  fără  întrerupere  „care  va  lumina  calea  spre  El44  (pg.  37). 
Vorbind  însă  despre  asceză  arată  că  ea  „cere  lipsuri44.  „Lucrurile  bune 
cu  adevărat  nu  le  vei  găsi  mergând  la  băi  sau  trăind  bine.  Este  nevoie  de 
luptă  şi  osteneală  multă.  Să  strigi  zi  şi  noapte  către  Domnul  (pg.  38), 
arătând,  totodată,  că  rugăciunea  fără  de  atenţie  este  „pierdere  de  timp, 
osteneală  fără  răsplată44  (pg.  39).  îndemn  deosebit  arată  şi  în  răspunsul 
la  întrebarea  „Să  iasă  monahul  în  lume?44  Răspunsul  vine  prompt:  „Să 
iasă!  Dar  e  dator  să  fie  numai  ochi,  numai  lumină44  (pg.  40). 

Programul  duhovnicesc  pe  care-1  schiţează  mai  apoi  Bătrânul  vi¬ 
zează  o  a  doua  etapă:  înrădăcinarea  în  Duhul.  „Nu  te  mai  acoperi  numai 
cu  frunze,  ci  întinde-ţi  rădăcini  adânc,  ca  să  afli  izvor,  cum  fac  platanii44 
(pag.  41).  Acestei  „înrădăcinări44  îi  sunt  însă  inerente  ispitele.  Vorbind 
despre  ele,  Avva  dă  şi  un  remediu  practic  al  acestora  (cum  face  şi  în 
alte  cazuri:  pg.  42,  46  —  contra  mâniei,  56  etc.)  zicând:  „Ispitele?  Cât  de 
mică  este  răbdarea,  atât  de  mari  ni  se  par  ispitele.  Şi  cu  cât  obişnuieşte 
omul  să  le  rabde,  cu  atât  ele  se  micşorează  şi  trec  fără  prea  multă  os¬ 
teneală.  Iar  cel  care  le  biruieşte  devine  tare  ca  o  stâncă.  Răbdare,  deci'4 
(pg.  55).  Iar  răbdarea  o  arată  a  se  câştiga  prin  reala  smerenie  (pg.  58),  şi 
prin  recunoaşterea  izvorului  a  tot  ce-i  bun,  în  Domnul  Iisus  Hristos  (pg. 
61),  arătând  astfel  că  theoria,  contemplaţia,  nu  poate  fi  câştigată  decât 

după  lucrarea  faptei  (pg.  61).  Identificând  cei  trei  duşmani  ai  neamului 
omenesc:  demonii,  firea  proprie  a  fiecăruia  şi  obişnuinţa,  Gheron  Iosif 
îndeamnă  la  luptă  necurmată,  la  judecarea  şi  condamnarea  celor  trei  în 
tine  însuţi  (pg.  62). 

O  serie  de  scrisori  (X — XXIII)  cuprind  apoi  dialogul  —  prin  inter¬ 
mediul  scrisului  —  dintre  Gheron  Iosif  şi  alt  ucenic  (sau  poate  acelaşi). 
De  astă  dată  fiecare  scrisoare  nu  face  decât  să  reia  din  liniile  pe  care 
le-a  trasat  în  prima  fază  a  dialogului  cu  ucenicul  său  monah.  Excepţio¬ 
nala  definiţie  a  faptei  („faptă  se  numeşte  când  pătrunzi  în  lucrare,  te 
lupţi,  biruieşti  sau  eşti  biruit,  câştigi  sau  pierzi,  cazi,  te  ridici,  răscoleşti 
totul,  ridici  totul  în  picioare,  când  primeşti  lupta  până  la  ultima  suflare*4) 
<pag.  64),  este  dublată  mereu  de  reliefări  ale  adevăratei  lupte  du¬ 
hovniceşti:  „harul  vine  mai  întâi  ca  o  prevestire  de  pregătire44 
(pg.  61  şi  115),  „şi  nu  depinde  de  timp4<  (pg.  78);  relaţia  cu  duhovnicul 
este  absolut  necesară  (pg.  74)  iar  rugăciunea  trebuie  dublată  de  citirea 
Sfintei  Scripturi  şi  a  Sfinţilor  Părinţi,  pentru  ca  mintea  să  se  facă  trans¬ 
parentă  (pg.  74 — 75),  pentru  a  afla  adevărata  vedere  duhovnicească  (theo- 
ria)  prin  care  vezi  pe  Dumnezeu  cu  adevărat,  tu  ieşind  din  orbire  (pg. 
79).  Piatra  cea  din  capul  unghiului  în  dobândirea  acestei  vederi  duhov¬ 
niceşti,  Gheron  Iosif  o  vede  a  fi  ascultarea,  privită  de  el  ca  „mare  tai- 
nă“  (pg.  80 — 82),  care  întăreşte  în  primul  rând  relaţia  cu  duhovnicul  dar 
şi  dragostea  către  ceilalţi,  ascultare  care  te  obligă  la  a  nu  te  mai  în¬ 
toarce  înapoi  pentru  a  înainta  cu  adevărat  (pg.  84 — 89,  reliefându-se 
războiul  gândurilor).  „Omul  trebuie  să  stea  ca  o  ţintă  şi  să  aştepte  să  fie 
ochit  de  vrăjmaş.  Şi  tocmai  în  direcţia  aceea  să-şi  îndrepte  armele4*  (pg. 
89).  Calea  desăvârşirii,  prezentată  astfel  de  Bătrân,  nu  este  altceva  de¬ 
cât  o  Cale  a  Golgotei  pe  care,  în  timp  ce  o  urci,  nu  se  poate  să  nu  cazi, 
dar  ea  cere,  în  acelaşi  timp,  curaj  şi  căinţă  pentru  a  o  parcurge  în  între¬ 
gime  (pg.  91)  şi,  mai  ales,  cere  rămânere  în  luptă,  nedezertare,  îndura¬ 
rea  ispitelor  prin  răbdare  şi  rugăciune  (pg.  95 — 97).  La  toate  aceste  în¬ 
demnuri,  Părintele  aduce  exemplul  propriilor  sale  căderi,  dar  mai  cu 
seamă  aminteşte,  mereu  şi  mereu,  de  marele  dar  al  harului  lui  Dum¬ 
nezeu,  prin  care  a  fost  mereu  ridicat. 

Scrisorile  ce  urmează,  deşi  par  disparate,  au  aceeaşi  unitate  a  du¬ 
hului  în  care  sunt  scrise.  Ele  sunt  adresate  fie  unei  Stareţe,  fie  unei  mo¬ 
nahii  ce  a  îmbrăcat  haina  cea  sfântă,  îngerească  (pg.  134),  fie  altor  fii 
sau  fiice  duhovniceşti.  Şi  acestora  le  vorbeşte  despre  acea  luptă  conti¬ 
nuă  cu  cei  trei  duşmani  ai  firii  umane,  îndemnând  la  o  „pace  continuă44, 
„ascultare  desăvârşită4*,  „minte  curată  şi  fără  imaginaţie,  rugăciune  ne¬ 
răspândită44  (pg.  135),  îndurare  cu  bărbăţie  a  bolilor  şi  chiar  a  morţii,  la 
ruperea  de  lume,  pentru  care  monahul  este  mort  iar  lumea,  la  rândul  ei, 
este  moartă  (Ser.  a  XXXI-a,  pg.  148),  la  îndelunga  răbdare,  fără  de  care 
sufletul  este  meschin,  pradă  descurajării  şi  meşteşugului  vrăjmaşului 
(pg.  153 — 156).  îndemnul  cuprinde  şi  cuvinte  despre  cumpătare  şi  cură¬ 
ţie,  lucruri  plăcute  mai  ales  înaintea  Sfintei  Fecioare  care,  chemată  în 
ajutor  de  cei  ce  caută  curăţia  şi  cumpătarea,  vine  grabnic,  binecuvân- 
iându-i  (pg.  156 — 160). 

Pagiini  alese  dedică  Bătrânul  rugăciunii  care  apropie  harul  ce  se  dă 

începătorilor  (fie  şi  numai  când  ea  e  abia  începută,  pag.  165),  har  ce  se 
aseamănă  cu  o  mamă  ce  învaţă  pe  cei  mici  a  merge.  Rugăciunea  aceasta 
se  întăreşte  prin  harul  pocăinţei,  noi  „dăm  pământ  şi  primim  în  schimb 
cer!"  (pg.  167).  Acesteia  îi  urmează  „făptuirea",  continuată  apoi  în  al 
doilea  stadiu  de  „luminare"  (pg.  167).  Harul  luminător.  Acesta  este  ur¬ 
mat  de  ruperea  rugăciunii  şi  răpirea  minţii,  încetare  a  simţurilor  şi  ne¬ 
mişcare,  tăcere  negrăită  a  mădularelor,  „unire  a  lui  Dumnezeu  şi  a  omu¬ 
lui  într-una"  (pg.  168).  Rugăciunea  este  calea  către  Cerescul  Mire.  Aces¬ 
teia  îi  urmează  revenirea  omului  din  contemplaţie  în  firea  sa  pe  care 
trebuie  să  o  supună  mai  apoi  aceluiaşi  proces  duhovnicesc  pentru  „a  urca 
la  cer  fără  de  trup"  (pg.  169).  Pentru  întărirea  rugăciunii  recomandă 
Awa  rugăciunea  „ciclică",  din  inimă,  care  nu  se  teme  niciodată  de  rătă¬ 
cire  (pg.  172);  ţinând  mintea  în  inimă,  harul  se  înmulţeşte  iar  mintea 
se  topeşte,  arzând  toată  de  dragostea  către  Domnul.  Mintea  cheamă, 
aşadar,  unirea  cu  Dumnezeu,  care  se  realizează.  De  aici  însă  şi  abso¬ 
luta  necesitate  a  întreţinerii  rugăciunii  minţii  care  este  aşadar,  uni¬ 
rea  cu  Dumnezeu.  De  aici  însă  şi  absoluta  necesitate  a  întreţinerii  ru¬ 
găciunii  minţii  care  este  făcută  „pentru  a  veni  harul"  (pg.  173). 

Toate  acestea  Gheron  Iosif  le  adresează  ucenicilor  şi  ucenicelor  sale 
pe  care  îi  îndeamnă  la  ascultare  totală,  smerenie  şi  rugăciune,  faptă 
bună  şi  duhovnicească,  sub  directa  ascultare  de  Duhovnic  şi  de  Stareţă, 
stâlpi  de  foc  în  drumul  către  mântuire. 

Introducerea  cu  care  se  deschide  volumul  —  semnată  de  Păr.  Ar- 
him.  Sofian  Boghiu  —  face  o  prezentare  pe  scurt  a  cuprinsului  lucrării, 
benefică  în  orientare  lecturii.  Dar  ea  îndeamnă,  cum  sperăm  să  o  facă  şi 
prezentarea  noastră,  la  citirea  unei  cărţi,  a  unei  cărţi  de  formare  duhov¬ 
nicească,  într-o  lume  plină  de  deformări  duhovniceşti.  Prin  această 
carte,  teologia  românească  intră  în  contact  cu  spusa  şi  fapta  omului  lui 
Dumnezeu,  Iosif,  simplu  monah  athonit,  dar  care,  asemeni  altui  mare 
Gheron  —  Sf.  Siluan  Athonitul,  poate  deveni  oricând  Avvă  pentru  con- 
ştinţele  fiecăruia  dintre  noi. 

Diac.  Constantin  V.  Necula 


Dimitrios  G.  Tsamis,  „PATERICUL  SINAITIC".  In  româneşte  de 
Preot  Prof.  Dr.  Ioan  I.  Ică,  Editura  „DEISIS",  Sibiu,  1995. 

Apărut  din  iniţiativa  Prea  Venerabilului  Damianos,  Arhiepiscopul 
Sinaiului,  Faranului  şi  Raithului  —  care  semnează  şi  un  scurt  cuvânt 
înainte,  la  Tesalonic,  în  1991,  „Patericul  Sinaitic",  vine  ca  o  prefaţă 
absolut  necesară  la  aprofundarea  unei  spiritualităţi,  nu  alta  decât  cea 
a  Ortodoxiei,  dar  cu  specificitatea  ei,  spiritualitate  care,  să  nu  uităm, 
marchează  teologia  răsăriteană  dar  şi  cea  apuseană,  prin  excepţio¬ 
nala  lucrare  „SCARA  RAIULUI",  a  Sfântului  Ioan,  egumenul  Sinaiului, 
ce  va  fi  cunoscut  ca  Sf.  Ioan  Scărarul. 

•  • 

Lucrarea  este  precedată  de  o  introducere  a  editorului  grec,  totodată 

şi  principal  alcătuitor  al  ei,  D.G.  Tsamis,  care  pe  parcursul  a  14  pagini 
(pg.  13 — 27),  face  o  scurtă  incursiune  în  lucrările  de  acest  gen  cunoscute 
în  spiritualitatea  ortodoxă.  Remarcă  mai  cu  seamă  antologiile  ce  cuprind 
şi  părinţi  sinaitici  (pg.  16 — 19),  precum  şi  cele  care  se  referă  exclusiv  la 
sinaiţi  (pg.  19 — 21),  şi  care  devin  lucrări  sursă  pentru  alcătuirea  Pate¬ 
ricului  Sinaitic.  O  notă  de  subsol  (Nr.  32  /  24),  anunţă  pe  cititor  că  în 
acest  pateric  nu  au  fost  cuprinşi  importanţi  Părinţi  sinaitici  pentru  care 
nu  s-au  găsit  apophthegme  sau  fapte  din  viaţa  lor  ascetică. 

Remarcabilă  expunere  istorică  (întărită  cu  numeroase  trimiteri,  cu¬ 
prinse  în  bogate  note),  dar  mai  cu  seamă  remarcabilă  panoramare  a  spi¬ 
ritualităţii  sinaite,  Patericul  acesta  reînvie  pentru  câteva  clipe  în  faţa 
cititorului  mari  figuri  de  asceţi  şi  nevoitori  pentru  împărăţia  cerurilor. 
Impresionează  figura  lui  Andrei  Messianos  (pg.  38 — 40),  sau  episodul 
amintit  în  secţiunea  Anonimilor  (VIII)  cuprinzând  lupta  dintre  îndoială 
şi  bucuria  descoperirii  adevărurilor  lui  Dumnezeu  cu  privire  la  Sfânta 
Liturghie  (la  fel  şi  la  pg.  91),  precum  şi  cea  din  aceeaşi  secţiune  (XV)  — 
fantastica  vizualizare  a  Liturghiei  din  ziua  Cincizecimei.  Cu  adevărat 
paradigmatic  este  răspunsul  unui  Avvă  cuprins  şi  el  printre  Anonimi 
(XXIV,  63),  care  oferă  de  model  rugăciunea:  „Doamne,  învredniceşte-mă 
să  Te  slujesc  pe  Tine  cum  l-am  slujit  pe  satana  şi  învredniceşte-mă  să  Te 
iubesc  pe  Tine  cum  am  iubit  păcatul*4,  ca  şi  răspunsul  dat  de  Avva  Are- 
tas  care  descoperă  o  cale  spre  mântuire:  „De  când  m-am  făcut  monah  nu 
ştiu  să  fi  judecat  vreun  om,  ci  îndată,  în  aceeaşi  zi,  mă  împăcăm  cu  el“ 
(pg-  72). 

Notabil  este  portretul  Sfântului  Ioan  Scărarul  (pg.  119),  unde  se 
spune:  „toată  alergarea  sa  era  o  rugăciune  continuă  şi  o  dragoste  fără 
seamăn  de  Dumnezeu.  Închipuindu-L  totdeauna  pe  Dumnezeu  în  oglinda 
neprihănirii  şi  curăţiei  nu  voia  să  se  sature  de  dragostea  Lui  sau,  mai 
bine  zis  nu  putea44.  De  aici  profunzimea  cu  adevărat  teologică  a  „Scării44 
sale,  întrupată  parcă  în  trăirea  multora  din  Părinţii  Sinaiului. 

Cartea  cuprinde  şi  câteva  extrase  din  gândirea  duhovnicească,  prac¬ 
tică  şi  ascetică  a  unora  din  Părinţii  Sinaiului:  Avva  Isihie  Preotul  cu  un 
„Cuvânt  către  Teodul44  (editat  iniţial  eronat,  ca  aparţinând  lui  Isihie  Ieru- 
salimiteanul,  cuvânt  cuprins  la  pg.  105);  Awa  Matoe  (pg.  139);  Awa  Nil 
care  oferă  un  adevărat  tratat  liturgic  despre  rugăciunea  eu  smerenie  şi 
în  adâncă  legătură  cu  tradiţia  autentică  a  Bisericii,  (pg.  148 — 161),  cu  câ¬ 
teva  îndemnuri  la  rugăciune  şi  o  scrisoare  către  Eliodor  Silenţiarul  (pg. 
161);  Filothei  Sinaitul  —  Capete  despre  trezvie  (pg.  215).  Texte  cu  ade¬ 
vărat  deosebite  cuprind  învăţături  despre  Post  (la  Avva  Siluan,  pg.  186 — 
188),  sau  despre  discernerea  gândurilor  (idem),  despre  ascultare  dusă 
chiar  dincolo  de  mormânt  (Awa  Ioan  Savaitul,  pg.  124),  despre  necesi¬ 
tatea  întoarcerii  la  mănăstire  a  celui  călugărit  odată  în  ea,  mai  apoi  trăi¬ 
tor  în  lume,  pentru  a  găsi  mântuirea  sa;  Avva  Mina  (pg.  143 — 144),  cum 
memorabile  rămân  cuvintele  Avvei  Meghetie:  „La  început  când  ne  în¬ 
tâlneam  unii  cu  alţii  şi  grăiam  unii  către  alţii,  ne  făceam  cete,  cete  şi 
urcam  la  cer.  Iar  acum  ne  adunăm  şi  clevetind  unul  pe  altul,  coborâm 
dedesubt44. 

Cartea  cuprinde  pe  lângă  Cuvânt  înainte,  Introducere,  Textele  des- 

pre  Sf.  Părinţi  (aşezate  după  alfabet  şi  cuprinzând  o  largă  secţiune  des¬ 
pre  „anonimi”)  şi  un  tabel  cronologic  în  care  sunt  menţionate  principa¬ 
lele  date  la  care  se  referă  textele  amintite  (pg.  219),  ca  şi  câteva  hărţi 
de  absolută  necesitate  în  orientarea,  inclusiv  geografică,  asupra  Sina- 
iului. 

Diac.  Constantin  V.  Necula 


DAS  HEIL  IN  CHRISTUS  UND  DIE  HEILUNG  DER  WELT 

(=  Studienheft,  nr.  20),  editată  de  Klaus  Schwartz  din  însărcinarea 
Bisericii  Evanghelice  din  Germania,  Missionshandlung  Hermansburg, 

1994,  163  pag. 

***  Rechtvertigung  und  Verherrlichung  (Theosis)  des  Menschen 
durch  Jesus  Christus.  Die  Taufe  als  Aufnahme  in  den  Neuen  Rund  und 
als  Berufung  zum  geistlichen  Kampf  in  der  Nachfolge  Jesu  Christi  (sy- 
nergeia).  (=  Studienheft  nr.  23),  editată  de  Klaus  Schvartz  din  însărci¬ 
narea  Bisericii  Evanghelice  din  Germania,  Missionshandlung  Hermanns- 
burg,  1995,  331  pag. 

Numerele  20  şi  23  din  seria  revistei  teologice  evanghelice  germane 
„Studienheft”  sunt  dedicate  în  întregime  ultimelor  trei  dialoguri  teolo¬ 
gice  bilaterale  dintre  Biserica  Ortodoxă  Română  şi  Biserica  Evanghelică 
din  Germania  (EKD),  care  au  avut  loc  între  6 — 11  mai  1985  la  mănăs¬ 
tirea  Techirghiol,  18 — 27  mai  1988  în  mănăstirea  Kirchberg/Sulz  am 
Neckar  (Germania)  şi  11 — 20  iunie  1991  la  Curtea  de  Argeş.  Sunt  pu¬ 
blicate  în  întregime  referatele  participanţilor  la  dialog,  cât  şi  comuni¬ 
catele  semnate  la  încheierea  discuţiilor.  în  cele  două  prefeţe  semnate  de 
preşedintele  EKD,  episcopul  Heinz  Joachim  Held,  se  face  o  amplă  intro¬ 
ducere  şi  prezentare  a  contribuţiilor  fiecărui  referent  în  parte  cât  şi  o 
apreciere  a  discuţiilor  în  general,  prezentându-se  totodată  dificultăţile 
întâlnite  şi  rezultatele  acestor  trei  dialoguri  bilaterale. 

Primul  dialog  între  cele  două  Biserici  a  avut  loc  în  Germania,  la 
Goslar  în  1979,  următorul  la  Iaşi  în  1980,  al  treilea  în  Westfalia  în  1982, 
al  patrulea  fiind  cel  din  Techirghiol.  înainte  de  a  purcede  la  prezenta¬ 
rea  acestuia  din  urmă,  episcopul  Held  face  o  scurtă  evaluare  a  primelor 
trei  întâlniri,  ale  căror  rezultate  le  caracterizează  drept  „un  semn  ex¬ 
terior  al  unei  dinamici  interioare”.  Un  rol  important  l-ar  deţine  „con¬ 
ştiinţa  de  sine  a  BOR”  (Studienheft,  nr.  20,  pag.  7),  a  cărei  importanţă 
în  cadrul  Bisericilor  Ortodoxe  surori  nu  uită  să  o  accentueze,  subli¬ 
niind  faptul  că,  fiind  a  doua  ca  putere  din  cadrul  Ortodoxiei,  ea  se  auto¬ 
defineşte  ca  pe  ceva  propriu  între  Constantinopol  şi  Moscova,  foarte  a- 
propiată  prin  limbă  şi  felul  de  a  fi  de  tradiţia  latină  apuseană,  şi  astfel 
chemată  să  alcătuiască  o  punte  de  legătură  bisericească-teologică  cu 
Apusul. 

Dialogul  de  la  Techirghiol  a  avut  ca  temă  „Mântuirea  în  Hristos  şi 
mântuirea  lumii”,  ca  o  continuare  a  precedentului  dialog  asupra  spove¬ 
daniei.  Dar  şi  la  Techirghiol  s-a  vădit  de  la  început  faptul  că  discuţiile 

nu  pot  fi  uşoare,  în  primul  rând  datorită  diferitei  terminologii  întrebuin¬ 
ţate  în  tradiţiile  celor  două  Biserici,  cât  şi  în  al  doilea  rând,  diferitelor 
învăţături  de  credinţă. 

Partea  ortodoxă  a  pus  întrebări  asupra  adevăratelor  semnificaţii  a 
termenilor  „justificare"  şi  „sola  fide",  dacă  justificarea  reprezintă  în¬ 
treaga  iconomie  a  mântuirii  sau  e  doar  o  parte,  doar  o  treaptă  pe  calea 
sfinţirii  şi  a  îndumnezeirii  omului.  S-a  încercat  să  se  urmărească  dacă 
există  legături  sau  puncte  comune  între  învăţătura  protestantă  des¬ 
pre  justificarea  doar  prin  credinţă,  şi  cea  ortodoxă  despre  îndumne- 
zeirea  omului  ca  urmare  a  colaborării  lui  cu  Dumnezeu  prin  har.  Par¬ 
tea  evanghelică  a  arătat  că  termenii  ortodocşi  „theosis"  şi  „synergeia" 
sunt  străini  tradiţiei  protestante,  bucurându-se  însă  să  descopere  cât 
de  apropiate  sunt  afrmaţiile  referitoare  la  credinţă  din  referatele  orto¬ 
doxe,  de  înţelegerea  reformată  a  credinţei,  înţelegere  conform  căreia  a- 
ceasta  nu  este  doar  o  simplă  acceptare,  ci  „înnoirea  omului  credincios 
pentru  o  viaţă  de  rugăciune  şi  închinare,  în  dragoste  activă,  în  ascultare 
nouă  şi  răbdare  . . (idem,  pag.  11). 

Deosebirea  între  cele  două  tradiţii  şi  terminologii  a  fost  rezumată 
şi  în  comunicatul  final,  în  care  nu  s-a  uitat  să  se  specifice  faptul  că 
existau  şi  elemente  comune. 

Totuşi  s-a  hotărât  ca  următoarele  două  întâlniri  să  fie  axate  tocmai 
pe  cele  două  probleme  ivite  în  cursul  discuţiilor  de  la  Techirghiol,  anu¬ 
me  justificarea-îndumnezeirea  omului  şi  sinergia.  Astfel  s-a  numit  ca 
temă  pentru  1988  „Justificarea  şi  îndumnezeirea  omului  prin  Iisus  Hris- 
tos".  Problema  care  se  dorea  a  fi  discutată  era  dacă  sunt  intr-adevăr 
două  învăţături  şi  două  concepţii  total  diferite  sau  doar  doi  termeni  deo¬ 
sebiţi  care  exprimă  cam  aceeaşi  idee.  Episcopul  Held  consideră  că  încă 
în  „corul  mărturiilor  neotestamentare  existau  deja  diferite  tradiţii  teo¬ 
logice  terminologice"  (Studienheft,  nr.  23,  pag.  10),  şi  prezintă  vechea 
concepţie  protestantă,  conform  căreia  ideea  justificării  ar  avea  ca  temei 
teologia  paulină,  iar  învăţătura  ortodoxă  despre  îndumnezeire  scrierile 
ioaneice.  Mai  departe  însă  spune  că  pentru  referenţii  părţii  protestante 
a  fost  o  descoperire  surprinzătoare  „să  afle  că  urme  ale  teologiei  despre 
îndumnezeire  se  găsesc  chiar  în  epistola  Sf.  Pavel  către  Romani  (8.29)". 
Totodată  afirmă  că  şi  „partenerii  ortodocşi  s-au  arătat  plăcut  surprinşi 
pentru  faptul  că  şi  teologia  evanghelică  vorbeşte  de  o  îndumnezeire" 
(idem,  pag.  11).  }  y 

Discuţiile  au  evoluat  vrând-nevrând  pe  tema  sinergiei.  Episcopul 
Held  mărturiseşte:  „Teologii  evanghelici  văd  în  ortodocşi  tentaţia  de  a 
lega  faptele  lui  Dumnezeu  de  uman  şi  astfel  de  a  mărgini  suveranitatea 
lui  Dumnezeu,  în  timp  ce  teologii  ortodocşi  consideră  că  în  protestan¬ 
tism  se  încearcă  împingerea  omului  într-o  postură  pur  pasivă  cu  privire 
la  mântuirea  sa",  (idem,  pag.  12).  Profesorul  german  George  Kretschmar 
a  căutat  să  explice  istoric  aceste  puncte  de  vedere  diferite:  pe  când  orto¬ 
docşii  au  fost  nevoiţi  să  se  delimiteze  de  erezii  periculoase  ca  maniheis¬ 
mul  dualist,  dezvoltând  astfel  o  teologie  activă  protestantismul  a  pornit 
de  la  respingerea  unei  învăţături  greşite  despre  obţinerea  mântuirii. 


156 


REVISTA  TEOLOGICA 


Interesant  pentru  partea  evanghelică  a  fost  să  descopere  în  refera¬ 
tele  părintelui  Viorel  Ioniţă  de  la  Bucureşti  şi  a  părintelui  Iile  Moldovan 
strânsa  legătură  între  exegeza  biblică  şi  viaţa  liturgică  în  Biserica  Orto¬ 
doxă.  La  afirmaţia  părintelui  Moldovan,  că  credinţa  în  Hristos  e  un  „act 
eccJeziar,  iar  că  expresia  paulină  şi  ioaneică  „a  fi  în  Hrisitos"  se  referă  la 
o  unitate  sacramentală,  profesorul  G.  Kretschmar  a  replicat  că  nu  găseşte 
nimic  rău  în  aceasta,  afirmând  „numai  că  noi  o  spunem  altfel"  (idem, 
pag.  13),  căci  şi  pentru  teologia  evanghelică  credinţa  nu  este  doar  un 
„act  spiritual",  ci  „Evanghelie  trăită",  justificarea  sau  mântuirea  nu  se 
desfăşoară  în  afara  vieţii  bisericeşti.  Iar  episcopul  Theo  Sorg  a  arătat 
că  „sfinţenia"  mărturisită  de  teologia  evanghelică,  presupune  de  fapt  „o 
rămânere  în  Hristos"  şi  deci  un  urcuş  spiritual,  un  urcuş  în  credinţă  şi 
ascultare. 

Comunicatul  semnat  la  sfârşitul  dialogului  (idem,  pag.  29 — 33)  cu¬ 
prinde  toate  aceste  idei:  „Chiar  dacă  cuvântul  îndumnezeire  este  de  re¬ 
gulă  străin  limbajului  evanghelic,  totuşi  ideea  există  mai  ales  dacă  pri¬ 
vim  cântecele  evanghelice  de  Crăciun".  Se  arată  că  ambele  Biserici  în¬ 
vaţă  că  viaţa  creştină  este  o  continuă  luptă  împotriva  păcatului  pentru 
câştigarea  mântuirii.  „Ca  botezat,  căruia  i  s-a  iertat  păcatele  şi  i  s-a  dă¬ 
ruit  Sf.  Duh,  creştinul  nu  poate  şi  nu  are  voie  să  rămână  inactiv.  în  viaţa 
sa  păcatul  nu  trebuie  să  mai  domnească.  De  aceea  trebuie  (şi  are  voie)  să 
rămână  „în  Hristos",  care  însuşi  luptă  în  noi  împotriva  păcatelor..."  se 
spune  în  comunicat,  specificându-se  că  această  activitate  a  creştinului  pe 
drumul  mântuirii  este  numită  în  teologia  ortodoxă  sinergie. 

De  aceea  s-a  hotărât  ca  la  al  cncilea  dialog  să  se  urmărească  mai 
în  profunzime  implicaţiile  acestui  termen,  tema  fixată  fiind  „Botezul 
ca  primire  în  Noul  Legământ  şi  ca  chemare  la  lupta  spirituală  în  urma¬ 
rea  lui  Iisus  Hristos  (synergeia)". 

S-au  discutat  în  mare  despre  conlucrarea  omului  cu  Dumnezeu,  cât 
şi  despre  implicaţiile  Botezului.  Referitor  la  ultima,  episcopul  Held  re¬ 
marcă  în  introducere:  „Este  credinţa  comună  a  Ortodoxiei  răsăritene  şi  a 
Bisericilor  Reformei  că  nu  avem  voie  să  înţelegem  Botezul  într-un  sens 
restrâns.  Numai  că  ortodocşii  ştiu  să  o  exprime  mai  bine,  să  o  facă  li¬ 
turgic  mai  vizibil:  că  este  un  act  pascal  (...)  şi  eclezial;  deschiderea  unei 
căi  de  comuniune  a  credincioşilor  în  urcuşul  în  credinţă  şi  dragoste" 
(idem,  pag.  24). 

Profesorul  G.  Kretschmar  s-a  referit  la  diferitele  rituri  în  care  se 
săvârşeşte  Botezul.  Episcopul  Held  comentând  practica  apuseană,  unde 
mirungerea  şi  împărtăşirea  se  săvârşesc  *ani  de  zile  după  Botezul  apei, 
arată:  „nu  avem  dreptul  să  despărţim  teologic  şi  exegetic  Botezul  în  apă 
de  dăruirea  harului.  Botezul  este  Botez  în  sensul  lui  deplin  şi  nu  o  trea¬ 
bă  făcută  pe  jumătate,  care  trebuie  continuată  mai  târziu.  Dar  acest 
sens  deplin  al  Botezului  nu  mai  este  exprimat  liturgic  în  Apusul  bise¬ 
ricesc"  (idem,  pag.  25).  . 

Reprezentanţii  delegaţiei  ortodoxe  au  cerut  părţii  protestante  să 
clarifice  unele  probleme:  dacă  există  o  epicleză  pentru  apa  Botezului, 
cum  de  are  această  apă  o  putere  mântuitoare,  fără  să  se  fi  făcut  înainte 
o  rugăciune  asupra  ei,  sau  care  este  sensul  punerii  mâinilor  în  timpul 

actului  confirmării  dacă  Sf.  Duh  a  fost  dat  deja  la  Botez.  ,, Aceste  în¬ 
trebări  au  dovedit  importanţa  deosebită  a  formelor  şi  a  riturilor  litur¬ 
gice,  subapreciate  încă  în  Biserica  Evanghelică,  spre  deosebire  de  tradi¬ 
ţia  ortodoxă"  concluzionează  episcopul  Held,  (idem,  pag.  27). 

In  ceea  ce  priveşte  comunicatul  acestui  ultim  dialog  între  BOR  şi 
EKD,  acelaşi  episcop  remarcă  faptul  că  este  ,, comunicatul  cel  mai  cuprin¬ 
zător  şi  mai  detaliat  alcătuit  la  sfârşitul  oricărui  dialog  teologic  bilate¬ 
ral  între  EKD  şi  vreo  Biserică  Ortodoxă"  (idem,  pag.  27). 

In  finalul  acestor  prezentări  sumare,  nu  putem  decât  să  salutăm 
apariţia  în  volum  a  tuturor  referatelor  şi  comunicatelor  ultimelor  dia¬ 
loguri  între  cele  două  Biserici  creştine.  Ele  sunt  o  contribuţie  bună  ia 
pregătirea  celui  de-al  şaptelea  dialog  bilateral  care  va  avea  loc  la  în¬ 
ceputul  lunii  decembrie  în  Germania. 


Paul  Brusanowski 
Student  teolog,  anul  IV 

